Valsts aizsardzības loģistikas un iepirkumu centrs

APSTIPRINĀTS

Iepirkuma komisijas sēdē

2025. gada 30. aprīlī

protokols Nr. VALIC 2025/054/TN-P-MI-01

**IEPIRKUMA**

**“****Multirotoru tipa bezpilota gaisa kuģu sistēmas (drons) iegāde”**

**(identifikācijas Nr. VALIC 2025/054/TN-P-MI)**

**NOLIKUMS**

Rīga, 2025

1. **ADMINISTRATĪVĀ INFORMĀCIJA PAR IEPIRKUMU**
   1. **Iepirkuma veids un nosaukums**
      1. **Iepirkums** tiek rīkots, ievērojot Publisko iepirkumu likuma (turpmāk – PIL), 9. pantu, ievērojot PIL un citu publisko iepirkumu regulējošo normatīvo aktu prasības.
      2. **Nosaukums:** Multirotoru tipa bezpilota gaisa kuģu sistēmas (drons) iegāde.
      3. **Identifikācijas numurs:** VALIC 2025/054/TN-P-MI.
   2. **Finansējuma avots** – valsts budžets (100%).
   3. **Iepirkuma pasūtītājs un rīkotājs:** Valsts aizsardzības loģistikas un iepirkumu centrs (turpmāk – Centrs), e-pasts: [pasts@valic.gov.lv](mailto:pasts@valic.gov.lv).

**Darba laiks**: darba dienās no plkst. 8.30 līdz plkst. 17.00.

* 1. Komisija darbojas saskaņā ar PIL, iepirkuma nolikumu, Centra 2025. gada 15. aprīļa rīkojumu Nr. RIJ/2025-114.
  2. **Kontaktpersona:** Daiga Lindiša, e-pasts: [daiga.lindisa@valic.gov.lv](mailto:daiga.lindisa@valic.gov.lv), tālrunis: +371 26189775.
  3. **Pretendents:** piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
  4. **Piedāvājuma iesniegšanas un atvēršanas vieta, datums, laiks un kārtība:**
     1. Pretendents piedāvājumu iesniedz līdz **2025. gada 19. maijam plkst. 11.00**, EIS e-konkursu apakšsistēmā.
     2. **Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un netiks izskatīti, par to informējot iesniedzēju.**
     3. Piedāvājumus atver tūlīt pēc piedāvājumu iesniegšanas termiņa beigām. Iepirkuma komisija piedāvājumu vērtēšanu veic slēgtās komisijas sēdēs. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
  5. **Iepirkuma nolikums, papildus informācijas pieprasīšana un sniegšana:**
     1. Vispārējiem nosacījumiem pretendenta dalībai iepirkumā (tostarp iesniedzamie dokumenti), kā arī nolikumam, nolikuma grozījumiem un atbildēm uz ieinteresēto piegādātāju jautājumiem ir nodrošināta tieša un brīva elektroniskā pieeja EIS tīmekļvietnē [www.eis.gov.lv](http://www.eis.gov.lv) e-konkursu apakšsistēmā šī iepirkuma sadaļā.
     2. Ja iepirkuma nolikumā tiek konstatētas pretrunas ar publisko iepirkumu regulējošo tiesību aktu prasībām, piemēro publisko iepirkumu regulējošo tiesību aktu nosacījumus.
     3. Iepirkuma komisija un ieinteresētais piegādātājs vai pretendents ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija iepirkuma ietvaros nav saistoša.
     4. Papildu informāciju ieinteresētais piegādātājs var pieprasīt EIS e-konkursu apakšsistēmā šī iepirkuma sadaļā.
     5. Par jautājuma saņemšanas dienu tiek uzskatīts saņemšanas datums darba laikā (no plkst. 8.30 līdz 17.00), jautājumu iesniegšanas termiņa pēdējā dienā līdz plkst. 24.00. Ārpus Centra noteiktā darba laika EIS e-konkursu apakšsistēmā saņemtais informācijas pieprasījums vai jautājums tiek uzskatīts par saņemtu nākamajā darba dienā.
     6. Ja ieinteresētais piegādātājs ir laikus pieprasījis papildu informāciju, iepirkuma komisija to sniedz 3 (trīs) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām (neskaitot piedāvājumu iesniegšanas termiņa pēdējo dienu).
     7. Papildu informāciju (paziņojumu par iepirkuma dokumentācijas grozījumiem, atbildes uz ieinteresēto piegādātāju jautājumiem u.c. izmaiņām) iepirkuma komisija ievieto informāciju pircēja profilā https://www.eis.gov.lv/EKEIS/Supplier/Organizer/15164.

1. **IEPIRKUMA PRIEKŠMETS, VISPĀRĪGIE IEPIRKUMA IZPILDES UN SAMAKSAS NOTEIKUMI**
   1. **Iepirkuma priekšmets un apjomi**
      1. Iepirkuma priekšmets ir Multirotoru tipa bezpilota gaisa kuģu sistēmas (drons) iegāde (turpmāk – Prece) saskaņā ar Preces tehnisko specifikāciju (*skatīt 1. pielikumu).*
      2. Tehniskās specifikācijas aktuālais apstiprināšanas datums: 2025. gada 26. martā.
      3. CPV kods: 34711200-6 (Non-piloted aircraft / Bezpilota lidaparāti).
   2. **Piegādes izpildes vieta**: Biksēres iela 6, Rīga, LV-1073, pasūtītāja norādītajā vietā.
   3. **Līguma termiņš:** Līguma termiņš ir līdz pilnīgai saistību izpildei saskaņā ar līguma projekta noteikumiem (*skatīt 2. pielikumu*) ar līguma summu līdz 41 999,99 *euro* (četrdesmit viens tūkstotis deviņi simti deviņdesmit deviņi *euro* un 99 centi) (bez PVN).
   4. **Apmaksas noteikumi:**
      1. saskaņā ar līguma projekta noteikumiem (*skatīt 2. pielikumu*);
      2. priekšapmaksa: nav paredzēta.
   5. Pretendents drīkst iesniegt tikai vienu piedāvājuma variantu par pilnu iepirkuma priekšmeta apjomu.
   6. **Nodrošinājums:** nav paredzēts.
   7. **Piedāvājuma izvēles kritērijs:** nolikuma prasībām un tehniskajai specifikācijai atbilstošs saimnieciski visizdevīgākais piedāvājums.
   8. **Citas prasības:**
      1. uz piedāvāto Preces ražotāju un piedāvāto Preci (t.sk. preces sastāvdaļām, komponentēm un to ražotājiem) nav noteiktas starptautiskās vai nacionālās sankcijas, vai būtiskas finanšu tirgus intereses ietekmējošās, Eiropas Savienības vai Ziemeļatlantijas līguma organizācijas dalībvalsts sankcijas un piedāvātās Preces (t.sk. preces sastāvdaļu un komponentu) izcelsmes vai ražošanas valsts nedrīkst būt Krievijas Federācija vai Baltkrievijas Republika.
      2. Pretendentam aizliegts Preces piegādē iesaistīt darbiniekus, kuri nav NATO, Šveices, Eiropas Ekonomiskās zonas vai Eiropas Savienības dalībvalstu pilsoņi vai ir Latvijas Republikas nepilsoņi, kā arī personas, kas pēc 2022. gada 24. februāra turpina apmeklēt Krievijas Federāciju vai Baltkrievijas Republiku.
      3. Šajos punktos minēto prasību pārbaudi komisija ir tiesīga veikt un attiecināt jebkurā brīdī iepirkuma laikā un gadījumā, ja iepirkuma laikā iestājas šajā punktā minētie gadījumi – komisija ir tiesīga noraidīt pretendenta piedāvājumu.
2. **PRASĪBAS PIEDĀVĀJUMA NOFORMĒJUMAM, IESNIEGŠANAI UN PIEDĀVĀJUMU ATVĒRŠANAS KĀRTĪBA**
   1. Piedāvājumu sagatavo un iesniedz, ievērojot EIS lietotāju rokasgrāmatā dotos norādījumus.[[1]](#footnote-1)
   2. Sagatavojot piedāvājumu, pretendents ievēro, ka:
      1. piedāvājuma dokumentus jāsagatavo, izmantojot EIS noteiktos datņu veidus;
      2. šī iepirkuma sadaļā publicēto veidlapu struktūrā nedrīkst veikt izmaiņas, t.sk. dzēst vai pievienot rindas vai kolonnas, veidlapās jānorāda konkrēta pieprasītā informācija atbilstoši iepirkuma nolikuma nosacījumiem.
   3. Piedāvājums jāparaksta pretendenta pārstāvim ar pārstāvības tiesībām vai tā pilnvarotai personai ar EIS piedāvāto parakstu (Sistēmas parakstu) vai drošu elektronisko parakstu. Ja piedāvājumu paraksta pilnvarotā persona, piedāvājumam jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā vai elektroniski parakstīts dokuments), kurā jānorāda pilnvarotajai personai piešķirto tiesību un saistību apjoms.
   4. Piedāvājums jāiesniedz latviešu valodā, tehniskā piedāvājuma dokumenti (piemēram, ražotāja izsniegta preces tehniskā dokumentācija) var tikt iesniegti citā valodā, ja tiem ir pievienots pretendenta apliecināts tulkojums latviešu vai angļu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”. Par dokumenta tulkojuma atbilstību oriģinālam atbild pretendents.
   5. Piedāvājuma noformēšanā jāievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas elektronisko kopiju noformēšanu un to juridisko spēku.
   6. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr. 558 „Dokumentu izstrādāšanas un noformēšanas kārtība”. Ja dokumenta kopija nav apliecināta atbilstoši šajā apakšpunktā minētā normatīvā akta prasībām, iepirkuma komisija, ja tai rodas šaubas par iesniegtā dokumenta kopijas autentiskumu, PIL 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
   7. Ja piedāvājums vai atsevišķas tā daļas satur komercnoslēpumu, piedāvājuma daļām, kuras satur šāda rakstura informāciju, ir jābūt norādei “Komercnoslēpums”, izņemot PIL noteiktos gadījumus. Par komercnoslēpumu nav uzskatāma piedāvātā cena un cita informācija, kas noteikta kā piedāvājuma vērtēšanas kritērija sastāvdaļa.
   8. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī iepirkuma sadaļā) ietvertos nosacījumus.
   9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
   10. Ja piedāvājums saturēs kādu no nolikuma 3.9. punktā minētajiem riskiem, tas netiks izskatīts.
3. **PRETENDENTU KVALIFIKĀCIJAS PRASĪBAS, IESNIEDZAMIE DOKUMENTI, PĀRBAUDE UN NORAIDĪŠANA**

|  |  |  |  |
| --- | --- | --- | --- |
| **Prasība** | | **Iesniedzamais dokuments** | |
| * 1. Pretendentam izvirzītās kvalifikācijas (atlases) prasības: | | * 1. Iesniedzamie kvalifikācijas (atlases) prasību apliecinošie dokumenti**:** | |
| 4.1.1. | Pieteikums, kurā pretendents apliecina savu dalību iepirkumā. | 4.2.1. | Pieteikums par piedalīšanos iepirkumā saskaņā ar EIS e-konkursu apakšsistēmā šī iepirkuma sadaļā publicēto veidlapu. |
| 4.1.2. | Apliecinājums, kurā pretendents norāda, ka ir neatkarīgi izstrādājis savu piedāvājumu. | 4.2.2. | Apliecinājums par neatkarīgi izstrādātu piedāvājumu saskaņā ar EIS e-konkursu apakšsistēmā šī iepirkuma sadaļā publicēto veidlapu. |
| 4.1.3. | Pretendents, piegādātāju apvienības biedrs un apakšuzņēmējs, vai persona, uz kuras spējām pretendents balstās ir reģistrēts Latvijas Republikas Uzņēmumu reģistra Komercreģistrā  vai | 4.2.3. | Reģistrācijas faktu iepirkuma komisija pārbauda Uzņēmumu reģistrā publiski pieejamā datu bāzē. |
| līdzvērtīgā reģistrā ārvalstīs atbilstoši attiecīgās valsts normatīvo aktu prasībām. | 1. dokuments (skenēts oriģināls vai pretendenta apliecināta kopija), kas apliecina personas, kura pretendenta – juridiskas personas – vārdā paraksta piedāvājuma dokumentus, pārstāvības tiesības; 2. komersanta reģistrācijas apliecības kopija vai līdzvērtīgs dokuments, kuru atbilstoši attiecīgās valsts normatīvajiem aktiem ir izsniegusi kompetenta iestāde, kas ir tiesīga apliecināt komersanta reģistrācijas faktu. |
| 4.1.4. | Uz piedāvājuma iesniegšanas dienu pretendentam jābūt piedāvātās preces ražotājam / importētājam (reģionālais pārstāvis) vai ražotāja autorizētam pārstāvim, vai sadarbības partnerim ar tiesībām pārdot, piegādāt tā preci, veikt piedāvātās preces garantijas remontu u.c. garantijas saistības garantijas laikā Latvijas Republikā. | 4.2.4. | Ja pretendents nav piedāvātās preces ražotājs, jāiesniedz piedāvātās preces ražotāja/importētāja (reģionālā pārstāvja) izsniegts dokuments, kas apliecina, ka pretendents ir ražotāja/importētāja (reģionālā pārstāvja) autorizēts pārstāvis vai sadarbības partneris ar tiesībām pārdot, piegādāt tā preci, nodrošināt garantijas remontu u.c. garantijas saistības garantijas laikā. |
| 4.1.5. | Pretendentam iepriekšējo 3 (trīs) gadu laikā ir pieredze piegādes līguma (t.sk. garantijas saistību) izpildē, kur izpildīts viens vai vairāki pasūtījumi ar pasūtījuma apjomu vismaz 10 (desmit) gab. Precei līdzvērtīgu bezpilota gaisa kuģu piegādi. | 4.2.5. | Apliecinājums par pretendenta pieredzi saskaņā ar EIS e-konkursu apakšsistēmā šī iepirkuma sadaļā publicēto veidlapu.  Viena atsauksmes vēstule no pasūtītāja, kuram tika piegādāti Precei līdzvērtīgi bezpilota gaisa kuģi ar pasūtījuma apjomu vismaz 10 (desmit) gab.  Iepirkuma komisijai ir tiesības pārbaudīt pretendenta sniegto ziņu patiesumu. |

* 1. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk tekstā – piegādātāju apvienība), iepirkuma pieteikumā jānorāda persona, kura pārstāv piegādātāju apvienību iepirkumā, kā arī katras personas atbildības apjoms, (aizpildot attiecīgo tabulu iepirkuma pieteikumā saskaņā ar EIS e-konkursu apakšsistēmā šī iepirkuma sadaļā publicēto veidlapu), kā arī pretendentam jāiesniedz:
     1. pilnvara piegādātāju apvienības dalībniekiem, kuru visi apvienības dalībnieki ir pilnvarojuši parakstīt un iesniegt piedāvājumu iepirkumā, un veikt citas darbības iepirkuma ietvaros apvienības vārdā, vai sabiedrības līgums, kuru parakstījuši visi apvienības dalībnieki, un, kurā norādīts pilnvarojums pārstāvēt apvienību iepirkumā un katras personas atbildības apjoms (oriģināls vai apliecināta kopija) jeb daļas, kuras izpildīs katrs no piegādātāju apvienības dalībniekiem, un tās līgumcena, kā arī to izpildei nepieciešamo resursu sadalījums;
     2. nolikuma 4.2. punktā norādītais/-tie dokuments/-i atbilstoši katras personas atbildības apjomam tādējādi, lai tiktu apliecināta piegādātāju apvienības atbilstība izvirzītajām kvalifikācijas prasībām.
  2. Ja pretendents balstās uz citas personas spējām, vai piesaista apakšuzņēmēju, kura sniedzamo pakalpojumu vērtība ir vismaz 10 000 (desmit tūkstoši) *euro* no kopējas iepirkuma līguma vērtības, vai, neatkarīgi no apakšuzņēmēja nododamo pakalpojumu vērtības, balstās uz tā spējām, lai apliecinātu, ka pretendenta kvalifikācija atbilst iepirkuma nolikumā izvirzītajām prasībām, pretendentam jāiesniedz:
     1. informācija par piesaistītajām personām, uz kuru iespējām balstās, vai piesaistītajiem apakšuzņēmējiem un tiem nododamās līguma daļas apjoms naudas izteiksmē (aizpildot attiecīgo tabulu iepirkuma pieteikumā saskaņā ar EIS e-konkursu apakšsistēmā šī iepirkuma sadaļā publicēto veidlapu);
     2. spēkā esoši dokumenti, kas noslēgti starp pretendentu, piesaistīto personu, uz kuras iespējām balstās, un/vai apakšuzņēmēju, apliecinot katras personas/ apakšuzņēmēja gatavību veikt tam izpildei nodotās līguma daļas (apliecināta sadarbības līguma kopija vai piekrišanas raksta oriģināls, kuri attiecīgi jāparaksta dokumentu izdevēju pārstāvjiem ar pārstāvības tiesībām vai to pilnvarotām personām), norādot, kādas līguma daļas plānots nodot izpildei apakšuzņēmējam;
     3. nolikuma 4.2. punktā norādītais/-tie dokuments/-i par piesaistīto personu, uz kuras iespējām balstās, un/piesaistīto apakšuzņēmēju, kas pierāda, ka apakšuzņēmēja kvalifikācija ir pietiekama (atbilstoša) tam nodoto līguma daļu izpildei.
  3. **Pretendentu kvalifikācijas pārbaude:**
     1. Iepirkuma komisija veic pretendentu kvalifikācijas pārbaudi, pārbaudot visu pretendenta sniegto ziņu patiesumu.
     2. Pretendents tiek noraidīts, ja iepirkuma komisija konstatē, ka:
        1. pretendents nav iesniedzis kvalifikācijas dokumentus atbilstoši nolikuma prasībām un/vai tajos norādītā informācija neatbilst nolikuma prasībām;
        2. pretendents nav iesniedzis pieprasīto informāciju, nav sniedzis iepirkuma komisijas pieprasīto precizējošo informāciju iepirkuma komisijas noteiktajā termiņā vai sniedzis nepatiesu informāciju savas kvalifikācijas novērtēšanai;
        3. pretendents neatbilst nolikuma 4.1. punkta prasībām.

1. **TEHNISKAIS PIEDĀVĀJUMS, IESNIEDZAMIE DOKUMENTI UN PĀRBAUDE**
   1. Pretendents iesniedz tehnisko piedāvājumu atbilstoši EIS e-konkursu apakšsistēmā šī iepirkuma sadaļā publicētajai veidlapai, kurā jānorāda:
      1. Preces un tās komponentu ražotāju, modeli, ražotāja kontaktinformāciju, tīmekļvietnes adresi, Preces un veidlapā prasīto Preces komponenšu izcelsmes valsti;
      2. Preces piegādes termiņš, kas ir ne ilgāk kā 60 (sešdesmit) kalendāro dienu laikā no līguma noslēgšanas dienas;
      3. Nekvalitatīvas vai līguma noteikumiem neatbilstošas Preces apmaiņas termiņš garantijas laikā, kas ir ne vairāk kā 30 (trīsdesmit kalendāro dienu laikā no akta par konstatētajām neatbilstībām sastādīšanas dienas.
      4. Preces garantijas remonta un servisa veicēja kontaktinformācija un adrese, kas atrodas Latvijas Republikā.
      5. Preces garantijas termiņš - ne mazāk kā 12 (divpadsmit) kalendārie mēneši no Preces piegādes dienas;
      6. Apliecinājums, ka nepieciešamības gadījumā pēc iepirkuma komisijas uzaicinājuma, komisijas norādītajā termiņā tiks iesniegts 1 (viens) piedāvātā Preces komplekta paraugs. Pretendents norāda optimālo 1 (viena) Preces parauga piegādes termiņu;
      7. Apliecinājums, ka Preces ražotājam/iem un piedāvātai Precei/ēm (t.sk. preces sastāvdaļām, komponentiem un to ražotājiem) nav noteiktas starptautiskās vai nacionālās sankcijas, vai būtiskas finanšu tirgus intereses ietekmējošās Eiropas savienības vai Ziemeļatlantijas līguma organizācijas dalībvalsts sankcijas un piedāvātās Preces (t.sk. preces sastāvdaļu un komponentu) izcelsmes vai ražošanas valsts nav Krievijas Federācija vai Baltkrievijas Republika;
      8. Apliecinājums, ka Preces piegādē netiks piesaistītas personas, kuras nav NATO, Šveices, Eiropas Ekonomiskās zonas vai Eiropas Savienības dalībvalstu pilsoņi, vai ir Latvijas Republikas nepilsoņi, kā arī kuras pēc 2022. gada 24. februāra turpina apmeklēt Krievijas Federāciju vai Baltkrievijas Republiku.
   2. **Iesniedzamie dokumenti**
      1. Preces ražotāja izsniegta tehniskā dokumentācija, kurā var pārliecināties par piedāvātās Preces atbilstību visām tehniskajā specifikācijā noteiktajām prasībām, tajā skaitā preces informatīvie vai grafiskie attēli ar izmēriem saskaņā ar tehniskās specifikācijas prasībām.
   3. **Preces paraugs**
      1. Pretendentam nepieciešamības gadījumā pēc iepirkuma komisijas uzaicinājuma Centrā, komisijas uzaicinājumā norādītajā termiņā Biksēres ielā 6, Rīgā, LV-1073, jāiesniedz 1 (viena) Preces komplekta paraugs.
      2. Paraugs jāiesniedz slēgtā iesaiņojumā, uz kura jānorāda šāds marķējums:

1) Pretendenta nosaukums;

2) Preces (modeļa) nosaukums;

3) **Iepirkumam “Multirotoru tipa bezpilota gaisa kuģu sistēmas (drons) iegāde”, identifikācijas Nr. VALIC 2025/054/TN-P-MI.**

* + 1. Iesniegtajam Preces paraugam jābūt jaunam un nelietotam, jāatbilst tehniskās specifikācijas prasībām un iesniegtajam tehniskajam piedāvājumam, tai skaitā ražotāja dokumentācijā norādītajai informācijai. Pretendents sedz visas ar paraugu izgatavošanu un iesniegšanu saistītās izmaksas.
    2. Gadījumā, ja līdz iepirkuma komisijas noteiktajam termiņam nav iesniegts piedāvātās Preces paraugs pilnā komplektācijā, iepirkuma komisija var pieņemt lēmumu neizskatīt EIS e-konkursu apakšsistēmā iesniegto piedāvājumu.
    3. Paraugu iesniegšanas datums un laiks tiek fiksēts Centra Lietvedības izziņā par iesniegtajiem paraugiem.
    4. Iepirkuma komisija ir tiesīga veikt Preces parauga pārbaudi, nododot Preces paraugu funkcionālai testēšanai komisijas pieaicinātam ekspertam vai Preces gala lietotājam, lai saņemtu atzinumu par Preces parauga atbilstību tehniskajai specifikācijai un tehniskajam piedāvājumam vai nododot testēšanai neatkarīgā akreditētā testēšanas institūcijā. Iepirkuma komisija izmanto saņemto atzinumu par testēto Preces parauga raksturlielumu atbilstību Preces tehniskajai specifikācijai un tehniskajam piedāvājumam piedāvājumu vērtēšanā, un tas ir saistošs pretendentiem.
    5. Pēc līguma noslēgšanas iesniegtie paraugi, ja tie piedāvājumu vērtēšanas laikā testējot nebūs iznīcināti, tiks atdoti atpakaļ pretendentiem, ar kuriem nav noslēgts līgums. Pretendentam, ar kuru tiks noslēgts līgums, iesniegtais Preces paraugs paliek pasūtītāja rīcībā, neieskaitot kopējā Preces pasūtījuma apjomā.
  1. **Tehniskā piedāvājuma atbilstības pārbaude**
     1. Iepirkuma komisija veic pretendentu tehnisko piedāvājumu atbilstības pārbaudi, pārbaudot tā atbilstību nolikuma un tehniskās specifikācijas prasībām.
     2. Iepirkuma komisijai ir tiesības pieprasīt precizēt iesniegto piedāvājumu un lūgt sniegt detalizētus paskaidrojumus saskaņā ar PIL 41. panta sesto un astoto daļu. Šādi skaidrojumi var tikt iesniegti tikai precizēšanas nolūkos, kas nepieciešami piedāvājuma salīdzināšanai un izvērtēšanai, un nedod pretendentam tiesības izvirzīt prasības jebkādā veidā izmainīt savu piedāvājumu.
     3. Iepirkuma komisijai ir tiesības pieaicināt komisijas darbā ekspertus ar padomdevēja tiesībām.
     4. Pretendents tiek noraidīts un pretendenta piedāvājums netiek tālāk izvērtēts, ja komisija konstatē:
        1. nav iesniegti tehniskā piedāvājuma dokumenti, vai tie un to saturs neatbilst nolikuma un / vai tehniskās specifikācijas prasībām;
        2. piedāvājums nav iesniegts par pilnu iepirkuma priekšmeta komplektāciju un / vai ir iesniegti divi vai vairāki piedāvājuma varianti;
        3. pretendents maina vai papildina tehniskajā piedāvājumā norādīto informāciju jebkurā piedāvājuma vērtēšanas posmā;
        4. Preces ražotājam un/vai piedāvātajai Precei (t.sk. preces sastāvdaļām, komponentiem un to ražotājiem) ir noteiktas starptautiskās vai nacionālās sankcijas, vai būtiskas finanšu tirgus intereses ietekmējošās Eiropas Savienības vai Ziemeļatlantijas līguma organizācijas dalībvalsts sankcijas un/vai piedāvātās Preces. (t.sk. preces sastāvdaļu un komponentu) izcelsmes vai ražošanas valsts ir Krievijas Federācija vai Baltkrievijas Republika..
     5. Iepirkuma komisijai ir tiesības noraidīt pretendentu, ja pretendents iesniedzis nepatiesu informāciju sava piedāvājuma novērtēšanai vai iepirkuma komisijas noteiktajā termiņā nav sniedzis iepirkuma komisijas pieprasīto precizējošo informāciju, kā rezultātā iepirkuma komisija nevar izvērtēt pretendenta iesniegtā piedāvājuma atbilstību nolikuma un tehniskās specifikācijas prasībām. Iepirkuma komisijai nav pienākums atkārtoti lūgt sniegt precizējošo informāciju.

1. **FINANŠU PIEDĀVĀJUMS**
   1. Pretendents iesniedz finanšu piedāvājumu atbilstoši EIS e-konkursu apakšsistēmā šī iepirkuma sadaļā publicētajai veidlapai, ievērojot šādus nosacījumus:
      1. piedāvātā cena *euro* bez pievienotās vērtības nodokļa (PVN). Cena jāaprēķina un jānorāda ar precizitāti 2 (divas) zīmes aiz komata;
      2. Piedāvājuma cenā ietver visas izmaksas, t.sk., nodokļus un nodevas (izņemot PVN), piegādi, garantijas termiņa saistību izpildi u.c.;
      3. papildu izmaksas, kas nav iekļautas aprēķinos un norādītas finanšu piedāvājumā Preces piegādei, netiks ņemtas vērā pie līguma noslēgšanas un tā darbības laikā.
   2. **Finanšu piedāvājuma vērtēšana**
      1. Iepirkuma komisija veic pretendentu finanšu piedāvājumu vērtēšanu.
      2. Iepirkuma komisija veic aritmētisko kļūdu pārbaudi pretendentu piedāvājumos un rīkojas saskaņā ar PIL 41. panta devīto daļu.
      3. Iepirkuma komisija pārbauda, vai nav iesniegts nepamatoti lēts piedāvājums, un rīkojas saskaņā ar PIL 53. panta noteikumiem.
      4. Pretendents tiek noraidīts un tā piedāvājums netiek tālāk vērtēts, ja komisija konstatē:
         1. nav iesniegts finanšu piedāvājums, vai tas neatbilst nolikuma prasībām, un/vai finanšu piedāvājums nav iesniegts par pilnu iepirkuma priekšmeta komplektāciju un / vai iesniegti divi vai vairāki finanšu piedāvājuma varianti;
         2. iesniegts nepamatoti lēts piedāvājums;
         3. maina vai papildina finanšu piedāvājumā norādīto informāciju, tai skaitā maina piedāvājumā norādīto cenu, jebkurā piedāvājuma vērtēšanas posmā.
2. **PIEDĀVĀJUMU VĒRTĒŠANA**
   1. Iepirkuma nolikuma prasībām atbilstošie piedāvājumi tiek vērtēti, izmantojot izdevīguma punktu metodi.
   2. Tiek noteikti šādi saimnieciskā izdevīguma vērtēšanas kritēriji ar maksimāli iegūstamo punktu summu 100 punkti un kritērijiem atbilstošie maksimālie iegūstamie punkti:

|  |  |  |
| --- | --- | --- |
| **Kritērijs** | **Maksimālais iegūstamo punktu skaits** | **Vērtēšanas apraksts** |
| **A** – 1 (viena komplekta) FPV tipa Multirotoru bezpilota gaisa kuģu sistēmas (drons) piedāvājuma cena | 80 punkti | Piedāvājuma kopējā vērtējamā cena (*euro* bez PVN) tiek savstarpēji salīdzināta ar citiem piedāvājumiem, izmantojot šādu formulu:  A – pretendenta iegūtais punktu skaits;  Ax – zemākā piedāvātā cena;  Ay – vērtējamā piedāvājuma cena. |
| **B** – Piegādes termiņš | 20 punkti | Piegādes termiņš tiek savstarpēji salīdzināts ar citiem piedāvājumiem, izmantojot šādu formulu:  B – pretendenta iegūtais punktu skaits;  Bx – īsākais piedāvātais piegādes termiņš;  By – vērtējamais piegādes termiņš. |
| Kopējais punktu skaits | | 100 |

* 1. Iepirkuma komisija aprēķina izdevīguma punktus pēc iepriekš minētajām formulām, un iegūtie skaitļi tiek noapaļoti līdz 2 (divām) zīmēm aiz komata.
  2. Pretendenta piedāvājumā iegūtā punktu kopsumma tiek aprēķināta, summējot atsevišķi par katru vērtēšanas kritēriju iegūtos punktus.
  3. Par saimnieciski visizdevīgāko piedāvājumu iepirkuma komisija atzīs tā pretendenta iesniegto piedāvājumu, kas saņems lielāko izdevīguma punktu kopsummu ar divām zīmēm aiz komata, piemērojot vispārīgi pieņemtos matemātikas noapaļošanas principus.
  4. Ja pirms lēmuma pieņemšanas par iespējamu līguma slēgšanas tiesību piešķiršanu komisija konstatēs, ka vismaz divu piedāvājumu novērtējums ir vienāds, kā izšķirošais piedāvājuma izvēles kritērijs tiek noteikts A kritērijs, kura novērtējums būs vislielākais.
  5. Ja divi vai vairāki pretendenti ieguvuši vienādu vērtēšanas punktu skaitu, uzvarētāja noteikšanai iepirkuma komisija rīko izlozi. Izlozes rīkošanas gadījumā, 5 (piecas) darba dienas pirms izlozes rīkošanas, tiks nosūtīts uzaicinājums uz izlozi tiem pretendentiem, kuru kopējais iegūtais punktu skaits ir vienāds, norādot izlozes vietu, laiku un izlozes noteikumus. Gadījumā, ja pretendenti neierodas uz izlozes veikšanu, izloze tiek veikta bez konkrēto pretendentu klātbūtnes vismaz 3 (trīs) komisijas locekļu klātbūtnē.

1. **INFORMĀCIJAS PĀRBAUDE PIRMS LĒMUMA PIEŅEMŠANAS, PRETENDENTU IZSLĒGŠANAS NOTEIKUMI UN KĀRTĪBA**
   1. Komisija attiecībā uz pretendentu, kuram būtu piešķiramas līguma slēgšanas tiesības, veic pārbaudi saskaņā ar PIL 9. panta astoto un devīto daļu, lai pārliecinātos, ka uz pretendentu nav attiecināmi PIL 42. panta otrās daļas 1., 2., 3., 4. un 11.punktā noteiktie izslēgšanas gadījumi. Pārbaude par PIL 42. panta otrās daļas 1., 2., 3., 4. un 11.. punktā noteiktajiem izslēgšanas gadījumiem tiek veikta arī par PIL 42. panta trešajā daļā minētajām personām.
   2. Komisija attiecībā uz pretendentu, kuram būtu piešķiramas iepirkuma līguma slēgšanas tiesības, veic pārbaudi saskaņā ar Starptautisko un Latvijas Republikas nacionālo sankciju likuma 11.1pantā noteikto un Padomes, Regulas (ES) 2022/576 5.k pantā un Padomes Regulas (ES) Nr. 833/2014 noteikto.
   3. Ārvalstu pretendenti tiek pārbaudīti saskaņā ar PIL 42. panta piektās daļas 2. punktu.
   4. Pretendents ir izslēdzams, ja pasūtītāja rīcībā ir informācija no kompetentās valsts drošības iestādes, ka pretendenta īstenotā darbība kaitē vai var kaitēt valsts drošības interesēm (t.sk. rada reputācijas un/ vai drošības riskus aizsardzības resoram), līdz ar ko nav atļauts piešķirt pretendentam līguma slēgšanas tiesības.
   5. Gadījumā, ja kompetentās valsts drošības iestāde sniegusi nolikuma 8.4. punktā minēto informāciju par personām, uz kuru iespējām pretendents balstās, apakšuzņēmējiem, līguma izpildē iesaistīto personālu, pretendents ir tiesīgs 10 (desmit) darbdienu laikā aizvietot personas, uz kuru iespējām pretendents balstās, apakšuzņēmējus vai līguma izpildē iesaistīto personālu. Šāda aizvietošana netiks uzskatīta par piedāvājuma grozīšanu. Ja pretendents 10 (desmit) darbdienu laikā nevar piedāvāt prasībām atbilstošu personālu vai aizvietot personu, uz kuras iespējām pretendents balstās vai apakšuzņēmēju, pretendents tiek izslēgts no dalības iepirkuma procedūrā.
2. **LĒMUMA PIEŅEMŠANA PAR LĪGUMA SLĒGŠANAS TIESĪBU PIEŠĶIRŠANU UN LĪGUMA SLĒGŠANA**
   1. **Lēmuma pieņemšana par līguma** **slēgšanas tiesību piešķiršanu**
      1. Iepirkuma komisija pieņem lēmumu par līguma slēgšanas tiesību piešķiršanu 1 (vienam) pretendentam, kurš būs iesniedzis nolikuma un tehniskās specifikācijas prasībām atbilstošu saimnieciski visizdevīgāko piedāvājumu un kurš nav izslēdzams no dalības iepirkumā saskaņā ar nolikuma 8. nodaļu.
      2. Lēmumu par iepirkuma rezultātiem iepirkuma komisija pretendentiem paziņo 3 (trīs) darbdienu laikā pēc lēmuma pieņemšanas dienas saskaņā ar PIL 9. panta četrpadsmito daļu un publicē iepirkuma komisijas pieņemto lēmumu pircēja profilā <https://www.eis.gov.lv/EKEIS/Supplier/Organizer/15164> šī iepirkuma sadaļā.
   2. **Līguma slēgšana**
      1. Pretendentam, kuram tiek piešķirtas līguma slēgšanas tiesības, līgums jāparaksta 3 (trīs) darba dienu laikā no pasūtītāja nosūtītā uzaicinājuma parakstīt līgumu saņemšanas dienas. Ja norādītajā termiņā pretendents, kuram piešķirtas līguma slēgšanas tiesības, neparaksta līgumu, tas tiek uzskatīts par atteikumu slēgt līgumu.
      2. Ja pretendents, kuram piešķirtas līguma slēgšanas tiesības, atsakās slēgt līgumu, iepirkuma komisija pieņem lēmumu slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu un uz kuru nav attiecināmi nolikuma 8. nodaļā noteiktie izslēgšanas gadījumi.
3. **PIEGĀDĀTĀJA / PRETENDENTA TIESĪBAS UN PIENĀKUMI**
   1. **Piegādātāja / Pretendenta pienākumi un tiesības**
      1. Laikus pieprasīt komisijai papildu informāciju par nolikumu, iesniedzot rakstisku pieprasījumu.
      2. Ieinteresētie piegādātāji uzņemas atbildību sekot līdzi sniegtajai papildu informācijai un tiek uzskatīts, ka visi ieinteresētie piegādātāji papildu informāciju ir saņēmuši brīdī, kad tā publicēta pircēja profilā <https://www.eis.gov.lv/EKEIS/Supplier/Organizer/15164> šī iepirkuma sadaļā.
      3. Piedāvājumā sniegt patiesu informāciju.
      4. Līdz ar piedāvājuma iesniegšanu ievērot visus nolikumā minētos noteikumus kā pamatu iepirkuma izpildei.
      5. Komisijas norādītajā termiņā rakstveidā sniegt atbildes un paskaidrojumus uz komisijas uzdotajiem jautājumiem par piedāvājumu, tai skaitā par finanšu piedāvājumā norādītās cenas vai izmaksu veidošanās mehānismu.
      6. Veikt citas darbības saskaņā ar PIL un citiem normatīvajiem aktiem un šo nolikumu.
4. **CITI NOTEIKUMI**
   1. Citas saistības attiecībā uz iepirkuma norisi, kas nav atrunātas šajā nolikumā, nosakāmas saskaņā ar Latvijas Republikā spēkā esošiem normatīvajiem aktiem.
   2. Personas datu aizsardzība:
      1. Pasūtītājs pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz publisko iepirkumu procesa nodrošināšanu, veikšanai. Personas datu apstrādes mērķis – nodrošināt iepirkuma norisi atbilstoši Publisko iepirkumu likumam un iepirkuma nolikumam.
      2. Personas datu apstrādes pārzinis ir Centrs, e - pasts: [pasts@valic.gov.lv](mailto:pasts@valic.gov.lv)
      3. Personas dati tiks glabāti PIL 40. panta piektajā daļā noteiktajā termiņā - 10 gadus pēc iepirkuma līguma ar uzvarējušo pretendentu noslēgšanas dienas vai gadījumā, ja iepirkums tiek pārtraukts vai izbeigts bez rezultāta – 10 gadus pēc iepirkuma komisijas lēmuma par iepirkuma rezultātu pieņemšanas dienas.
      4. Personas dati var tikt nodoti Iepirkumu uzraudzības birojam un/vai Administratīvajai rajona tiesai atbilstoši Publisko iepirkuma likumā, Eiropas Parlamenta un Padomes 2016. gada 27. aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti” un citos normatīvajos aktos noteiktajām prasībām.
   3. Iepirkuma nolikums sastādīts un apstiprināts latviešu valodā uz 12 (divpadsmit) lapām, ar 2 (diviem) pielikumiem, kas ir šī nolikuma neatņemama sastāvdaļa:
      1. 1. pielikums – Tehniskā specifikācija uz 3 (trīs) lapām;
      2. 2. pielikums – Līguma projekts uz 12 (divpadsmit) lapām.
   4. EIS e-konkursu apakšsistēmā šī iepirkuma sadaļā publicētie pielikumi ir šī nolikuma neatņemama sastāvdaļa:
      1. Pieteikuma veidlapa;
      2. Apliecinājuma par neatkarīgi izstrādātu piedāvājumu veidlapa;
      3. Apliecinājuma par pieredzi veidlapa;
      4. Tehniskā piedāvājuma veidlapa;
      5. Finanšu piedāvājuma veidlapa;

Iepirkuma komisijas priekšsēdētājs Kārlis Sudrabs

*1. pielikums iepirkuma,*

*id. Nr. VALIC 2025/054/TN-P-MI,*

*nolikumam*

**TEHNISKĀ SPECIFIKĀCIJA**

**Multirotoru tipa bezpilota gaisa kuģu sistēma (drons)**

|  |  |  |  |
| --- | --- | --- | --- |
| **Prasības bezpilota gaisa kuģim (dronam)** | | | |
| **Pielietojums / Funkcija** | Viegls, kompakts un triecienizturīgs FPV drons, kurš piemērots jaunu pilotu apmācībām lidojumiem iekštelpās un ārpus tām. | | |
| **Konstrukcijas pamatprasības un vispārējie tehniskie dati** | Vadības frekvence | 2,4 GHz | |
| Masa | nepārsniedz 150 g (ar akumulatoru) | |
| Izmērs | nepārsniedz 200 x 200 x 50 mm | |
| Akumulatora uzlādes laiks | ne ilgāk par 1 h | |
| Lidojuma laiks | ne mazāks par 8 min (bezvējā) | |
| Maksimālais lidojuma ātrums | ne mazāk par 30 km/h | |
| Atbalsta lidojuma režīmus | normālais (*Horizon mode*);  manuālais (*Acro mode*). | |
| Pacelšanās un nolaišanās | vertikāla | |
| Darba temperatūras diapazons | no -10°C līdz +40°C | |
| Motora tips | bezsuku līdzstrāvas motors (*BLDC motor*) | |
| Bezpilota gaisa kuģa (turpmāk tekstā BPLA) konstrukcija | četru motoru piedziņas kopteris (*quadrocopter*) | |
| **Ārējais izpildījums** | BPLA jābūt izpildītam no triecienizturīga materiāla, un aprīkotam ar propelleru aizsargrāmi. | | |
| **Komplektācija** | Bezpilota gaisa kuģis (BPLA) – 1 gab.  Bezpilota gaisa kuģa atkārtoti uzlādējamie akumulatori – vismaz 3 gab.  Vadības pults – 1 gab.  FPV brilles – 1 gab.  Rezerves propelleru komplekts – vismaz 1 kompl.  Lādētāji:   1. Drona akumulatoru lādētājs (ar pieslēgumu 230 V maiņstrāvas tīklam) – 1 gab. 2. Vadības pults / pults akumulatora lādētājs (ar pieslēgumu 230 V maiņstrāvas tīklam) – 1 gab. 3. FPV briļļu / briļļu akumulatora lādētājs (ar pieslēgumu 230 V maiņstrāvas tīklam) – 1 gab.   Transportēšanas koferis – 1 gab. | | |
| **Prasības FPV kamerai un video pārraidei** | | | |
| **Konstrukcijas pamatprasības un vispārējie tehniskie dati** | Videosignāla pārraides frekvence | 5,8 GHz | |
| Video pārraides kvalitāte (atkarībā no piedāvājuma) | digitālā video signāla pārraide: ne mazāk kā 25 Mbps | |
| analogā video signāla pārraide: maksimālā raidītāja jauda ne mazāk kā 350 mW | |
| Kameras skata leņķis | ne šaurāks par 110° | |
| **Prasības** **bezpilota gaisa kuģa vadības pultij** | | | |
| **Pielietojums / Funkcija** | Paredzēta BPLA vadībai. Vadības pults ir nokomplektēta ar nepieciešamo programmnodrošinājumu BPLA vadībai. | | |
| **Konstrukcijas pamatprasības un vispārējie tehniskie dati** | Lidaparāta vadības frekvence | | 2,4 GHz |
| Masa | | nepārsniedz 550 g (ar akumulatoru) |
| Baterijas uzlādes laiks | | ne ilgāk par 3 h |
| Darbības laiks ar vienu uzlādi | | ne mazāk kā 4 h |
| Savienojums ar ārējām ierīcēm | | USB |
| Savietojamība ar FPV simulatoriem | | Atbalsta vismaz vienu no simulatoriem:   1. *Liftoff;* 2. *Uncrashed;* 3. *DCL;* 4. *DRL.* |
| Atbalstāmie lidojuma režīmi | | normālais (*Horizon mode*);  manuālais (*Acro mode*). |
| Aprīkota ar atkārtoti uzlādējumu akumulatoru. Lādētājs iekļauts komplektā. | | |
| **Prasības** **FPV brillēm** | | | |
| **Konstrukcijas pamatprasības un vispārējie tehniskie dati** | Video signāla uztveršanas frekvence | | 5,8 GHz |
| Izšķirtspēja | | vismaz 720p (HD) |
| Uzlādes laiks | | ne ilgāk par 2 h |
| Darbības laiks ar vienu uzlādi | | ne mazāk kā 2 h |
| Atmiņa | | iebūveta *MicroSD* kartes ligzda |
| Video ieraksta iespēja | | ieraksta kvalitāte – vismaz 720p (HD) |
| Savienojums | | aprīkotas ar vismaz vienu no savienojumiem:   1. USB; 2. HDMI. |
| Masa | | nepārsniedz 500 g (ar akumulatoru) |
| Aprīkotas ar atkārtoti uzlādējumu akumulatoru. Lādētājs iekļauts komplektā. | | |
| **Kopīgās prasības** | | | |
| **Garantijas prasības** | Ne mazāk kā 12 mēneši no piegādes brīža. Līguma darbības laikā garantija ir jānodrošina visām Preci veidojošām komponentēm (t.sk akumulatoriem un to lādētājiem). | | |
| **Tehniskā dokumentācija** | Lietotāja rokasgrāmata angļu vai latviešu valodā. | | |
| **Iepakojums** | Izstrādājumiem jābūt iepakotiem ražotāja noteiktā iepakojumā, kas tos pasargā no apkārtējās vides ietekmes un nodrošina drošu uzglabāšanu. | | |
| **Apliecinājumi vai sertifikāti, un kvalitātes prasības** | 1. Pretendentam/Izpildītājam ir jābūt piedāvāto multirotoru tipa bezpilota gaisa kuģu sistēma (drons) autorizētam un/vai sertificētam pārstāvim vai partnerim Latvijā – ar tiesībām veikt piegādātās preces garantijas remontu un servisu. 2. Piedāvātajām precēm ir jābūt jaunām un iepriekš nelietotām, ražotāja oriģinālajā iepakojumā, produktiem ir jābūt piegādātiem izmantojot ražotāja noteiktos oficiālos piegādes kanālus. | | |

*2. pielikums iepirkuma,*

*id. Nr. VALIC 2025/054/TN-P-MI,*

*nolikumam*

*PROJEKTS*

**IEPIRKUMA LĪGUMS**

Par multirotoru tipa bezpilota gaisa kuģu sistēmas (drons) iegādi

(Iepirkuma identifikācijas Nr. VALIC 2025/054/TN-P-MI)

VALIC līguma reģ. Nr. \_\_\_\_\_\_

*Rīga, Līguma datums ir pēdējā pievienotā droša*

*elektroniskā paraksta un laika zīmoga datums*

**Valsts aizsardzības loģistikas un iepirkumu centrs**, reģistrācijas Nr. 40900035122 (turpmāk – PASŪTĪTĀJS), ko, pamatojoties uz Ministru kabineta 2020. gada 24. novembra noteikumu Nr. 705 “Valsts aizsardzības loģistikas un iepirkumu centra nolikums” 5.2. apakšpunktā noteikto un saskaņā ar aizsardzības ministra 2024. gada 15. jūlija pavēli Nr. 149-MK “Par VALIC vadītāja iecelšanu”, pārstāv iestādes vadītājs, pulkvežleitnants Alans Andrulis, no vienas puses, un

\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_ (turpmāk – PIEGĀDĀTĀJS), ko saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_, no otras puses,

turpmāk kopā saukti Līdzēji un katrs atsevišķi - Līdzējs,

pamatojoties uz “Publisko iepirkumu likuma” 9. panta kārtībā veiktā iepirkuma “Multirotoru tipa bezpilota gaisa kuģu sistēma (drons) iegāde” (Iepirkuma identifikācijas Nr. VALIC 2025/054/TN-P-MI) rezultātiem, Līdzēji noslēdz šo līgumu (turpmāk – Līgums):

1. **LĪGUMA PRIEKŠMETS**
   1. Saskaņā ar Līguma nosacījumiem un atbilstoši Līguma 1. pielikumā pievienotajai Tehniskajai specifikācijai un Līguma 2. pielikumam Finanšu piedāvājums, PASŪTĪTĀJS pērk un pieņem, bet PIEGĀDĀTĀJS pārdod, piegādā un nodod PASŪTĪTĀJAM \_\_\_\_\_\_ (*skaits ar cipariem un vārdiem*) multirotoru tipa bezpilota gaisa kuģu sistēmas (dronus) kopā ar komplektāciju(turpmāk – Prece).
   2. PIEGĀDĀTĀJS garantē, ka Prece ir augstas kvalitātes, pilnībā jauna, droša, iepriekš nelietota un nesatur atjaunotas vai lietotas komponentes. Tā atbilst Tehniskajai specifikācijai, kā arī Latvijas Republikas spēkā esošo normatīvo aktu prasībām, kas uz to attiecas.
2. **PRECES CENA UN LĪGUMA SUMMA** 
   1. Kopējā līgumcena par Preces piegādi visā Līguma darbības laikā ir \_\_\_\_\_\_\_EUR (*summa ar vārdiem* *euro*) bez pievienotās vērtības nodokļa 21 % apmērā (turpmāk tekstā – PVN). PVN tiek aprēķināts saskaņā ar Latvijas Republikā spēkā esošajiem tiesību aktiem Preces attaisnojuma dokumenta izrakstīšanas brīdī. (Ja PIEGĀDĀTĀJS nav Latvijas Republikā reģistrēts PVN maksātājs, PVN aprēķina un pārskaita PASŪTĪTĀJS saskaņā ar Latvijas Republikas normatīvajos aktos noteikto kārtību).
   2. Vienas Preces vienības cena sastāda \_\_\_\_\_EUR (*summa ar vārdiem* *euro*) bez PVN.Vienas vienības cenā ir ietverti visi PIEGĀDĀTĀJA izdevumi, kas saistīti ar kvalitatīvu un savlaicīgu Līguma nosacījumu izpildi, tostarp izdevumi par Preces piegādi, apmaiņu, garantijas remontu, servisu, kā arī visas izmaksas, kas saistītas ar Tehniskajā specifikācijā noteikto prasību izpildi, nodokļiem (izņemot PVN) un nodevām, kā arī citas tieši vai netieši saistītās izmaksas.
   3. Papildus izmaksas, kas nav atrunātas Līgumā vai norādītas PIEGĀDĀTĀJA Finanšu piedāvājumā, netiks ņemtas vērā Līguma darbības laikā;
3. **LĪDZĒJU TIESĪBAS UN PIENĀKUMI**
   1. PIEGĀDĀTĀJS:

3.1.1. piegādā jaunu (nelietotu) un kvalitatīvu Preci saskaņā ar Līguma noteikumiem, PASŪTĪTĀJA norādījumiem un nodrošina tās atbilstību Tehniskajai specifikācijai un iesniegtajam paraugam;

3.1.2. pēc PASŪTĪTĀJA pieprasījuma sniedz atskaiti par Preces izgatavošanas un piegādes gaitu;

3.1.3. piegādā Preci ražotāja standarta iepakojumā atbilstoši Tehniskās specifikācijas prasībām, ievērojot Precei Tehniskajā specifikācijā norādītās iepakojuma un marķējuma prasības;

3.1.4. iepazīstina un iesniedz PASŪTĪTĀJAM patiesu un pilnīgu informāciju par Preces izcelsmi, lietošanu, kvalitāti, uzglabāšanas un kopšanas noteikumiem;

3.1.5. garantē un nodrošina, ka tam visā Līguma darbības termiņā būs spēkā visas nepieciešamās atļaujas un licences, kas noteiktas normatīvajos aktos, lai varētu nodarboties ar Preces tirdzniecību un garantijas saistību izpildi;

3.1.6. nav tiesīgs nodot ar Līgumu nolīgtās tiesības un pienākumus trešajai personai (izņemot Līguma izpildē piesaistīto Apakšuzņēmēju), kā arī nedrīkst izpaust Līguma izpildes gaitā iegūto informāciju par PASŪTĪTĀJU trešajai personai un izmantot ar Līguma izpildi saistīto informāciju komerciāliem nolūkiem;

3.1.7. nodrošina Preces piegādei, pārvadāšanai un izkraušanai nepieciešamos palīgmateriālus, mehānismus, instrumentus, transportu, darbiniekus u.c. resursus;

3.1.8. dod garantiju Precei un pilda garantijas saistības;

3.1.9. Līguma izpildes laikā, kā arī pēc tā darbības termiņa beigām, neizpauž trešajām personām jebkādu informāciju par PASŪTĪTĀJU, ieskaitot arī tādu, kas nav uzskatāma par ierobežotas pieejamības informāciju, bet PIEGĀDĀTĀJAM būs pieejama un/vai kā citādi kļuvusi zināma Līguma izpildes gaitā (t.sk., informāciju par PASŪTĪTĀJA objektos esošām iekārtām un citu esošo tehniku, telpu raksturojumu, stāvokli), izņemot gadījumus, kad tāds PIEGĀDĀTĀJA pienākums noteikts ārējos normatīvajos aktos, citos gadījumos, ja tas rakstiski saskaņots ar PASŪTĪTĀJU. Informācijas izpaušanas aizliegums attiecas arī uz PIEGĀDĀTĀJA darbiniekiem (Līguma izpildes laikā piesaistītajiem apakšuzņēmējiem u.c. personām);

3.1.10. ir pienākums nekavējoties informēt PASŪTĪTĀJU par visiem Līguma izpildes laikā esošajiem vai iespējamajiem sarežģījumiem, kas varētu aizkavēt Līguma saistību izpildi. Ja PIEGĀDĀTĀJS nav nekavējoties informējis PASŪTĪTĀJU par visiem Līguma izpildes laikā esošajiem vai iespējamajiem sarežģījumiem, PIEGĀDĀTĀJS apņemas segt tā rezultātā PASŪTĪTĀJAM radītos zaudējumus;

3.1.11. atrodoties PASŪTĪTĀJA teritorijā, telpās, ievēro PASŪTĪTĀJA noteiktos iekšējās kārtības noteikumus, caurlaižu režīmu un drošības prasības;

3.1.12. PIEGĀDĀTĀJAM aizliegts Preces piegādē iesaistīt darbiniekus, kuri nav NATO, Šveices, Eiropas Ekonomiskās zonas vai Eiropas Savienības dalībvalstu pilsoņi vai ir Latvijas Republikas nepilsoņi, kā arī personas, kas pēc 2022. gada 24. februāra turpina apmeklēt  Krievijas Federāciju vai Baltkrievijas Republiku;

3.1.13. nepieļauj tādas Preces, kā arī to sastāvdaļu un komponentu piegādi, kuras izcelsmes vai ražošanas valsts ir Krievijas Federācija vai Baltkrievijas Republika, un pēc PASŪTĪTĀJA pieprasījuma 5 (piecu) darba dienu laikā iesniedz atbilstošu dokumentāciju (sertifikātus, tehnisko dokumentāciju, Preces izcelsmes apliecinošus dokumentus, ražotāja dokumentāciju u.tml.);

3.1.14. Līguma izpildē atbild par darba aizsardzības, vides aizsardzības, ugunsdrošības, elektroiekārtu ekspluatācijas un citu ārējo normatīvo aktu, kas attiecas uz Līguma izpildes kārtību un kvalitāti, ievērošanu. PIEGĀDĀTĀJS atbild par savu darbinieku/ piesaistīto personu rīcību darba aizsardzības un darba drošības jautājumos, veicot Preces piegādi Līguma darbības laikā;

3.1.15. pirms Preces piegādes informē Līgumā norādīto PASŪTĪTĀJA atbildīgo personu par personām un transportlīdzekli, kas veiks Preces piegādi.

* 1. PASŪTĪTĀJS:

3.2.1. pieņem piegādāto Preci, ja tā ir kvalitatīva, un Preces piegāde un izkraušana veikta atbilstoši Līguma noteikumiem;

3.2.2. ir tiesīgs pieprasīt no PIEGĀDĀTĀJA Preces (tai skaitā Preces sastāvdaļu un komponentu) izcelsmi un kvalitāti apliecinošos dokumentus, kā arī papildus iesniegtajiem dokumentiem veikt Preces izcelsmes un kvalitātes pārbaudes visā Līguma darbības laikā, tai skaitā nepieņemt Preci un prasīt tās nomaiņu, ja Preces (t.sk. Preces sastāvdaļu un komponentu) izcelsmes vai ražošanas valsts ir Krievijas Federācija vai Baltkrievijas Republika;

3.2.3. Preces piegādei nodrošina PIEGĀDĀTĀJA darbinieku iekļūšanu PASŪTĪTĀJA teritorijā un telpās;

3.2.4. ir tiesīgs kontrolēt Preces piegādes gaitu jebkurā tā procesa posmā;

3.2.5. pārbauda piegādātās Preces kvantitāti un kvalitāti un paraksta Preces pieņemšanas – nodošanas aktu;

3.2.6. Preces pieņemšanas laikā tiesīgs pieaicināt neatkarīgus speciālistus un ekspertus;

3.2.7. ir tiesīgs Līguma izpildes laikā visos piegādes izpildes etapos pārliecināties par Tehniskās specifikācijas prasību izpildi un pārbaudīt Preces atbilstību visām Tehniskās specifikācijas prasībām;

3.2.8. nodrošina Preces uzglabāšanu, kopšanu un lietošanu atbilstoši Tehniskajai specifikācijai un PIEGĀDĀTĀJA iesniegtajiem Preces uzglabāšanas un kopšanas noteikumiem un Preces lietošanas instrukcijai;

3.2.9. veic apmaksu par kvalitatīvu Preci Līguma norādītajos termiņos un kārtībā.

1. **PRECES PASŪTĪŠANAS, PIEGĀDES UN PIEŅEMŠANAS KĀRTĪBA**
   1. PIEGĀDĀTĀJS piegādā Preci ne vēlāk kā \_\_\_ (\_\_\_\_\_\_\_) kalendāro dienu laikā no Līguma spēkā stāšanās dienas.
   2. PIEGĀDĀTĀJS piegādā Preci uz Biksēres ielu 6, Rīgā, LV-1073, PASŪTĪTĀJA norādītajā vietā Līguma 4.1. punktā noteiktajā termiņā.
   3. Vismaz 2 (divas) darba dienas pirms piegādes PIEGĀDĀTĀJS saskaņo (pa e-pastu un telefoniski) ar Līgumā norādīto PASŪTĪTĀJA par Līgumu atbildīgo personu konkrētu piegādes laiku.
   4. PIEGĀDĀTĀJS nodrošina Preces iepakošanu un marķēšanu atbilstoši Tehniskās specifikācijas prasībām un iepakojuma prasībām, kā arī Latvijas Republikas normatīvajos aktos noteiktiem un vispārpieņemtiem noteikumiem, kas attiecas uz Preces piegādi.
   5. PIEGĀDĀTĀJS kopā ar Preci iesniedz Preces kopšanas instrukcijas latviešu vai angļu valodā. PASŪTĪTĀJS pieņem Preci noliktavā un nodrošina Preces glabāšanu atbilstoši Tehniskajai specifikācijai.
   6. PIEGĀDĀTĀJS uzņemas visu risku par Preces drošību, nejaušu bojāeju vai bojājumiem līdz brīdim (datums, laiks), kad PASŪTĪTĀJS Preci ir saņēmis un parakstījis Preces pieņemšanas – nodošanas aktu.
   7. PIEGĀDĀTĀJS Preces pieņemšanas – nodošanas aktā vai pavadzīmē papildu normatīvajos aktos noteiktajām prasībām norāda Līguma numuru, tā datumu. Preces nosaukumam Preces pieņemšanas – nodošanas aktā vai pavadzīmē jāsakrīt ar Preces nosaukumu Līgumā.
   8. PASŪTĪTĀJS pirms Preces pieņemšanas – nodošanas akta vai pavadzīmes saskaņošanas, pārbauda Preces kvantitāti, kvalitāti un atbilstību Tehniskās specifikācijas prasībām, Tehniskajam piedāvājumam, iesniegtajam Preces paraugam un paraksta Preces pieņemšanas – nodošanas aktu vai pavadzīmi, ja piegādātā Prece atbilst izvirzītajām prasībām.
   9. PASŪTĪTĀJAM ir tiesības pirms Preces pieņemšanas – nodošanas akta vai pavadzīmes saskaņošanas un parakstīšanas pārbaudīt piegādāto Preci, nepieņemt to un neparakstīt Preces pieņemšanas – nodošanas aktu, ja Prece neatbilst Līguma noteikumiem, Preces pieņemšanas – nodošanas aktā vai pavadzīmē norādītajam, ir nekvalitatīva vai arī tai ir konstatēti trūkumi, vai piegādāta Prece, kuras izcelsmes vai ražošanas valsts ir Krievijas Federācija vai Baltkrievijas Republika, un 10 (desmit) darba dienu laikā iesniegt PIEGĀDĀTĀJAM aktu par konstatētajām neatbilstībām vai trūkumiem (turpmāk – Pretenzija). Šajā gadījumā PIEGĀDĀTĀJAM, ar saviem resursiem un sedzot visus saistītos izdevumus, ir pienākums novērst Pretenzijā minētās neatbilstības vai trūkumus, vai apmainīt Preci pret jaunu, kā arī pildīt uzliktās piegādes termiņa nokavējuma sankcijas, ja attiecīgā PIEGĀDĀTĀJA piedāvājumā norādītais Preces piegādes termiņš ir nokavēts.
   10. Prece uzskatāma par piegādātu un pieņemtu ar brīdi (datums, laiks), kad Līdzēji ir saskaņojuši un parakstījuši Preces pieņemšanas – nodošanas aktu vai pavadzīmi. Pēc Preces pieņemšanas – nodošanas akta vai pavadzīmes parakstīšanas jautājumi par Preces kvalitāti tiek risināti saskaņā ar Līguma garantijas noteikumiem.
   11. Preces pieņemšanas – nodošanas aktu vai pavadzīmi paraksta Līgumā minētās Līdzēju kontaktpersonas vai cita attiecīgā Līdzēja pilnvarota persona.
   12. Lai nodrošinātu materiāltehnisko līdzekļu Ziemeļatlantijas līguma organizācijas (turpmāk – NATO) inventāra numura (turpmāk – NSN kods2) piešķiršanu Precei, pēc PASŪTĪTĀJA pieprasījuma bez papildu samaksas pieprasīšanas, PIEGĀDĀTĀJS nodod visus tā rīcībā esošos datus par Preci (tehniskie rasējumi, specifikācijas un jebkura cita veida tehniskā dokumentācija, kas būtu nepieciešama). Lai uzturētu informācijas drošību un tās neizpaušanu, kā arī ievērotu ražotāja pieprasīto drošības pakāpi, Preču vai specifisko to daļu, ko aizsargā patents vai cita ražotāja noteikta drošības informācija, produkta tirgus nosaukums, atsauču numurs var tikt iesniegts tehnisko datu vietā.
   13. PIEGĀDĀTĀJS Preces pavadzīmē papildus normatīvajos aktos noteiktajām prasībām norāda Preces piegādes vietu, Līguma numuru, tā noslēgšanas datumu un NSN kodu (ja PASŪTĪTĀJS to lūdz) katrai atsevišķai Preces vienībai. Preces nosaukumam Preces pavadzīmē jāsakrīt ar Preces nosaukumu Līgumā.
2. **NORĒĶINU KĀRTĪBA**
   1. PASŪTĪTĀJS samaksā PIEGĀDĀTĀJAM par faktiski piegādāto un pieņemto, kvalitatīvo un Līguma noteikumiem atbilstošo Preci bankas pārskaitījuma veidā 30 (trīsdesmit) kalendāro dienu laikā pēc abpusēji parakstīta Preces pieņemšanas – nodošanas akta un pavadzīmes saņemšanas dienas pie PASŪTĪTĀJA (PASŪTĪTĀJA atzīme par saņemšanu).
   2. PASŪTĪTĀJS pirms Līguma 5.1. punktā noteikto maksājumu veikšanas normatīvajos aktos noteiktajā kārtībā pārbauda, vai pret PIEGĀDĀTĀJU ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības, vai NATO dalībvalsts noteiktās sankcijas, un saskaņā ar Latvijas Republikas normatīvo aktu prasībām PASŪTĪTĀJAM ir pienākums neveikt samaksu, ja pret PIEGĀDĀTĀJU noteiktās sankcijas ietekmē maksājumu. Samaksas pienākuma termiņu tecējums apstājas ar sankciju piemērošanas brīdi.
   3. PIEGĀDĀTĀJS rēķinu – pavadzīmi iesniedz strukturēta elektroniskā rēķina formā (turpmāk – e-rēķins), to nosūtot uz PASŪTĪTĀJA oficiālo elektronisko adresi. Ar elektronisko rēķinu ir saprotams dokuments, kas atbilst piemērojamajam elektroniskā rēķina standartam un Pan-European Public Procurement On-Line (PEPPOL) BIS Billing 3.0 elektronisko rēķinu pamatelementu izmantošanas specifikācijai.
   4. Par samaksas dienu tiek uzskatītadiena, kad PASŪTĪTĀJS veicis pārskaitījumu uz Līgumā norādīto PIEGĀDĀTĀJA norēķinu kontu kredītiestādē.
   5. Katrs no Līdzējiem sedz savus izdevumus par banku pakalpojumiem, kas saistīti ar naudas pārskaitījumiem.
3. **PRECES KVALITĀTE**

Ar Līguma prasībām atbilstošu Preci Līguma ietvaros saprotama Prece, kas atbilst Līguma noteikumiem, Līguma pielikumiem, PIEGĀDĀTĀJA piedāvājumam iepirkumā, iepirkumā iesniegtajam Preces paraugam, Preces ražotāja noteiktiem un tehniskajā dokumentācijā uzrādītajiem kvalitātes standartiem, kā arī likumos un citos normatīvajos aktos noteiktajām prasībām attiecībā uz Preces kvalitāti.

1. **GARANTIJAS NOTEIKUMI**
   1. PIEGĀDĀTĀJS uzņemas garantijas saistības Tehniskajā specifikācijā norādītajā termiņā no Preces pieņemšanas – nodošanas akta abpusējās parakstīšanas dienas (turpmāk – Garantijas termiņš) un garantē, ka Garantijas termiņā Prece saglabā pienācīgu kvalitāti, drošumu un pilnīgas lietošanas īpašības.
   2. Ja PASŪTĪTĀJS Garantijas termiņā konstatē Preces trūkumus (Prece neatbilst Tehniskajai specifikācijai, Līguma noteikumiem, tai nav pienācīga kvalitāte un lietošanas īpašības) vai bojājumus, tad PASŪTĪTĀJS paziņo par to PIEGĀDĀTĀJAM (rakstiski), uzaicinot PIEGĀDĀTĀJU sagatavot un parakstīt divpusēju aktu par konstatētajiem trūkumiem (Līguma 4.pielikums – defektu akta paraugs). PIEGĀDĀTĀJA pārstāvim pēc paziņojuma saņemšanas 5 (piecu) darba dienu laikā ir jāierodas PASŪTĪTĀJA norādītajā vietā akta sagatavošanai. PIEGĀDĀTĀJA pārstāvja neierašanās gadījumā PASŪTĪTĀJAM ir tiesības sagatavot aktu bez PIEGĀDĀTĀJA pārstāvja piedalīšanās, un sagatavotais akts kļūst saistošs PIEGĀDĀTĀJAM. Šādā gadījumā akts tiek nosūtīts PIEGĀDĀTĀJAM pa pastu vai e-pastu.
   3. PIEGĀDĀTĀJS, ar saviem resursiem un sedzot visus saistītos izdevumus, novērš Preces trūkumus vai apmaina Līguma prasībām neatbilstošās Preces ar kvalitatīvām, jaunām Precēm ne vēlāk kā 30 (trīsdesmit) kalendāro dienu laikā no akta par konstatētajiem trūkumiem (Līguma 7.2. punkts) sagatavošanas dienas. Trūkumu novēršanas vai apmaiņas gadījumā Prece tiek piegādāta uz Līgumā norādīto adresi.
   4. PIEGĀDĀTĀJAM nav pienākums novērst Preces trūkumus, ja PASŪTĪTĀJS ir pārkāpis Preces kopšanas noteikumus (Līguma 4.5. punkts).
   5. Domstarpību gadījumā katram Līdzējam ir tiesības pārbaudīt Preces kvalitāti neatkarīgam ekspertam, nekavējoties nosūtot Preci pārbaudei. Preces pārbaudi apmaksā PIEGĀDĀTĀJS, izņemot gadījumus, kad Preces pārbaudi ir ierosinājis PASŪTĪTĀJS, un Preces kvalitāte ir atzīta par atbilstošu Līgumā noteiktajām prasībām.
2. **LĪDZĒJU MANTISKĀ ATBILDĪBA**
   1. Par Līguma noteikto saistību neizpildi vai nepienācīgu izpildi un par otram Līdzējam nodarītiem zaudējumiem Līdzēji ir materiāli atbildīgi atbilstoši Līguma noteikumiem un Latvijas Republikas normatīvajiem aktiem.
   2. Ja PIEGĀDĀTĀJS neievēro Līguma 4.1. norādīto Preces piegādes laiku, tad PASŪTĪTĀJS ir tiesīgs piemērot PIEGĀDĀTĀJAM līgumsodu (par saistību neizpildi īstā laikā), kuru PASŪTĪTĀJS aprēķinās Preces piegādes brīdī no neīstā laikā piegādātās Preces vērtības (pavadzīmes summas) par katru nokavēto dienu. Par kavējumu līdz 30 dienām (ieskaitot) tiek piemērots līgumsods ar likmi 0,1 % (nulle, komats, viens procents) dienā, par kavējumu virs 30 dienām – līgumsods ar likmi 0,5 % (nulle, komats, pieci procenti) dienā (sākot no pirmās kavētās dienas) no nepiegādātās Preces summas.
   3. Ja PIEGĀDĀTĀJS nav apmainījis nekvalitatīvo Preci pret jaunu un kvalitatīvu Līguma 7.3. punktā noteiktajā termiņā, tad PASŪTĪTĀJS ir tiesīgs piemērot PIEGĀDĀTĀJAMlīgumsodu (par saistību neizpildi īstā laikā) 0,5 % (nulle, komats, pieci procenti) apmērā no atkārtoti apmaināmās Preces vērtības par katru nokavēto dienu.
   4. Līguma 8.2. un 8.3. punkta kārtībā aprēķināto līgumsodu kopējais apmērs (t.i. līgumsods par saistību neizpildi īstā laikā) nedrīkst pārsniegt 10 % (desmit procentu) apmēru no nepiegādātās Preces summas.
   5. Ja ir veikta daļēja Preces piegāde, bet PIEGĀDĀTĀJA nesamērīgā kavējuma rezultātā PASŪTĪTĀJS atkāpjas no Līguma saskaņā ar Līguma 9.3.1. punktu, tad PASŪTĪTĀJAM ir tiesības pieprasīt, un PIEGĀDĀTĀJAM ir pienākums samaksāt vienreizēju līgumsodu (par saistību nepienācīgu izpildi) 10 % (desmit procentu) apmērā no atlikušās nepiegādātās Preces summas.
   6. Ja PIEGĀDĀTĀJS atkārtoti piegādā Līguma noteikumiem neatbilstošu Preci, tad PASŪTĪTĀJAM ir tiesības piemērot līgumsodu (par saistību nepienācīgu izpildi) 5 % (piecu procentu) apmērā no nekvalitatīvās Preces vērtības.
   7. Līguma 8.5. un 8.6. punkta kārtībā aprēķināto līgumsodu kopējais apmērs (līgumsods par saistību nepienācīgu izpildi) nedrīkst pārsniegt 10 % (desmit procentu) apmēru no nepiegādātās preces summas.
   8. Ja PIEGĀDĀTĀJS paziņo par atteikšanos no Līguma izpildes, tad PASŪTĪTĀJAM ir tiesības piemērot PIEGĀDĀTĀJAM līgumsodu 10% (desmit procentu) apmērā no Līguma summas.
   9. Ja PASŪTĪTĀJS neveic Preces apmaksu Līguma 5.1. punktā noteiktajā termiņā, tad PIEGĀDĀTĀJS ir tiesīgs piemērot PASŪTĪTĀJAM līgumsodu 0,1% (vienu desmito daļu no procenta) apmērā no nokavētā maksājuma summas par katru nokavēto dienu, bet ne vairāk kā 10% (desmit procentu) apmērā no pamatparāda.
   10. Līdzēji vienojas, ka PIEGĀDĀTĀJAM piestādītā līgumsoda samaksa tiek veikta ieskaita kārtībā, samazinot PIEGĀDĀTĀJAM samaksājamo naudas summu par piegādāto Līguma prasībām atbilstošu Preci. Visos gadījumos, kad līgumsoda ieturēšana ieskaita kārtībā nav iespējama vai netiek piemērota, līgumsoda samaksas termiņš ir 15 (piecpadsmit) kalendārās dienas no līgumsoda rēķina nosūtīšanas dienas.
   11. Līdzējam nodarīto zaudējumu aprēķins un piedziņa tiek veikta saskaņā ar Civillikuma normām.
3. **STRĪDU IZSKATĪŠANA UN LĪGUMA IZBEIGŠANA**
   1. Strīdus un nesaskaņas, kas var rasties Līguma izpildes rezultātā vai sakarā ar Līgumu, Līdzēji atrisina savstarpēju pārrunu ceļā. Ja Līdzēji nevar panākt vienošanos, tad strīdi un nesaskaņas risināmas Latvijas Republikas vispārējās jurisdikcijas tiesā Latvijas Republikas normatīvajos aktos noteiktajā kārtībā.
   2. Līdzēji var izbeigt Līgumu pirms Līguma termiņa beigām, rakstveidā savstarpēji vienojoties.
   3. PASŪTĪTĀJAM ir tiesības vienpusēji atkāpties no Līguma bez PIEGĀDĀTĀJA piekrišanas, ja PIEGĀDĀTĀJS/AM:
      1. atsakās no Līguma izpildes, tai skaitā kavē noteikto Preces piegādes vai apmaiņas termiņu vairāk par 30 (trīsdesmit) kalendārajam dienām, kā arī gadījumos, kad piegādāta nekvalitatīva Prece;
      2. piemērotā līgumsoda apmērs ir sasniedzis maksimālo apmēru;
      3. veic Līguma noteikumiem neatbilstošu prettiesisku darbību, kas ir klajā pretrunā ar Līguma noteikumiem vai labas ticības principu (tai skaitā piegādā Preci, kuras izcelsmes vai ražošanas valsts ir Krievijas Federācija vai Baltkrievijas Republika);
      4. uzsākts/pasludināts maksātnespējas un/vai likvidācijas process vai apturēta saimnieciskā darbība u.tml.
   4. PASŪTĪTĀJAM ir tiesības jebkurā laikā vienpusēji atkāpties no Līguma bez zaudējumu atlīdzināšanas PIEGĀDĀTĀJAM, ja Līgumu nav iespējams izpildīt tādēļ, ka pret PIEGĀDĀTĀJU ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai NATO dalībvalsts noteiktās sankcijas. Par atkāpšanos no Līguma PASŪTĪTĀJS paziņo PIEGĀDĀTĀJAM rakstveidā.
   5. Līguma 9.3. un 9.4. punktā noteiktajos gadījumos Līgums uzskatāms par izbeigtu 7. (septītajā) kalendārajā dienā pēc dienas, kad PASŪTĪTĀJS ir izsūtījis paziņojumu attiecīgajam PIEGĀDĀTĀJAM par atkāpšanos no Līguma.
   6. Izbeidzot Līgumu saskaņā ar Līguma 9.3. punktu, PIEGĀDĀTĀJS samaksā PASŪTĪTĀJAM Līgumā noteikto līgumsodu un atlīdzina PASŪTĪTĀJAM visus šajā sakarā radušos zaudējumus, atskaitot faktiski piegādātās Preces izmaksas, ja piegādātas kvalitatīvas un Līguma noteikumiem atbilstošas Preces, ko apliecina Līdzēju parakstīts Preces pieņemšanas – nodošanas akts.
   7. PIEGĀDĀTĀJAM ir tiesības vienpusēji atkāpties no Līguma bez PASŪTĪTĀJA piekrišanas, ja PASŪTĪTĀJAM par Līguma saistību nepildīšanu aprēķinātais līgumsods sasniedzis maksimālo apmēru, t.i., 10% (desmit procentus) no termiņā nesamaksātās summas, rakstveidā brīdinot par to PASŪTĪTĀJU vismaz 7 (septiņas) kalendārās dienas iepriekš.
   8. Gadījumā, ja PIEGĀDĀTĀJS Līguma ietvaros ir piegādājis Preci, ko apliecina Līdzēju pārstāvju abpusēji parakstīts Preces pieņemšanas – nodošanas akts, bet ir iestājušies Līguma 9.4. punktā minētie apstākļi, un PASŪTĪTĀJAM ir pienākums atkāpties no Līguma, Līdzēji vienojas, ka PASŪTĪTĀJS atgriež PIEGĀDĀTĀJAM piegādāto un pieņemto Preci bez PIEGĀDĀTĀJA tiesībām uz zaudējumu atlīdzības prasījumiem.
4. **NEPĀRVARAMA VARA**
   1. Neviens Līdzējs nav atbildīgs par Līguma neizpildi, ja izpilde nav bijusi iespējama nepārvaramas varas apstākļu dēļ, kas radušies pēc Līguma spēkā stāšanās, ja Līdzējs par šādu apstākļu iestāšanos ir informējis otru Līdzēju 7 (septiņu) kalendāro dienu laikā no šādu apstākļu rašanās dienas. Šajā gadījumā Līgumā noteiktie termiņi tiek pagarināti attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk kā par 30 (trīsdesmit) kalendārajām dienām.
   2. Ar nepārvaramas varas apstākļiem jāsaprot dabas stihijas (plūdi, zemestrīce, vētras postījumi) ugunsgrēks, kā arī teritorijas noslēgšana (tajā skaitā ceļošanas aizliegumi), kas tiek veikta pandēmijas uzliesmojumu dēļ, un citi, no Līdzējiem pilnīgi neatkarīgi radušies ārkārtēja rakstura gadījumi, ko Līdzēji nevarēja ne paredzēt, ne novērst.
   3. Par nepārvaramas varas apstākļiem nav jāsaprot gadījumi, kad PIEGĀDĀTĀJS atsaucas uz paša izraudzīto sadarbības partneru vai citu komersantu saistību neizpildi pret PIEGĀDĀTĀJU un tādēļ Līguma saistību pienācīga izpilde viņam ir apgrūtināta.
   4. Līdzējam, kurš atsaucas uz nepārvaramas varas apstākļiem, ir jāpierāda, ka par spīti pienācīgajai rūpībai tam nebija iespēju paredzēt vai novērst apstākļus, kuru dēļ Līguma izpilde nav bijusi iespējama.
   5. Ja nepārvaramas varas apstākļu dēļ Līguma izpilde aizkavējas vairāk par 30 (trīsdesmit) kalendārajām dienām, katrs Līdzējs ir tiesīgs vienpusēji atkāpties no Līguma, par to rakstveidā brīdinot otru Līdzēju 7 (septiņas) kalendārās dienas iepriekš.
5. **DATU AIZSARDZĪBAS PRASĪBAS**
   1. Līguma darbības laikā iegūto personas datu apstrādi Līdzēji veic saskaņā ar Eiropas Parlamenta un Padomes 2016. gada 27. aprīļa regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK.
   2. Līdzējiem ir tiesības apstrādāt no otra Līdzēja iegūtos fizisko personu datus ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei, izmantošanai un aizsardzībai.
   3. Līguma darbības laikā iegūtos personas datus Līdzēji nodod trešajām personām, tostarp Apakšuzņēmējiem, tikai Līgumā vai normatīvajos aktos noteiktajos gadījumos. Šādā gadījumā attiecīgais Līdzējs, pirms šādu datu nodošanas, par to informē otru Līdzēju, ja vien spēkā esošie normatīvie akti to neaizliedz.
   4. Katrs Līdzējs apņemas pēc datu subjekta pieprasījuma iznīcināt no otra Līdzēja par konkrētu datu subjektu iegūtos/nodotos datus, ja izbeidzas nepieciešamība tos apstrādāt Līguma izpildes nodrošināšanai.
   5. PIEGĀDĀTĀJS uzņemas atbildību par visām materiālajām un/vai cita rakstura sekām gadījumā, jaPIEGĀDĀTĀJS nav informējis datu subjektus par datu nodošanu PASŪTĪTĀJAM, datu apstrādes nolūkiem, juridiskajiem pamatojumiem un tiesībām, kā arī, jaPIEGĀDĀTĀJA sniegtais apliecinājums izrādīsies nepatiess un PIEGĀDĀTĀJS ar Līgumā iesaistītajām atbildīgajām personām nebūs saskaņojis personas datu apstrādi.
6. **APAKŠUZŅĒMĒJS**

*(Gadījumos, kad PIEGĀDĀTĀJS norādījis apakšuzņēmēju)*

* 1. PIEGĀDĀTĀJS saskaņo ar PASŪTĪTĀJU jebkura apakšuzņēmēja piesaisti, kuram nododamo saistību apmērs sastāda 10 000 (desmit tūkstoši) EUR un vairāk.
  2. PIEGĀDĀTĀJS Līguma darbības laikā drīkst piesaistīt vai mainīt līguma izpildē piesaistītos apakšuzņēmējus tikai ar PASŪTĪTĀJArakstveida piekrišanu, ja uz to netiek attiecināts kāds no Publisko iepirkumu likuma 62. panta gadījumiem. Šādā gadījumā PIEGĀDĀTĀJAM ir pienākums par katru no piesaistītajiem apakšuzņēmējiem iesniegt visu dokumentāciju, kas attiecībā uz apakšuzņēmējiem tika pieprasīta Iepirkuma nolikumā.
  3. Apakšuzņēmējs veic tam uzdotās saistības saskaņā ar PIEGĀDĀTĀJA piedāvājumu iepirkumā.
  4. PIEGĀDĀTĀJS ir tiesīgs nodot apakšuzņēmējam tikai to informāciju, kas tieši saistīta ar apakšuzņēmējam nodoto Līguma daļu un apjomu. Apakšuzņēmējam nav tiesību iegūto informāciju par PASŪTĪTĀJU, tā iekārtām un sistēmām izpaust trešajām personām.
  5. PIEGĀDĀTĀJS ir atbildīgs par to, lai Līguma izpildē iesaistītais apakšuzņēmējs nepiesaistītu saistību izpildē trešās personas, tajā skaitā apakšuzņēmējus.
  6. PIEGĀDĀTĀJSpilnībā uzņemas atbildību par Līguma izpildi kopumā, tajā skaitā nodrošina, ka apakšuzņēmējs ievēros visus šajā Līgumā minētos noteikumus.
  7. PIEGĀDĀTĀJAM ir pienākums nekavējoties, tiklīdz tas kļūst zināms, informēt PASŪTĪTĀJU par jebkurām izmaiņām saistībā ar apakšuzņēmēju.

1. **CITI NOTEIKUMI**
   1. Līguma parakstīšanas un spēkā stāšanās datums ir pēdējā pievienotā droša elektroniskā paraksta un tā laika zīmoga datums, un tas ir spēkā līdz Līguma saistību izpildei. Preces garantijas termiņš un garantijas saistības nav aprobežotas ar Līguma darbības termiņu.
   2. Līgumu var papildināt, grozīt vai izbeigt, Līdzējiem savstarpēji vienojoties. Visi Līguma grozījumi un papildinājumi tiek izdarīti rakstiski, Līdzējiem tos abpusēji parakstot (izņemot Līguma 9.3., 9.4., 9.5 un 9.6. punktā minētajos gadījumos, saskaņā ar kuriem Līdzējiem ir tiesības vienpusēji atkāpties no Līguma), un tie ir spēkā no pēdējā pievienotā droša elektroniskā paraksta un tā laika zīmoga datuma, ja Līguma grozījumos un papildinājumos nav noteikts cits to spēkā stāšanās termiņš.
   3. Visi Līgumā minētie pielikumi, kā arī pēc Līguma slēgšanas sagatavotie Līguma grozījumi un papildinājumi, ja tie sagatavoti, ievērojot Līguma 13.2. punkta noteikumus, ir Līguma neatņemamas sastāvdaļas.
   4. Līguma izpildes gaitā, kā arī gadījumos, kas nav paredzēti Līgumā, Līdzēji vadās pēc Latvijas Republikā spēkā esošajiem normatīvajiem aktiem.
   5. Līguma noteikumi piemērojami, ciktāl tie nav pretrunā ar Latvijas Republikā spēkā esošajiem normatīvajiem aktiem. Gadījumā, ja viens vai vairāki Līguma noteikumi tiek atzīti par spēkā neesošiem, Līguma pārējo noteikumu juridiskais spēks nemainās. Spēkā neesošie noteikumi jāaizstāj ar citiem Līguma mērķim un saturam atbilstošiem noteikumiem.
   6. Līgums ir saistošs Līdzēju likumīgajiem saistību un tiesību pārņēmējiem.
   7. Ja kādam no Līdzējiem tiek mainīts juridiskais statuss, nosaukums, adrese, kontaktpersona vai rekvizīti, tad attiecīgais Līdzējs 5 (piecu) darba dienu laikā rakstveidā par to paziņo otram Līdzējam. Ja Līdzējs neizpilda šī punkta noteikumus, uzskatāms, ka PASŪTĪTĀJS vai PIEGĀDĀTĀJS ir pilnībā izpildījuši savas saistības, izmantojot Līguma 14. punktā minēto informāciju par otru Līdzēju. Šajā punktā minētie noteikumi attiecas arī uz Līgumos minētajiem Līdzēju pārstāvjiem un rekvizītiem. Pēc paziņojuma saņemšanas, tas kļūst par Līguma neatņemamu sastāvdaļu.
   8. Paziņojumi par atkāpšanos no Līguma vai cita veida korespondence, kas attiecas uz Līgumu, ir jānosūta ierakstītā vēstulē uz Līgumā norādītajām juridiskajām adresēm vai elektroniska dokumenta veidā, kas parakstīts ar drošu elektronisko parakstu uz Līguma norādītajām Līdzēju e-pasta adresēm (Līguma 14. punktā norādītajām), ja vien Līgumā nav paredzēts citādāk (Līgumā atrunātie e-pasta sūtījumi Līdzēju atbildīgajām personām), vai jānodod tieši adresātam. Uzskatāms, ka pastā nodotie sūtījumi tiek saņemti 7. (septītajā) darba dienā pēc to nodošanas pastā, savukārt elektroniski dokumenti, kas parakstīti ar drošu elektronisko parakstu, uzskatāmi par saņemtiem 2 (divu) darba dienu laikā pēc to nosūtīšanas.
   9. Līdzēju Līguma atbildīgās personas pilnībā pārzina Līguma noteikumus un viņām ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Līdzējiem, pieprasīt no otra Līdzēja informāciju, sniegt informāciju otram Līdzējam, nodrošināt ar Līgumu saistītās dokumentācijas nodošanu/pieņemšanu, parakstīt Līgumā minētos aktus, parakstīt ar Līguma izpildi saistītu dokumentāciju, pieteikt pretenzijas par Līguma saistību nepienācīgu izpildi un risināt jautājumus, kas saistīti ar nekvalitatīvām Precēm, nodrošināt savlaicīgu rēķinu iesniegšanu un pieņemšanu, apstiprināšanu un nodošanu apmaksai, kā arī pārbaudīt rēķinu pamatotību, dot norādījumus par Līguma izpildi, bet viņas nav pilnvarotas izdarīt grozījumus Līgumā vai tā pielikumos. Līdzēji vienojas, ka ar Līguma izpildi saistītos jautājumus risinās šādas Līdzēju par Līguma izpildi atbildīgās personas:
      1. PASŪTĪTĀJA atbildīgā persona ir: *vārds, uzvārds* tālruņa Nr. +371 , e-pasta adrese:
      2. PIEGĀDĀTĀJA atbildīgā persona ir: *vārds, uzvārds* tālruņa Nr. +371 , e-pasta adrese:
   10. Līgumam tā noslēgšanas brīdī, kā tā sastāvdaļas ir pievienoti šādi pielikumi:
       1. Līguma 1. pielikums: “Tehniskā specifikācija” \_\_ (vārdiem) lapas;
       2. Līguma 2. pielikums: “Finanšu piedāvājums” \_\_\_ (vārdiem) lapa;
       3. Līguma 3. pielikums:  “Nodošanas – pieņemšanas akts (paraugs)”.
       4. Līguma 4. pielikums: “Preces defekta akts (paraugs)”.
2. **LĪDZĒJU REKVIZĪTI**

|  |  |
| --- | --- |
| **PASŪTĪTĀJS:**  **Valsts aizsardzības loģistikas un**  **iepirkumu centrs**  Reģistrācijas Nr.: 40900035122  Adrese: Biksēres iela 6, Rīga,  LV-1073  Tālrunis: +371 68202600  E-pasta adrese: [pasts@valic.gov.lv](mailto:pasts@valic.gov.lv)  Valsts Kase  Kods: TRELLV22  Konta Nr.: LV22TREL210069500300B | **PIEGĀDĀTĀJS:**  **SIA " "**  Reģ. Nr. [ ]  Juridiskā adrese: [ ]  E-pasts:; tālr. +  Banka: [ ]  Bankas kods: [ ]  Konta Nr. [ ]  [Amats, Vārds Uzvārds] |

3.pielikums

Iepirkuma līgumam Nr. \_\_\_\_\_\_\_\_\_\_

(iepirkuma identifikācijas Nr. VALIC 2025/054/TN-P-MI)

**Preces**

**Nodošanas – pieņemšanas akts**

Rīga, 20\_\_. gada \_\_.\_\_\_\_\_\_\_\_\_\_

Saskaņā ar \_\_\_\_\_\_\_\_\_\_\_\_\_\_\_\_\_\_\_\_ līgumu Nr. \_\_\_\_\_\_\_\_\_\_\_ (turpmāk – Līgums) par \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Preces) piegādi, atbilstoši Iepirkuma rezultātiem, piedaloties:

**(*Pasūtītāja nosaukums, reģ. Nr*.),** atbildīgajai personai <\_\_\_\_\_>, (turpmāk – PASŪTĪTĀJS), no vienas puses, un

**(*Piegādātāja nosaukums, reģ. Nr*.),** atbildīgajai personai <\_\_\_\_\_>, (turpmāk – PIEGĀDĀTĀJS), no otras puses, ar Līgumā noteiktajām tiesībām, sagatavo šādu Preces nodošanas - pieņemšanas aktu (turpmāk - Akts) par to, ka PIEGĀDĀTĀJS, atbilstoši Līguma nosacījumiem un Tehniskajai specifikācijai, nodod, bet PASŪTĪTĀJS pieņem šādu Preci:

|  |  |  |  |
| --- | --- | --- | --- |
| *Nr.p.k.* | *Preces nosaukums* | *Piedāvātās Preces tehniskie rādītāji* | *Norādīt, vai Preces piegāde notikusi atbilstoši Līguma nosacījumiem.* |
| ***1.*** |  |  |  |

1. Ar Akta abpusēju parakstīšanu PASŪTĪTĀJS un PIEGĀDĀTĀJS apliecina, ka Aktā norādītā Prece ir piegādāta un nodota Līgumā noteiktajā vietā, apjomā, termiņā un atbilstošā kvalitātē.
2. Puses vienojas un apliecina, ka parakstot šo Aktu, vienam pret otru netiek izteiktas pretenzijas par saņemto Preci un šis Akts ir par pamatu attaisnojuma dokumenta izrakstīšanai, un ir Līguma neatņemama sastāvdaļa.
3. Kopējā summa par Līgumā noteikto Preces piegādi ir EUR \_\_\_\_\_\_\_\_\_\_\_\_(*ar vārdiem*) bez PVN.
4. Akts sagatavots uz \_ lapām, 2 (*divos*) eksemplāros, no kuriem viens glabājas pie PASŪTĪTĀJA, otrs pie PIEGĀDĀTĀJA.

|  |  |
| --- | --- |
| Preci nodeva:  PIEGĀDĀTA atbildīgā persona:  \_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_/  Datums: \_\_\_.\_\_\_.\_\_\_\_\_\_\_\_\_\_. | Preci pieņēma:  PASŪTĪTĀJA atbildīgā persona:  \_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_/  Datums: \_\_\_.\_\_\_.\_\_\_\_\_\_\_\_\_\_. |

4.pielikums

Iepirkuma līgumam Nr.

(iepirkuma identifikācijas Nr. VALIC 2025/054/TN-P-MI)

**Preces (vai tās sastāvdaļas)**

**Defekta akts**

Rīga, 20\_\_\_.gada\_\_\_.\_\_\_\_\_\_\_\_\_\_\_\_\_

Saskaņā ar \_\_\_\_\_\_\_\_\_\_\_\_\_\_\_\_\_\_\_\_ līgumu Nr. \_\_\_\_\_\_\_\_\_\_\_ (turpmāk – Līgums) par \_\_\_\_\_\_\_\_\_\_\_\_\_\_\_\_\_\_\_\_(turpmāk – Preces) piegādi, piedaloties:

**(*Pasūtītāja nosaukums, reģ. Nr*.),** atbildīgajai personai <\_\_\_\_\_>, (turpmāk – PASŪTĪTĀJS), no vienas puses, un

**(*Piegādātāja nosaukums, reģ. Nr*.),** atbildīgajai personai <\_\_\_\_\_>, (turpmāk – PIEGĀDĀTĀJS), no otras puses, ar Līgumā noteiktajām tiesībām, konstatējot Preces neatbilstību Tehniskajai specifikācijai, sagatavo šādu Preces Defekta aktu:

|  |  |  |  |  |  |  |
| --- | --- | --- | --- | --- | --- | --- |
| Nosaukums | Daudz.  (gab.) | Konstatētais defekts/ trūkums | Defekta novēršanas veids | Defekta novēršanas termiņš  (datums ieskaitot) | Defektu konstatējošās personas  (vārds, uzvārds) | Defekta novēršanas datums  *(piegādāta Prece)* |
|  |  |  |  |  |  |  |

1. Trūkumu/defekta novēršanas termiņš tiek noteikts līdz *<datums>* (ieskaitot).
2. Defekta akts sastādīts uz \_\_ (\_\_\_\_\_\_\_) lapām, 2 (*divos*) eksemplāros, no kuriem viens glabājas pie PASŪTĪTĀJA, otrs pie PIEGĀDĀTĀJA.

|  |  |
| --- | --- |
| PIEGĀDĀTA atbildīgā persona:  \_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_/  (amats, paraksts, vārds, uzvārds)  Datums: \_\_\_.\_\_\_.\_\_\_\_\_\_\_\_\_\_. | PASŪTĪTĀJA atbildīgā persona:  \_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_/  (amats, paraksts, vārds, uzvārds)  Datums: \_\_\_.\_\_\_.\_\_\_\_\_\_\_\_\_\_. |

1. E-konkursu sistēmas lietotāju rokasgrāmatā ietvertā informācija pieejama tīmekļvietnē: https://www.eis.gov.lv/EKEIS/NetHelp/lv/LRG%20Help.htm#!Documents. [↑](#footnote-ref-1)