APSTIPRINĀTS

VSIA “Paula Stradiņa klīniskā universitātes slimnīca”

Iepirkuma komisijas sēdē

2025.gada 30.aprīlī

(protokols Nr. 2)

**ATKLĀTA KONKURSA**

**Santehnikas materiālu piegāde**

**NOLIKUMS**

**ID Nr. PSKUS 2025/60**

Rīgā, 2025

1. **VISPĀRĪGĀ INFORMĀCIJA**
   1. **Iepirkuma procedūras veids, nosaukums un identifikācijas numurs (turpmāk – ID Nr.)**

Atklāts konkurss **“Santehnikas materiālu piegāde”**, ID Nr. **PSKUS 2025/60** (turpmāk – Konkurss vai iepirkuma procedūra). Konkursa rezultātā tiks piešķirtas tiesības slēgt vispārīgo vienošanos par **santehnikas materiālu piegādi** (turpmāk – Vienošanās). Vienošanās ietvaros tiks noslēgts iepirkuma līgums par konkrētu preču piegādi attiecīgajā iepirkuma priekšmeta pozīcijā.

* 1. **Pasūtītājs**

Pasūtītāja nosaukums: VSIA “Paula Stradiņa klīniskā universitātes slimnīca”.

Reģistrācijas numurs: 40003457109.

Juridiskā adrese: Pilsoņu iela 13, Rīga, LV-1002.

Pasūtītāja profila adrese: <https://www.eis.gov.lv/EKEIS/Supplier/Organizer/379>.

E-pasta adrese: [stradini@stradini.lv](mailto:stradini@stradini.lv).

* 1. **Kontaktpersona**

Kontaktpersona: Elisa Janelsiņa

Tālruņa numurs: + 371 29434874

E-pasta adrese: [elisa.janelsina@stradini.lv](mailto:elisa.janelsina@stradini.lv), [stradini@stradini.lv](mailto:stradini@stradini.lv).

Kontaktpersona sniedz tikai organizatoriska rakstura informāciju par iepirkumu.

* 1. **Pretendenti**
     1. Pretendents - fiziska vai juridiska persona, šādu personu apvienība jebkurā to kombinācijā, kas attiecīgi piedāvā tirgū piegādāt preces vai sniegt pakalpojumus un ir iesniegusi piedāvājumu Konkursā EIS e-konkursu apakšsistēmā (turpmāk – pretendents).
     2. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā jānorāda persona, kura pārstāv piegādātāju apvienību Konkursā, kā arī katras personas atbildības apjoms. Ja nav norādīta persona, kura pārstāv piegādātāju apvienību Konkursā, tad visi piegādātāju apvienības biedri paraksta Konkursa pieteikumu.
     3. Visiem Konkursa pretendentiem piemēro vienādus noteikumus.
  2. **Apakšuzņēmēji, personāls un to nomaiņa**
     1. Pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība ir vismaz 10 000 *euro*, un katram šādam apakšuzņēmējam izpildei nododamo iepirkuma līguma daļu (iekļauts Konkursa nolikuma (turpmāk – nolikums) 1.pielikumā).
     2. Pretendents Vienošanās un iepirkuma līguma izpildē ir tiesīgs piesaistīt apakšuzņēmējus.
     3. Apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Publisko iepirkumu likuma (turpmāk – PIL) 63.panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
     4. Vienošanā un iepirkuma līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste tiek veikta saskaņā arPIL 62. pantu.
  3. **Konkursa nolikuma saņemšana**
     1. Konkursa nolikums, tā grozījumi un atbildes uz ieinteresēto piegādātāju jautājumiem ir publiski pieejamas EIS e-konkursu apakšsistēmā <https://www.eis.gov.lv/EKEIS/Supplier/Organizer/379> (turpmāk arī – EIS) pie konkrētās iepirkuma procedūras (turpmāk arī – Konkursa sadaļa).
     2. Ieinteresētais piegādātājs EIS Konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs[[1]](#footnote-1).
     3. Ieinteresētais piegādātājs apņemas sekot līdzi turpmākajām izmaiņām Konkursa nolikumā, kā arī iepirkuma komisijas (turpmāk – Komisija) sniegtajām atbildēm uz ieinteresēto piegādātāju jautājumiem. Ja minētos dokumentus un ziņas Komisija ir ievietojusi tīmekļvietnē EIS Konkursa sadaļā, tiek uzskatīts, ka piegādātājs tos ir saņēmis un ar tiem iepazinies.
     4. Ja Konkursa nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.
  4. **Papildu informācijas sniegšana**
     1. Komisija un ieinteresētais piegādātājs vai pretendents ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija Konkursa ietvaros nav saistoša.
     2. Paziņojumu par Konkursa dokumentācijas grozījumiem, Komisijas sniegtās atbildes u.c. izmaiņas ieinteresētie piegādātāji, kas reģistrējušās kā Konkursa nolikuma saņēmēji, saņem uz norādītājām e-pasta adresēm.
     3. Ieinteresētais piegādātājs jautājumus par Konkursa nolikumu uzdod elektroniski rakstiskā veidā, adresējot tos Komisijai un **ievietojot tos EIS Konkursa sadaļā,** kā arī nosūtot tos uz elektroniskā pasta adresi elisa.janelsina@stradini.lv. Papīra formāta dokuments nav jāiesniedz.
     4. Ja ieinteresētais piegādātājs ir laikus pieprasījis papildu informāciju, Komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
     5. Papildu informāciju Komisija nosūta e-pasta sūtījumā ieinteresētajam piegādātājam, kurš pieprasījis papildus informāciju/uzdevis jautājumu, un vienlaikus (tajā pašā dienā) ievieto informāciju EIS Konkursa sadaļā.
     6. Par jautājuma saņemšanas dienu tiek uzskatīts saņemšanas datums no pirmdienas līdz piektdienai no plkst. 8:30 līdz 16:30. Pēc šajā punktā noteiktās dienas un laika pretendenta iesniegtais jautājums tiek uzskatīts par saņemtu nākošajā darba dienā.
     7. Komisija nav atbildīga par to, ja kāds piegādātājs nav iepazinies ar informāciju par Konkursu, kurai ir nodrošināta brīva un tieša elektroniska pieeja tīmekļvietnē EIS.
  5. **Piedāvājuma saturs un noformēšanas prasības**

1.8.1. Pretendents piedāvājumu iesniedz elektroniski EIS Konkursa sadaļā, ievērojot šādas pretendenta izvēles iespējas:

* + - 1. izmantojot EIS piedāvātos rīkus, aizpildot minētās sistēmas EIS Konkursa sadaļā ievietotās formas;
      2. elektroniski aizpildāmos dokumentus, sagatavojot ārpus EIS un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
    1. Sagatavojot piedāvājumu, pretendents ievēro, ka:
       1. pieteikuma veidlapa un Tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office rīkiem lasāmā formātā;
       2. iesniedzot piedāvājumu, pretendents ar drošu elektronisko parakstu un laika zīmogu paraksta vismaz pretendenta pieteikumu *(sk. EIS sistēmā Konkursa sadaļā pievienotās datnes).* Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Var tikt izmantots sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu;
       3. citus dokumentus pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai parakstot ar drošu elektronisko parakstu.
    2. Pretendents piedāvājumu iesniedz latviešu valodā. Tehniskā piedāvājuma dokumenti (piemēram, ražotāja izsniegta preces vai iekārtas tehniskā dokumentācija) var tikt iesniegti citā valodā ar pievienotu pretendenta apliecinātu tulkojumu latviešu valodā. Ja uz piedāvājuma iesniegšanas brīdi pretendents nevar nodrošināt ražotāja tehnisko dokumentu tulkojumu latviešu valodā, tai jābūt angļu valodā, un pēc Komisijas pieprasījuma pretendents iesniedz attiecīgā dokumenta tulkojumu latviešu valodā.

1.8.4. Ja pretendents iesniedz dokumenta kopiju, tad pretendents to apliecina atbilstoši Ministru kabineta 04.09.2018. noteikumu Nr. 558 “Dokumentu izstrādāšanas un noformēšanas kārtība” noteiktajai kārtībai (turpmāk – apliecināta kopija). Ja dokumenta kopija nav apliecināta atbilstoši šajā punktā minēto normatīvo aktu prasībām, Komisija, ja tai rodas šaubas par iesniegtā dokumenta kopijas autentiskumu, PIL 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

1.8.5. Iesniedzot piedāvājumu, pretendents pilnībā atzīst visus Konkursa nolikumā (t.sk. tā pielikumos un formās, kuras ir ievietotas EIS Konkursa sadaļā) ietvertos nosacījumus.

1.8.6. Pretendents piedāvājums sagatavo tā, lai nekādā veidā netiktu apdraudēta EIS darbība un nav ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums satur kādu no šajā punktā minētajiem riskiem, tas netiks izskatīts.

* 1. **Piedāvājuma iesniegšana un atvēršana**

1.9.2. Pretendents piedāvājumu iesniedz līdz Iepirkumu uzraudzības biroja publikāciju vadības sistēmā un EIS Konkursa sadaļā norādītajam termiņam. Piedāvājumu atvēršana sākas četras stundas pēc piedāvājumu iesniegšanas termiņa beigām, kas noteikts Iepirkumu uzraudzības biroja publikāciju vadības sistēmā un EIS Konkursa sadaļā.

1.9.3. Ārpus EIS iesniegtie piedāvājumi tiks atzīti par neatbilstošiem Konkursa nolikuma prasībām un nosūtīti atpakaļ iesniedzējam.

1.9.4. Pēc visu piedāvājumu atvēršanas piedāvājumu atvēršanas sanāksme tiek slēgta.

1.9.5. Piedāvājumu atvēršanas sanāksmes protokols tiek publicēts tīmekļvietnē EIS Konkursa sadaļā.

1.9.6. Pretendentu atlasi, piedāvājumu atbilstības pārbaudi un piedāvājumu vērtēšanu Komisija veic slēgtās sēdēs. Pasūtītājs neizsniedz protokolus, izņemot piedāvājumu atvēršanas sanāksmes protokolu, kamēr notiek piedāvājumu vērtēšana.

1. **INFORMĀCIJA PAR IEPIRKUMA PRIEKŠMETU**
   1. Konkursa iepirkuma priekšmets ir **santehnikas materiālu piegāde**, saskaņā ar Konkursa Tehniskajā specifikācijā/ Tehniskajā un Finanšu piedāvājumā (turpmāk arī – Tehniskā specifikācija) (nolikuma 2.pielikums) noteiktajām prasībām.
   2. Iepirkuma priekšmeta apraksts un apjoms ir noteikts Tehniskajā specifikācijā.
   3. Iepirkuma nomenklatūra visās pozīcijās (Galvenais CPV kods): 44115210-4 (Santehnikas materiāli).
   4. Iepirkuma priekšmets nav sadalīts daļās, bet sastāv no **132** **pozīcijām atbilstoši Tehniskajā specifikācijā norādītajam.**
   5. Pretendents var iesniegt tikai 1 (vienu) piedāvājuma variantu par 1 (vienu) vai vairākām iepirkuma priekšmeta pozīcijām. Pretendentam piedāvājums jāiesniedz par pilnu Konkursa pozīcijas apjomu.
   6. Tehniskajā specifikācijā pozīcijās norādītajiem daudzumiem ir informatīva nozīme. Pasūtītājs Vienošanās ietvaros pasūtījumus veiks nepieciešamajā daudzumā, ņemot vērā kopējos plānotos finanšu līdzekļus Konkursa ietvaros.
   7. Pretendentu piedāvājumā norādītās pozīciju kopējās cenas ir vērtējamās cenas un tiks izmantotas pretendentu finanšu piedāvājumu savstarpējai salīdzināšanai. Pasūtītājs Vienošanās un iepirkuma līguma izpildē ņems vērā pretendenta piedāvātās vienas vienības cenas, kuras ir saistošas visu Vienošanās un iepirkuma līguma darbības laiku.
   8. Preces piegādes laiks: saskaņā ar Tehniskajā specifikācijā, Vienošanās un piegādes līgumā (nolikuma 3.pielikums) noteikto.
   9. **Vienošanās darbības laiks un būtiskie noteikumi**
      1. Pasūtītājs Konkursa rezultātā slēgs Vienošanos, kuras ietvaros tiks slēgti piegādes līgumi par katru iepirkuma priekšmeta pozīciju atsevišķi (nolikuma 3.pielikums). Preces piegādes kārtība, apjoms, maksājumu kārtība u.c. noteikumi atrunāti Vienošanās un iepirkuma līguma projektā.
      2. **Vienošanās plānotā summa par visām Konkursa iepirkuma priekšmeta pozīcijām (paredzamā Vienošanās summa) ir EUR** **100 000,00** (**bez PVN)**. Pasūtītājs patur tiesības lemt par šajā punktā minētās summas izmaiņām, pamatojoties uz pasūtītāja finanšu iespējām, Konkursa dokumentācijā noteikto un PIL, kā arī gadījumos, ja lēmums par Vienošanās slēgšanas tiesībām netiek pieņemts vienlaikus visās Konkursa pozīcijās, kādā no pozīcijām netiek iesniegts piedāvājums vai beidzas bez rezultāta.
      3. Tiks salīdzināta pretendentu piedāvātā kopējā cena katrā iepirkuma priekšmeta pozīcijā atsevišķi. Vienošanās un līguma slēgšanas tiesības tiks piešķirtas 1 (vienam) pretendentam (katrā pozīcijā), kura piedāvājums atbildīs nolikumā un Tehniskajā specifikācijā izvirzītajām prasībām un būs saimnieciski izdevīgākais piedāvājums atbilstoši Nolikuma 4.1. vai 4.2.punktā noteiktajiem piedāvājuma izvēles kritērijiem attiecīgajā pozīcijā.
      4. Vienošanās termiņš ir līdz **12 (divpadsmit) mēnešiem** no Vienošanās noslēgšanas brīža vai līdz Vienošanās summas sasniegšanai, atkarībā no tā, kurš nosacījums iestājas pirmais, papildus ņemot vērā Vienošanās paredzēto iespēju pagarināt Vienošanās termiņu līdz 12 mēnešiem.
      5. Pasūtītājs saskaņā ar PIL 61.panta trešās daļas 1.punktu paredz Vienošanās un iepirkuma līguma grozījumu iespēju saskaņā ar Vienošanās un iepirkuma līguma noteikumiem.
      6. Pasūtītājs Vienošanās darbības laikā negarantē plānotā apjoma pasūtīšanu – iepirkuma apjoms var tikt palielināts vai samazināts atbilstoši faktiskajai nepieciešamībai.
      7. Tehniskās specifikācijas pozīcijās norādītajiem daudzumiem ir informatīva nozīme. Pasūtītājs Vienošanās ietvaros pasūtījumus veiks nepieciešamajā daudzumā, ņemot vērā kopējos plānotos finanšu līdzekļus.
      8. Piegādes kārtība, maksājumu kārtība, preces garantijas termiņš, u.c. līguma noteikumi atrunāti iepirkuma līguma projektā (nolikuma 3.pielikums).
      9. Līguma izpildes vieta: VSIA “Paula Stradiņa klīniskā universitātes slimnīca”, Pilsoņu iela 13, Rīga, LV-1002.
2. **PRASĪBAS, IESNIEDZAMIE DOKUMENTI UN PRETENDENTU ATLASE**
   1. **Pieteikums dalībai Konkursā**
      1. Vispārējie nosacījumi pretendenta dalībai Konkursā (tostarp iesniedzamie dokumenti) ir pieejami EIS Konkursa sadaļā.
      2. **Lai apliecinātu savu dalību Konkursā, pretendents iesniedz pieteikumu saskaņā ar EIS Konkursa sadaļā publicēto veidlapu (nolikuma 1. pielikums**).
      3. Pieteikumā, atbilstoši Iepirkumu uzraudzības biroja sniegtajam skaidrojumam (<https://www.iub.gov.lv/sites/iub/files/content/Skaidrojumi%20(no%2018.05)/skaidrojums_mazajie_videjie_uzn.pdf> ) jānorāda, kādam statusam atbilst pretendents – mazajam vai vidējam uzņēmumam.
      4. Pretendents iesniedzot pieteikumu dalībai Konkursā (nolikuma 1.pielikums), saskaņā ar PIL 42.panta trešās daļas 4.punktu norāda informāciju par personām kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē.
   2. **Pretendentu izslēgšanas noteikumi** 
      1. Komisija izslēdz pretendentu no dalības Konkursā, ja:
         1. pretendents vai tā iesniegtais piedāvājums nav atbilstošs Konkursa nolikumā vai PIL noteiktajam (tajā skaitā, ja attiecībā uz pretendentu tiek konstatēts nepatiesas informācijas sniegšanas Komisijai fakts);
         2. pretendents Komisijas noteiktajā termiņā nav sniedzis Komisijas pieprasīto precizējošo informāciju, kā rezultātā Komisija nevar izvērtēt pretendenta iesniegtā piedāvājuma atbilstību Konkursa nolikumā izvirzītajām prasībām;
         3. uz pretendentu vai PIL 42.panta trešajā daļā norādītajām personām *(sk. Konkursa* *nolikuma 5.1.3. punktu)* attiecas PIL 42.pantā otrajā daļā 1., 2., 3., 4, 5., 6., 7., 10.,11., 12., 13. un 14. punktā noteiktie izslēgšanas gadījumi;
         4. uz pretendentu attieksies Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas nosacījumi.
   3. **Pretendentu atlase**
      1. Pretendentu atlases nosacījumi ir obligāti visiem pretendentiem, kuri vēlas iegūt Līguma slēgšanas tiesības. Iesniedzot Konkursa nolikumā pieprasītos atlases dokumentus, pretendents apliecina, ka tā kvalifikācija ir pietiekama Līguma izpildei.
      2. Izziņas un citus dokumentus, kurus PIL noteiktajos gadījumos izsniedz Latvijas Republikas kompetentās institūcijas, Komisija pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Komisija pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
      3. Saskaņā ar PIL 49.pantu pretendents kā sākotnējo pierādījumu atbilstībai Konkursa nolikuma 3.4.punktā noteiktajām pretendentu atlases prasībām var iesniegt Eiropas vienoto iepirkuma procedūras dokumentu (turpmāk – EVIPD).
      4. Ja piegādātājs izvēlējies iesniegt EVIPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz EUR 10 000. Piegādātāju apvienība iesniedz atsevišķu EVIPD par katru tās dalībnieku. (pieejams espd.eis.gov.lv (aizpildāmas visas sadaļas)).
      5. Ja pretendents izvēlējies iesniegt ESPD, lai apliecinātu, ka tas atbilst Konkursa nolikumā noteiktajām pretendentu atlases prasībām, Komisija jebkurā brīdī Konkursa laikā var lūgt jebkuram pretendentam iesniegt visus vajadzīgos sertifikātus un apliecinošos dokumentus vai daļu no tiem, ja tas ir nepieciešams Konkursa pareizas norises nodrošināšanai.
   4. **Atlases prasības un iesniedzamie dokumenti**

| **Prasība** | | | | **Iesniedzamais dokuments** | | |
| --- | --- | --- | --- | --- | --- | --- |
| 3.4.1. Pretendents iesniedz pieteikumu dalībai Konkursā, kas sagatavots atbilstoši Konkursa nolikuma 1.pielikumam. Ja pretendents iesniedz piedāvājumu uz vairākām iepirkuma priekšmeta pozīcijām, tiek iesniegts viens pieteikums dalībai Konkursā, un tajā tiek iekļauta visa nepieciešamā informācija attiecībā uz tām iepirkuma priekšmeta pozīcijām uz kurām pretendents ir iesniedzis piedāvājumu.  Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām.  Ja pieteikumu paraksta persona, kurai nav pretendenta pārstāvības tiesības, jāiesniedz pretendenta personas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu.  Persona, kura paraksta pieteikumu, pārstāvības tiesībām jābūt nostiprinātām atbilstoši Latvijas Republikā spēkā esošajam normatīvo aktu regulējumam. Ārvalstu pretendenta paraksttiesīgās personas pārstāvības tiesībām ir jābūt nostiprinātām atbilstoši tā reģistrācijas valsts vai patstāvīgās dzīvesvietas valsts normatīvo aktu regulējumam.  Ja pieteikumu nav parakstījusi persona ar pārstāvības tiesībām, piedāvājums tiek noraidīts.  *Pretendents pieteikuma parakstīšanai izmanto EIS iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.* | | | | | | |
| 3.4.2. Ja pieteikumu iesniedz piegādātāju apvienība, pieteikuma dokumentus paraksta atbilstoši piegādātāju savstarpējās vienošanās nosacījumiem. | Papildus pieteikumam jāpievieno šo personu starpā noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Līgumā (vienošanās) jāiekļauj šāda informācija:   * piegādātāju apvienības dibināšanas mērķis un līguma darbības (spēkā esamības) termiņš; * katra apvienības dalībnieka Līguma daļa, tiesības un pienākumi; * informācija par piegādātāju apvienības vadošo dalībnieku; * pilnvarojumu dalībniekam, kurš tiesīgs rīkoties visu personas dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu. | | | | | |
| 3.4.3. Pretendents normatīvajos aktos noteiktajā kārtībā ir reģistrēts Komercreģistrā, VID publiskojamo datu bāzē vai līdzvērtīgā reģistrā ārvalstīs.  *Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), personu uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām (ja attiecināms), kā arī apakšuzņēmējiem (ja pretendents plāno piesaistīt apakšuzņēmējus).* | | Informāciju par pretendentu, kurš ir reģistrēts LV Komercreģistrā, Komisija pārbauda Uzņēmumu reģistra tīmekļa vietnē, ja pretendents nav iesniedzis komersanta reģistrācijas apliecības kopiju.  Informāciju par fiziskām personām, kas veic saimniecisko darbību, Komisija pārbauda Valsts ieņēmuma dienesta tīmekļvietnē sadaļā “VID publiskojamo datu bāze/Saimnieciskās darbības veicēji”.  Ja pretendents (personu grupa) uz piedāvājuma iesniegšanas brīdi nav izveidojis personālsabiedrību, tad personu grupa iesniedz visu personu grupas dalībnieku parakstītu saistību raksta (protokolu, vienošanos vai citu dokumentu) kopiju par sadarbību līguma izpildē.  Pretendents, kurš nav reģistrēts LV Komercreģistrā vai VID publiskojamo datu bāzē, iesniedz komercdarbību vai saimnieciskās darbības reģistrējošas iestādes ārvalstīs izdotu reģistrācijas apliecības kopiju vai izziņu (-as) vai arī ārvalstīs reģistrēts pretendents norāda publiski pieejamu reģistru, kur Komisija varētu pārliecināties par reģistrācijas faktu, kas apliecina, ka pretendents, personu grupas dalībnieki, personālsabiedrības dalībnieki, persona uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentosnoteiktajām prasībām, un apakšuzņēmēji ir reģistrēti likumā noteiktajā kārtībā un apliecina ārvalstīs reģistrēta pretendenta (arī personu grupas dalībnieku, personālsabiedrības dalībnieku, personu uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentosnoteiktajām prasībām un apakšuzņēmēju) dalībnieku sastāvu. | | | | |
| 3.4.4. Pretendentam ir vismaz 1 (viens) veikals vai veikals – noliktava, kurā nepieciešamības gadījumā ir iespējams vizuāli iepazīties ar visām piedāvātajām precēm Rīgas pilsētas administratīvās teritorijas robežās (ne vairāk kā 15 km rādiusā ārpus tā).  Attiecas uz visām iepirkuma priekšmeta pozīcijām. | | | Pretendenta parakstīts apliecinājums, ka tam ir noteiktais/ie veikals/i vai veikals/i – noliktava/s, kurā iespējams vizuāli iepazīties ar visām piedāvātajām precēm, norādot veikala/u, veikala/u – noliktavas/u adresi/es (nolikuma 1.pielikums). | | | |
| 3.4.5. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Šādā gadījumā Pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.  Pretendents, iesniedzot piedāvājumu, var balstīties uz citu personu tehniskām un profesionālām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas*.*  *Pretendents, kā arī personas, uz kuras iespējām pretendents balstās, dokumentu parakstīšanai var izmantot elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.* | | | | | Personas, uz kuras iespējām pretendents balstās, rakstisks apliecinājums par piedalīšanos Konkursā, kā arī apliecinājums nodot pretendenta rīcībā līguma izpildei nepieciešamos resursus gadījumā, ja ar pretendentu tiek noslēgts līgums.  Ja pretendents, iesniedzot pieteikumu, balstās uz citu komersantu tehniskām un profesionālām spējām, tas pierāda Pasūtītājam, ka viņa rīcībā būs nepieciešamie resursi, iesniedzot dokumentu, kas apliecina nepieciešamo resursu nodošanu pretendenta rīcībā. | |
| 3.4.6. Pretendents savā piedāvājumā norāda visus tos apakšuzņēmējus (t.sk. apakšuzņēmēja apakšuzņēmējus), kas sniegs pakalpojumus un katram apakšuzņēmējam izpildei nododamo iepirkuma līguma daļu un tā vērtību EUR (bez PVN).  *Piezīme: Apakšuzņēmēja izpildāmo darbu kopējo vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo pakalpojumu vērtību; par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.*  *Pretendents, kā arī apakšuzņēmējs, dokumentu parakstīšanai var izmantot elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.* | | | | | | Pretendents iesniedz apakšuzņēmēju sarakstu, kurā norāda, kuru no līguma daļām plāno nodot apakšuzņēmējiem, norādot apakšuzņēmējus un tiem nododamo darbus un to apjomu EUR (nolikuma 1.pielikums).  Pretendents iesniedz sarakstā norādīto apakšuzņēmēju apliecinājumu par gatavību piedalīties iepirkuma līguma izpildē un veikt tam nododamo iepirkuma līguma daļu un darbus. |

* 1. **Tehniskais un finanšu piedāvājums**
     1. Pretendenta Tehniskajam un finanšu piedāvājumam jāatbilst Tehniskās specifikācijas/ Tehniskā piedāvājuma un Finanšu piedāvājuma prasībām (2.pielikums).
     2. Pretendents, iesniedzot parakstītu Tehnisko un finanšu piedāvājumu (nolikuma 2.pielikums), apliecina piedāvājuma atbilstību Tehniskajā specifikācijā noteiktajām prasībām.
     3. Pretendenta Tehniskajam - finanšu piedāvājumam skaidri, viennozīmīgi un nepārprotami jāatspoguļo Tehniskās specifikācijas minimālo prasību izpildi. Pretendents, iesniedzot Tehnisko un finanšu piedāvājumu apliecina, ka ir iepazinies ar norādīto informāciju un ievēros to veicot iepirkuma līguma izpildi, t.i. prece tiks piegādāta saskaņā ar Tehniskajā specifikācijā izvirzītajām prasībām.
     4. Pasūtītājs, lai pārliecinātos par pretendenta piedāvātās preces atbilstību Tehniskajā specifikācijā izvirzītajām prasībām, Tehniskā piedāvājuma vērtēšanas gaitā ir tiesīgs pieprasīt iesniegt preču datu lapas/ aprakstus vai jebkādu cita veida dokumentāciju, kas apliecina piedāvātās preces atbilstību.
     5. Finanšu piedāvājumā pretendentam jāietver visi izdevumi un izmaksas, kas saistītas ar Tehniskajā specifikācijā (2.pielikums) noteikto. Pasūtītājs nemaksās nekādus pretendenta papildus izdevumus, kas nebūs iekļauti Finanšu piedāvājumā.
     6. Finanšu piedāvājumā norādītajās vienību cenās ir iekļautas visas ar iepirkuma līguma izpildi saistītās izmaksas, visi normatīvajos aktos paredzētie nodokļi (izņemot PVN) un nodevas, visas ar to netieši saistītās izmaksas, kas ir saistošas pretendentam, lai nodrošinātu kvalitatīvu iepirkuma līguma izpildi, kā arī visi riski, tajā skaitā visi iespējamie sadārdzinājumi.
     7. Pretendenta piedāvātās vienību cenas ir nemainīgas visā iepirkuma līguma izpildes laikā, izņemot iepirkuma līgumā noteiktos gadījumus. Līgumcena netiks pārskatīta, ja, slēdzot iepirkuma līgumu vai iepirkuma līguma izpildes laikā, izrādīsies, ka pretendents cenā nav iekļāvis kādas no izmaksām kvalitatīvai iepirkuma līguma izpildei.
     8. Finanšu piedāvājumā visas cenas jānorāda *euro* (EUR) bez pievienotās vērtības nodokļa.
     9. Pretendents nedrīkst iesniegt Tehniskā un Finanšu piedāvājuma variantus.

1. **PIEDĀVĀJUMU VĒRTĒŠANA**
   1. **Piedāvājuma izvēles kritērijs**
      1. No pretendentu piedāvājumiem, kas atbilst nolikuma prasībām, iepirkuma komisija iepirkuma priekšmeta **1.– 27., 33.-35., 37.-42., 44.-95. un 97. - 132. pozīcijā,** piešķirs **1 (vienam) pretendentam** (katrā pozīcijā atsevišķi), kura piedāvājums attiecīgajā iepirkuma priekšmeta pozīcijā ir **saimnieciski visizdevīgākais piedāvājums** **ar viszemāko piedāvāto kopējo cenu** (EUR bez PVN) **attiecīgajā iepirkuma priekšmeta pozīcijā.** Saskaņā ar Publisko iepirkumu likuma 51.panta ceturto daļu, piedāvājumu salīdzināšanai un izvērtēšanai šajā punktā minētajās pozīcijās tiek izmantota tikai cena, jo sagatavotā Tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē. Sagatavotā Tehniskā specifikācija noteic vienādas iespējas visiem Pretendentiem un nerada nepamatotus ierobežojumus, vienlaikus Tehniskās specifikācijas funkcionālās prasības ir formulētas precīzi, lai Pretendents var konstatēt līguma priekšmetu, tādēļ citu piedāvājuma izvērtēšanas kritēriju piemērošanai nav būtiska nozīme.
      2. No pretendentu piedāvājumiem, kas atbilst nolikuma prasībām, iepirkuma komisija, saskaņā ar Publisko iepirkumu likuma 51.panta 3.1 daļas 3.punktu, iepirkuma priekšmeta **28.-32., 36., 43. un 96.pozīcijā** piešķirs **1 (vienam) pretendentam** (katrā pozīcijā atsevišķi), kura piedāvājums attiecīgajā iepirkuma priekšmeta pozīcijā ir **saimnieciski visizdevīgākais piedāvājums** **kurš būs ieguvis kopējo lielāko punktu skaitu,** saskaņā ar Nolikumā noteiktajiem saimnieciski visizdevīgākā piedāvājuma vērtēšanas kritērijiem attiecīgajā pozīcijā.
   2. **Piedāvājumu vērtēšana**
      1. Komisija izvēlas piedāvājumus saskaņā ar Nolikumā noteiktiem saimnieciski visizdevīgākāpiedāvājuma izvēles kritērijiem attiecīgajā iepirkuma priekšmeta pozīcijā. Piedāvājumi tiek vērtēti pēc punktu metodes, par labāko piedāvājumu piešķirot lielāko punktu skaitu (ar divām zīmēm aiz komata, piemērojot vispārīgi pieņemtos matemātikas noapaļošanas principus), kas noteikts attiecīgajam izvēles kritērijam.
      2. **Maksimālais punktu skaits ir 100 punkti**:

|  |
| --- |
| **Kritērijs K 1 „Piedāvājuma cena EUR (bez PVN)”**  **Attiecas uz 28.-32., 36., 43. un 96.pozīciju**  **Maksimālais punktu skaits – 95** |
| Kritērija ietvaros maksimālais punktu skaits attiecīgajā iepirkuma priekšmeta pozīcijā tiek piešķirts piedāvājumam ar zemāko kopējo piedāvāto līgumcenu visās preču pozīcijās, bet pārējiem piedāvājumiem piešķiramie punkti tiek aprēķināti saskaņā ar formulu:  **C = Z /P \* 95**  **C** – kritērija novērtējuma rezultāts;  **Z** – zemākā piedāvātā līgumcena starp Iepirkumā iesniegtajiem piedāvājumiem attiecīgajā iepirkuma priekšmeta pozīcijā;  **P** – vērtējamā pretendenta piedāvājumā norādītā līgumcena attiecīgajā iepirkuma priekšmeta pozīcijā;  **95** – maksimālais pretendentam piešķiramo punktu skaits kritērija ietvaros attiecīgajā iepirkuma priekšmeta pozīcijā. |
| **Kritērijs K 2 “Elektroenerģijas patēriņš (kW)”**  **Attiecas uz 28.-32., 36., 43. un 96.pozīciju**  **Maksimālais punktu skaits – 5** |

|  |
| --- |
| Kritērija ietvaros maksimālais punktu skaits attiecīgajā iepirkuma priekšmeta pozīcijā tiek piešķirts atbilstošajam piedāvājumam[[2]](#footnote-2), kura visu attiecīgās iepirkuma priekšmeta pozīcijas elektroenerģiju patērējošo preču elektroenerģijas patēriņa (kW) kopsumma ir viszemākā, bet pārējiem pretendentiem piešķirtie punkti tiek aprēķināti saskaņā ar formulu:  **E = Emin/Epied x 5**, kur  E – kritērija novērtējuma rezultāts;  Emin – zemākā visu preču elektroenerģijas patēriņa (kW) kopsumma attiecīgajā iepirkuma priekšmeta pozīcijā;  Epied – vērtējamā piedāvājuma visu preču elektroenerģijas patēriņš (kW) kopsumma attiecīgajā iepirkuma priekšmeta pozīcijā;  5 – maksimālais pretendentam piešķiramo punktu skaits kritērija ietvaros attiecīgajā iepirkuma priekšmeta pozīcijā.  Pretendents piedāvājumam pievieno attiecīgo preču datu lapas vai norāda interneta vietni, kurā ir pieejama informācija par attiecīgās preces elektroenerģijas patēriņu (kW).  **Punkti netiek piešķirti** (pretendenta iesniegtais piedāvājums netiek noraidīts), ja pretendents Tehniskās – Finanšu piedāvājuma attiecīgajā iepirkuma priekšmeta pozīcijā vienā, vairākās vai visās attiecīgo preču pozīcijās nav norādījis attiecīgās preces elektroenerģijas patēriņu (kW),  vai kopā ar piedāvājumu nav iesniedzis attiecīgo preču datu lapas, vai nav norādījis interneta vietni, kurā ir pieejama informācija par attiecīgās preces elektroenerģijas patēriņu (kW). |

* 1. **Piedāvājumu vērtēšanas pamatnoteikumi** 
     1. Komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas Vienošanās un iepirkuma līguma slēgšanas tiesības attiecīgajā iepirkuma priekšmeta pozīcijā. Gadījumā, ja Komisija izvēlas veikt pretendenta kvalifikācijas atbilstības pārbaudi tikai tam pretendentam, kuram būtu piešķiramas Vienošanās slēgšanas tiesības, Komisija sākotnēji veic visu pretendentu iesniegto finanšu piedāvājumu pārbaudi, noteic saimnieciski visizdevīgāko piedāvājumu, un turpina vērtēt tā pretendenta piedāvājumu, kuram būtu piešķiramas Vienošanās slēgšanas tiesības attiecīgajā iepirkuma priekšmeta pozīcijā.
     2. Komisija piedāvājumu vērtēšanu attiecīgajā iepirkuma priekšmeta pozīcijā veic slēgtās sēdēs šādos posmos:

4.3.1.1. piedāvājuma noformējuma pārbaude;

4.3.1.2. Tehniskā un finanšu piedāvājumu vērtēšana;

4.3.1.3. pretendentu atlase;

4.3.1.4. saimnieciskā izdevīguma noteikšana atbilstoši noteiktajam piedāvājuma izvēles kritērijiem.

* + 1. Katrā vērtēšanas posmā vērtē tikai tā pretendenta piedāvājumu, kurš nav noraidīts iepriekšējā vērtēšanas posmā.
  1. **Piedāvājuma noformējuma pārbaude**
     1. Komisija novērtē katra piedāvājuma atbilstību Konkursa nolikuma 1.8.punktā noteiktajām prasībām.
     2. Ja piedāvājums neatbilst kādai no piedāvājumu noformējuma prasībām, Komisija var lemt par attiecīgā piedāvājuma tālāku izskatīšanu.
  2. **Tehniskā un finanšu piedāvājumu vērtēšana**
     1. Komisija pārbauda, vai pretendenta Tehniskais un finanšu piedāvājums atbilst Tehniskajā specifikācijā izvirzītajām prasībām attiecīgajā iepirkuma priekšmeta pozīcijā.
     2. Komisija ir tiesīga pieprasīt, lai tiek izskaidrota Tehniskajā un finanšu piedāvājumā iekļautā informācija.
     3. Ja pretendenta Tehniskais un finanšu piedāvājums neatbilst kādai no Tehniskās specifikācijas prasībām, Komisija izslēdz pretendentu no turpmākās dalības Konkursā un tā piedāvājumu tālāk nevērtē attiecīgajā iepirkuma priekšmeta pozīcijā.
     4. Komisija pārbauda vai pretendenta piedāvājumā nav aritmētisku kļūdu. Ja Komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot piedāvājumu, Komisija ņem vērā tās veikto aritmētisko kļūdu labojumus attiecīgajā iepirkuma priekšmeta pozīcijā.
     5. Komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 53.panta noteikumiem. Ja Komisija konstatē, ka ir iesniegts nepamatoti lēts piedāvājums, tas tiek noraidīts attiecīgajā iepirkuma priekšmeta pozīcijā.
     6. Piedāvājumu vērtēšanas gaitā Komisija ir tiesīga pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi.
  3. **Pretendentu atlase**
     1. Komisija novērtē pretendenta atbilstību Konkursa nolikuma 3.4.punktā noteiktajām pretendentu atlases kritēriju prasībām attiecīgajā iepirkuma priekšmeta pozīcijā.
     2. Ja Komisija konstatē, ka pieteikumā vai piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasīs, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās formācijas vai dokumenta iesniegšanai Komisija noteiks samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
     3. Ja Komisija ir pieprasījusi izskaidrot vai papildināt piedāvājumā ietverto pretendenta iesniegto informāciju, bet pretendents to nav izdarījis atbilstoši Komisijas noteiktajām prasībām, Komisija pieteikumu vai piedāvājumu vērtē pēc tās rīcībā esošās informācijas.
     4. Lai izslēgtu šaubas par pretendenta iesniegto dokumenta kopiju autentiskumu, Komisija var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
     5. Ja pretendents neatbilst kādai no Konkursa nolikuma 3.4.punktā noteiktajām pretendentu atlases kritēriju prasībām, pretendents tiek izslēgts no turpmākās dalības Konkursā un tā piedāvājumu tālāk nevērtē.
  4. **Saimnieciskā izdevīguma noteikšana**
     1. Katrs Komisijas loceklis individuāli novērtē piedāvājuma saimniecisko izdevīgumu saskaņā ar piedāvājuma izvēles kritērijiem, kas norādīti Nolikumā attiecīgajā iepirkuma priekšmeta pozīcijā.
     2. Komisija izvēlas saimnieciski visizdevīgāko piedāvājumu saskaņā ar Nolikumā noteikto saimnieciski visizdevīgākā piedāvājuma izvēles kritēriju attiecīgajā iepirkuma priekšmeta pozīcijā.
     3. Ja Komisija konstatē, ka vismaz divu piedāvājumu novērtējums attiecīgajā iepirkuma priekšmeta pozīcijā ir vienāds, tad Komisija izvēlas tā pretendenta piedāvājumu, kuram saimnieciski visizdevīgākā piedāvājuma novērtējumā piešķirts lielākais punktu skaits kritērijā K1 “Piedāvājuma cena EUR (bez PVN)”. Savukārt, ja vismaz diviem pretendentiem attiecīgajā iepirkuma priekšmeta pozīcijā ir vienāds piešķirtais punktu skaits kritērijā K1 “Piedāvājuma cena EUR (bez PVN)”, tad Komisija rīkos izlozi, kurā aicinās piedalīties tos pretendentus, kuriem ir vienāds piešķirto punktu skaits attiecīgajā kritērijā.
  5. **Informācijas pārbaude pirms lēmuma par Vienošanās slēgšanas tiesību piešķiršanu pieņemšanas**

1. * 1. Attiecībā uz pretendentu, kuram saskaņā ar Konkursa nolikumā noteikto būtu piešķiramas Vienošanās slēgšanas tiesības attiecīgajā iepirkuma priekšmeta pozīcijā, pirms lēmuma par Vienošanās slēgšanas tiesību piešķiršanu pieņemšanas, iepirkuma komisija veic pretendenta izslēgšanas noteikumu pārbaudi saskaņā ar PIL 42.panta otrās daļas 1., 2., 3., 4, 5., 6., 7., 10.,11., 12., 13. un 14. punktā noteikto un Starptautisko un Latvijas Republikas nacionālo sankciju likuma 11.1 panta pirmajā daļā noteikto izslēgšanas nosacījumu pārbaudi.
     2. Ja, veicot pārbaudi, iepirkuma komisija konstatē PIL 42.panta otrās daļas 1., 2., 3., 4, 5., 6., 7., 10.,11., 12., 13. un 14. punktā minētos izslēgšanas gadījumus un Starptautisko un Latvijas Republikas nacionālo sankciju likuma 11.1 panta izslēgšanas nosacījumus, tā rīkojas atbilstoši PIL 42.panta attiecīgās daļas nosacījumiem un PIL 43.panta nosacījumiem, kā arī starptautisko un Latvijas Republikas nacionālo sankciju likuma 11.1 pantā pirmajā daļā noteikto.
     3. PIL 42.panta otrās daļas 1.,2.,3.,4.,5.,6.,7.,10.,11.,12.,13. un 14. punktā minētie izslēgšanas iemesli attiecas arī uz jebkuru no šādām personām:

1) uz personālsabiedrības biedru, ja pretendents ir personālsabiedrība;

2) uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;

3) uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro;

4) šā panta otrās daļas 1., 2. un 3. punkts — uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē;

5) šā panta otrās daļas 1., 2. un 11. punkts — uz pretendenta patieso labuma guvēju.

* + 2. Lai iepirkuma komisija pārbaudītu, vai uz ārvalstī reģistrētu pretendentu, kuram piešķiramas Vienošanās slēgšanas tiesības attiecīgajā iepirkuma priekšmeta pozīcijā, neattiecas Starptautisko un Latvijas Republikas nacionālo sankciju likumā noteiktās sankcijas, pretendentam 10 (desmit) darbdienu laikā no attiecīga pieprasījuma saņemšanas ir jāiesniedz kompetentas institūcijas izsniegtās izziņas saskaņā ar Starptautisko un Latvijas Republikas nacionālo sankciju likuma 11.1 panta ceturtajā daļā noteikto. Iepirkuma komisija Starptautisko un Latvijas Republikas nacionālo sankciju likuma 11.1 panta pirmajā daļā paredzētajai pārbaudei nepieciešamās ziņas attiecībā uz ārvalstī reģistrētu pretendentu var iegūt arī patstāvīgi.
    3. Iepirkuma komisija pieprasīs, lai pretendents nomaina apakšuzņēmēju, kura sniedzamo pakalpojumu vērtība ir vismaz 10 000 euro, ja tas atbilst PIL 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajam izslēgšanas gadījumam, un personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Konkursa nolikumā noteiktajām prasībām, ja tā atbilst PIL 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajam izslēgšanas gadījumam. Ja pretendents 10 darbdienu laikā pēc pieprasījuma nosūtīšanas dienas neiesniedz dokumentus par jaunu paziņojumā par līgumu vai Konkursa nolikumā noteiktajām prasībām atbilstošu apakšuzņēmēju vai personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Konkursa nolikumā noteiktajām prasībām, iepirkuma komisija izslēdz pretendentu no dalības Konkursā.
  1. **Lēmuma par Konkursa rezultātu pieņemšana un paziņošana**
     1. Iepirkuma komisija pārbauda piedāvājumu atbilstību Konkursa nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju attiecīgajā iepirkuma priekšmeta pozīcijā.
     2. Iepirkuma komisija par uzvarētāju atzīst pretendentu, kurš izraudzīts atbilstoši Konkursa nolikumā noteiktajām prasībām un kritērijiem, un nav izslēdzams no dalības Konkursā saskaņā ar PIL 42. pantu.
     3. Visi pretendenti tiek rakstveidā informēti par Konkursa rezultātu 3 (trīs) darbdienu laikā no lēmuma par Vienošanās slēgšanas tiesību piešķiršanu Konkursā vai attiecīgajā iepirkuma priekšmeta pozīcijā pieņemšanas dienas.
     4. Ja iesniegti Konkursa nolikumā noteiktajām prasībām neatbilstoši piedāvājumi, Konkursā vai kādā tās pozīcijā vispār nav iesniegti piedāvājumi, iepirkuma komisija pieņem lēmumu izbeigt Konkursu pilnībā vai attiecīgajā iepirkuma priekšmeta pozīcijā, un 3 (triju) darbdienu laikā pēc tam, kad pieņemts šajā punktā minētais lēmums, iesniedz publicēšanai Iepirkumu uzraudzības birojam paziņojumu par Konkursa rezultātu un informē visus pretendentus par visiem iemesliem, kuru dēļ iepirkuma procedūra tiek izbeigta.
     5. Iepirkuma komisija var jebkurā brīdī pārtraukt Konkursu, ja tam ir objektīvs pamatojums. Pasūtītājs 3 (triju) darbdienu laikā pēc tam, kad pieņemts lēmums pārtraukt Konkursu, sagatavo un publicē publikāciju vadības sistēmā informāciju par Konkursa pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.
  2. **Vienošanās un iepirkuma līguma slēgšana**
     1. Pasūtītājs slēdz Vienošanās un iepirkuma līgumu ar Pretendentu, kuram, saskaņā ar Konkursa nolikumā un PIL noteikto kārtību, ir piešķirtas Vienošanās slēgšanas tiesības attiecīgajā iepirkuma priekšmeta pozīcijā, saskaņā ar PIL 60.panta sesto daļu - ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem. Vienošanās un iepirkuma līgums tiek sagatavots, pamatojoties uz iepirkuma komisijas lēmumu par Vienošanās slēgšanas tiesību piešķiršanu un pretendentu, kuram piešķirtas Vienošanās slēgšanas tiesības, iesniegto piedāvājumu Konkursā attiecīgajā iepirkuma priekšmeta pozīcijā.
     2. Pretendentam, kuriem piešķirtas Vienošanās slēgšanas tiesības Konkursā, Vienošanās jāparaksta 5 (piecu) darbdienu laikā no Pasūtītāja nosūtītā uzaicinājuma to parakstīt (arī e-pasta veidā) nosūtīšanas dienas. Ja norādītajā termiņā minētais pretendents neparaksta Vienošanos, tas tiek uzskatīts par atteikumu slēgt līgumu. Pasūtītājs var noteikt arī garāku parakstīšanas termiņu.
     3. Pēc iepirkuma komisijas pieprasījuma piegādātāju apvienība, attiecībā, uz kuru pieņemts lēmums par iepirkuma līguma slēgšanas tiesību piešķiršanu, tā līdz iepirkuma līguma noslēgšanai, bet ne vēlāk kā 10 dienu laikā no dienas, kad saskaņā ar Publisko iepirkumu likumu pasūtītājs ir informējis piegādātāju apvienību par Vienošnās slēgšanas tiesību piešķiršanu, saskaņā ar PIL 13. panta sesto daļu pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu. Objektīvu apstākļu dēļ, pēc piegādātāju apvienības lūguma, šajā punktā minētais termiņš var tikt pagarināts.
     4. Ja izraudzītais pretendents atsakās slēgt Vienošanos un iepirkuma līgumu ar Pasūtītāju, Pasūtītājs var pieņemt lēmumu slēgt Vienošanos un iepirkuma līgumu ar nākamo pretendentu, kurš ir atbilstošs Konkursa nolikuma un PIL noteiktajām prasībām un kura piedāvājums atbilst Konkursa nolikuma prasībām un ir nākamais saimnieciski visizdevīgākais piedāvājums attiecīgajā iepirkuma priekšmeta pozīcijā.
     5. Pasūtītājs pēc tam, kad noslēgta Vienošanās vai pieņemts lēmums par Konkursa izbeigšanu vai pārtraukšanu, sagatavo un iesniedz publicēšanai publikāciju vadības sistēmā paziņojumu par līguma slēgšanas tiesību piešķiršanu saskaņā ar PIL 29.pantu un ievieto savā pircēja profilā līguma pamattekstu saskaņā ar PIL 60. panta desmito daļu.
     6. Desmit darbdienu laikā pēc tam, kad stājas spēkā Vienošanās vai iepirkuma līguma grozījumi, Pasūtītājs savā pircēja profilā ievieto attiecīgu Vienošanās vai iepirkuma līguma grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības.
     7. Vienošanās un iepirkuma līgums un to grozījumu teksts ir pieejams pircēja profilā vismaz visā Vienošanās un iepirkuma līguma darbības laikā, bet ne mazāk kā 10 gadus pēc Vienošanās vai iepirkuma līguma spēkā stāšanās dienas.

1. **IEPIRKUMA KOMISIJA** 
   1. **Iepirkuma komisijas tiesības:**
      1. Pieprasīt precizēt piedāvājumā iesniegto informāciju un sniegt detalizētus paskaidrojumus.
      2. Pārbaudīt visu pretendenta sniegto ziņu patiesumu.
      3. Pieaicināt iepirkuma komisijas darbā ekspertus ar padomdevēja tiesībām.
      4. Pieprasīt no pretendenta informāciju par piedāvājuma cenas veidošanās mehānismu.
      5. Noraidīt nepamatoti lētu piedāvājumu.
      6. Veikt citas darbības saskaņā ar PIL, citiem normatīvajiem aktiem un Konkursa nolikumu.
      7. Ja iepirkuma komisijai rodas šaubas par pretendenta piedāvājumā sniegto informācijas patiesumu vai dokumenta kopijas autentiskumu, tai ir tiesības pieprasīt, lai pretendents apstiprina informācijas patiesumu un/ vai uzrāda apstiprinoša dokumenta oriģinālu vai iesniedz apliecinātu dokumenta kopiju.
      8. Noraidīt pretendenta piedāvājumu, ja pretendents maina piedāvājumā norādīto informāciju jebkurā piedāvājuma vērtēšanas posmā.
      9. Pasūtītājam ir tiesības pārtraukt Konkursu un neveikt darījumu (neslēgt Vienošanos un iepirkuma līgumu) ar pretendentu, ja netiek saņemta iepriekšēja Padomes piekrišana Pasūtītāja statūtos noteiktajos gadījumos, kā arī, ja netiek saņemta iepriekšēja Pasūtītāja valdes un dalībnieku sapulces piekrišana, papildu normatīvajiem aktiem norādītajiem un Pasūtītāja statūtos noteiktajiem gadījumiem.
2. 1. **Iepirkuma komisijas pienākumi:**
      1. Nodrošināt Konkursa norisi un dokumentēšanu.
      2. Nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem.
      3. Pēc piegādātāju pieprasījuma normatīvajos aktos noteiktajā kārtībā sniegt informāciju par Konkursa nolikumu.
      4. Vērtēt pretendentus un to iesniegtos piedāvājumus saskaņā ar PIL un Konkursa nolikumu, izvēlēties piedāvājumu vai pieņemt lēmumu par Konkursa izbeigšanu, neizvēloties nevienu piedāvājumu.
      5. Veikt citas darbības saskaņā ar PIL, citiem normatīvajiem aktiem un Konkursa nolikumu.
3. **PRETENDENTA TIESĪBAS UN PIENĀKUMI**
   1. **Pretendenta tiesības:**
      1. Laikus pieprasīt iepirkuma komisijai papildu informāciju par Konkursa nolikumu, iesniedzot rakstisku pieprasījumu.
      2. Rakstiski pieprasīt Konkursa nolikuma izsniegšanu elektroniskā formā izmantojot elektronisko pastu.
      3. Veidot piegādātāju apvienības un iesniegt vienu kopēju piedāvājumu Konkursā.
      4. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
      5. Veikt citas darbības saskaņā ar PIL, citiem normatīvajiem aktiem un Konkursa nolikumu.
   2. **Pretendenta pienākumi:**
      1. Lejupielādējot vai saņemot Konkursa nolikumu piegādātājs apņemas sekot līdzi turpmākajām izmaiņām Konkursa nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas EIS Konkursa sadaļā.
      2. Sniegt patiesu informāciju.
      3. Rakstveidā, iepirkuma komisijas norādītajā termiņā, sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.
      4. Pēc iepirkuma komisijas pieprasījuma, iepirkuma komisijas norādītajā termiņā, rakstveidā sniegt informāciju par pretendenta piedāvājuma finanšu piedāvājumā norādītās cenas veidošanās mehānismu.
      5. Katrs pretendents līdz ar piedāvājuma iesniegšanu apņemas ievērot visus Konkursa nolikumā minētos noteikumus kā pamatu Konkursa izpildei.
      6. Veikt citas darbības saskaņā ar PIL, citiem normatīvajiem aktiem un Konkursu nolikumu.
4. **CITI NOTEIKUMI**
   1. Citas saistības attiecībā uz Konkursa norisi, kas nav atrunātas šajā nolikumā, nosakāmas saskaņā ar Latvijas Republikā spēkā esošiem normatīvajiem aktiem.
   2. Konkursa nolikums sastādīts un apstiprināts latviešu valodā, ar pielikumiem un EIS Konkursa sadaļā publicētām datnēm, kas ir šī nolikuma neatņemamas sastāvdaļas:
      1. Nolikuma 1.pielikums – Pieteikums;
      2. Nolikuma 2.pielikums – Tehniskā specifikācija/ Tehniskais un finanšu piedāvājums (forma);
      3. Nolikuma 3.pielikums – Vienošanās un iepirkuma līguma projekts.

Komisijas priekšsēdētājs A.Meijers

1. Informāciju par to, kā ieinteresētais piegādātājs var reģistrēties par nolikuma saņēmēju skatīt <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)
2. Tehniskā – Finanšu piedāvājuma attiecīgajā pozīcijā norādīto elektroenerģiju patērējošo preču elektroenerģijas patēriņa (kW) kopsumma. [↑](#footnote-ref-2)