**8. pielikums**

atklāta konkursa

“Elektroapgādes transformatoru apakšstacijas pārbūve LU Akadēmiskajā centrā”

(ID Nr. LU 2023/56) nolikumam

**LĪGUMS (projekts)**

Rīgā

*Līguma parakstīšanas datums un laiks ir elektroniskā dokumenta parakstīšanas datums un laiks.*

**Latvijas Universitāte**, reģistrācijas Nr. 3391000218, juridiskā adrese Raiņa bulvāris 19, Rīga, LV-1050, nodokļa maksātāja reģistrācijas numurs 90000076669, tās \_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_\_\_\_,** reģistrācijas numurs \_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_, pamatojoties uz Latvijas Universitātes organizētā atklāta konkursa “Elektroapgādes transformatoru apakšstacijas pārbūve LU Akadēmiskajā centrā” (identifikācijas Nr. LU 2023/56) (turpmāk – Iepirkums) noslēdz šādu līgumu (turpmāk – Līgums):

1. **LĪGUMĀ LIETOTIE TERMINI**
   1. **Pasūtītājs** – Latvijas Universitāte, reģistrācijas Nr. 3391000218, juridiskā adrese Raiņa bulvāris 19, Rīga, LV-1050.
   2. **Izpildītājs** – \_\_\_\_\_\_\_\_\_\_\_\_\_\_\_\_\_\_\_\_\_.
   3. **Puse/Puses –** Pasūtītājs vai Izpildītājs, vai abi kopā.
   4. **Līgums** – šis, starp Pusēm noslēgtais, līgums un visi tā pielikumi.
   5. **Būvobjekts** – objekts Jelgavas ielā 1, Rīgā ar kadastra Nr. 01000540104.
   6. **PIL** – Publisko iepirkumu likums.
   7. **Būvprojekts** – būvniecības ieceres dokumentācija, tās īstenošanai nepieciešamo grafisko un teksta dokumentu kopums.
   8. **Būvdarbi** – Būvprojektā norādītie būvdarbi Būvobjektā, visi materiāli (būvizstrādājumi, izejvielas u.c. materiāli), kurus paredzēts iebūvēt Būvobjektā, atdalāmi vai neatdalāmi saistīti ar to un kuri veido paliekošu un pastāvīgu Būvobjekta sastāvdaļu, t.sk. Būvprojektā paredzētais Būvobjekta aprīkojums, palīgmateriāli (visi būvizstrādājumi, materiāli un izejvielas, kurus paredzēts izlietot Būvdarbu procesā, bet kuri neveido paliekošu un pastāvīgu Būvobjekta sastāvdaļu), iekārtas (visas iekārtas, tehnoloģijas, aparāti, mašīnas un mehānismi, kurus saskaņā ar Būvprojektu paredzēts iebūvēt Būvobjektā, atdalāmi vai neatdalāmi saistīti ar to un kuri veido paliekošu un pastāvīgu Būvobjekta sastāvdaļu), un darbs (visas nepieciešamās darbības, kas veicamas, lai materiāli, palīgmateriāli un iekārtas tiktu iebūvētas Būvobjektā, Būvobjektā tiktu realizēts Būvprojekts un izpildītie Būvdarbi Līgumā noteiktajā kārtībā tiktu nodoti Pasūtītājam).
2. **LĪGUMA PRIEKŠMETS**
   1. Izpildītājs apņemas Līgumā un normatīvajos aktos noteiktajā kārtībā un pienācīgā kvalitātē veikt Būvdarbus Būvobjektā saskaņā ar Līgumu, Tehnisko specifikāciju (Līguma 1. pielikums), Tehnisko un finanšu piedāvājumu (tāmi) (Līguma 3. pielikums) un Latvijas Republikā spēkā esošajiem normatīvajiem aktiem, un Pasūtītājs apņemas samaksāt Izpildītājam par atbilstošā kvalitātē izpildītiem Būvdarbiem.
   2. Izpildītājs nodrošina Būvdarbu pabeigšanu **50 (piecdesmit) nedēļu** laikā no Līguma noslēgšanas dienas, ko apliecina Pušu parakstīts Būvobjekta nodošanas – pieņemšanas akts.
3. **LĪGUMCENA UN NORĒĶINU KĀRTĪBA**
   1. Puses vienojas, ka kopējā līgumcena par Līgumā un tā pielikumos noteikto Būvdarbu izpildi atbilstoši Izpildītāja Finanšu piedāvājumam (tāmei) ir \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_), neieskaitot pievienotās vērtības nodokli (turpmāk – PVN).
   2. Papildus Līgumcenai Pasūtītājs maksā PVN atbilstoši spēkā esošajiem normatīvajiem aktiem.
   3. Līgumcena visā Līguma darbības laikā nevar tikt paaugstināta sakarā ar cenu pieaugumu darbaspēka un/vai materiālu izmaksām, nodokļu likmes vai nodokļu (izņemot PVN) un citu normatīvo aktu izmaiņām, kas stāsies spēkā visā Līguma darbības laikā vai kas stājušās spēkā pirms Līguma spēkā stāšanās, un jebkuriem citiem apstākļiem, kas varētu ietekmēt Līguma summu.
   4. Izpildītājam nav tiesību prasīt papildu samaksu no Pasūtītāja, ja Būvdarbu izpildes laikā tiek konstatēts, ka Izpildītājs nav iekļāvis visus nepieciešamos Būvdarbus un/vai materiālus un/vai izmaksas, saskaņā ar Būvprojektu un situāciju Būvobjektā, kļūdījies Būvdarbu cenās, nav piedāvājis cenu par visu Būvdarbu apjomu, kas nepieciešami Būvdarbu pilnīgai pabeigšanai un nodošanai Pasūtītājam saskaņā ar Līgumu un tā pielikumiem. Šajā punktā minētās papildu izmaksas, kas nepieciešamas, lai veiktu Būvdarbus tādā apjomā un kvalitātē, lai pilnā apmērā realizētu Būvprojektu, sedz Izpildītājs.
   5. Izpildītājam ir tiesības saņemt avansu Būvdarbiem \_\_\_\_\_\_ EUR (\_\_\_\_\_\_\_\_) apmērā. Pasūtītājs izmaksā Izpildītājam avansu, ja Izpildītājs iesniedz Pasūtītājam rēķinu par izmaksājamā avansa summu un avansa atmaksas nodrošinājumu, kas noformēts atbilstoši Līguma 6.2. punktā noteiktajām prasībām. Avansa maksājums tiek izmaksāts saskaņā ar Izpildītāja izrakstīto un Pasūtītājam iesniegto rēķinu 20 (divdesmit) darba dienu laikā pēc atbilstoša rēķina un avansa atmaksas nodrošinājuma saņemšanas dienas.
   6. Pasūtītājs samaksu par Būvdarbiem Izpildītājam veic šādā kārtībā:
      1. Pasūtītājs maksā Izpildītājam par iepriekšējā mēnesī faktiski izpildītajiem un Pasūtītāja pieņemtajiem Būvdarbiem 10 (desmit) darba dienu laikā no Līguma noteikumiem atbilstoša Izpildītāja sagatavota rēķina saņemšanas dienas, kas iesniegts pēc Būvdarbu izpildes akta abpusējas parakstīšanas dienas;
      2. par visiem izpildītajiem Būvdarbiem, tai skaitā par faktiski izpildītajiem Būvdarbiem pēdējā mēnesī Pasūtītājs maksā Izpildītājam 30 (trīsdesmit) dienu laikā no Līguma noteikumiem atbilstoša Izpildītāja sagatavota rēķina un garantijas saistību nodrošinājuma (ja Izpildītājs nav izvēlējies Būvdarbu garantijas laika ieturējumu kā garantijas saistību nodrošinājuma veidu) saņemšanas dienas, kas iesniegti pēc Būvobjekta nodošanas – pieņemšanas akta abpusējas parakstīšanas dienas.
      3. Ja Izpildītājs ir izvēlējies Būvdarbu garantijas laika ieturējumu kā garantijas saistību nodrošinājuma veidu, no Būvdarbu izpildes aktā noteiktās summas par faktiski izpildītajiem Būvdarbiem, pirms tās izmaksas Izpildītājam Pasūtītājs ietur Būvdarbu garantijas laika ieturējumu 5% apmērā no Būvdarbu kopsummas;
      4. Ja Izpildītājs ir saņēmis avansu Būvdarbiem, no Būvdarbu izpildes aktā noteiktās summas (bez PVN) par faktiski izpildītajiem būvdarbiem pirms šīs summas izmaksas Pasūtītājs ietur avansam atbilstošu procentu no maksājamās summas un proporcionāli dzēš Izpildītājam izmaksāto avansu Būvdarbiem (ja tāds ir saņemts).
   7. Ja Līgumu Izpildītāja līgumsaistību pārkāpuma dēļ izbeidz pirms termiņa, garantijas saistību nodrošinājums paliek Pasūtītāja rīcībā faktiski izpildīto Būvdarbu garantijas nodrošināšanai, un garantijas laika ieturējums, ja tāds ir veikts, netiek izmaksāts Izpildītājam.
   8. Sagatavojot rēķinu un veikto darbu nodošanas – pieņemšanas aktu, Izpildītājs tajos norāda Iepirkuma nosaukumu, Iepirkuma identifikācijas Nr., Pasūtītāja Līguma numuru un citus nepieciešamos rekvizītus.
   9. Līguma 3.8. punktā noteikto prasību neievērošanas gadījumā Pasūtītājs ir tiesīgs neapmaksāt rēķinu līdz minēto prasību izpildei, līdz ar ko Pasūtītājam nevar tikt piemērots Līguma 8.5. punktā noteiktais.
   10. Nekvalitatīvi vai neatbilstoši izpildīti Būvdarbi netiek pieņemti un apmaksāti līdz defektu novēršanai un to atkārtotai pieņemšanai.
   11. Par samaksas dienu tiek uzskatīta diena, kad Pasūtītājs veicis pārskaitījumu uz Izpildīta norēķinu kontu.
   12. Ja Līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem Būvdarbiem 10 darbdienu laikā no dienas, kad Puses ir parakstījušas aktu par faktiski izpildītajiem būvdarbiem, ja Izpildītājs ir iesniedzis Līguma noteikumiem un šajā punktā minētajam aktam atbilstošu rēķinu. Ja Pušu starpā līdz Līguma izbeigšanas dienai pastāv strīds par faktiski izpildītajiem Būvdarbiem (tai skaitā to apjomiem), šajā punktā minētajā aktā iekļauj tikai tos faktiski izpildītos Būvdarbus, par kuru izpildi Pusēm nav domstarpību. Puses strīdu risina Līguma 5. nodaļā noteiktajā kārtībā.
   13. Pasūtītājs samaksu par Būvdarbu izpildi veic no Pasūtītāja finanšu līdzekļiem.
4. **PUŠU PIENĀKUMI UN TIESĪBAS**
   1. Izpildītāja pienākumi un tiesības:
      1. Izpildītājs Būvdarbus veic saskaņā ar Līguma 1. pielikumā noteikto;
      2. nodrošināt, ka Būvdarbus vada Līguma 4. pielikumā norādītie speciālisti, kuriem ir visas nepieciešamās atļaujas, sertifikāti vai licences, ja tādas nepieciešamas saskaņā ar normatīvajiem aktiem, un pieredze attiecīgo darbu veikšanā, kā arī nodrošināt Līguma izpildē tādu kvalificēta personāla skaitu, kas nodrošina Līgumā noteikto Būvdarbu pienācīgu izpildi;
      3. nodrošināt, ka atbildīgais būvdarbu vadītājs vai – viņa prombūtnes laikā – cits Izpildītāja pilnvarots darbinieks atrodas Būvobjektā pilnu darba laiku;
      4. Izpildītājs, veicot Būvdarbus, ir atbildīgs par darba drošības, darba aizsardzības un ugunsdrošības pasākumu veikšanu Būvdarbu laikā. Izpildītājam jānodrošina normatīvajos aktos noteiktā kārtībā izveidota darba aizsardzības sistēma un atbildīgā darba aizsardzības koordinatora piesaiste Būvobjektā, kurš veiks darba aizsardzības koordinatora funkcijas saskaņā ar Ministru kabineta 2013.gada 25.februāra noteikumiem Nr.92 “Darba aizsardzības prasības, veicot būvdarbus” un citiem normatīvajiem aktiem. Izpildītājs ir atbildīgs par jebkādām sekām, kuras var rasties šajā Līguma punktā minēto pienākumu nepienācīgas vai nekvalitatīvas izpildes rezultātā;
      5. pirms Būvdarbu uzsākšanas Izpildītājs apņemas izstrādāt un ar Pasūtītāju saskaņot Būvdarbu veikšanas projektu, ievērojot normatīvajos aktos noteikto kārtību un apjomu;
      6. izpildīt visus Būvdarbus ar saviem darba rīkiem, ierīcēm un darbaspēku uz sava riska pamata, organizēt un veikt darbus u.c. uzdevumus, kas nepieciešami Būvdarbu izpildei atbilstoši Līguma noteikumiem un nodot Pasūtītājam Līgumā noteiktajā kārtībā un norādītajos termiņos;
      7. savlaicīgi informēt Pasūtītāju par iespējamām izmaiņām, pretrunām dokumentos, pārbaudēm un citiem apstākļiem;
      8. nodrošināt pārbaudēs atklāto Būvdarbu defektu savlaicīgu un kvalitatīvu novēršanu;
      9. nodrošināt kārtību un tīrību Būvobjektā, pastāvīgi izvest no Būvobjekta Būvdarbu izpildes rezultātā radušos būvgružus un citus atkritumus. Izpildītājs ir atbildīgs par būvgružu un Būvdarbu izpildes rezultātā radušos atkritumu nogādāšanu uz attiecīgo atkritumu poligonu/izgāztuvi. Ja Izpildītājs šo pienākumu neveic pēc pirmā Pasūtītāja pieprasījuma, Pasūtītājam ir tiesības organizēt būvgružu izvešanu pašam vai uzdot to darīt trešajām personām, pēc tam attiecīgās izmaksas ieturot no Līguma ietvaros Izpildītājam veicamajiem maksājumiem;
      10. nodrošināt Pasūtītāja pārstāvju un kontroles funkcijas veicošo institūciju pārstāvju iekļūšanu Būvobjektā;
      11. nodrošināt, lai Būvdarbu izpildes laikā Būvobjektā atrastos tikai sertificēti materiāli un iekārtas;
      12. pēc Pasūtītāja pilnvarotās personas un/vai būvuzrauga pieprasījuma nekavējoties uzrādīt visu Būvobjektā esošo materiālu un iekārtu sertifikātus, kuri nepieciešami atbilstoši normatīvo aktu prasībām, kā arī to pavaddokumentus;
      13. izpildīt Būvdarbus atbilstoši Līguma noteikumiem un nodot Būvdarbus Pasūtītājam Līgumā noteiktajā kārtībā un termiņā.
   2. Pasūtītāja tiesības un pienākumi:
      1. nodrošināt piekļūšanu un iespēju strādāt Būvobjektā;
      2. nodrošināt Būvdarbu būvuzraudzību;
      3. pēc Izpildītāja pieprasījuma savlaicīgi sniegt Izpildītājam atbildes uz uzdotajiem jautājumiem, sniegt pieprasītos tehniskos risinājumus un citas ziņas, kuras nepieciešamas Izpildītāja pienākumu izpildei;
      4. pieņemt Līgumā paredzētos Būvdarbus, kas izpildīti kvalitatīvi, atbilstoši Līguma un normatīvo aktu prasībām;
      5. savlaicīgi nodrošināt Izpildītāju ar nepieciešamo (rīcībā esošo) dokumentāciju, informāciju un tās izmaiņām;
      6. kontrolēt Līguma noteikumu izpildi, kā arī jebkurā Būvdarbu stadijā ierasties Būvobjektā, lai iepazītos ar Būvdarbu izpildes gaitu un kvalitāti. Pasūtītāja pilnvarotā persona jebkurā laikā var sniegt Izpildītājam norādījumus, kas var būt nepieciešami Būvdarbu izpildei vai defektu un/vai neatbilstību novēršanai saskaņā ar Līgumu;
      7. saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem.
5. **BŪVDARBU NODOŠANAS UN PIEŅEMŠANAS KĀRTĪBA**
   1. Izpildītājs katru mēnesi nodod Pasūtītājam iepriekšējā kalendāra mēneša laikā veiktos Būvdarbus šādā kārtībā:
      1. Izpildītājs līdz katra mēneša 10. (desmitajam) datumam iesniedz Pasūtītājam ar būvuzraugu saskaņotu Būvdarbu izpildes aktu par iepriekšējā mēneša laikā izpildīto Būvdarbu apjomu un izmaksām un iepriekšējā mēneša laikā veikto Būvdarbu izpilddokumentāciju. Šajā punktā minēto dokumentāciju Izpildītājs sagatavo un iesniedz elektroniski (*pdf* un *xls* formātā). Izpildītājs ir tiesīgs izpildīto Būvdarbu apjomā iekļaut Būvobjektā ievestos būvmateriālus un būvizstrādājumus pirms to iestrādes;
      2. Pasūtītājs 20 (divdesmit) darba dienu laikā, skaitot no visu Līguma iepriekšējā apakšpunktā noteikto dokumentu saņemšanas, pieņem Būvdarbus un paraksta Būvdarbu izpildes aktu;
      3. Ja pasūtītājs neparaksta Būvdarbu izpildes aktu Līguma 5.1.2. apakšpunktā minētajā termiņā, kā arī neiesniedz Izpildītājam Līguma 5.1.4. apakšpunktā minēto pretenziju vai ar atbildīgo būvuzraugu saskaņotu defektu aktu, uzskatāms, ka Pasūtītājs izpildītos Būvdarbus ir pieņēmis Līguma 5.1.2. apakšpunktā minētā termiņa pēdējā dienā;
      4. Ja Pasūtītājs nepieņem Būvdarbus, tas iesniedz Izpildītājam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Būvdarbu izpildes aktu, ja nepilnības nav saistītas ar Būvdarbu kvalitāti, vai ar atbildīgo būvuzraugu saskaņotu defektu aktu. Ja Izpildītājs nepiekrīt Pasūtītāja norādītajiem defektiem vai iebildumiem par faktiski izpildīto Būvdarbu apjomiem, Izpildītājs 10 darbdienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus pret defektu aktā norādītajām nepilnībām.
      5. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto Būvdarbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto Būvdarbu kvalitāti. Ekspertīzes uzdevums ir noteikt būves vai būves daļas atbilstību normatīvo aktu un Pasūtītāja noteiktajām prasībām, kā arī faktiski izpildīto Būvdarbu apjomu, atbilstību Būvprojekta dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu.
      6. Ja būves ekspertīze neapstiprina Pasūtītāja defektu aktā norādīto vai veikto Būvdarbu neatbilstību normatīvo aktu un pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena iesniegšanas dienā un Būvdarbu izpildes akta parakstīšana nav nepieciešama.
      7. Ja Izpildītājs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja puses nevar vienoties, termiņu defektu novēršanai nosaka būvuzraugs.
      8. Ja defekti ir konstatēti daļā Būvdarbu, tad Pasūtītājs pieņem tos Būvdarbus, kuru izpildē defekti nav konstatēti. Pēc defektu novēršanas izpildītos Būvdarbus ietver nākamā mēneša Būvdarbu izpildes aktā.
      9. Būvdarbu izpildes akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Būvdarbu defektiem, trūkumiem un neatbilstībām, un Izpildītājam ir pienākums novērst defektu aktā norādītos vai garantijas laikā pieteiktos Būvdarbu defektus, trūkumus un neatbilstības par saviem līdzekļiem.
   2. Izpildītājs pēc visu Būvdarbu pabeigšanas rakstiski paziņo Pasūtītājam par to gatavību nodošanas procedūrai. Veikto Būvdarbu pārbaudi pirms to pieņemšanas veic Pasūtītājs un būvuzraugs. Pasūtītājs nosaka datumu Būvdarbu nodošanas procedūras uzsākšanai, kas nedrīkst būt vēlāk nekā 3 (trīs) kalendāra dienas pēc Izpildītāja paziņojuma par Būvdarbu gatavību nodošanas procedūrai, un par to rakstiski informē Izpildītāju.
   3. Pušu pienākums ir piedalīties Būvdarbu nodošanas procedūrā. Ja kāda no Pusēm nav ieradusies uz Būvdarbu nodošanas procedūru un nav arī iepriekš rakstveidā devusi savu piekrišanu nodošanas procedūras veikšanai bez tās klātbūtnes, tiek organizēta atkārtota Būvdarbu nodošanas procedūra.
   4. Ja kāda no Pusēm atkārtoti bez attaisnojoša iemesla neierodas uz Būvdarbu nodošanas procedūru, otra Puse var veikt nodošanas procedūru bez tās klātbūtnes.
   5. Pasūtītājs ir tiesīgs atteikties no izpildīto Būvdarbu pieņemšanas, ja pārbaudes laikā tiek atklāti Būvdarbu defekti, kas tiek fiksēti protokolā.
   6. Pārbaudes laikā konstatētos defektus novērš Izpildītājs uz sava rēķina Līguma 5.5. punktā minētajā protokolā noteiktajā termiņā. Defektu novēršanas termiņš nav uzskatāms par Līguma izpildes termiņa pagarinājumu. Pēc defektu novēršanas tiek veikta atkārtota Būvdarbu pārbaude.
   7. Ja Izpildītājs neveic defektu novēršanu Līguma 5.6. punktā noteiktajā kārtībā un termiņā, tad Pasūtītājam ir tiesības novērst defektus pašam un, rakstiski informējot par to Izpildītāju, atskaitīt defektu novēršanas izdevumus no jebkuras naudas summas, kas maksājama Izpildītājam saskaņā ar Līgumu vai iesniegt nodrošinājuma devējam attiecīgu pieprasījumu saskaņā ar Saistību izpildes nodrošinājuma noteikumiem.
   8. Būvdarbi tiek uzskatīti par izpildītiem pēc Būvobjekta nodošanas – pieņemšanas akta parakstīšanas, kas ir noformēts atbilstoši Līguma 5. pielikumam:
      1. aktā norāda Būvdarbu pabeigšanu datumu;
      2. aktam pievieno Būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, pārbaužu aktus, testēšanas protokolus, instruktāžas protokolus, kā arī citu Līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta būvniecības informācijas sistēmā attiecīgās būvniecības lietā.
6. **APDROŠINĀŠANA UN NODROŠINĀJUMS**
   1. **Civiltiesiskās atbildības un būvniecības visu risku apdrošināšana.**
      1. Izpildītājs ne vēlāk kā 10 (desmit) dienu laikā pēc Līguma noslēgšanas iesniedz Pasūtītājam ar Pasūtītāju iepriekš saskaņotas apdrošināšanas polises, apdrošināšanas noteikumus un polišu apdrošināšanas prēmijas samaksu apliecinošus dokumentus atbilstoši šādiem noteikumiem:
         1. būvspeciālistu profesionālās civiltiesiskās atbildības apdrošināšana ar minimālo atbildības limitu ne mazāku kā 1500000 EUR un pašrisku ne lielāku kā 500 EUR. Polisei jābūt spēkā līdz Līgumā noteiktā garantijas perioda beigām, un tajā jāparedz Ministru kabineta noteikumu Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” 15. punktā uzskaitīto zaudējumu atlīdzināšana;
         2. būvniecības visu risku apdrošināšana vismaz Līguma summas apmērā katram apdrošināšanas gadījumam un visiem apdrošināšanas gadījumiem kopā un pašrisku ne lielāku kā 500 EUR. Polisē Pasūtītājam jābūt apdrošināšanas atlīdzības saņēmējam. Polisei kopā ar šo noteikumu 1.1.1. apakšpunktā minētajām civiltiesiskās atbildības apdrošināšanas polisēm jāsedz visi riski, kādi var rasties Pasūtītājam būvdarbu izpildes laikā vai saistībā ar jebkuriem darbiem, tostarp defektiem, tai skaitā Izpildītāja vai tā apakšuzņēmēju un personāla darbības vai bezdarbības, vai to seku rezultātā, obligāti iekļaujot apdrošināšanu pret kaitējumu Pasūtītāja īpašumam. Polisei ir jābūt spēkā vismaz līdz brīdim, kad būvobjekts tiek nodots Pasūtītājam ar būvobjekta pieņemšanas – nodošanas aktu. Polises darbības termiņam jābūt vismaz 30 (trīsdesmit) dienas garākam par darbu pabeigšanas un nodošanas gala termiņu. Ja Līguma summa tiek palielināta, apdrošinājuma summa tiek attiecīgi palielināta, un Izpildītājs iesniedz Pasūtītājam attiecīgu palielinātai Līguma summai atbilstoši grozītu apdrošināšanas polisi un tās apmaksu apliecinošu dokumentu 5 (piecu) darbdienu laikā pēc Līguma summas izmaiņu apstiprināšanas dienas.
      2. Izpildītājs nav tiesīgs veikt jebkādus darbus, tai skaitā defektu novēršanu vai pieļaut, ka jebkurš apakšuzņēmējs vai personāls veic kādus darbus, tai skaitā defektu novēršanu laikā, kad jebkāda iemesla dēļ nav spēkā jebkāda no Līgumā paredzētajām apdrošināšanas polisēm, ja tai saskaņā ar Līgumu bija jābūt spēkā attiecībā uz konkrētiem darbiem, tai skaitā defektu novēršanu. Izpildītāja pienākums ir noformēt un iesniegt Pasūtītājam jaunu Līguma noteikumiem atbilstošu apdrošināšanas polisi ne vēlāk kā 5 (piecas) darbdienas pirms iepriekšējās apdrošināšanas polises termiņa izbeigšanās.
      3. Izpildītāja pienākums ir par saviem līdzekļiem risināt visus jautājumus, kas saistīti ar apdrošināšanas atlīdzības izmaksu, iestājoties apdrošināšanas gadījumam, kā arī risināt visus strīdus ar apdrošinātāju. Ja iestājies apdrošināšanas gadījums, bet apdrošinātājs jebkāda iemesla dēļ nav pilnībā atlīdzinājis Pasūtītājam tam radušos zaudējumus, šādus zaudējumus nekavējoties pēc Pasūtītāja pieprasījuma sedz Izpildītājs.
   2. **Avansa atmaksas nodrošinājums**
      1. Avansa maksājuma summas saņemšanai kā garantiju avansa atmaksai Izpildītājs iesniedz Pasūtītājam kredītiestādes vai apdrošināšanas sabiedrības izsniegtu spēkā esošu, neatsaucamu un beznosacījuma izsniegtu Avansa atmaksas nodrošinājumu avansa summas apmērā.
      2. Avansa atmaksas nodrošinājumam jābūt nepārtraukti spēkā visā attiecīgo darbu izpildes laikā, līdz abas puses parakstījušas galīgo darbu pieņemšanas – nodošanas aktu vai līdz attiecīgā avansa summas pilnīgai dzēšanai, atkarībā, kurš nosacījums iestājas pirmais. Avansa atmaksas nodrošinājuma summa var tikt samazināta atbilstoši atmaksātā (dzēstā) avansa apjomam.
      3. Avansa atmaksas nodrošinājumam jābūt noformētam ar Pasūtītāju iepriekš saskaņotā formā un saturā, un tam jāsatur šādi noteikumi:
         1. nodrošinājuma summa avansa summas apmērā;
         2. nodrošinājuma devējs apņemas bez jebkādām ierunām un nosacījumiem pēc Pasūtītāja pirmā pieprasījuma samaksāt Pasūtītājam nodrošinājuma summu;
         3. nodrošinājumam jābūt spēkā līdz Līguma 6.2.2. punktā minētajam termiņam;
         4. nodrošinājumam jābūt spēkā arī Izpildītāja maksātnespējas vai likvidācijas gadījumā.
   3. **Saistību izpildes nodrošinājums.**
      1. Izpildītājs ne vēlāk kā 10 (desmit) dienu laikā pēc Līguma noslēgšanas Izpildītājs iesniedz Pasūtītājam kredītiestādes vai apdrošināšanas sabiedrības izsniegtu spēkā esošu, neatsaucamu un beznosacījuma Saistību izpildes nodrošinājumu 5% (piecu procentu) apmērā no Līguma summas.
      2. Saistību izpildes nodrošinājumam jābūt noformētam ar Pasūtītāju iepriekš saskaņotā formā un saturā, un tam jāsatur šādi noteikumi:
         1. nodrošinājuma summa 5% (piecu procentu) apmērā no Līguma summas;
         2. nodrošinājuma devējs apņemas bez jebkādām ierunām un nosacījumiem pēc Pasūtītāja pirmā pieprasījuma samaksāt Pasūtītājam nodrošinājuma summu;
         3. nodrošinājumam jābūt nepārtraukti spēkā līdz galīgā darbu pieņemšanas – nodošanas akta parakstīšanas termiņam, kam vēl pievienojamas vismaz 30 (trīsdesmit) dienas;
         4. nodrošinājumam jābūt spēkā arī Izpildītāja maksātnespējas vai likvidācijas gadījumā.
   4. **Garantijas saistību nodrošinājums.**
      1. Izpildītājs pēc Būvdarbu nodošanas – pieņemšanas akta abpusējas parakstīšanas atbilstoši Līguma 3.6.2. apakšpunkta noteikumiem kopā ar rēķinu par visiem izpildītajiem Būvdarbiem, tai skaitā par faktiski izpildītajiem Būvdarbiem pēdējā mēnesī iesniedz Pasūtītājam kredītiestādes vai apdrošināšanas sabiedrības izsniegtu spēkā esošu, neatsaucamu un beznosacījuma Garantijas saistību nodrošinājumu 5% (piecu procentu) apmērā no Būvdarbu kopsummas.
      2. Garantijas saistību nodrošinājumam nepārtraukti jābūt spēkā līdz garantijas perioda beigām, kā arī savlaicīgi jāpagarina, ja saskaņā ar Līguma noteikumiem tiek pagarināts garantijas laiks.
      3. Garantijas saistību nodrošinājumam jābūt noformētam ar Pasūtītāju iepriekš saskaņotā formā un saturā, un tam jāsatur šādi noteikumi:
         1. nodrošinājuma summa 5% (piecu procentu) apmērā no Būvdarbu kopsummas;
         2. nodrošinājuma izdevējs apņemas bez jebkādām ierunām un nosacījumiem pēc Pasūtītāja pirmā pieprasījuma samaksāt Pasūtītājam nodrošinājuma summu;
         3. nodrošinājumam jābūt spēkā līdz garantijas perioda beigām, kam vēl pievienojamas vismaz 30 (trīsdesmit) dienas;
         4. nodrošinājumam jābūt spēkā arī Izpildītāja maksātnespējas vai likvidācijas gadījumā.
      4. Izpildītājs ir tiesīgs izvēlēties Būvdarbu garantijas laika ieturējumu kā garantijas saistību nodrošinājuma veidu. Šādā gadījumā Līguma 6.4.1.-6.4.3. punkta noteikumi uz Izpildītāju nav attiecināmi.
      5. Garantijas saistību nodrošinājums tiek samazināts Līguma 7.1. punktā noteiktā garantijas termiņa trešā gada pirmajā mēnesī uz atlikušo tā daļu, nosakot to 2% apmērā no faktiski izpildīto Būvdarbu vērtības, ja garantijas termiņa pirmajos divos gados nav konstatēti Būvdarbu defekti vai Izpildītājs un Pasūtītājs ir vienojušies par pieteikto Būvdarbu defektu novēršanas termiņu.
      6. Ja garantijas saistību nodrošinājums ir samaksas ieturējuma veidā, Izpildītājs Līguma 7.1. punktā noteiktā garantijas termiņa trešā gada pirmajā mēnesī iesniedz Pasūtītājam Līguma noteikumiem atbilstošu rēķinu par Izpildītājam ieturētā garantijas saistību nodrošinājuma atmaksu saskaņā ar Līguma 6.4.5. punktu. Pasūtītājs atmaksu veic 30 dienu laikā no Līguma noteikumiem atbilstoša Izpildītāja sagatavota rēķina saņemšanas.
      7. Pasūtītājs samaksā Izpildītājam Līguma 3.6.3. apakšpunktā noteikto neizlietoto garantijas laika ieturējumu pēc garantijas laika beigām un garantijas laikā pieteikto garantijas darbu pilnīgas izpildes 30 dienu laikā pēc Līguma noteikumiem atbilstoša Izpildītāja rēķina saņemšanas.
      8. Izpildītājs līdz Būvdarbu uzsākšanai iesniedz Pasūtītājam paziņojumu par izvēlēto garantijas saistību nodrošinājuma veidu. Izpildītājam pēc Būvdarbu pabeigšanas ir tiesības aizstāt garantijas saistību nodrošinājumu samaksas ieturējuma veidā ar citu garantijas saistību nodrošinājumu. Paziņojumu par garantijas saistību nodrošinājuma veida maiņu Izpildītājs iesniedz kopā ar Līguma 3.6.2. apakšpunktā minēto rēķinu un pievieno dokumentu par jauno garantijas saistību nodrošinājumu.
   5. Līguma 6.2. un 6.3. punktā minēto nodrošinājumu Pasūtītājs ir tiesīgs izmantot jebkura pamatota naudas prasījuma, kas tam pastāv pret Izpildītāju, pilnīgai vai daļējai apmaksai.
   6. Pasūtītājam ir tiesības iesniegt nodrošinājuma izdevējam pieprasījumu veikt izmaksu no Līguma 6.2. un 6.3. punktā minētā nodrošinājuma pilnas tā summas apmērā arī šādos gadījumos:
      1. Pasūtītājs ir pamatoti atkāpies no Līguma atbilstoši Līguma noteikumiem, kas izriet no Līgumam neatbilstošas Izpildītāja darbības vai bezdarbības;
      2. Ja Izpildītājam ierosināta maksātnespējas vai tiesiskās aizsardzības procesa lieta, vai šādam procesam pielīdzināma lieta, vai uzsākta tā likvidācija;
      3. Ja Izpildītājs 5 (piecas) darbdienas pirms Līguma 6.2. un/vai 6.3. punktā minētā nodrošinājuma termiņa beigām joprojām nav iesniedzis Pasūtītājam jaunu atbilstošu nodrošinājumu, kas nepieciešams Līguma 6.2.3.3. punktā un/vai 6.3.2.3. punktā noteikto prasību izpildei.
7. **BŪVDARBU GARANTIJA**
   1. Izpildītājs garantē Būvdarbu kvalitāti, funkcionālo darbību, atbilstību Līgumam un Būvprojektam. Izpildītājs uzņemas atbildību par trūkumiem un defektiem Būvdarbos, kas radušies garantijas termiņā. Garantijas laiks izpildītajiem Būvdarbiem Būvobjektā ir **60 (sešdesmit)** mēneši, bet būvdarbos izmantotajiem būvizstrādājumiem un iekārtām – atbilstoši attiecīgā ražotāja noteiktajam un tehniskajā specifikācijā noteiktajām prasībām, bet ne mazāk kā **24 (divdesmit četri)** mēneši. Garantijas laiks tiek rēķināts no Būvobjekta nodošanas – pieņemšanas akta parakstīšanas dienas. Izpildītājam jānodrošina, lai Būvdarbos izmantoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas tiktu nodotas Pasūtītājam vienlaicīgi ar Būvobjekta nodošanas – pieņemšanas akta iesniegšanu un Pasūtītājs varētu tās brīvi izmantot.
   2. Izpildītājs, garantijas termiņā saņemot Pasūtītāja rakstisku paziņojumu, uzņemas uz sava rēķina novērst bojājumus, trūkumus vai neatbilstību Līgumam vai normatīvo aktu prasībām. Nosūtot paziņojumu, Pasūtītājs norāda arī vietu un laiku, kad Izpildītājam jāierodas uz defektu akta sagatavošanu. Pasūtītāja noteiktais termiņš nedrīkst būt mazāks par 3 (trīs) darbdienām, ja vien Puses nevienojas citādi.
   3. Noteiktajā termiņā Puses sastāda defektu aktu, tajā norādot bojājumus, neatbilstības vai trūkumus Būvdarbos, kā arī to novēršanas termiņu. Gadījumā, ja Izpildītājs noteiktajā termiņā neierodas uz defektu akta sastādīšanu, Pasūtītājs ir tiesīgs sagatavot aktu vienpusēji, un tas ir saistošs Izpildītājam. Pasūtītājs 3 (trīs) darbdienu laikā nosūta sastādīto aktu Izpildītājam.
   4. Ja Garantijas laikā konstatēto Būvdarbu defektu novēršanai tehniski nepieciešams ilgāks laiks par defektu aktā Pasūtītāja norādīto termiņu, Izpildītājs 3 (trīs) darbdienu laikā no defektu akta saņemšanas brīža sagatavo un iesniedz Pasūtītājam apstiprināšanai rakstisku apliecinājumu, kurā norāda defektu aktā minēto Būvdarbu defektu novēršanai nepieciešamo termiņu. Ja Pasūtītājs nepiekrīt Izpildītāja norādītajam termiņam, Izpildītājam Būvdarbu defekts jānovērš defektu aktā norādītajā termiņā vai Puses vienojas par citu defektu novēršanas termiņu.
   5. Aktu sagatavošanā Puses ir tiesīgas pieaicināt neatkarīgus ekspertus, kuru atzinums ir obligāts izpildīšanai Pusēm. Ekspertīzes izdevumus sedz Puse, kuras viedoklis par defektu atšķiras no ekspertīzes atzinumā norādītā.
   6. Neatliekamus Būvdarbu defektus, kas var radīt kaitējumu cilvēku veselībai, apkārtējai videi vai Būvobjekta ekspluatācijai (t.sk. kavē Būvobjekta normālu ekspluatāciju), Izpildītājs uzsāk novērst nekavējoties pēc Pasūtītāja pirmā pieprasījuma (t.sk. telefoniski un elektroniski sniegta), kā arī veic visus nepieciešamos pasākumus kaitīgo seku mazināšanai un novēršanai.
   7. Pēc defektu novēršanas Izpildītājs paziņo Pasūtītājam laiku, kad Pasūtītājam jāierodas Būvobjektā uz defektu novēršanas akta sagatavošanu.
   8. Pasūtītājam ir tiesības neparakstīt defektu novēršanas aktu, ja defekts un tā rezultātā nodarītie bojājumi Būvobjektam pilnībā nav novērsti.
   9. Gadījumā, ja Izpildītājs nenovērš uz garantiju attiecināmos defektus noteiktajā termiņā un termiņa nokavējums ir vismaz 5 (piecas) darbdienas, Pasūtītājs ir tiesīgs veikt šādu defektu novēršanu saviem spēkiem vai pieaicinot trešās personas un, informējot rakstiski par to Izpildītāju, iesniegt attiecīgu pieprasījumu kredītiestādei vai nodrošinājuma devējam, kurš izsniedzis garantijas saistību nodrošinājumu.
8. **PUŠU ATBILDĪBA UN LĪGUMSODS**
   1. Puses atbild par kaitējumu un zaudējumiem, kas viņu darbības vai bezdarbības dēļ Līguma izpildes rezultātā nodarīts otrai Pusei vai trešajām personām.
   2. Par tādu Būvdarbu izpildi, kurus veicot Izpildītājs ir patvaļīgi atkāpies no Līguma noteikumiem, Tehniskās specifikācijas – darba uzdevuma vai Būvprojekta, Izpildītājs atlīdzību nesaņem un veic Būvobjektā neatbilstību un trūkumu novēršanu par saviem līdzekļiem, un tas nedod Izpildītājam tiesības pieprasīt Līguma termiņa pagarinājumu.
   3. Pasūtītājs neatbild par Izpildītāja saistībām, kuras tas uzņēmies attiecībā pret trešajām personām sakarā ar Līguma izpildi.
   4. Ja Izpildītājs bez attaisnojoša iemesla neievēro jebkuru no Līgumā (t.sk. Līguma pielikumos) noteiktajiem termiņiem, Pasūtītājs ir tiesīgs pieprasīt no Izpildītāja līgumsoda samaksu 0,1% (nulle komats viens procents) apmērā no:
      1. Līguma 3.1. punktā noteiktās līgumcenas par katru nokavēto dienu – attiecībā uz Līguma 6. nodaļā noteikto termiņu kavējumiem;
      2. neizpildīto Būvdarbu kopsummas par katru nokavēto dienu, izņemot Līguma 8.4.1. apakšpunktā uzskaitītos gadījumus.
   5. Ja Pasūtītājs kavē Līgumā noteikto Līguma summas vai tās daļas samaksas termiņu vai Pasūtītāja vainas dēļ tiek novilcināti Līgumā noteiktie maksājumi par Pasūtītāja pieņemtajiem Būvdarbiem, Izpildītājs ir tiesīgs pieprasīt no Pasūtītāja līgumsoda samaksu 0,1% (nulle komats viens procents) apmērā no kavētā maksājuma summas par katru kavējuma dienu, bet ne vairāk kā 10% (desmit procenti) no Līguma summas.
   6. Ja valsts vai pašvaldības institūcija ir uzlikusi naudas sodu Pasūtītājam, jo nav izpildīts kāds no Līgumā noteiktajiem Izpildītāja pienākumiem, Pasūtītājam ir tiesības prasīt no Izpildītāju līgumsodu uzliktā naudas soda apmērā.
   7. Ja Izpildītājs kavē Līgumā noteikto Garantijas darbu izpildes termiņu, Pasūtītājam ir tiesības prasīt no Izpildītāja līgumsodu 0,1% (nulle komats viens procents) apmērā no Līguma 3.1. punktā norādītās kopējās līgumcenas par katru kavējuma dienu.
   8. Ja tiek konstatēts, ka Izpildītājs pārkāpj Līguma 4.1.2., 4.1.3. vai 4.1.4. apakšpunktā noteiktos pienākumus, kā arī ja izpildītie Būvdarbi neatbilst Būvprojektam un šīs Būvdarbu izmaiņas nav saskaņotas normatīvajos aktos noteiktajā kārtībā, Pasūtītājam ir tiesības prasīt no Izpildītāja līgumsodu 0,5% (nulle komats pieci procenti) apmērā no Līguma 3.1. punktā norādītās līgumcenas par katru konstatēto gadījumu.
   9. Pasūtītājam ir tiesības ieturēt Līguma ietvaros Izpildītājam izmaksājamo naudas summu par tādu summu, kas nepieciešama līgumsoda, zaudējumu vai citu prasījumu dzēšanai. Līgumā noteikto pieaugošo līgumsodu kopsumma nepārsniedz 10% (desmit procenti) no Līguma summas.
   10. Ja konstatētie trūkumi, nepilnības un defekti netiek novērsti saskaņā ar Līgumā noteikto, Pasūtītājam ir tiesības tos novērst par Izpildītāja līdzekļiem, šo darbu veikšanu uzdodot citiem komersantiem. Izpildītājam ir pienākums atlīdzināt Pasūtītājam visas izmaksas, kas Pasūtītājam radušās saistībā ar trūkumu, nepilnību un defektu novēršanu.
   11. Līgumsodi neietver Pasūtītājam nodarītos zaudējumus, un līgumsodu samaksa neatbrīvo Izpildītāju no saistību izpildes pienākuma.
   12. Izpildītājam netiek kompensēti darbi, kuri jāveic atkārtoti sakarā ar konstatētiem trūkumiem darbu kvalitātē, tāpat netiek kompensēta nekvalitatīvi izbūvēto darbu demontāža un trūkumu novēršanā izmantoto materiālu, tehnikas un darba stundu izmaksas, kas radušās Izpildītāja vainas dēļ.
   13. Par piesaistīto apakšuzņēmēju veiktajiem darbiem un pieļautajām kļūdām attiecībā pret Pasūtītāju ir atbildīgs Izpildītājs. Izpildītājs ir atbildīgs par Izpildītāja piesaistīto apakšuzņēmēju saistību neizpildes vai nepienācīgas izpildes rezultātā nodarīto kaitējumu Pasūtītājam un trešajām personām. Izpildītājs ir atbildīgs par visu saistību izpildi pret apakšuzņēmēju, tajā skaitā samaksas veikšanu. Pasūtītājs neatbild par Izpildītāja saistībām, kuras tas uzņēmies attiecībā pret trešajām personām sakarā ar Līguma izpildi.
9. **LĪGUMA SPĒKĀ STĀŠANĀS UN IZBEIGŠANA**
   1. Līgums stājas spēkā pēc tā abpusējas parakstīšanas un ir spēkā līdz Pušu saistību pilnīgai izpildei.
   2. Puses var izbeigt Līgumu pirms tās darbības termiņa beigām, Pusēm savstarpēji rakstveidā par to vienojoties.
   3. Izpildītājam ir tiesības vienpusēji atkāpties no Līguma, par to rakstveidā paziņojot Pasūtītājam vismaz 10 (desmit) darba dienas iepriekš, ja Pasūtītāja vainojamas rīcības dēļ Pasūtītājs Līgumā noteiktajos termiņos nav veicis Līgumā noteiktos maksājumus par Pasūtītāja pieņemtajiem Būvdarbiem un maksājumu kavējums pārsniedz 60 (sešdesmit) dienas un Izpildītājs pienācīgi ir izpildījis savas Līgumā noteiktās saistības.
   4. Pasūtītājam ir tiesības vienpusēji atkāpties no Līguma, par to rakstveidā iepriekš paziņojot Izpildītājam vismaz 10 (desmit) darbdienas iepriekš un neatlīdzinot tādējādi radušos izdevumus un zaudējumus, ja:
      1. Būvdarbi tiek izpildīti neatbilstoši spēkā esošo normatīvo aktu prasībām vai Līguma prasībām vai kvalitātes prasībām vai Izpildītājs kādā citā veidā nepilda vai nepienācīgi pilda Līgumā noteiktās saistības, un pēc Pasūtītāja pretenzijas saņemšanas noteiktajā termiņā Izpildītājs nenovērš pārkāpumu;
      2. Izpildītājs vairāk kā par 10 (desmit) dienām kavē kādu no Līgumā noteiktajiem termiņiem;
      3. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēts, ka līdz līguma izpildes beigu termiņam Izpildītājs būs likvidēts;
      4. darbi nav izpildīti atbilstoši Līguma noteikumiem un arī pēc rakstiskā atgādinājuma nav uzsākta defektu novēršana 10 (desmit) darbdienu laikā, skaitot no Pasūtītāja pretenzijas saņemšanas dienas;
      5. ir zudis, zaudējis spēku, atcelts vai kļuvis nerealizējams saistību izpildes nodrošinājums un tas pēc Pasūtītāja pieprasījuma nav aizstāts ar citu līdzvērtīgu nodrošinājumu uz pasūtītājam pieņemamiem noteikumiem;
      6. Izpildītājs pārkāpj vai nepilda citu būtisku Līgumā paredzētu pienākumu;
      7. Izpildītājs Pasūtītājam nodarījis zaudējumus saistībā ar Līguma izpildi, kas nav atlīdzināti 30 (trīsdesmit) dienu laikā no zaudējumu pamatojošo dokumentu un aprēķina saņemšanas;
      8. Ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25% vai lielākā apmērā no līgumcenas, un minētā korekcija izriet no Izpildītāja pieļauta Līguma pārkāpuma;
      9. Ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, kas izriet no normatīvajiem aktiem neatbilstošas Izpildītāja darbības vai bezdarbības, un to dēļ tiek piemērota Līguma izmaksu korekcija 100% apmērā;
      10. Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
      11. Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
      12. Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē vai deklarētajā dzīvesvietas adresē;
      13. Izpildītājs tiek izslēgts no Būvkomersantu reģistra.
   5. Pasūtītājam ir tiesības vienpusēji atkāpties no Līguma, par to rakstiski paziņojot Izpildītājam 10 (desmit) darbdienas iepriekš, Publisko iepirkumu likuma 64. panta pirmajā daļā minētajos gadījumos.
   6. Pasūtītājam ir tiesības vienpusēji atkāpties no Līguma, par to rakstiski paziņojot Izpildītājam 10 (desmit) darbdienas iepriekš, ja Pasūtītājam zūd nepieciešamība saņemt izpildītus Būvdarbus, atsakoties no būvniecības ieceres Būvobjektā realizācijas.
   7. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā, ja pirms Līguma noslēgšanas attiecīgie apstākļi bija pastāvējuši, bet Pasūtītājam tie nebija zināmi.
   8. Līguma 9.4., 9.5. un 9.6. punktā paredzētajos gadījumos Pasūtītājs vienpusēji izbeidz Līgumu, Puses vienojas par Izpildītāja faktiski veiktajiem darbiem un to samaksas apmēru un kārtību. Ja Līgums tiek izbeigts tādu iemeslu dēļ, kas nav saistīti ar Līgumam vai normatīvajiem aktiem neatbilstošu Izpildītāja darbību vai bezdarbību, Puses vienojas par Izpildītāja pasūtītajiem un Būvobjektā piegādātajiem materiāliem un to samaksas apmēru un kārtību.
   9. Ja Būvdarbu laikā Līgums tiek izbeigts pirms termiņa, Pusēm par to noslēdzot rakstveida vienošanos, vienošanās tiek atrunāta kārtība, kādā tiek nodots Būvobjekts Pasūtītājam un veikta faktiski izpildīto Būvdarbu un Būvobjekta stāvokļa fiksācija.
   10. Neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats līguma atcelšanai no Izpildītāja puses.
   11. Tiesību atkāpties no līguma vai prasīt līguma atcelšanu var izlietot, ja Puse ir tikusi brīdināta par iespējamo vai plānoto līguma atcelšanu un nav novērsusi līguma atcelšanas pamatu līgumā noteiktajā termiņā.
   12. Līguma izbeigšanas gadījumā Puses norēķinās atbilstoši izpildītajiem un pieņemtajiem darbiem un izrakstītajiem rēķiniem.
10. **LĪGUMA GROZĪŠANAS KĀRTĪBA**
    1. Līguma darbības laikā Puses ir tiesīgas veikt grozījumus atbilstoši PIL 61. pantā noteiktajam.
    2. Gadījumā, ja spēku zaudē kāds no normatīvajiem aktiem, kas regulē Līguma izpildi, un tā vietā stājas spēkā cits normatīvais akts, Pusēm turpmāk jārīkojas, ievērojot spēkā esošo normatīvo aktu un to pārejas noteikumus. Ja Līguma darbības laikā rodas jebkāda pretruna starp Līgumu un normatīvo aktu, Puses piemēro normatīvā akta noteikumus un nepieciešamības gadījumā slēdz rakstisku vienošanos pie Līguma par turpmāko Līguma izpildes kārtību.
    3. Līguma darbības laikā var tikt veiktas izmaiņas Būvdarbu apjomā (neparedzētie un/vai papildu būvdarbi, kā arī izslēdzamie būvdarbi) šajā sadaļā noteiktajā kārtībā, ievērojot PIL noteikto. Būvdarbu apjoma izmaiņu gadījumā Puses ir tiesīgas vienoties par Līguma summas un darbu izpildes grafika un/vai izpildes termiņa izmaiņām samērīgi šo Būvdarbu izmaiņu apjomam. Darbu izpildes grafika un/vai izpildes termiņa izmaiņas var tikt veiktas arī gadījumā, ja tiek konstatēti no Izpildītāja neatkarīgi apstākļi, kas kavē Līguma izpildi sākotnēji noteiktajā grafikā un/vai termiņā un kuru iestāšanos tas objektīvi nevarēja paredzēt (piemēram (bet ne tikai), konkrētu būvmateriālu vai būvizstrādājumu (vai to izejvielu/izejmateriālu) pieejamība tirgū un/vai to piegāžu kavēšanās, ko apstiprina ražotāja/piegādātāja sniegta informācija).
    4. Neparedzētie būvdarbi var tikt veikti, ja tiek konstatēta nepieciešamība veikt tādus būvdarbus, kas sākotnēji netika iekļauti Tehniskajā specifikācijā vai Būvprojektā un nebija iespējams paredzēt šo būvdarbu nepieciešamību. Papildu būvdarbi var tikt veikti pēc Pasūtītāja ierosinājuma.
    5. Konstatējot nepieciešamību veikt izmaiņas Būvdarbu apjomā, Izpildītājs sagatavo Būvdarbu izmaiņu aktu par izmaiņu nepieciešamību, to apjomu un rašanās iemesliem. Izpildītāja sagatavotu un parakstītu Būvdarbu izmaiņu aktu Izpildītājs iesniedz saskaņošanai būvuzraugam un autoruzraugam (ja attiecināms), un pēc visu augstāk minēto personu saskaņojumu saņemšanas iesniedz to izskatīšanai Pasūtītājam. Būvdarbu izmaiņu aktu paraksta Izpildītājs un Pasūtītājs, kā arī būvuzraugs un autoruzraugs (ja attiecināms).
    6. Puses vienojas, ka Būvdarbu apjoma izmaiņu gadījumā neparedzēto un/vai papildu būvdarbu cenas tiks noteiktas atbilstoši tāmē iekļauto analogo būvdarbu vienību cenām vai, ja analogu būvdarbu nav, – vadoties pēc attiecīgu (līdzīgu) būvdarbu vienību cenām tirgū.
    7. Izpildītājs, pamatojoties uz Pušu, kā arī būvuzrauga un autoruzrauga (ja attiecināms) parakstītajā Būvdarbu izmaiņu aktā norādīto, sagatavo tāmi par neparedzēto un/vai papildu būvdarbu izmaksām un iesniedz to izskatīšanai Pasūtītājam.
    8. Pasūtītājs 10 (desmit) darbdienu laikā no tāmes saņemšanas dienas izskata un saskaņo to vai arī sniedz pamatotu atteikumu tāmes vai kādas tāmē norādītās pozīcijas saskaņošanai.
    9. Pēc Izpildītāja ierosinājuma un Pusēm par to vienojoties, Tehniskajā specifikācijā un vai Būvprojektā paredzētie materiāli, iekārtas vai tehnoloģiskie risinājumi var tikt aizstāti ar jauniem, ja sākotnēji paredzētie ir novecojuši vai, aizstājot sākotnēji paredzētos, tiks sasniegts kvalitatīvāks rezultāts (tai skaitā Būvobjekta ekspluatācija būs ekonomiskāka), vai aizstāšana ir pamatota ar apstākļiem, kurus līdz Līguma noslēgšanai Izpildītājs nevarēja paredzēt (piemēram, ja materiālu vai iekārtu ražotājs pārtrauc to ražošanu). Šajā gadījumā cenas jaunajiem materiāliem, iekārtām vai tehnoloģijām tiek noteiktas, nepārsniedzot Finanšu piedāvājuma tāmēs noteiktās vienības cenas materiāliem, iekārtām vai tehnoloģijām, kuras nomaina. Izpildītājs sagatavo un iesniedz Pasūtītājam Tehniskajā specifikācijā vai Būvprojektā norādīto materiālu, iekārtu vai tehnoloģiju salīdzinājumu ar jaunajām (nomaināmajām). Jaunajiem materiāliem vai iekārtām, vai tehnoloģijām jābūt kvalitātes un īpašību ziņā analogām vai labākām par nomaināmajām. Ierosinot šajā punktā minētās izmaiņas, Izpildītājs sagatavo un iesniedz Pasūtītājam izskatīšanai ar būvuzraugu un autoruzraugu saskaņotu Nomaiņas aktu, kurā norāda pamatojumu izmaiņām un Nomaiņas akta pielikumā pievieno materiālu un/vai iekārtu un/vai tehnoloģiju salīdzinājumu ar nomaināmajām. Parakstot Nomaiņas aktu, Izpildītājs apliecina, ka ierosinātās izmaiņas turpmākā Būvdarbu izpildē neradīs Pasūtītājam papildu izmaksas un neietekmēs Līgumā noteikto Būvdarbu pabeigšanas termiņu. Izpildītājs uzņemas pilnu materiālo atbildību par sekām, kas varētu rasties Līguma izpildē sakarā ar attiecīgajā Nomaiņas aktā piedāvātajām izmaiņām.
    10. Pēc būvdarbu izmaksu izmaiņu tāmes saskaņošanas Pasūtītājs un Izpildītājs noslēdz atbilstošu rakstisku vienošanos pie Līguma.
11. **APAKŠUZŅĒMĒJU UN SPECIĀLISTU MAIŅA UN PIESAISTĪŠANA**
    1. Izpildītājsnav tiesīgs bez saskaņošanas ar Pasūtītāju veikt Iepirkumā iesniegtā piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
    2. Iepirkumā iesniegtajā piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt Iepirkumā iesniegtajā piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst attiecīgās iepirkuma procedūras dokumentos personālam izvirzītajām prasībām.
    3. Pasūtītājs nepiekrīt Iepirkumā iesniegtajā piedāvājumā norādītā apakšuzņēmēja nomaiņai, ja pastāv kāds no šādiem nosacījumiem
       1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
       2. tiek nomainīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42. panta otrajā daļā minētajiem pretendentu izslēgšanas gadījumiem;
       3. piedāvātais apakšuzņēmējs, kura sniedzamo pakalpojumu vērtība ir vismaz 100000 *euro*, atbilst PIL 42. panta otrajā daļā minētajiem pretendentu izslēgšanas gadījumiem;
       4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
    4. Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai PIL 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
    5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
    6. Izpildītājs iesniedz Līguma izpildē iesaistīto apakšuzņēmēju sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma, kas kļūst par Līguma neatņemamu sastāvdaļu (Līguma 4. pielikums). Izpildītājs apņemas nekavējoties paziņot Pasūtītājam par jebkurām izmaiņām par Apakšuzņēmējiem sniegtajā informācijā, kā arī papildināt un iesniegt informāciju par Apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
    7. Pretendenta piedāvāto speciālistu sarakstā (Līguma 4. pielikums) Izpildītājs ir norādījis Līguma noslēgšanas dienā Līguma izpildē iesaistītos speciālistus.
12. **NEPĀRVARAMA VARA**
    1. Ar nepārvaramu varu saprot ārkārtēju apstākļu iestāšanos, kurus nevarēja paredzēt, novērst vai ietekmēt, un kuru dēļ Puse objektīvi nevar izpildīt Līgumu, tas ir, dabas katastrofas, kara darbība, terora akti, blokādes, civiliedzīvotāju nemieri un citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai, kura sagatavo attiecīgu paziņojumu.
    2. Pusēm ir tiesības pagarināt Līguma izpildes termiņus par laika posmu, kurā darbojas nepārvaramā vara, ja Puse ne vēlāk par 3 (trīs) darbdienām no nepārvaramas varas iestāšanās dienas paziņo otrai Pusei par neiespējamību pildīt savas saistības, kas radušās nepārvaramās varas dēļ.
    3. Nesavlaicīga paziņojuma par nepārvaramās varas sākumu un beigu laiku gadījumā Puses netiek atbrīvotas no saistību izpildes.
    4. Ja nepārvaramās varas dēļ Līguma izpilde aizkavējas ilgāk par 3 (trijiem) mēnešiem, Puses ir tiesīgas vienpusēji izbeigt Līgumu, par to rakstveidā brīdinot otru Pusi 5 (piecas) darbdienas iepriekš.
    5. Ja Līgums tiek atcelts nepārvaramās varas apstākļu dēļ, nevienai no Pusēm nav tiesības pieprasīt no otras Puses atlīdzināt jebkura veida zaudējumus.
13. **Konfidencialitāte**
    1. Puses ievēro no otras Puses saņemtās informācijas konfidencialitāti, neizpauž šādu informāciju trešajām personām, izņemot Latvijas Republikā spēkā esošajos normatīvajos aktos noteiktajos gadījumos un kārtībā. Konfidencialitātes noteikumi attiecas uz informāciju, kas Pusei kļuvusi pieejama Līguma izpildes gaitā, tai skaitā rakstisku informāciju, mutisku informāciju, elektronisku informāciju un uz jebkuru citu informāciju, neatkarīgi no informācijas nodrošināšanas veida, laika un vietas.
    2. Izpildītājs nodrošina un ir atbildīgs, lai tā darbinieki ievēro konfidencialitātes saistības.
    3. Puses ir atbildīgas par to, lai konfidenciālā informācija netiktu izpausta trešajām personām. Par trešo personu uzskatāma jebkura juridiska vai fizisku persona, kurai saskaņā ar Latvijas Republikā spēkā esošajiem normatīvajiem aktiem nav tiesību uz šo informāciju. Informācijas izpaušanas gadījumā Puses ir atbildīgas par otrai Pusei nodarītajiem zaudējumiem.
    4. Šajā punktā minētajai konfidencialitātes saistībai ir spēkā uz neierobežotu laiku.
14. **PERSONAS DATU AIZSARDZĪBA**
    1. Veicot apmaiņu ar fizisko personu datiem, kas nepieciešami Līgumā noteikto saistību izpildei, Puse, kura sniedz fizisko personu datus, tos pienācīgi šifrē vai aizsargā kādā citā veidā.
    2. Fizisko personu datu saņēmēja Puse nodrošina, ka tie ir pieejami tikai tiem attiecīgās Puses darbiniekiem, kuru tiešo darba pienākumu veikšanai nepieciešams apstrādāt minētos datus.
    3. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
    4. Puse, kura nodod otrai Pusei fizisko personu datus apstrādei, atbild par to apstrādi atbilstoši spēkā esošajiem normatīvajiem tiesību aktiem.
    5. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
    6. Ja saskaņā ar piemērojamiem normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
    7. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
15. **STRĪDU RISINĀŠANAS KĀRTĪBA UN CITI NOTEIKUMI**
    1. Jebkuras nesaskaņas, domstarpības vai strīdus, kuri var rasties saistībā ar Līgumu un to izpildi Puses risina savstarpēju sarunu ceļā, bet, ja vienošanos panākt nav iespējams – normatīvajos aktos paredzētajā kārtībā strīdam piekritīgajā Latvijas Republikas tiesā.
    2. Visos jautājumos, kas nav atrunāti Līgumā, Puses vadās no Latvijas Republikas spēkā esošajiem normatīvajiem aktiem.
    3. Pušu strīdi tiek izskatīti, vienojoties. Ja vienošanās netiek panākta, tad jebkurš strīds, nesaskaņa vai prasība, kas izriet no Līguma, izšķirama Latvijas Republikas tiesā normatīvajos aktos paredzētajā kārtībā.
    4. Nevienai no Pusēm nav tiesību nodot savas tiesības un pienākumus trešajai personai bez otras Puses rakstiskās piekrišanas.
    5. Ja kādai no Pusēm tiek mainīts juridiskais statuss, Puses amatpersonu pārstāvības tiesības, īpašnieki vai vadītāji, vai kāds no Līgumā minētajiem Pušu rekvizītiem, telefona, faksa Nr., e-pasta adrese, juridiskā adrese u.c., tad attiecīgā Puse nekavējoties rakstveidā par to paziņo otrai Pusei (vai Pusēm). Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.
    6. Paziņojumi vai cita veida korespondence, kas attiecas uz Līgumu (izņemot Līgumā atrunātos e-pasta sūtījumus), ir jānosūta ierakstītā sūtījumā uz Līgumā norādītajām Pušu korespondences adresēm vai jānodod tieši adresātam.
    7. Izpildītāja atbildīgā persona par Līguma izpildi ir\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_, \_\_\_\_\_\_\_\_\_, e-pasta adrese \_\_\_\_\_\_\_\_\_\_\_\_\_\_\_.
    8. Pasūtītāja atbildīgā persona par Līguma izpildi ir\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_, \_\_\_\_\_\_\_\_\_, e-pasta adrese \_\_\_\_\_\_\_\_\_\_\_\_\_\_\_.
    9. Līguma 15.8. punktā noteiktajai personai ir tiesības Pasūtītāja vārdā dot norādījumus Izpildītājam, parakstīt Līgumā noteiktos aktus, kā arī pieprasīt no Izpildītāja informāciju par Līguma izpildes gaitu un norisi.
    10. Līgums ir sagatavots latviešu valodā un parakstīts ar drošu elektronisko parakstu.
    11. Visi Līguma grozījumi un/vai papildinājumi tiek izdarīti rakstiski, Pusēm par to rakstveidā vienojoties.
    12. Pie Līguma kā neatņemama tās sastāvdaļa ir pievienoti šādi pielikumi:
16. pielikums – Tehniskā specifikācija – darba uzdevums;
17. pielikums – Tehniskais un finanšu piedāvājums (tāme);
18. pielikums – Pretendenta piesaistīto apakšuzņēmēju un speciālistu saraksts;
19. pielikums – Būvobjekta nodošanas – pieņemšanas akts.
20. **PUŠU JURIDISKĀS ADRESES UN REKVIZĪTI**

|  |  |
| --- | --- |
| Pasūtītājs  **Latvijas Universitāte**  Juridiskā adrese: Raiņa bulvāris 19, Rīga, LV-1050  Reģ.apl.Nr. 3391000218  PVN reģ.Nr. LV90000076669  Banka: Luminor Bank AS Latvijas filiāle, RIKOLV2X  Konta Nr.: LV10RIKO0000082414423  \_\_\_\_\_\_\_\_\_\_\_\_\_\_  \_\_\_\_\_\_\_\_\_\_ | Izpildītājs  Juridiskā adrese:  Reģ.Nr.  PVN reģ.Nr.  Banka:  Konta Nr.  \_\_\_\_\_\_\_\_\_\_\_\_\_\_  \_\_\_\_\_\_\_\_\_\_ |

4. pielikums

**Būvobjekta nodošanas un pieņemšanas akts**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Uzņēmējs), no otras puses (Pasūtītājs un Uzņēmējs kopā turpmāk – Puses, bet katrs atsevišķi – Puse), saskaņā ar 20\_\_\_. gada \_\_\_\_\_\_\_ \_\_\_\_\_\_\_\_\_\_\_ līgumu Nr.\_\_\_\_\_\_\_\_\_\_\_\_ "Par\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_" (Būvobjekts \_\_\_\_\_\_\_\_\_\_\_\_\_\_\_\_\_\_, kadastra Nr. \_\_\_\_\_\_\_\_\_\_\_\_\_\_\_\_\_\_\_\_\_\_) (turpmāk – Līgums), paraksta šo aktu, ņemot vērā šādus nosacījumus:

1. Puses apliecina, ka Uzņēmējs saskaņā ar Līgumu un tā pielikumiem Pasūtītāja interesēs ir izpildījis būvdarbus pilnā apjomā, izņemot atliktos darbus, par kuru izpildes termiņu puses atsevišķi ir vienojušās. Ja Uzņēmējs nepilda savas saistības atbilstoši noteiktajām prasībām, Pasūtītājam ir tiesības iesaistīt papildu darbaspēku atlikto darbu veikšanai, un Uzņēmēja pienākums ir piecu darbdienu laikā segt Pasūtītājam saistībā ar to radušos izdevumus un/vai zaudējumus (ja attiecināms).

2. Puses konstatē, ka saskaņā ar Līguma \_\_\_\_. punktu par būvdarbu izpildi Pasūtītājs apņēmies samaksāt Uzņēmējam \_\_\_ EUR (\_\_\_\_\_\_\_\_\_\_\_) bez PVN. Būvdarbu faktiskās izmaksas ir \_\_\_\_\_\_\_\_\_\_\_\_\_ EUR bez PVN. Veicot norēķinus, samaksai tiek piemērots PVN normatīvajos aktos noteiktajā kārtībā un apmērā.

3. Puses apliecina, ka Uzņēmējs ir nodevis un Pasūtītājs ir pieņēmis būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) izpilddokumentāciju (ekspluatācijas noteikumus, tehniskās specifikācijas, izpildshēmas, rasējumus u. tml.), kā arī visu citu Līgumā paredzēto dokumentāciju.

4. Uzņēmējs vienlaikus ar šo aktu iesniedz Pasūtītājam būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas, un Pasūtītājs tās var brīvi izmantot.

5. Būvdarbu pabeigšanas datums ir 20\_\_. gada \_\_\_\_\_. \_\_\_\_\_\_\_\_.

6. Saskaņā ar Līguma \_\_\_. punktu Pasūtītājs no Uzņēmējam izmaksājamās summas veic līgumsoda ieturējumu \_\_\_\_\_\_\_\_\_ EUR (\_\_\_\_\_\_\_\_\_\_\_EUR un \_\_\_ centi) (ja attiecināms).

7. Akts sagatavots uz vienas lapas elektroniska dokumenta veidā un parakstīts ar drošu elektronisko parakstu, tam pielikumā pievienots akta 3. un 4. punktā noteikto un Pasūtītājam iesniegto dokumentu saraksts, kā arī defektu un atlikto darbu saraksts.

|  |  |
| --- | --- |
| Uzņēmējs | Pasūtītājs |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (kontaktpersona/pilnvarotā persona) | (kontaktpersona/pilnvarotā persona) |