**9. pielikums**

atklāta konkursa “Jaunu autobusu, mikroautobusu un operatīvā autotransporta piegāde Tukuma novada pašvaldības vajadzībām”(iepirkuma

identifikācijas Nr. TNP 2025/56) nolikumam

**LĪGUMS (PROJEKTS)**

*Par autotransporta piegādi*

Tukumā, 202\_.gada\_\_\_\_.\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_\_\_

**Tukuma novada pašvaldība**, reģistrācijas Nr. 90000050975, juridiskā adrese Talsu iela 4, Tukums, Tukuma novads, turpmāk šī līguma tekstā saukta **“Pasūtītājs”**, kuras vārdā saskaņā ar Pašvaldību likuma \_\_\_ pantu un Tukuma novada domes 2023. gada 30. marta saistošo noteikumu Nr. 6 “Tukuma novada pašvaldības nolikums” \_\_\_ punktu rīkojas \_\_\_\_\_\_\_\_\_\_\_\_\_\_\_\_\_\_\_, no vienas puses, un

*<Piegādātāja nosaukums*>, reģistrācijas Nr. <*reģistrācijas numurs*>, juridiskā adrese – *<juridiskā adrese>,* turpmāk šī līguma tekstā saukts **“Piegādātājs”**, tā <*pilnvarotās personas amats, vārds, uzvārds*> personā, kurš rīkojas saskaņā ar <*pilnvarojošā dokumenta nosaukums*>, no otras puses,

abi kopā un katrs atsevišķi turpmāk šī līguma tekstā saukti par “Pusēm”, pamatojoties uz Tukuma novada pašvaldības rīkotā atklāta konkursa **““Jaunu autobusu, mikroautobusu un operatīvā autotransporta piegāde Tukuma novada pašvaldības vajadzībām”,** iepirkuma identifikācijas Nr. TNP 2025/56, turpmāk šī līguma tekstā saukts “Konkurss”, rezultātiem un Piegādātāja iesniegto piedāvājumu iepirkuma priekšmeta \_\_. daļā, noslēdz šādu līgumu, turpmāk – Līgums:

1. **LĪGUMA PRIEKŠMETS**
   1. Pasūtītājs uzdod un Piegādātājs apņemas piegādāt *jaunus 3 (trīs) mikroautobusus (8 vietas)* / *jaunus 4 (četru) autobusus (19 vietas) ar pilnīgu vai daļēju samaksu par transportlīdzekļiem ar Pasūtītājam piederošiem lietotiem 2021. gada izlaiduma 2 (diviem) transportlīdzekļiem OTOKAR NAVIGO MEGA nodošanu Piegādātāja īpašumā/ jaunu operatīvo transportu ar izolatoru Tukuma novada pašvaldības policijas vajadzībām* marka, modelis: \_\_\_\_\_\_\_ (turpmāk – Autotransports), atbilstoši Pasūtītāja Tehniskajās specifikācijās noteiktajām prasībām, Piegādātāja iesniegtajam Tehniskajam piedāvājumam (Līguma pielikums Nr. 1) un Finanšu piedāvājumam (Līguma pielikums Nr.2). *tiks precizēts atbilstoši iepirkuma daļai*
   2. Piegādātājs apņemas piegādāt Autotransportu uz adresi: Talsu iela 4, Tukums, Tukuma novads.
   3. Piegādātajam Autotransportam jābūt teicamā tehniskā kārtībā bez jebkādiem defektiem, gatavam ekspluatācijai, normatīvajos aktos noteiktajā kārtībā reģistrētam uz Pasūtītāja vārda.
   4. Nododot Autotransportu Pasūtītājam, Piegādātājs nodod arī tehnisko un ekspluatācijas dokumentāciju.
   5. Piegādātājs apņemas piegādāt un nodot Autotransportu Pasūtītājam \_\_\_\_\_\_\_\_\_\_\_ laikā no Līguma parakstīšanas brīža.
2. **PIEGĀDES CENA UN APMAKSAS NOTEIKUMI**
   1. Pamatojoties uz Piegādātāja Finanšu piedāvājumu (Līguma 2. pielikums), Līguma summa ir \_\_\_\_\_\_\_\_ EUR (\_\_\_\_\_\_\_\_ *euro* un \_\_ centi) bez pievienotās vērtības nodokļa, turpmāk – “PVN”. PVN 21% ir \_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_ *euro* un \_\_ centi). Kopējā Līguma summa – \_\_\_\_\_\_\_\_ EUR (\_\_\_\_\_\_\_\_\_\_\_\_\_ *euro* un \_\_ centi), turpmāk – “Līguma summa”.
   2. Visi izdevumi, kas saistīti ar Autotransporta reģistrāciju uz Pasūtītāja vārda, piegādi līdz nodošanas – pieņemšanas vietai un maksājumi ar kādiem tas aplikts līdz nodošanas-pieņemšanas dokumentu parakstīšanai, tai skaitā nodokļi, nodevas, u.c. maksājumi, ir iekļauti 2.1 punktā norādītajā Līguma summā.
   3. *Pasūtītājs par saviem līdzekļiem nodrošina 2021. gada izlaiduma 2 (divu) transportlīdzekļu OTOKAR NAVIGO MEGA noņemšanu no uzskaites Ceļu satiksmes drošības direkcijā. Citus ar transportlīdzekļu OTOKAR NAVIGO MEGA pārreģistrāciju uz Piegādātāja vārda saistītos izdevumus sedz Piegādātājs uz sava rēķina. tiks precizēts atbilstoši iepirkuma daļai*
   4. Pasūtītājs 10 (desmit) darba dienu laikā pēc Autotransporta pieņemšanas – nodošanas akta parakstīšanas un Piegādātāja rēķina saņemšanas, veic samaksu par Autotransportu saskaņā ar līguma 2.1.punktu, Piegādātāja norādītajā bankas kontā.
   5. Samaksu par piegādāto Autotransportu Pasūtītājs veic 10 (desmit) darba dienu laikā no Piegādātāja iesniegta strukturēta elektroniskā rēķina un pievienota Autotransporta pieņemšanas – nodošanas akta, kas satur noteikta satura Autotransporta saņemšanas informāciju, saņemšanas dienas, pārskaitot attiecīgo naudas summu uz Līgumā norādīto Piegādātāja bankas kontu.
   6. Par Līguma summas samaksas dienu tiek uzskatīta diena, kurā Pasūtītājs veicis maksājumu.
   7. Strukturētu elektronisko rēķinu Piegādātājs nosūta Pasūtītājam uz e-adresi.
   8. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē, Pasūtītājs 5 (piecu) darba dienu laikā no rēķina saņemšanas informē Piegādātāju par konstatētajām kļūdām, norādot nepieciešamās korekcijas. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto strukturētu elektronisko rēķinu.
3. **AUTOTRANSPORTA NODOŠANAS NOTEIKUMI**
   1. Pēc Autotransporta piegādes Pasūtītājs 5 (piecu) darba dienu laikā veic Autotransporta kvalitātes un atbilstības Līguma 1. pielikumā noteiktajām prasībām pārbaudi. Pārbaudē piedalās Piegādātāja pārstāvis. Piegādātāja pārstāvim ir pienākums ierasties Autotransporta atrašanās un pārbaudes vietā ne vēlāk kā 48 (četrdesmit astoņu) stundu laikā no Pasūtītāja uzaicinājuma izteikšanas brīža. Pieņemot Autotransportu, Pasūtītājam ir tiesībaspieaicināt neatkarīgus ekspertus no Latvijas Autoinženieru asociācijas vai citas kompetentas institūcijas.
   2. Autotransporta pieņemšanu no Pasūtītāja puses apliecina Pušu abpusēji parakstīts pieņemšanas – nodošanas akts par Autotransporta nodošanu ekspluatācijā 2 (divos) eksemplāros, kuru Puses paraksta pēc tam, kad Pasūtītājs ir veicis Līguma 3.1. punktā minēto Autotransporta kvalitātes atbilstības pārbaudi (turpmāk – Akts).
   3. Ja, veicot Autotransporta kvalitātes pārbaudi, Pasūtītājs atklāj Autotransporta komplektācijas vai tā aprīkojuma iztrūkumu, bojājumu, neatbilstību vai cita veida neatbilstību kvalitātes un/vai Līguma 1. pielikumā noteiktajām prasībām un pavaddokumentiem, Pasūtītājs ir tiesīgs neparakstīt Aktu un tādā gadījumā Pasūtītājs 5 (piecu) darba dienu laikā no trūkumu konstatēšanas dienas sastāda defektu aktu, kurā norāda Autotransportam atklātos trūkumus (turpmāk – Defektu akts).
   4. Pasūtītājs par Defektu akta sastādīšanu nekavējoties ziņo Piegādātājam, kuram ir pienākums 72 (septiņdesmit divu) stundu laikā no brīža, kad saņemts paziņojums par defekta konstatēšanu, nodrošināt sava pārstāvja ierašanos Pasūtītāja juridiskajā adresē Defektu akta parakstīšanai. Piegādātāja pārstāvja neierašanās gadījumā Defektu aktu vienpusēji paraksta Pasūtītāja pārstāvis.
   5. Piegādātājs novērš Defektu aktā norādītos un Pasūtītāja atklātos trūkumus/bojājumus/neatbilstības uz sava rēķina pēc iespējas ātrāk, bet ne vēlāk kā 20 (divdesmit) darba dienu laikā no Defektu akta parakstīšanas brīža. Ja defektu novēršanas termiņš pārsniedz Līguma 1.5. punktā norādīto Autotransporta piegādes termiņu, Pasūtītājs ir tiesīgs pieprasīt Piegādātājam Līgumā noteiktos nokavējuma procentu maksājumus par piegādes termiņa kavējumu. Šī Līguma punkta daļa par nokavējuma procentiem netiek piemērota, ja Piegādātājs novērš Defektu aktā norādītos defektus pirms Līguma 1.5. punktā noteiktā piegādes termiņa beigām.
   6. Pēc Defektu aktā norādīto trūkumu/bojājumu/neatbilstību novēršanas Puses atkārtoti sagatavo Aktu 2 (divos) eksemplāros. Pasūtītājs var atteikties parakstīt Aktu līdz brīdim, kamēr Piegādātājs novērš visus Autotransportam konstatētos trūkumus/bojājumus/neatbilstības. Puses izskata un paraksta jaunu Autotransporta Aktu, ievērojot 3.1. – 3.5. punktā noteikto kārtību.
   7. Akts no tā abpusējas parakstīšanas ir šī Līguma Pielikums.
   8. Autotransporta lietojuma tiesības, nejaušas iznīcināšanas draudi un paaugstinātas bīstamības avota īpašnieka atbildība pāriet Pasūtītājam brīdī, kad Autotransports tiek pieņemts, parakstot Aktu.
   9. *2021. gada izlaiduma 2 (divi) transportlīdzekļi OTOKAR NAVIGO MEGA tiek nodoti Piegādātāja īpašumā dienā, kad Autotransports tiek nodots Pasūtītāja īpašumā saskaņā ar Līguma noteikumiem. Piegādātājam transportlīdzekļu OTOKAR NAVIGO MEGA pārreģistrācija uz Piegādātāja vārdu jāveic ne vēlāk kā 3 darba dienu laikā no minēto transportlīdzekļu nodošanas Piegādātājam brīža. tiks precizēts atbilstoši iepirkuma daļai*
4. **PUŠU ATBILDĪBA**
   1. Puse ir atbildīga par otrai Pusei nodarītajiem zaudējumiem, ja tie radušies Puses, tai skaitā tās darbinieku, pilnvaroto personu, Līguma izpildē iesaistīto trešo personu, darbības vai bezdarbības rezultātā, pārkāpjot Līgumā noteiktās saistības, saskaņā ar Latvijas tiesību aktos noteikto.
   2. Par Autotransporta nepiegādāšanu vai nepienācīgu piegādi Līgumā paredzētajā termiņā (Līguma 1.5. punkts) Piegādātājs apņemas maksāt Pasūtītājam līgumsodu 0,1% apmērā no nokavētās piegādes summas par katru nokavēto dienu, bet ne vairāk kā 10% (desmit procenti) no Līguma kopējās summas ar PVN.
   3. Ja tiek nokavēta piegādes apmaksa (Līguma 2.3.punkts) Pasūtītājs apņemas maksāt Piegādātājam līgumsodu 0,1 % apmērā no nokavētās piegādes summas par katru nokavēto dienu, bet ne vairāk kā 10% (desmit procenti) no Līguma kopējās summas ar PVN.
   4. Līgumsoda, kas noteikts par saistības nepienācīgu izpildi vai neizpildīšanu Līgumā noteiktajā termiņā, samaksa neatbrīvo no Līgumā noteikto saistību izpildes un zaudējumu atlīdzināšanas.
5. **GARANTIJAS**
   1. Piegādātājs garantē, ka piegādātais Autotransports atbilst Autotransporta ražotāja noteiktajiem tehniskajiem standartiem, Līguma un tā pielikumu nosacījumiem un citiem Latvijas Republikas spēkā esošo normatīvo aktu noteikumiem, kas attiecas uz attiecīgās kategorijas Autotransportu.
   2. Autotransporta garantija ir \_\_\_\_\_\_\_\_\_\_ mēneši ar nobraukuma ierobežojumu \_\_\_\_\_\_\_\_\_\_\_ km, bet virsbūves garantija ir \_\_\_\_\_\_\_\_\_ (\_\_\_\_\_) gadi. Noteiktais garantijas termiņš sākas no dienas, kad Puses vai to pilnvaroti pārstāvji ir parakstījuši Aktu, kas noteikts Līguma 3.2.punktā.
   3. Pasūtītājam Līguma 5.2.punktā noteiktā Autotransporta garantijas termiņā, ir tiesības pieteikt Pārdevējam pretenzijas par Autotransporta kvalitāti un apslēptiem defektiem, kurus nebija iespējams konstatēt, pieņemot Autotransportu, kurus Piegādātājs novērš uz sava rēķina 10 (desmit) darba dienu laikā no Pasūtītāja rakstiskas pretenzijas saņemšanas dienas. Gadījumā, ja konstatētos Autotransporta defektus nav iespējams novērst, tad Piegādātājs uz sava rēķina veic attiecīgā Autotransporta nomaiņu pret visiem Līguma nosacījumiem atbilstošu jaunu Autotransportu 30 (trīsdesmit) darba dienu laikā, skaitot no dienas, kad beidzies šajā Līguma punktā noteiktais termiņš, kas paredzēts Autotransporta defektu novēršanai.
   4. Piegādātājs apņemas Autotransporta garantijas laikā veikt Autotransporta tehniskās apkopes atbilstoši Piegādātāja izstrādātam Autotransporta apkopes/apkalpošanas garantijas perioda grafikam (Līguma 3.pielikums), kā arī Autotransporta konstatēto defektu/bojājumu novēršanu (garantijas remontus) Autotransporta ražotāja autorizētajos servisos pēc Pasūtītāja pieprasījuma atbilstoši Līguma 5.5. – 5.8. punktos noteiktajai kārtībai. Piegādātājs nodrošina minēto servisu pieejamību ne vēlāk kā 36 (trīsdesmit sešu) stundu laikā no Pasūtītāja pieteikuma saņemšanas brīža telefoniski vai e-pastā.
   5. Piegādātājs nodrošina Autotransportam konstatēto defektu/bojājumu novēršanu (garantijas remontus) 2 (divu) darba dienu laikā no Autotransporta nodošanas brīža servisā. Ja veicamo darbu specifikas un sarežģītības dēļ tas nav izpildāms norādītajā termiņā, piemēram, detaļas piegāde nav iespējama minētajā termiņā, tad Piegādātājs sniedz Pasūtītājam rakstveida informāciju un Autotransporta ražotāja/pārbūvētāja rakstveida apstiprinājumu, un Puses rakstveidā vienojas par citu garantijas remonta termiņu. Ja garantijas remonta termiņš ir lielāks par 14 dienām, Piegādātājs sedz ar Autotransporta aizvietošanu saistītos izdevumus, kas rodas Pasūtītājam.
   6. Pēc Autotransporta garantijas remontdarbu veikšanas un pēc Autotransporta kārtējās apkopes veikšanas Piegādātājs iesniedz Pasūtītājam remonta-apkopes aktu ar atzīmēm par veiktajām darbībām un/vai mainītajām detaļām.
   7. Ja Piegādātājs atsakās novērst vai nenovērš garantijas laikā konstatētos defektus/bojājumus Līguma 5.5. punktā norādītajā termiņā vai termiņā, par kuru puses rakstveidā vienojušās, Pasūtītājam ir tiesības garantijas remontdarbu veikšanu uzdot trešajai personai. Tādā gadījumā Piegādātājs sedz Pasūtītājam visas izmaksas un zaudējumus, kas Pasūtītājam radušās garantijas remontdarbu neizpildes rezultātā.
   8. Ja Pasūtītājam nav iespējams nogādāt Autotransportu Līguma 1. pielikumā norādītajā servisā tehnisku iemeslu dēļ, Piegādātājs nodrošina Autotransporta evakuāciju uz remonta veikšanas vietu. Garantijas laikā nepieciešamos remontdarbu un iespējamos evakuācijas izdevumus sedz Piegādātājs.
6. **LĪGUMA IZPILDES NODROŠINĀJUMS**
   1. Piegādātājs ne vēlāk kā 10 (desmit) darba dienu laikā pēc Līguma noslēgšanas kā 4.pielikumu Līgumam pievieno Līguma izpildes nodrošinājumu (bankas garantija vai apdrošināšanas polise) par līgumsaistību izpildi 5 % apmērā no Līguma summas (bez PVN).
   2. Līguma 6.1. punktā minētajai Līguma izpildes garantijai (turpmāk – Nodrošinājums) jāietver vismaz šāda informācija:
      1. Bankas garantijai piemērojami Starptautiskās tirdzniecības palātas (International Chamber of Commerce (ICC) izdotie Vienotie noteikumi par pieprasījuma garantijām (“Uniform Rules for Demand Guaranties”, ICC Publication No.758), apdrošināšanas polisei piemērojams Apdrošināšanas līgumu likums, bet attiecībā uz jautājumiem, kurus neregulē minētie noteikumi, šai garantijai piemērojami Latvijas Republikas normatīvie akti (izņemot Civillikumā noteiktās tiesību normas, kuras regulē galvojuma institūtu); Pasūtītāja un Būvdarbu veicēja rekvizīti;
      2. Nodrošinājuma devēja nosaukums un rekvizīti;
      3. Līguma, par kuru iesniedz Nodrošinājumu, nosaukums, numurs un noslēgšanas datums;
      4. Nodrošinājuma summa Līguma 6.1. punktā noteiktajā apmērā;
      5. Nodrošinājuma spēkā stāšanās diena un spēkā esības termiņš, kurš Līguma izpildes garantijai vismaz par 30 (trīsdesmit) dienas pārsniedz Līguma 1.5. punktā noteikto Līguma izpildes gala termiņu;
      6. Nodrošinājuma devēja (kredītiestādes vai apdrošinātāja) neatsaucama apņemšanās pēc Pasūtītāja rakstiskā pieprasījuma, kurā norādīts, ka Piegādātājs nav izpildījis savas saistības saskaņā ar Līgumu, norādot kādas saistības nav izpildītas, izmaksāt Pasūtītājam summu Nodrošinājuma summas apmērā 5 (piecu) darbdienu laikā pēc pieprasījuma saņemšanas, nepieprasot no Pasūtītāja papildus pierādījumus vai paskaidrojumus.
      7. Prasības un strīdi, kas saistīti ar Nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
   3. Nodrošinājums tiks uzskatīts par Līguma noteikumiem neatbilstošu, ja tas paredz:
      1. Piegādātāja tiesības atsaukt Nodrošinājumu vai jebkādas citas Piegādātāja ierunas tiesības, vai Nodrošinājuma devēja tiesības vai pienākums pirms Nodrošinājuma summas izmaksas Pasūtītājam izmantot Piegādātāja ierunas tiesības;
      2. ka Pasūtītājam ir pienākums pirms pieprasījuma iesniegšanas Nodrošinājuma devējam brīdināt par to Piegādātāju vai pieprasīt Piegādātājam Nodrošinājuma summas samaksu;
      3. noteikts pienākums Pasūtītāja pieprasījumu iesniegt ar kredītiestādes, kas sniedz finanšu pakalpojumus Pasūtītājam, starpniecību vai pienākums pieprasījumam pievienot zvērināta notāra, kredītiestādes, kas sniedz finanšu pakalpojumus Pasūtītājam, vai jebkuras citas trešās personas apliecinājumu par Pasūtītāja pieprasījuma dokumenta parakstītāja paraksta īstenumu vai tiesībām parakstīt pieprasījumu.
   4. Bankas garantijas devējs ir Eiropas Savienības vai Eiropas Ekonomikas zonas dalībvalstī reģistrēta kredītiestāde, tās filiāle vai ārvalsts kredītiestādes filiāle, kura ir tiesīga Latvijas Republikā veikt kredītiestādes darbību.
   5. Apdrošināšanas polises devējs ir reģistrēta akciju sabiedrība vai Eiropas komercsabiedrība, vai savstarpējas apdrošināšanas kooperatīva sabiedrība, kura ir tiesīga veikt apdrošināšanu Latvijas Republikā.
   6. Ja Nodrošinājumu iesniedz apdrošināšanas polises veidā, tad papildus Līguma 6.2. punktā minētajam Nodrošinājuma dokumentos norāda arī:
      1. apdrošināšanas prēmijas summas apmēru, tās samaksas kārtību un termiņus, kā arī polises spēkā stāšanās nosacījumus;
      2. apdrošināšanas polises īpašos nosacījumus, ar kuriem tiek grozīti Apdrošinātāja apstiprinātie apdrošināšanas noteikumi, tādējādi nodrošinot šī pielikuma prasību izpildi, nepieļaujot tādus Nodrošinājumam piemērojamos apdrošināšanas noteikumus, kuri, salīdzinājumā ar šajā pielikumā noteiktajām prasībām, paredz Pasūtītājam neizdevīgākus nosacījumus vai nosaka Pasūtītāja ieskatā nepamatotus izņēmumus vai ierobežojumus.
   7. Ja Nodrošinājumu iesniedz apdrošināšanas polises veidā, tad kopā ar polisi Piegādātājs iesniedz arī polisē noteiktās apdrošināšanas prēmijas pilnā apmērā samaksu apliecinošu dokumentu.
   8. Ja apdrošināšanas prēmija nav samaksāta apdrošināšanas polisē norādītajā pilnajā apmērā līdz apdrošināšanas polises oriģināla iesniegšanai Pasūtītājam vai apdrošināšanas līgumā paredzēts jebkāds cits tā spēkā esamības iestāšanos atliekošs nosacījums, kura izpildi Piegādātājs uz Nodrošinājuma dokumentu oriģinālu iesniegšanas dienu nav Pasūtītājam pierādījis, tad atzīstams, ka Nodrošinājums nav Pasūtītājam iesniegts.
   9. Līguma izpildes termiņa pagarinājuma gadījumā Piegādātājs attiecīgi pagarina arī Līguma izpildes nodrošinājuma termiņu tā, lai tas būtu derīgs vismaz 30 (trīsdesmit) kalendārās dienas pēc pagarinātā Līguma izpildes termiņa beigām, un Nodrošinājumu iesniedz Pasūtītājam ne vēlāk kā 10 (desmit) darba dienu laikā pēc Līguma grozījumu noslēgšanas.
   10. Pasūtītājam ir tiesības izmantot Līguma 6.1. punktā minēto Nodrošinājumu tādu Piegādātāja finansiālo saistību dzēšanai, kuras izriet no šī Līguma vai normatīvajiem aktiem saistībā ar šo Līgumu, tai skaitā, ja Līguma darbība tiek izbeigta pēc Pasūtītāja iniciatīvas saskaņā ar Līguma punktiem, kas paredz Pasūtītāja tiesības vienpusēji izbeigt Līguma darbību.
7. **STRĪDU IZSKATĪŠANAS KĀRTĪBA**
   1. Jebkuras nesaskaņas, domstarpības vai strīdi tiks risināti savstarpēju sarunu ceļā. Gadījumā, ja Puses nespēs vienoties, strīds risināms saskaņā ar Latvijas spēkā esošajiem tiesību aktiem tajos noteiktajā kārtībā Latvijas Republikas tiesā.
8. **LĪGUMA SPĒKĀ ESAMĪBA UN TĀ ATCELŠANAS KĀRTĪBA**
   1. Līgums stājas spēkā dienā, kad to parakstījušas Puses, un darbojas līdz pilnīgai saistību izpildei.
   2. Līguma darbības laikā Līgums var tikt atcelts, Pusēm par to savstarpēji rakstveidā vienojoties, kā arī katrai Pusei vienpusējā kārtā ir tiesības atkāpties no Līgumā noteikto saistību izpildes Latvijas tiesību aktos un šajā Līgumā noteiktajos gadījumos.
   3. Pasūtītājs ir tiesīgs izbeigt Līgumu, ja Piegādātājs:
      1. nav piegādājis Autotransportu atbilstoši Konkursa nolikuma 6.pielikumā “Tehniskā specifikācija-tehniskais piedāvājums” norādītajam;
      2. kavē Autotransporta piegādi vairāk nekā 30 dienas no Līguma 1.5. punktā noteiktā Autotransporta piegādes termiņa;
      3. Piegādātājs apzināti ir sniedzis nepatiesu būtisku informāciju šajā Līgumā vai citos Pasūtītājam iesniegtajos dokumentos un nav novērsis pārkāpumu pēc Pasūtītāja rakstiska brīdinājuma;
      4. ir uzsākta Piegādātāja likvidācija vai reorganizācija, Piegādātājs ir atzīts par maksātnespējīgu, vai iestājas citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma.
   4. Piegādātājs ir tiesīgs izbeigt Līgumu, ja Pasūtītājs nav samaksājis par piegādāto Autotransportu un līgumsoda summa par to ir sasniegusi 10% (desmit procentus) no 2.1. punktā minētās Līguma summas.
   5. Puse rakstiski paziņo otrai Pusei par Līguma izbeigšanu, pamatojoties uz šajā Līgumā minētajiem iemesliem, vismaz 15 (piecpadsmit) kalendārās dienas iepriekš, norādot Autotransporta nodošanas vietu un laiku.
   6. Ja Pasūtītājs, saskaņā ar šo Līgumu, ir iesniedzis Piegādātājam rakstisku paziņojumu par šī Līgumā noteiktajos gadījumos Līgums uzskatāms par izbeigtu ar dienu, kad beidzies paziņojuma termiņš. Minētais neattiecas uz Līguma noteikumiem, kas skar finansiālo jautājumu nokārtošanu, tai skaitā, bet ne tikai - soda naudu, naudas sodu, procentu, līgumsodu, zaudējumu segšanu, Autotransporta atgriešanas pienākumu, kā arī strīdu izskatīšanas kārtību un piemērojamos tiesību aktus, kur Līguma saistības ir spēkā līdz to pilnīgai saistību izpildei. Līguma pirmstermiņa izbeigšanas gadījumā Puses nepretendē uz tāda veida zaudējumu kā neiegūtā peļņa u.tml. atlīdzību.
   7. Pasūtītājam ir tiesības vienpusēji atkāpties no Līguma izpildes, ja Līguma izpildes laikā pret Piegādātāju piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 pants.
9. **LĪGUMA GROZĪŠANAS KĀRTĪBA**
   1. Līguma teksts var tikt grozīts vai papildināts, Pusēm savstarpēji vienojoties, noformējot to rakstveidā. Jebkurš šāds rakstisks akts kļūst par šī Līguma neatņemamu sastāvdaļu. Grozījumi iepirkuma līgumā pēc tā noslēgšanas iespējami ievērojot Publisko iepirkumu likuma 61. panta nosacījumus.
   2. Pasūtītājs var uzdot nodrošināt papildus Autotransporta funkcijas, kas netika iekļauti sākotnējā Tehniskajā specifikācijā, jā nebija iespējams konstatēt vai paredzēt šo funkciju nepieciešamību (papildu risinājumus Autotransporta funkcionalitāti).
   3. Visi Līguma grozījumi, papildinājumi, vienošanās par tā izbeigšanu un citas vienošanās ir spēkā tikai tad, ja tās noformētas rakstveidā, Pusēm savstarpēji vienojoties. Tie pievienojami Līgumam kā pielikumi un kļūst par Līguma neatņemamu sastāvdaļu.
10. **APAKŠUZŅĒMĒJI UN APAKŠUZŅĒMĒJU NOMAIŅA**

**UN JAUNA APAKŠUZŅĒMĒJU PIESAISTE**

* 1. Uzsākot Līguma izpildi, Piegādātājs iesniedz visu pakalpojumu sniegšanā iesaistīto Apakšuzņēmēju (ja tādus plānots iesaistīt) sarakstu, kurā norāda Apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī Izpildītāja Apakšuzņēmēju apakšuzņēmējus. Piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
  2. Piegādātājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem.
  3. Piegādātājs ir pienākums saskaņot ar Pasūtītāju papildu personāla iesaistīšanu iepirkuma līguma izpildē.
  4. Piedāvājumā norādītā personāla nomaiņa pieļaujama tikai iepirkuma līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām.
  5. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
     1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
     2. tiek nomainīts apakšuzņēmējs, uz kura iespējām Iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā izraudzītais pretendents atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10. punktā minētajiem pretendentu izslēgšanas gadījumiem; piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR bez PVN, atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10. punktā minētajiem pretendentu izslēgšanas gadījumiem;
     3. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
  6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
  7. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
  8. Pasūtītājs pieņem lēmumu atļaut vai atteikt Piegādātāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
  9. Piegādātājs Apakšuzņēmēju piesaistīšanas/nomaiņas gadījumā iesniedz Pasūtītājam Apakšuzņēmēju sarakstu, kurā norādīta visa aktuālā informācija par Līguma izpildē piesaistītiem Apakšuzņēmējiem (konsolidēta versija ar aktuālo informāciju).
  10. Piegādātājs par Apakšuzņēmēju un/vai Piegādātāja piesaistīto personālu jāiesniedz Pasūtītājam sekojoši dokumenti:
      1. pieteikums Apakšuzņēmēju un/vai Piegādātāja personāla nomaiņai vai piesaistīšanai, norādot nododamo darbu veidu un apjomu EUR bez PVN;
      2. piekrišanas raksts, kas apliecina Apakšuzņēmēja un/vai Piegādātāja piesaistītā personāla gatavību veikt konkrētos pakalpojumus atbilstoši Līguma priekšmetam. Apakšuzņēmēja piekrišanas raksts un apliecinājums jāparaksta Apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt piekrišanas rakstu. Piegādātāja piesaistītā personāla apliecinājumu paraksta pats speciālists;
      3. Apakšuzņēmēja vai Piegādātāja piesaistītā personāla kvalifikāciju apliecinoši dokumenti saskaņā ar Iepirkuma dokumentāciju, ja tāda prasība izvirzīta, - attiecas gadījumos, kad Piegādātājs Līguma izpildē vēlas nomainīt Apakšuzņēmēju vai Piegādātāja personālu, uz kura iespējām balstījies savas kvalifikācijas novērtēšanai.
  11. Grozījumi Līgumam pievienotajā Apakšuzņēmēju sarakstā tiek noformēti, reģistrējot Pasūtītāja saskaņoto apakšuzņēmēju sarakstu (konsolidēto versiju ar aktuālo informāciju) pie Līguma. Līdz ar jaunā saraksta reģistrēšanu pie Līguma, spēku zaudē iepriekšējais saraksts.
  12. Apakšuzņēmēja piesaistīšana Līguma izpildē pēc Piegādātāja iniciatīvas, neatbrīvo Piegādātāju no atbildības par šī Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības.
  13. Piegādātājs ir atbildīgs par piesaistītā personāla un apakšuzņēmēju veiktā pakalpojuma atbilstību šī Līguma prasībām.
  14. Piegādātājs ir atbildīgs par to, lai saskaņā ar šo Līgumu Pakalpojumu izpildē iesaistīts Apakšuzņēmējs nepiesaistītu Pakalpojumu izpildē citus Apakšuzņēmējus bez Pasūtītāja rakstiskas piekrišanas.
  15. Pasūtītājs nav atbildīgs par Piegādātāja nokavētiem vai vispār neveiktiem norēķiniem ar tā piesaistītajiem Apakšuzņēmējiem.

1. **NEPĀRVARAMA VARA**
   1. Puses nav atbildīgas par pilnīgu vai daļēju saistību neizpildi, ja tā saistīta ar tādiem apstākļiem kā plūdi, zemestrīce, karadarbība, jebkāda veida militārās operācijas, blokādes, eksporta vai importa aizliegums vai citi neparedzēti apstākļi, kas ir ārpus līgumslēdzēju kontroles.
   2. Ja kāds no uzskaitītajiem apstākļiem tieši ietekmē saistību izpildi, saistību izpildes termiņš tiek pagarināts par šo apstākļu darbības laiku, bet, ja šie apstākļi ilgst vairāk par 3 mēnešiem, Puses ir tiesīgas atteikties no šajā Līgumā noteikto saistību izpildes.
2. **VISPĀRĪGIE NOTEIKUMI**
   1. Pilnvarotie pārstāvji Līguma darbības laikā:
      1. Pasūtītājs par pilnvaroto pārstāvi šī Līguma izpildes laikā nozīmē <amats, vārds, uzvārds>, tālrunis <numurs>, e-pasta adrese <adrese>.
      2. Piegādātājs par pilnvaroto pārstāvi Līguma izpildes laikā nozīmē <amats, vārds, uzvārds>, tālrunis <numurs>, e-pasta adrese <adrese>.
   2. Puses pilnvarotais pārstāvis ir atbildīgs par Līguma izpildes organizēšanu un uzraudzīšanu, kā arī tiesīgs parakstīt šajā Līgumā minētos Aktus. Pilnvarotajam pārstāvim, kas nav Puses izpildinstitūcijas loceklis vai kuram nav attiecīga pilnvarojuma, nav tiesību veikt labojumus vai izdarīt grozījumus šajā Līgumā.
   3. Šis Līgums ir saistošs Pusēm, kā arī visām trešajām personām, kas likumīgi pārņem viņu tiesības un pienākumus.
   4. Ja kāds no Līguma noteikumiem atbilstoši Latvijas spēkā esošajiem tiesību aktiem kļūst pilnībā vai daļēji par spēkā neesošu vai kļūst neizpildāms - tas nekādā veidā neietekmē un neatceļ pārējo Līguma noteikumu spēka esamību un likumību, bet Līguma noteikumi, kas kļūst par spēkā neesošiem vai neīstenojamiem, jāaizstāj ar citiem noteikumiem atbilstoši Līguma mērķiem saskaņā ar attiecīgos tiesību aktos izvirzītām prasībām.
   5. Jautājumi, kas nav noregulēti Līgumā, apspriežami saskaņā ar Latvijas tiesību aktiem.
   6. Kādu Līgumā noteikto tiesību neizmantošana neietekmē šādas tiesības un nenozīmē Puses atteikšanos no šādām tiesībām, tāpat šādu tiesību daļēja izmantošana neliedz Pusei to tālāku izmantošanu.
   7. Šajā Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm, un nekādā gadījumā nevar tikt izmantots vai ietekmēt šā Līguma noteikumu tulkošanu.
   8. Puses informācijas un dokumentu apritē izmanto Līgumā norādīto e-pastu. Informācija un dokumenti, kas nosūtīti otrai Pusei uz Līgumā norādīto e-pastu, uzskatāmi par saņemtiem un tie ir saistoši otrai Pusei. Minētais noteikums neattiecas uz informāciju un dokumentiem, kuru iesniegšanas kārtība ir īpaši atrunāta citos Līguma noteikumos.
   9. Pusei ir pienākums savlaicīgi paziņot otrai Pusei par šajā Līgumā norādīto rekvizītu un adrešu maiņu, pretējā gadījumā nepaziņojusī Puse nevar atsaukties uz saistību neizpildi, ko izraisījis nepaziņošanas fakts.
   10. Puses ar saviem parakstiem apliecina, ka Pusēm ir saprotams Līguma saturs, nozīme un sekas, Puses atzīst Līgumu par pareizu un savstarpēji izdevīgu un labprātīgi vēlas to parakstīt.
   11. Ar Līguma spēkā stāšanos spēku zaudē starp Pusēm iepriekš noslēgtie līgumi un jebkādas vienošanās, kas attiecas tieši uz šo Līguma priekšmetu (izņemot tās saistības, kas iekļautas iepriekš noslēgtā līgumā un kuru izpilde nebeidzas ar piegādes vai pakalpojuma pārtraukšanu).
   12. Neviena no Pusēm nav tiesīga nodot savas saistības pēc šī Līguma citām personām bez otras Puses piekrišanas.
   13. Ja kāds no šā Līguma noteikumiem zaudē juridisko spēku, pārējie Līguma punkti paliek spēkā.
   14. Līgums sastādīts un parakstīts uz \_\_\_\_ lapām 2 eksemplāros. Visiem Līguma eksemplāriem ir vienāds juridisks spēks. Viens Līguma eksemplārs ar pielikumiem atrodas pie Pasūtītāja, otrs – pie Piegādātāja. *VAI* Līgums sastādīts uz \_\_\_ (\_\_\_\_\_\_\_\_\_) lapām, parakstīts ar drošu elektronisko parakstu un satur laika zīmogu.
   15. Līgumam ir 4 (četri) pielikumi, kas ir neatņemamas tā sastāvdaļas:

1. pielikums – Tehniskā specifikācija - piedāvājums;

2. pielikums – Finanšu piedāvājums;

3. pielikums – Transportlīdzekļa tehnisko apkopju grafiks un plānotās izmaksas garantijas laika periodam;

4. pielikums - Līguma izpildes garantija par līgumsaistību izpildi 5 % apmērā no Līguma summas (bez PVN) (Piegādātājam jāiesniedz Pasūtītājam ne vēlāk kā 10 (desmit) darba dienu laikā pēc Līguma noslēgšanas).

1. **Pušu adreses un rekvizīti**

|  |  |
| --- | --- |
| **PASŪTĪTĀJS:**  **Tukuma novada pašvaldība**  Reģ. Nr.90000050975  Adrese: Talsu iela 4, Tukums,  Tukuma novads, LV - 3101  Banka:  Konts:  Kods:  \_\_\_\_\_\_\_\_\_\_\_\_\_\_\_\_\_\_ | **PIEGĀDĀTĀJS:**    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |