A picture containing text

Description generated with very high confidenceAPSTIPRINĀTS

ar Latvijas Universitātes

Centralizēto iepirkumu komisijas

2023. gada 1. decembra lēmumu

(Protokols Nr. 1)

**Latvijas Universitātes**

**atklāta konkursa**

**“Elektroapgādes transformatoru apakšstacijas pārbūve LU Akadēmiskajā centrā”**

**NOLIKUMS**

**Iepirkuma identifikācijas numurs:**

**LU 2023/56**

**Rīga 2023****I. VISPĀRĪGĀ INFORMĀCIJA**

* 1. **Iepirkuma identifikācijas numurs**: LU 2023/56.
  2. **Iepirkuma procedūras veids:** atklāts konkurss saskaņā ar Publisko iepirkumu likumu (turpmāk – PIL), Ministru kabineta 28.02.2017. noteikumiem Nr.107 “Iepirkuma procedūru un metu konkursu norises kārtība” un citos publisko iepirkumu regulējošajos normatīvajos aktos noteikto (turpmāk – Iepirkums).
  3. **Pasūtītājs:**

|  |  |
| --- | --- |
| Pasūtītāja nosaukums | Latvijas Universitāte (turpmāk – LU vai Pasūtītājs) |
| Adrese | Raiņa bulvāris 19, Rīga, LV-1050 |
| Reģistrācijas Nr. Izglītības un zinātnes ministrijas (IZM) reģistrā | 3391000218 |
| PVN maksātāja reģ. Nr. | LV90000076669 |
| Tālruņa Nr.  Faksa Nr. | + 371 67034301  + 371 67225039 |
| Kontaktpersonas: | Kontaktpersona organizatoriskajos jautājumos:  Eduards Duhanovskis, LU Juridiskā departamenta Iepirkumu nodaļas vadītāja vietnieks,  e-pasts: [iepirkums@lu.lv](mailto:iepirkums@lu.lv) |
|  | Kontaktpersona ar iepirkuma priekšmetu saistītajos jautājumos:  Dzintars Laķis, LU Akadēmiskā centra attīstības programmas Papildinošo attīstības projektu inženieris,  e-pasts: [dzintars.lakis@lu.lv](mailto:dzintars.lakis@lu.lv). |
| Darba laiks | darba dienās no plkst. 9:00 līdz plkst.17:00 |

* 1. Iepirkuma procedūru veic ar Latvijas Universitātes 2023. gada 11. janvāra rīkojumu Nr. 1-4/16 “Par Latvijas Universitātes iepirkumu komisiju sastāviem” (ar grozījumiem, kas izdarīti ar 2023. gada 1. februāra rīkojumu Nr. 1-4/59, 2023. gada 21. septembra rīkojumu Nr. 1-4/412 un 2023. gada 3. novembra rīkojumu Nr. 1-4/462) izveidota LU Centralizēto iepirkumu komisija (turpmāk – Komisija).
  2. **Iepirkuma priekšmets:** Elektroapgādes transformatoru apakšstacijas pārbūve LU Akadēmiskajā centrā saskaņā ar Iepirkuma nolikumu (turpmāk – Nolikums) un tehnisko specifikāciju, kas ir pievienota šā Nolikuma 2.pielikumā.
  3. **CPV kods:** 45232221-7 (Transformatoru apakšstacija).
  4. **Plānotais līguma izpildes termiņš: 50 (piecdesmit) nedēļas** no Līguma noslēgšanas dienas.
  5. Būvdarbu laikā pretendentam ēkā jānodrošina lietotāja funkcionālā darbība un jāparedz darba organizācijas pasākumi atbilstoši spēkā esošajiem normatīvajiem aktiem un darba drošības prasībām.
  6. **Paredzamā līgumcena**: **200`000 EUR** (divi simti tūkstoši *euro*), neieskaitot pievienotās vērtības nodokli (turpmāk – PVN). Iesniegtie piedāvājumi tiks vērtēti Publisko iepirkumu likuma 41. panta vienpadsmitās daļas 2. punkta kārtībā.
  7. Ja pretendenta, kuram būtu piešķiršamas Iepirkuma līguma slēgšanas tiesības, piedāvātā līgumcena pārsniedz Nolikuma 1.9. punktā noteikto paredzamo līgumcenu un ja Pasūtītājam nav pieejami finanšu līdzekļi Iepirkuma līguma slēgšanai attiecīgā pretendenta piedāvātās līgumcenas apjomā, Komisija ir tiesīga pārtraukt Iepirkumu un neslēgt Iepirkuma līgumu.
  8. Izpildītājam, iesniedzot attiecīgu avansa atmaksas nodrošinājumu, ir tiesības pieprasīt un saņemt avansu atbilstoši Nolikuma 7. pielikuma 2. punkta noteikumiem.
  9. **Objekta apskate.**
     1. Pasūtītājs pēc ieinteresētā piegādātāja lūguma rīko objekta apskati. Par piedalīšanos objekta apskatē ieinteresētais piegādātājs informē Nolikuma 1.3. punktā norādīto Pasūtītāja kontaktpersonu ar tehnisko specifikāciju saistītajos jautājumos. Objekta apskates laikā minētajām personām jābūt līdzi jābūt personu apliecinošam dokumentam un pilnvarai pārstāvēt ieinteresēto piegādātāju objekta apskatē.
     2. Objekta apskates laikā atbildes uz jautājumiem par Iepirkuma priekšmetu netiek sniegtas. Jautājumi ir iesniedzami rakstveidā Nolikuma 2.2.3. un 2.2.4. apakšpunktā noteiktajā kārtībā.
  10. **Piedāvājuma nodrošinājums.**
      1. Pretendentam jāiesniedz piedāvājuma nodrošinājums kā bankas garantija vai apdrošināšanas polise **2`000 EUR** (divi tūkstoši *euro*) apmērā.
      2. Piedāvājuma nodrošinājums iesniedzams elektroniski kopā ar piedāvājumu. Pretendents piedāvājumam pievieno ar drošu elektronisko parakstu parakstītu piedāvājuma nodrošinājumu.
      3. Piedāvājuma nodrošinājumam ir jābūt spēkā ne vēlāk kā no piedāvājumu iesniegšanas termiņa pēdējās dienas:
         1. līdz īsākajam no šādiem termiņiem: 3 (trīs) mēnešus no piedāvājumu atvēršanas dienas vai līdz iepirkuma līguma noslēgšanai;
         2. pretendentam, kura piedāvājums izraudzīts saskaņā ar piedāvājuma izvēles kritēriju – līdz dienai, kad tas iesniedz saistību izpildes nodrošinājumu.
      4. Nodrošinājuma devējs izmaksā Pasūtītājam piedāvājuma nodrošinājuma summu, ja Pretendents:
         1. atsauc savu piedāvājumu, kamēr ir spēkā piedāvājuma nodrošinājums;
         2. kura piedāvājums izraudzīts saskaņā ar piedāvājuma izvēles kritēriju, neparaksta iepirkuma līgumu Pasūtītāja noteiktajā termiņā vai neiesniedz iepirkuma līgumā noteikto līguma saistību izpildes nodrošinājumu.
      5. Ja Iepirkums tiks pārtraukts vai izbeigts bez rezultāta, piedāvājuma nodrošinājums tiks atdots atpakaļ ne vēlāk kā 10 (desmit) darbdienu laikā pēc tam, kad stājies spēkā attiecīgs Komisijas lēmums.
      6. Piedāvājuma nodrošinājumā jābūt iekļautiem šādiem noteikumiem:
         1. Pasūtītājam nav jāprasa piedāvājuma nodrošinājuma summa no pretendenta pirms prasības iesniegšanas piedāvājuma nodrošinājuma devējam un nav jāprasa pretendenta saskaņojums, lai iesniegtu pieprasījumu piedāvājuma nodrošinājuma izmaksai;
         2. Piedāvājuma nodrošinājuma devējam jāizmaksā Pasūtītājam piedāvājuma nodrošinājums pēc pirmā pieprasījuma uz Pasūtītāja norādīto kontu ne vēlāk kā 5 (piecas) darbdienas no pieprasījuma iesniegšanas dienas.
      7. Gadījumā, ja pretendents nav iesniedzis piedāvājuma nodrošinājumu, piedāvājums tiek noraidīts un netiek izskatīts.
  11. **Piedāvājuma izvēles kritērijs:** Iepirkuma nolikuma prasībām atbilstošs saimnieciski visizdevīgākais piedāvājums, kuru nosaka, ņemot vērā viszemāko cenu.
  12. Iepirkums tiek finansēts no LU finanšu līdzekļiem.

# II. PIEDĀVĀJUMA NOFORMĒŠANAs, IESNIEGŠANAS UN ATVĒRŠANAS KĀRTĪBA

* 1. Noformējot piedāvājumu, jāievēro Nolikumā noteiktās prasības un piedāvājumā jāietver:
     1. **Pretendenta pieteikums**, kas sagatavots atbilstoši Nolikuma 1. pielikumā noteiktajai formai;
     2. **Piedāvājuma nodrošinājums** atbilstoši Nolikuma 1.13. punktā noteiktajām prasībām;
     3. **Pretendenta kvalifikācijas (atlases) dokumenti** atbilstoši Nolikuma IV nodaļā noteiktajām prasībām;
     4. **Pretendenta tehniskais un finanšu piedāvājums (tāme****)**, kas sagatavotsatbilstoši Nolikuma 5.1. punktā noteiktajām prasībām.
  2. **Nolikuma saņemšana, informācijas apmaiņas kārtība un papildu informācijas pieprasīšanas kārtība.**
     1. Pasūtītājs nodrošina brīvu un tiešu elektronisku pieeju iepirkuma Nolikumam un tā pielikumiem, kuri ir Nolikuma neatņemamas sastāvdaļas, un citiem iepirkuma procedūras dokumentiem Elektronisko iepirkumu sistēmas (turpmāk – EIS) e-konkursu apakšsistēmā <https://www.eis.gov.lv/EKEIS/Supplier/> šā Iepirkuma profilā (turpmāk – Pircēja profils).
     2. Nolikums, tā grozījumi un cita informācija par iepirkuma procedūras norisi tiek publicēta Pircēja profilā. Lejupielādējot iepirkuma procedūras dokumentus, pretendents uzņemas atbildību sekot līdzi Komisijas sniegtajai papildu informācijai, kas tiek publicēta Pircēja profilā.
     3. Informācijas apmaiņa starp Pasūtītāju, piegādātājiem un pretendentiem notiek pa e-pastu: [iepirkums@lu.lv](mailto:iepirkums@lu.lv)[[1]](#footnote-1) vai iesniedzami Pircēja profilā.Saziņas dokumentā ietver iepirkuma procedūras nosaukumu un identifikācijas numuru.
     4. Ja piegādātājs ir laikus pieprasījis papildu informāciju par Nolikumu, Komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām un Pircēja profilā publicē atbildes, norādot arī uzdotos jautājumus.
  3. **Piedāvājumu iesniegšanas un atvēršanas vieta, datums, laiks un kārtība**
     1. Saskaņā ar PIL 39. panta pirmo daļu piedāvājumi ir iesniedzami tikai elektroniski Pircēja profilā. Ārpus Pircēja profila iesniegtie piedāvājumi tiks atzīti par neatbilstošiem un noraidīti, un neatvērti tiek nosūtīti atpakaļ iesniedzējam.
     2. Informāciju par to, kā piegādātājs var reģistrēties par Nolikuma saņēmēju skatīt: <https://www.eis.gov.lv/EIS/Publications/PublicationView.aspx?PublicationId=883>.
     3. Piedāvājumu iesniegšanas termiņš ir 2023. gada 21. decembris plkst. 10:00.
     4. Komisija atver elektroniski iesniegtos piedāvājumus 2023. gada 21. decembrī plkst. 14:00.
     5. Piedāvājumu atvēršana notiek, izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamos rīkus piedāvājumu elektroniskai saņemšanai.
     6. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.
     7. Piedāvājumu vērtēšanu un lēmumu pieņemšanu Komisija veic slēgtā sēdē.
     8. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus.
     9. Atsaukumam ir bezierunu raksturs un tas izslēdz pretendenta atsauktā piedāvājuma tālāku līdzdalību Iepirkumā.
  4. Piedāvājumu noformēšanas kārtība
     1. Piedāvājums jāiesniedz elektroniski Pircēja profilā, ievērojot šādas pretendenta izvēles iespējas:
        1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
        2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, tai skaitā ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
     2. Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā pretendents ir atbildīgs par dokumenta atvēršanas un nolasīšanas iespējām.
     3. Sagatavojot piedāvājumu, pretendents ievēro, ka:
        1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā;
        2. iesniedzot piedāvājumu, pretendents paraksta piedāvājumu ar EIS piedāvāto elektronisko parakstu. Pieteikumu paraksta pretendenta pārstāvēt tiesīgā persona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai tā pilnvarota persona, pievienojot pārstāvību apliecinošu dokumentu (skenēts dokumenta oriģināls PDF formātā). Ja pretendents ir piegādātāju apvienība, pieteikumu un apliecinājumi jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotai personai;
        3. citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
     4. Iesniedzot piedāvājumu, pretendents pilnībā atzīst visus Nolikumā (tai skaitā tā pielikumos un formās, kuras ir ievietotas Pircēja profilā) ietvertos noteikumus.
     5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
     6. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, izdzēsumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2005. gada 28. jūnija noteikumiem Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”. Ja Pasūtītājam rodas šaubas par iesniegtā dokumenta kopijas autentiskumu, Pasūtītājs var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
     7. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem (tai skaitā ņemot vērā arī PIL 38. panta astotās daļas regulējumu).
     8. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem (izņemot dokumentus angļu valodā) jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
     9. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, tai skaitā Nolikumā iekļautā informācija.
     10. Pretendentam ir pilnībā jāsedz piedāvājuma sagatavošanas un iesniegšanas izmaksas.
     11. Iesniegtie piedāvājumi, izņemot, ja pretendents piedāvājumu atsauc vai groza pirms piedāvājuma iesniegšanas termiņa beigām, paliek Pasūtītāja īpašumā.
     12. Pretendents drīkst iesniegt 1 (vienu) piedāvājuma variantu par visu Iepirkuma priekšmetu.

**III. Pretendentu IZSLĒGŠANAS NOTEIKUMI**

* 1. Komisija izslēdz pretendentu no dalības Iepirkumā PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktajos gadījumos.
  2. Komisija pārbaudi par pretendentu izslēgšanas gadījumu esamību veic kārtībā, kāda ir noteikta PIL 42.pantā.
  3. Ja Komisija konstatē, ka pretendents būtu izslēdzams no dalības iepirkuma procedūrā, pamatojoties uz PIL 42. panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar PIL 42. panta trešās daļas 1., 4. un 5. punktā minēto personu, un nav piemērojami PIL 42. panta ceturtās daļas 2., 3., 4., 5. un 6. punktā noteiktie izņēmumi, Komisija dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar PIL 43. panta noteikumiem. Uzticamības nodrošināšanai iesniegtos pierādījumus Komisija vērtē saskaņā ar PIL 43. panta noteikumiem un kompetento institūciju norādījumiem.

**IV. KVALIFIKĀCIJAS PRASĪBAS UN IESNIEDZAMIE DOKUMENTI**

| **Nr.** | **Prasība** | **Iesniedzamais dokuments** |
| --- | --- | --- |
| **4.1.** | **Vispārīgi** | |
| 4.1.1. | Pretendents piekrīt dalībai Iepirkumā atbilstoši Nolikuma prasībām. | Pretendenta pieteikums dalībai Iepirkumā saskaņā ar Nolikuma 1. pielikumu. |
| 4.1.2. | Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām. | Par Latvijas Republikā reģistrēta Pretendenta reģistrāciju atbilstoši normatīvo aktu prasībām Komisija pārliecināsies Uzņēmumu reģistra tīmekļvietnē.  Ārvalstī reģistrētam Pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu. |
| 4.1.3. | Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības.  Ja Pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikuma dalībai Iepirkumā oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām. | Dokuments, kas apliecina Pretendenta pārstāvja, kurš paraksta piedāvājuma dokumentus, pārstāvības (paraksta) tiesības. |
| 4.1.4. | Pretendents var balstīties uz citu personu iespējām, tad, ja šī persona veiks būvdarbus vai sniegs pakalpojumus, kuru izpildei attiecīgās iespējas ir nepieciešamas, neatkarīgi no savstarpējo attiecību tiesiskā rakstura. | Informācija atbilstoši Nolikuma 1. pielikumam.  Personas, uz kuras iespējām Pretendents balstās, rakstisks apliecinājums par piedalīšanos Iepirkumā, kā arī apliecinājums nodot Pretendenta rīcībā līguma izpildei nepieciešamos resursus gadījumā, ja ar Pretendentu tiek noslēgts Iepirkuma līgums.  Ja Pretendents, iesniedzot piedāvājumu, balstās uz citu personu saimnieciskajām vai finansiālajām iespējām, tas pierāda Pasūtītājam, ka tā rīcībā būs nepieciešamie resursi, iesniedzot dokumentu, kas apliecina šīs personas sadarbību konkrētā līguma izpildei, norādot, ka Pretendents un attiecīgā persona būs solidāri atbildīgi Iepirkuma līguma izpildē. |
| 4.1.5. | Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.  Piegādātāju apvienībai 10 dienu laikā pēc paziņojuma par Iepirkuma līguma slēgšanas tiesību piešķiršanu saņemšanas pēc savas izvēles jāizveidojas atbilstoši noteiktam juridiskam statusam vai jānoslēdz sabiedrības līgums. | Starp piegādātāju apvienības dalībniekiem noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Vienošanās iekļauj šādu informāciju:   * Piegādātāju apvienības dibināšanas mērķis un vienošanās spēkā esamības termiņš; * Katra apvienības dalībnieka paredzamā Iepirkuma līguma daļa, tiesības un pienākumi; * Apliecinājums, ka visi personu apvienības dalībnieki, uz kuru saimnieciskajām un finansiālajām iespējām Pretendents balstās un kuri būs atbildīgi par Iepirkuma līguma izpildi, būs solidāri atbildīgi par Iepirkuma līguma izpildi gadījumā, ja tiks piešķirtas Iepirkuma līguma slēgšanas tiesības, norādot katra dalībnieka Iepirkuma līguma izpildes daļu; * Informācija par piegādātāju apvienības vadošo dalībnieku; * Pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā.   Ja Pretendents ir LR Uzņēmumu reģistrā reģistrēta personālsabiedrība, tās biedru vienošanās Pretendentam nav jāiesniedz. |
| 4.1.6. | Pretendents norāda **visus apakšuzņēmējus** un tiem nododamās Iepirkuma līguma daļas.  Pēc Iepirkuma līguma slēgšanas tiesību piešķiršanas, bet ne vēlāk kā uzsākot Iepirkuma līguma izpildi, Pretendentam būs jāiesniedz Iepirkuma līguma izpildē iesaistīto apakšuzņēmēju saraksts, kurā norāda apakšuzņēmēja nosaukumu, kontaktinformāciju un to pārstāvēttiesīgo personu. Iepirkuma līguma izpildes laikā Pretendentam būs jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Iepirkuma līguma izpildē. | Apakšuzņēmēju saraksts saskaņā ar Nolikuma 1. pielikumu.  Katra apakšuzņēmēja apliecinājums saskaņā ar Nolikuma 6. pielikumu. |
| **4.2.** | **Saimnieciskais un finansiālais stāvoklis** | |
| 4.2.1. | Pretendenta finanšu (neto) apgrozījums **būvniecības pakalpojumu sniegšanā** iepriekšējo trīs noslēgto finanšu gadu periodā vidēji gadā ir ne mazāks kā **200’000 EUR** (divi simti tūkstoši *euro*).  Ja Pretendents ir dibināts vēlāk, tad Pretendenta finanšu (neto) apgrozījumam jāatbilst iepriekš minētajai prasībai attiecīgi īsākā laika periodā.  Ja piedāvājumu iesniedz piegādātāju apvienība vai personālsabiedrība, tad šī prasība attiecināma uz piegādātāju apvienības dalībnieku vai personālsabiedrības biedru kopējo vidējo gada finanšu (neto) apgrozījumu. | Pretendenta apliecinājums Nolikuma 3. pielikumā norādītajā formā.  Par Latvijas Republikā reģistrēta Pretendenta apliecinājumā norādītās informācijas patiesumu (attiecībā uz finanšu pārskatiem, kuri ir iesniegti atbildīgajā institūcijā) Komisija pārliecināsies publiski pieejamās datubāzes.  Piezīme.  *\* Ja Pretendentam vēl nav iestājies normatīvajos aktos noteiktais termiņš pēdējā noslēgtā finanšu gada finanšu pārskata iesniegšanai atbildīgajā institūcijā, Pretendents iesniedz* ***paša apstiprinātu un zvērināta revidenta pārbaudītu operatīvā finanšu pārskata peļņas vai zaudējumu aprēķina kopiju****. Administratīvā sloga mazināšanas nolūkā minēto dokumentu Pretendents* ***drīkst neiesniegt****, ja Pretendenta kopējais finanšu (neto) apgrozījums būvniecības pakalpojumu sniegšanā divos iepriekšējos pārskata gados, kuri noslēgti pirms pēdējā noslēgtā pārskata gada[[2]](#footnote-2), ir vismaz 600`000 EUR (seši simti tūkstoši EUR).*  Ārvalstīs reģistrēts Pretendents apliecinājumā norādītās informācijas patiesumu apliecina, pievienojot kompetentajā ārvalsts iestādē iesniegtā finanšu pārskata peļņas vai zaudējumu aprēķina par katru norādīto finanšu gadu kopijas vai arī līdzvērtīgus dokumentus.  Prasība par piegādātāju apvienības dalībnieku vai personālsabiedrības biedru kopējo vidējo gada finanšu (neto) apgrozījumu var tikt izpildīta arī ar viena piegādātāju apvienības dalībnieka vai personālsabiedrības biedra vidējo gada finanšu (neto) apgrozījumu Nolikuma 4.2.1. punktā norādītajā apmērā. |
| **4.3.** | **Tehniskās un profesionālās spējas** | |
|  | ***Prasības Pretendentam*** | |
| 4.3.1. | Pretendents (t.sk. katrs piegādātāju apvienības dalībnieks vai personālsabiedrības biedrs) un juridiskās personas, kas veiks būvdarbus Iepirkuma līguma ietvaros, ir reģistrētas Latvijas Republikas Būvkomersantu reģistrā vai līdzvērtīgā profesionālā reģistrā ārvalstīs, vai attiecīgajai personai ir kompetentas institūcijas izsniegta licence, sertifikāts vai cits līdzvērtīgs dokuments, kas apliecina, ka attiecīgā persona ir reģistrēta, licencēta vai sertificēta atbilstoši attiecīgās valsts normatīvo aktu prasībām, ja šāda reģistrācija ir nepieciešama saskaņā ar attiecīgās reģistrācijas valsts normatīvajiem aktiem. | Latvijas Būvkomersantu reģistrā reģistrētas personas atbilstību Komisija pārbauda Būvniecības informācijas sistēmā ([www.bis.gov.lv](http://www.bis.gov.lv)).  Attiecībā uz ārvalstī reģistrētu personu, kas nav reģistrēta Latvijas Republikas Būvkomersantu reģistrā, Pretendents pievieno attiecīgo reģistrācijas faktu apliecinošu dokumentu.  Personai, kas nav reģistrēta Latvijas Republikas Būvkomersantu reģistrā, jāiesniedz apliecinājums, ka gadījumā, ja Pretendentam tiks piešķirtas Iepirkuma līguma slēgšanas tiesības, tā divu mēnešu laikā (ar iespēju termiņu objektīvu iemeslu dēļ pagarināt) pēc dienas, kad Komisijas lēmums par līguma slēgšanas tiesību piešķiršanu kļuvis neapstrīdams, reģistrēsies Latvijas Republikas Būvkomersantu reģistrā. |
| 4.3.2. | Pretendentam iepriekšējo piecu gadu laikā[[3]](#footnote-3) ir pieredze  **vismaz 2 (divu) elektroapgādes 10,5/0,42 kV transformatoru apakšstaciju izbūvē vai pārbūvē** (darbi pabeigti[[4]](#footnote-4)). | Pieredzes saraksts saskaņā ar Nolikuma 4. pielikumu.  Par katru pieredzi apliecinošo objektu:   * akta par būves pieņemšanu ekspluatācijā (ja projekts realizēts būvatļaujas būvniecības procesa ietvarā) kopija   **vai**   * paskaidrojuma raksta/apliecinājuma kartes ar būvvaldes atzīmi par būvdarbu veikšanu atbilstoši izstrādātajai būvniecības ieceres dokumentācijai (ja projekts realizēts paskaidrojuma raksta/apliecinājuma kartes būvniecības procesa ietvarā) kopija,   **vai**   * datorizdruka no būvniecības informācijas sistēmas par būvniecības ierosinātāja apstiprinātu būvdarbu pabeigšanu (ja projekts realizēts paziņojuma procesa ietvarā),   **un**   * pozitīva pasūtītāja atsauksme.     Šajā punktā norādītajās dokumentu kopijās esošo informāciju var apliecināt arī ar alternatīviem dokumentiem. |
|  | ***Prasības speciālistiem*** |  |
| 4.3.3. | Pretendentam līguma izpildē jāpiesaista kvalificēti un pieredzējuši speciālisti, lai nodrošinātu visu līgumā noteikto darbu izpildi noteiktajā termiņā. | Pretendenta piedāvātā personāla saraksts saskaņā ar Nolikuma 4. pielikumu.  Iepirkuma komisija pārbauda katra sertificētā speciālista profesionālo kvalifikāciju Būvniecības informācijas sistēmā ([www.bis.gov.lv](http://www.bis.gov.lv)).  Ja Pretendents piedāvā ārvalsts speciālistu kādai no turpmāk uzskaitītajām pozīcijām, tā kvalifikācijas apliecināšanai iesniedzami:   * Dokumenti vai to kopijas, kas apliecina speciālista kvalifikāciju mītnes valstī un šo dokumentu apliecināts tulkojums latviešu valodā. * Pretendenta apliecinājums, ka tā piesaistītais ārvalstu speciālists ir tiesīgs sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, speciālists normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētajā profesijā. |
| 4.3.4. | **Elektroietaišu izbūves būvdarbu vadītājs**:   1. spēkā esošs būvprakses sertifikāts elektroietaišu izbūves būvdarbu vadīšanā (no 1 līdz 35 kV); 2. pieredze iepriekšējo 5 (piecu) gadu laikā  **vismaz** **2** **(divu)**  **elektroapgādes 10,5/0,42 kV transformatoru apakšstaciju izbūves vai pārbūves būvdarbu vadīšanā** (darbi pabeigti). | Speciālista apliecinājums un pieredzes apraksts saskaņā ar Nolikuma 5. pielikumu.  Par katru pieredzi apliecinošo objektu:   * akta par būves pieņemšanu ekspluatācijā (ja projekts realizēts būvatļaujas būvniecības procesa ietvarā) kopija   **vai**   * paskaidrojuma raksta/apliecinājuma kartes ar būvvaldes atzīmi par būvdarbu veikšanu atbilstoši izstrādātajai būvniecības ieceres dokumentācijai (ja projekts realizēts paskaidrojuma raksta/apliecinājuma kartes būvniecības procesa ietvarā) kopija   **vai**   * vai datorizdruka no būvniecības informācijas sistēmas par būvniecības ierosinātāja apstiprinātu būvdarbu pabeigšanu (ja projekts realizēts paziņojuma procesa ietvarā),   **un**   * dokumentu kopijas (piemēram, izdruka no būvdarbu žurnāla vai segto darbu akta), kas apliecina attiecīgajā objektā speciālista veiktos pienākumus.   Šajā punktā norādītajās dokumentu kopijās esošo informāciju var apliecināt arī ar alternatīviem dokumentiem, kas pēc būtības apliecina prasīto pieredzi. |
| **4.4.** | **Apdrošināšana un nodrošinājums** | |
| 4.4.1. | Pretendents līguma slēgšanas tiesību piešķiršanas gadījumā nodrošina  **būvspeciālistu profesionālās civiltiesiskās atbildības apdrošināšanu un būvniecības visu risku apdrošināšanu** [[5]](#footnote-5). | Pretendenta parakstīts apliecinājums Nolikuma 7. pielikumā norādītajā formā. |
| 4.4.2. | Pretendents līguma slēgšanas tiesību piešķiršanas gadījumā iesniedz **avansa atmaksas nodrošinājumu** (ja nepieciešams avanss) avansa summas apmērā. |
| 4.4.3. | Pretendents līguma slēgšanas tiesību piešķiršanas gadījumā iesniedz s**aistību izpildes nodrošinājumu** iesniegšanu 5% apmērā no Līguma summas. |
| 4.4.4. | Pretendents līguma slēgšanas tiesību piešķiršanas gadījumā pēc būvdarbu pabeigšanas iesniedz  **neatsaucamu beznosacījumu pirmā pieprasījuma** **garantijas saistību nodrošinājumu** 5% apmērā no Līguma summas[[6]](#footnote-6). |
| 4.4.5. | Visiem Nolikuma 4.4.1.-4.4.4. punktā uzskaitītajiem apdrošināšanas un nodrošinājuma dokumentiem ir jābūt sagatavotiem atbilstoši Apdrošināšanas un nodrošinājuma noteikumos (Nolikuma 7. pielikums) norādītajām prasībām. |

* 1. **Eiropas vienotais iepirkuma procedūras dokuments** (nav obligāts pretendentu atlases dokuments)
     1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai Paziņojumā par līgumu vai Iepirkuma dokumentos noteiktajām pretendentu atlases prasībām.
     2. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, kas tas atbilst šajā nolikumā izvirzītajām pretendentu atlases prasībām, tas iesniedz šo dokumentu, kas ir pieejams aizpildīšanai .doc formātā tīmekļvietnē <http://espd.eis.gov.lv/filter?lang=lv>. Iesniedzot Eiropas vienoto iepirkuma procedūras dokumentu, Pretendents aizpilda tā I, II, III, IV un VI sadaļu.
     3. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
     4. Piegādātājs var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
     5. Pasūtītājam jebkurā iepirkuma stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību Paziņojumā par līgumu vai Iepirkuma dokumentos noteiktajām pretendentu atlases prasībām.
     6. Ja pretendents piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst Paziņojumā par līgumu vai Iepirkuma dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst Paziņojumā par līgumu vai Iepirkuma dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10`000 *euro*.

## V. PRASĪBAS TEHNISKAJAM UN FINANŠU PIEDĀVĀJUMAM

* 1. Tehniskais un finanšu piedāvājums jāsagatavo būvniecības koptāmes formā atbilstoši Latvijas būvnormatīva LBN 501-15 “Būvizmaksu noteikšanas kārtība” prasībām, ņemot vērā būvniecības ieceres dokumentācijā (Tehniskās specifikācijas pielikums) norādītos darbu un materiālu apjomus. Tāmē jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē sasniegtu Tehniskajā specifikācijā noteikto mērķi un izpildītu tajā noteiktos darbus.

## VI. Piedāvājumu vērtēšana

* 1. Komisija veic iesniegto Pretendentu piedāvājumu vērtēšanu slēgtā sēdē un pārbauda piedāvājumu atbilstību visām Nolikumā noteiktajām prasībām un izvēlas piedāvājumu saskaņā ar izraudzīto piedāvājuma izvēles kritēriju – Nolikumaprasībāmatbilstošs saimnieciski visizdevīgākais piedāvājums, kuru tā nosaka, ņemot vērā viszemāko cenu.
  2. Komisija Pretendentu piedāvājumu izvērtēšanu veic šādos posmos (posmu secība var tikt mainīta):
     1. **Piedāvājumu noformējuma pārbaude.** Komisija izvērtē, vai piedāvājums sagatavots un noformēts atbilstoši Nolikuma II nodaļas prasībām. Pretendentu piedāvājumi, kas nav noformēti atbilstoši Nolikuma II nodaļas prasībām, tiek noraidīti un tālākās netiek vērtēti, ja Komisija konstatē, ka Pretendenta piedāvājuma neatbilstība Nolikuma II nodaļas prasībām ir būtiska.
     2. **Tehniskā un finanšu piedāvājuma (tāmes) vērtēšana.**
        1. Komisija izvērtē Pretendenta iesniegtā tehniskā un finanšu piedāvājuma (tāmes) atbilstību Nolikuma 5.1. punktā noteiktajām Pasūtītāja prasībām.
        2. Piedāvājuma cenas ir jāaprēķina un jānorāda ar precizitāti 2 (divas) zīmes aiz komata, matemātiski noapaļojot.
        3. Komisijapiedāvājumu vērtēšanas laikā pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.
        4. Ja Komisijai Pretendenta piedāvājums šķiet nepamatoti lēts, tā pieprasa Pretendentam sniegt skaidrojumu par piedāvāto cenu vai izmaksām, ievērojot PIL 53. pantā noteikto. Komisija noraida piedāvājumu kā nepamatoti lētu, ja sniegtie skaidrojumi nepamato Pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu;
        5. Tehniskā un finanšu piedāvājuma vērtēšanas gaitā Komisija ir tiesīga pieprasīt, lai tiek izskaidrota Pretendenta piedāvājumā iekļautā informācija. Pasūtītājs noraida piedāvājumu, ja tas neatbilst Nolikuma 5.1. punktā noteiktajām prasībām un šī neatbilstība nav novēršama ar PIL 41. panta astotās daļas kārtībā Pretendenta sniegtu skaidrojumu.
     3. **Pretendentu kvalifikācijas pārb****aude.**
        1. Komisija veic pretendentu kvalifikācijas atbilstības pārbaudi tikai tam Pretendentam, kuram būtu piešķiramas Iepirkuma līguma slēgšanas tiesības. Komisija veic Pretendentu kvalifikācijas pārbaudi, kuras laikā Komisija pārbauda Pretendenta atbilstību Nolikuma IV nodaļā noteiktajām kvalifikācijas prasībām.
        2. Pretendenta piedāvājums tiek noraidīts un netiek tālāk vērtēts, ja Komisija konstatē, ka:
           1. Pretendents neatbilst kādai no Nolikuma IV nodaļā noteiktajām kvalifikācijas prasībām vai nav iesniedzis šo prasību izpildi apliecinošos dokumentus, un šī neatbilstība nav novēršama ar PIL 41. panta sestās daļas kārtībā Pretendenta sniegtu papildu informāciju vai dokumentiem;
           2. Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā nav sniedzis Komisijas pieprasīto precizējošo informāciju Komisijas noteiktajā termiņā.
     4. **Piedāvājuma izvēle.**
        1. Komisija Pretendentu iesniegtos piedāvājumus vērtē ņemot vērā šādu piedāvājuma izvēles kritēriju – Nolikuma prasībām atbilstošs saimnieciski visizdevīgākais piedāvājums, kuru tā nosaka, ņemot vērā viszemāko cenu.
        2. Ja Komisija pirms pieņem lēmumu par Iepirkuma līguma slēgšanu konstatē, ka piedāvājumu novērtējums atbilstoši izraudzītajam piedāvājuma izvēles kritērijam ir vienāds, tad Komisija izvēlas piedāvājumu ar viszemākajām būvdarbu kopējām tiešajām izmaksām.
        3. Komisija pārbauda, vai Pretendents, kuram būtu piešķiramas līguma slēgšanas tiesības, nav izslēdzams no dalības Iepirkumā atbilstoši Starptautisko un Latvijas Republikas nacionālo sankciju likuma 11.1 panta noteikumiem.
        4. Komisija, pirms lēmuma pieņemšanas par līguma slēgšanas tiesību piešķiršanu, lai pārliecinātos par Pretendentu, kuram būtu piešķiramas līguma slēgšanas tiesības, ka uz viņu neattiecas Nolikuma III nodaļā norādītie Pretendentu izslēgšanas noteikumi, veic pārbaudi par Pretendentu atbilstoši PIL 42. pantā noteiktajai kārtībai, ievērojot PIL 43. panta noteikumus.

**VII. APAKŠUZŅĒMĒJU UN PERSONĀLA NOMAIŅA**

* 1. Iepirkuma procedūrā izraudzītais Pretendents nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Iepirkuma procedūrā izraudzītajam Pretendentam ir pienākums saskaņot ar Pasūtītāju papildu personāla iesaistīšanu iepirkuma līguma izpildē.
  2. Piedāvājumā norādītā personāla nomaiņa pieļaujama tikai iepirkuma līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma līguma noteikumos norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
  3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
     1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
     2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42. panta otrajā daļā minētajiem pretendentu izslēgšanas gadījumiem;
     3. piedāvātais apakšuzņēmējs, kura sniedzamo pakalpojumu vērtība ir vismaz 10`000 *euro*, atbilst PIL 42. panta otrajā daļā minētajiem pretendentu izslēgšanas gadījumiem;
     4. apakšuzņēmēja maiņas rezultātā tiktu izdarīti tādi grozījumi izraudzītā Pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
  4. Pārbaudot jaunā apakšuzņēmēja atbilstību, pasūtītājs piemēro PIL 42. panta noteikumus un izslēgšanas iemeslu pārbaudi veic tajā datumā, kad pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai PIL 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
  5. Pasūtītājs pieņem lēmumu atļaut vai atteikt iepirkuma procedūrā izraudzītā Pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.

# VIII. IEPIRKUMA LĪGUMS

* 1. Komisija lēmumu par Iepirkuma rezultātiem paziņo visiem Pretendentiem rakstiski 3 (trīs) darbdienu laikā pēc tam, kad Komisija pieņēmusi lēmumu slēgt Iepirkuma līgumu, izbeigt vai pārtraukt Iepirkumu.
  2. Pasūtītājs slēdz Iepirkuma līgumu ar Komisijas izraudzīto Pretendentu, kurš iesniedzis Nolikuma prasībām atbilstošu piedāvājumu, atbilstoši PIL 60. pantā noteiktajam.
  3. Iepirkuma līguma projekts ir iekļauts Nolikuma 8. pielikumā. Iesniedzot piedāvājumu, Pretendents piekrīt visiem Iepirkuma līguma noteikumiem un apņemas tos pildīt.
  4. Ja izraudzītais Pretendents atsakās slēgt Iepirkuma līgumu ar Pasūtītāju, Komisija pieņem lēmumu slēgt Iepirkuma līgumu ar Pretendentu, kura iesniegtais piedāvājums ir nākamais saimnieciski visizdevīgākais, vai pārtraukt Iepirkumu, neizvēloties nevienu piedāvājumu. Ja pieņemts lēmums slēgt Iepirkuma līgumu ar nākamo Pretendentu, kura piedāvājums ir nākamauis saimnieciski visizdevīgākais, bet tas atsakās Iepirkuma līgumu slēgt, Komisija pieņem lēmumu pārtraukt Iepirkumu, neizvēloties nevienu piedāvājumu.
  5. Pasūtītājs veic Iepirkuma līguma grozījumus atbilstoši PIL 60. un 61. pantā noteiktajam.

# IX. NOLIKUMA PIELIKUMI

1. pielikums – Pretendenta pieteikums dalībai Iepirkumā;
2. pielikums – Tehniskā specifikācija;
3. pielikums – Pretendenta apliecinājums par finansiālo stāvokli *(forma)*,
4. pielikums – Pretendenta pieredzes apraksts un speciālistu saraksts *(forma)*;
5. pielikums – Speciālista apliecinājums un pieredze *(forma)*;
6. pielikums – Apakšuzņēmēja apliecinājums *(forma)*;
7. pielikums – Apdrošināšanas un nodrošinājuma noteikumi;
8. pielikums – Līgums *(projekts)*.

1. Pasūtītājam ir saistoši visi uz minēto e-pasta adresi nosūtītie jautājumi neatkarīgi no to iesniegšanas formas (oficiāls dokuments netiek pieprasīts). [↑](#footnote-ref-1)
2. Piemēram, ja pārskata gads sakrīt ar kalendāro gadu, minētais dokuments par 2022. gadu nav jāiesniedz, ja 2020. un 2021. gada finanšu (neto) apgrozījums būvniecības pakalpojumu sniegšanā kopā ir vismaz 600`000 EUR. [↑](#footnote-ref-2)
3. Šeit un turpmāk Nolikumā ar pieredzi iepriekšējo piecu gadu laikā tiek saprasts laika periods, kas ietver 2018., 2019., 2020., 2021. un 2022. gadu, kā arī 2023. gadu līdz piedāvājuma iesniegšanas dienai. [↑](#footnote-ref-3)
4. Šeit un turpmāk Nolikumā – kompetentā institūcija izsniegusi aktu par būves pieņemšanu ekspluatācijā (ja projekts realizēts būvatļaujas būvniecības procesa ietvarā) vai kompetentā institūcija izdarījusi atzīmi paskaidrojuma rakstā/apliecinājuma kartē par būvdarbu veikšanu atbilstoši izstrādātajai būvniecības ieceres dokumentācijai (ja projekts realizēts paskaidrojuma raksta/apliecinājuma kartes būvniecības procesa ietvarā), vai būvniecības ierosinātājs būvniecības informācijas sistēmā apstiprinājis būvdarbu pabeigšanu (ja projekts realizēts paziņojuma procesa ietvarā). **Ja projekts nav realizēts jebkāda būvniecības procesa ietvarā, minētie dokumenti nav jāiesniedz** [↑](#footnote-ref-4)
5. Šeit un turpmāk Nolikumā – saskaņā ar Ministru kabineta 2014. gada 19. augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”: [↑](#footnote-ref-5)
6. Izņemot gadījumus, kad būvdarbu veicējs ir izvēlējies būvdarbu garantijas laika ieturējumu kā garantijas saistību nodrošinājuma veidu. [↑](#footnote-ref-6)