APSTIPRINĀTS

Iepirkuma komisijas sēdē

2025.gada 3.jūlijā

Protokols Nr.1

**ATKLĀTA KONKURSA**

**„Elektroenerģijas iegāde”**

**identifikācijas Nr. ALTUM 2025/17/IPD**

**NOLIKUMS**

**Rīga 2025**

1. **Pasūtītājs**

Akciju sabiedrība „Attīstības finanšu institūcija Altum”

Vienotais reģistrācijas numurs 50103744891

Doma laukums 4, Rīga, LV-1050

Tālrunis +371 22029774

Kontaktpersona: Juris Šmulders, tālr. 26457989, e-pasts: juris.smulders@altum.lv

1. **Identifikācijas numurs**

ALTUM 2025/17/IPD

1. **Iepirkuma priekšmets**
   1. Iepirkuma nomenklatūras (CPV) kods: 09310000-5.
   2. Iepirkuma priekšmets – elektroenerģijas iegāde, saskaņā ar Tehnisko specifikāciju (Pielikums nr.2).
   3. Paredzamā līgumcena 90 000 EUR.
   4. Pretendents nevar iesniegt piedāvājuma variantus.
   5. Pretendents var iesniegt piedāvājumu tikai par visu apjomu.
   6. Pasūtītājs slēdz līgumu ar piegādātāju, kurš iesniedzis nolikuma prasībām atbilstošu saimnieciski visizdevīgāko piedāvājumu ar viszemāko cenu.
2. **Pretendenti**
   1. Iepirkumu procedūrā var piedalīties jebkura fiziska vai juridiska persona vai jebkura personu apvienība jebkurā to kombinācijā, kas atbilst iepirkumu procedūras dokumentācijā noteiktajām prasībām.
   2. Ja piedāvājumu iesniedz personu apvienība jebkurā to kombinācijā, jāiesniedz visu iesaistīto pušu parakstīts apliecinājums par kopīgu dalību atklātajā konkursā.
   3. Ja piedāvājumu iesniedz personu apvienība jebkurā to kombinācijā, tai uzvaras gadījumā jāizveido personālsabiedrība vai jānoslēdz sabiedrības līgums par sadarbību un atbildības sadalījumu projekta ietvaros. Tas neattiecas uz to piegādātāju apvienību, kas jau savu piedāvājumu iesniedz kā reģistrēta personālsabiedrība attiecīgās valsts normatīvo aktu prasībām.
   4. Personālsabiedrība piedāvājumā papildus norāda personu, kas iepirkumā pārstāv attiecīgo personu apvienību, kā arī katras personas atbildības sadalījumu.
3. **Līguma izpildes vieta un laiks**
   1. Līguma izpildes vieta – Latvija.
   2. Līguma izpildes laiks – 24 mēneši.
4. **Iepirkuma izziņošana un informācija par iepirkuma nolikumu**
   1. Iepirkumu izziņo, publicējot attiecīgu paziņojumu Iepirkumu uzraudzības biroja mājas lapā internetā. Informācija par iepirkumu tiek nodrošināta Elektronisko iepirkumu sistēmas (EIS) e-konkursu apakšsistēmā.
   2. Iepirkuma dokumentiem tiek nodrošināta brīva un tieša elektroniska pieeja EIS e-konkursu apakšsistēmā. Ja iespējamais pretendents pieprasa papildus informāciju par iepirkuma nolikumu, Pasūtītājs vienlaikus ar papildus informācijas nosūtīšanu iespējamam pretendentam, kas ir uzdevis jautājumu, ievieto šo informāciju EIS e-konkursu apakšsistēmā, ievērojot Publisko iepirkumu likumā noteikto termiņu atbildes sniegšanai.
5. **Piedāvājuma noformējums, iesniegšanas un atvēršanas vieta, datums, laiks un kārtība**
   1. Piedāvājuma dokumentus noformē atbilstoši šī nolikumam un EIS e-konkursu apakšsistēmas konkrētā iepirkuma sadaļā paredzētajām prasībām.
   2. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno pretendenta paraksta tiesīgas personas apliecināts tulkojums latviešu valodā.
   3. Piedāvājuma dokumentiem ir jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem ir jābūt bez iestarpinājumiem vai labojumiem. Ja pastāvēs pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
   4. Piedāvājuma dokumentus paraksta persona ar pretendenta pārstāvības tiesībām vai speciāli pilnvarots pārstāvis.
   5. Piedāvājumus ir jāiesniedz līdz 2025.gada 23.jūlijam, plkst.10:00.
   6. Pretendents piedāvājumu iesniedz EIS e-konkursu apakšsistēmas ietvaros vienā no šādiem veidiem:
      1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas;
      2. sagatavojot elektroniski aizpildāmos dokumentus ārpus EIS e-konkursu apakšsistēmas un augšupielādējot sistēmas attiecīgajās vietnēs.
   7. Sagatavojot piedāvājumu, pretendentam jāievēro, ka:
      1. Piedāvājuma dokumentu veidlapas ir jāaizpilda elektroniski, atsevišķā elektroniskā dokumentā ar Microsoft Office rīkiem lasāmā formātā;
      2. Piedāvājumu pretendents paraksta pēc izvēles ar drošu elektronisko parakstu un laika zīmogu vai ar EIS piedāvāto elektronisko parakstu (sistēmas parakstu).
   8. Piedāvājumu atvēršana notiks 2025.gada 23.jūlijā, plkst.14:00, EIS e-konkursu apakšsistēmas sadaļā „Atvēršana”. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
   9. Pasūtītājs piedāvājumu atvēršanas laikā publicē EIS sistēmā izveidoto Pretendentu un to iesniegto piedāvājumu apkopojumu.
6. **Iesniedzamie dokumenti un informācija**
   1. Pretendentu atlases prasības un iesniedzamie dokumenti:

|  |  |
| --- | --- |
| **Pretendentu atlases prasības:** | **Iesniedzamie dokumenti, lai apliecinātu atbilstību pretendentu atlases prasībām:** |
| * + 1. Pretendenta apliecinājums par piedalīšanos iepirkumā. | * + 1. Pieteikums dalībai iepirkumā (1.pielikums), ko paraksta pretendenta pārstāvis ar pārstāvības tiesībām vai tā pilnvarota persona.   Pretendenta pārstāvja ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu, ja tā atšķiras no Latvijas Republikas Uzņēmumu reģistrā norādītās.  Ja pretendents ir piegādātāju apvienība, pieteikums jāparaksta katras personas, kas iekļauta piegādātāju apvienībā, pārstāvim ar pārstāvības tiesībām vai tā pilnvarotai personai. |
| * + 1. Pretendents ir reģistrēts atbilstoši reģistrācijas vai patstāvīgās dzīvesvietas valsts normatīvo aktu prasībām.   Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus). | * + 1. Par Latvijas Republikā reģistrētu pretendentu reģistrāciju informācija tiks iegūta Ministru kabineta noteiktajā informācijas sistēmā Ministru kabineta noteiktajā kārtībā.   Pretendentam, kas nav reģistrēts kādā no Uzņēmumu reģistra reģistriem, jāiesniedz dokuments/šāda dokumenta kopija, kas apliecina tā normatīvajos aktos noteikto reģistrāciju.  Ārvalstīs reģistrētam pretendentam jāiesniedz kompetentas attiecīgās valsts institūcijas izsniegtu dokumentu/šāda dokumenta kopiju, kas apliecina, ka pretendents ir reģistrēts atbilstoši tās valsts normatīvo aktu prasībām. |
| * + 1. Iepriekšējo 3 (trīs) gadu laikā (2022., 2023., 2024. un 2025. gadā līdz piedāvājuma iesniegšanas brīdim) pretendentam ir pieredze vismaz 3 (trīs) līdzvērtīgu līgumu izpildē.   Par līdzvērtīgu tiks uzskatīts līgums par elektroenerģijas piegādi klientam vismaz 300 000 kWh apmērā. | * + 1. Pretendenta aizpildīta veidlapa „Pretendenta pieredzes apraksts” (pielikums Nr.4), pievienojot pieredzes aprakstā norādīto klientu atsauksmes. |
| * + 1. Pretendenta sadarbība ar elektroenerģijas sadales sistēmas operatoru par elektroenerģijas sadales sistēmas nepārtrauktu lietošanu visā iepirkuma līguma darbības laikā. | * + 1. Pretendenta apliecinājums, ka starp pretendentu un elektroenerģijas sadales sistēmas operatoru ir noslēgts līgums par elektroenerģijas sadales sistēmas nepārtrauktu lietošanu visā iepirkuma līguma darbības laikā, vai elektroenerģijas sadales sistēmas operatora apliecinājums par gatavību noslēgt šādu līgumu ar pretendentu, ja pretendentam tiks piešķirtas tiesības slēgt iepirkuma līgumu ar Pasūtītāju. |

* + 1. Lai pierādītu atbilstību nolikuma prasībām, Pretendents drīkst balstīties uz citu personu iespējām, neatkarīgi no savstarpējo attiecību tiesiskā rakstura. Šādā gadījumā Pretendents nolikuma 1.pielikumā „Pieteikums dalībai iepirkumā” norāda visas personas, uz kuru iespējām savas kvalifikācijas pierādīšanai tas balstās, un pierāda Pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos ar Pretendentu par sadarbību un/vai resursu nodošanu Pretendenta rīcībā konkrētā līguma izpildei. Apliecinājumus un vienošanās par sadarbību un/vai resursu nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, ka nepieciešamie resursi Pretendentam būs pieejami un tiks izmantoti līguma izpildes laikā, atkarībā no nodoto resursu veida. Iesniegtajiem dokumentiem (tai skaitā, apliecinājumiem un vienošanās) jābūt pietiekamiem, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tā uzņēmēja resursus, uz kura iespējām tas balstās savas kvalifikācijas pierādīšanai. Ja pretendents ir piegādātāju apvienība, tad saimnieciskās, finansiālās, tehniskās un profesionālās iespējas var izpildīt piegādātāju apvienības dalībnieki kopumā;
    2. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai nolikumā noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst noteiktajām atlases prasībām, tas iesniedz šo dokumentu arī par katru personu, uz kuras iespējām balstās, lai apliecinātu, ka tā kvalifikācija atbilst noteiktajām pretendentu atlases prasībām. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku;
    3. Pretendents var iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
    4. Eiropas vienotais iepirkuma procedūras dokuments ir pieejams aizpildīšanai: <http://espd.eis.gov.lv/>.
  1. Tehniskais piedāvājumsjāsagatavo atbilstoši 2.pielikumā “Tehniskā specifikācija” dotajam tehniskā piedāvājuma sagatavošanas aprakstam.
  2. Finanšu piedāvājums jāsagatavo, aizpildot 3.pielikumā “Finanšu piedāvājums” norādīto finanšu piedāvājuma veidlapu.

1. **Pretendentu atlase un piedāvājumu vērtēšana un izvēle**
   1. Pretendentu atlasi un piedāvājuma atbilstības pārbaudi un izvēli iepirkuma komisija veic slēgtās sēdēs.
   2. Piedāvājumu izvērtēšanu iepirkuma komisija veic šādos secīgos posmos:
      1. Piedāvājumu noformējuma pārbaude: Komisija pārbauda, vai piedāvājums sagatavots un noformēts atbilstoši nolikuma prasībām. Ja pretendenta iesniegtais piedāvājums nav noformēts atbilstoši šī nolikuma prasībām, komisija vērtē piedāvājuma noformējuma trūkumu būtiskumu un lemj par pretendenta tālākās dalības iespējām iepirkumā;
      2. Tehniskā piedāvājuma atbilstības pārbaude: Komisija novērtē vai pretendenta piedāvājums atbilst tehniskās specifikācijas prasībām. Neatbilstības gadījumā piedāvājums tiek noraidīts;
      3. Finanšu piedāvājuma vērtēšana: Komisija pārbauda, vai finanšu piedāvājumā nav aritmētisko kļūdu un, vai tas ir atbilstošs Pasūtītāja finansiālajām iespējām. Nepieciešamības gadījumā Komisija pārbauda vai piedāvājums nav nepamatoti lēts;
      4. Piedāvājuma izvēle atbilstoši piedāvājumu izvēles kritērijam: Komisija sarindo piedāvājumus noteiktā secībā atbilstoši noteiktajam piedāvājuma izvēles kritērijam.

Izšķirošais kritērijs. Ja ir iesniegti divi vai vairāki piedāvājumi ar vienādu novērtējumu, komisija rīko piedāvājumu izlozi, uzaicinot tajā piedalīties visus pretendentus, kuri iesnieguši piedāvājumus ar vienādu novērtējumu. Par izlozes norisi pretendenti tiks informēti personīgi, nosūtot tiem rakstisku uzaicinājumu, kurā tiks paziņots izlozes laiks un izlozes kārtība;

* + 1. Kvalifikācijas prasību atbilstības pārbaude: Komisija pārbauda, vai pretendents, kuram būtu piešķiramas līguma slēgšanas tiesības, atbilst nolikumā izvirzītajām kvalifikācijas prasībām. Gadījumā, ja pretendents ir sniedzis nepatiesu informāciju savas kvalifikācijas novērtēšanai, vispār nav sniedzis pieprasīto informāciju vai pretendenta kvalifikācija neatbilst izvirzītajām prasībām, piedāvājums tiek noraidīts. Šādā gadījumā atbilstība nolikumā izvirzītajām kvalifikācijas prasībām tiek vērtēta nākamajam pretendentam, kuram būtu piešķiramas līguma slēgšanas tiesības;
    2. Pretendenta izslēgšanas nosacījumu pārbaude: Komisija pārbauda, vai uz pretendentu, uz personālsabiedrības biedru, ja pretendents ir personālsabiedrība, uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma nolikumā noteiktajām prasībām, uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 *euro*, nav attiecināmi Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā minētie  izslēgšanas iemesli, uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē - šā panta otrās daļas 1., 2. un 3. punktā minētie  izslēgšanas iemesli, kā arī uz pretendenta patieso labuma guvēju - šā panta otrās daļas 1., 2. un 11. punktā minētie  izslēgšanas iemesli. Izslēgšanas nosacījumu pārbaude tiek veikta Publisko iepirkumu likuma 42.pantā noteiktajā kārtībā.

Ja komisija konstatē, ka pretendents būtu izslēdzams no dalības iepirkuma procedūrā, komisija veic uzticamības atjaunošanas vērtēšanu Publisko iepirkumu likuma 43.pantā noteiktajā kārtībā.

Komisija pārbauda, vai pretendents nav izslēdzams no dalības iepirkuma procedūrā Starptautisko un Latvijas Republikas nacionālo sankciju likuma 11.1 pantā minētajos gadījumos.

* 1. Komisija pieņem lēmumu slēgt iepirkuma līgumu ar pretendentu, kurš atbilst visām nolikumā izvirzītajām prasībām un kura piedāvājums ir saimnieciski visizdevīgākais ar viszemāko cenu.

1. **Lēmuma izziņošana un iepirkuma līguma slēgšana**

## Lēmumu par iepirkuma līguma slēgšanas tiesību piešķiršanu iepirkuma komisija pieņem saskaņā ar nolikumā noteikto kārtību.

## Gadījumā, ja pretendents, kuram piešķirtas iepirkuma līguma slēgšanas tiesības, neslēdz iepirkuma līgumu vai nenoslēdz to paredzētajā termiņā, tiesības slēgt iepirkuma līgumu tiek piešķirtas nākamajam pretendentam, kura piedāvājums atbilst visām nolikuma prasībām un kurš ir iesniedzis saimnieciski izdevīgāko piedāvājumu, vai arī iepirkuma procedūra tiek pārtraukta, neizvēloties nevienu piedāvājumu.

* 1. Pasūtītājs informē visus pretendentus par iepirkuma procedūras rezultātiem 3 (trīs) darbdienu laikā pēc lēmuma pieņemšanas.

1. **Iepirkuma komisijas tiesības un pienākumi**
   1. Pieņemt lēmumu slēgt iepirkuma līgumu, izbeigt vai pārtraukt iepirkuma procedūru.
   2. Izdarīt grozījumus iepirkuma procedūras dokumentos.
   3. Nepieciešamības gadījumā pieaicināt ekspertus.
   4. Pieprasīt, lai pretendents precizē informāciju par savu piedāvājumu, ja tas nepieciešams pretendentu atlasei, piedāvājumu vērtēšanai un salīdzināšanai.
   5. Paziņot visiem pretendentiem par iepirkuma līguma slēgšanu vai iepirkuma procedūras izbeigšanu vai pārtraukšanu 3 (trīs) darbdienu laikā pēc lēmuma pieņemšanas.
   6. Pēc ieinteresētā piegādātāja rakstiska pieprasījuma sniegt papildu informāciju par konkursa nolikumu piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām, vienlaikus ievietojot šo informāciju EIS e-konkursu apakšsistēmā, kurā ir pieejami iepirkuma procedūras dokumenti.
2. **Pretendenta tiesības un pienākumi**
   1. Pretendents var rakstiski pieprasīt papildu informāciju par nolikumu, ja pieprasījums iepirkuma komisijai iesniegts savlaicīgi. Pieprasījums adresējams pasūtītāja kontaktpersonai.
   2. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
   3. Pretendentam ir pienākums rakstiski Pasūtītāja noteiktajā termiņā sniegt papildu informāciju vai paskaidrojumus par piedāvājumu, ja Pasūtītājs to pieprasa.
   4. Pretendentam vai tā pilnvarotam pārstāvim ir tiesības piedalīties piedāvājumu atvēršanas sanāksmē.
3. **Citi noteikumi**
   1. Pretendenta iesniegts piedāvājums ir pierādījums, ka pretendents:
      1. ir iepazinies ar šo nolikumu;
      2. ir sapratis un piekritis iepirkuma procedūras noteikumiem, un tie nenostāda pretendentu neizdevīgā stāvoklī attiecībā pret pārējiem pretendentiem.
   2. Iesniedzot piedāvājumu, pretendents apliecina, ka ir informēts par fizisko personu datu apstrādi, ko veic Pasūtītājs, kā arī ir iepazinies ar AS “Attīstības finanšu institūcija Altum” privātuma politiku (<https://www.altum.lv/lv/privatuma-politika/>). Personas datu apstrādes nolūks ir iepirkumā iesniegto pretendentu piedāvājumu izvērtēšana ar mērķi nodibināt līgumattiecības. Ciktāl ar savu piedāvājumu pretendents dalās ar personas datiem vai nodod tos Pasūtītājam, pretendents ir atbildīgs par tiesiskā pamata nodrošināšanu šādu personas datu apstrādei, kā arī apstrādājot no Pasūtītāja saņemtos fizisko personu datus pretendents rīkosies saskaņā ar piemērojamiem datu aizsardzības normatīvajiem aktiem, tostarp Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti. Pretendents apņemas īstenot piemērotus organizatoriskos pasākumus, lai aizsargātu personas datus pret neatļautu vai nelikumīgu apstrādi un pret nejaušu pazaudēšanu, izmainīšanu vai izpaušanu un apņemas lietot personas datus tikai tādā vietā, veidā un formātā, kas atbilst šī apliecinājuma saturam. Konfidenciālo informāciju, t.sk. personas datus aizliegts kopēt, pavairot un izplatīt. Pretendents veiks visas nepieciešamās darbības, lai novērstu neatļautu personas datu izpaušanu.
   3. Iesniegtie piedāvājuma materiāli pēc piedāvājumu iesniegšanas termiņa beigām netiek atdoti atpakaļ pretendentiem. Par piedāvājuma izstrādāšanu un iesniegšanu atlīdzība nav paredzēta.
   4. Pasūtītāja sniegtā informācija, izņemot tā, kas ir publiski pieejama, par iepirkuma priekšmetu ir konfidenciāla un nav izpaužama trešajām personām.
4. **Pielikumu saraksts**

Nolikumam ir pievienoti pielikumi, kas ir tā neatņemamas sastāvdaļas:

1.pielikums Pieteikums par piedalīšanos atklātā konkursā

2.pielikums Tehniskā specifikācija

3.pielikums Finanšu piedāvājums

4.pielikums Pretendenta pieredzes apraksts

5.pielikums Līguma projekts

**Pielikums nr.1**

**Pieteikums**

**atklātam konkursam**

**„Elektroenerģijas iegāde”**

**identifikācijas Nr. ALTUM 2025/17/IPD**

\_\_\_\_\_\_\_\_\_\_\_\_\_\_\_\_\_\_

Vieta, Datums

|  |
| --- |
| **Informācija par pretendentu** |

|  |  |
| --- | --- |
| Pretendenta nosaukums/vārds uzvārds |  |
| Reģistrācijas numurs/personas kods |  |
| Vai uzņēmums atbilst mikro, mazā vai vidējā uzņēmuma statusam?  Mikrouzņēmums ir uzņēmums, kurā strādā mazāk nekā 10 darbinieki un kura gada apgrozījums vai bilance nepārsniedz EUR 2 miljonus. Mazais uzņēmums ir uzņēmums, kurā strādā mazāk nekā 50 darbinieki un kura gada apgrozījums vai bilance nepārsniedz EUR 10 miljonus. Vidējais uzņēmums ir uzņēmums, kurā strādā mazāk nekā 250 darbinieki un kura gada apgrozījums nepārsniedz EUR 50 miljonus vai bilance nepārsniedz EUR 43 miljonus. | Jā, mikrouzņēmums  Jā, mazais uzņēmums  Jā, vidējais uzņēmums  Nē |
| Adrese |  |
| Tālrunis |  |
| E-pasta adrese |  |

|  |  |
| --- | --- |
| Ja Pretendents ir piegādātāju apvienība (personu grupa), pretendents norāda personu, kura pārstāv piegādātāju apvienību atklātā konkursā. | *Uzņēmuma nosaukums, reģistrācijas Nr.* |

|  |  |
| --- | --- |
| Persona, kurai pretendentā ir izšķirošā ietekme uz līdzdalības pamata normatīvo aktu par koncerniem izpratnē.  Saskaņā ar Koncernu likuma 3.panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3.panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem:  1) uzņēmumam sabiedrībā ir balsstiesību vairākums;  2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu;  3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu;  4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā. | *Uzņēmuma nosaukums, reģistrācijas Nr., vai vārds, uzvārds un personas kods (ja nav personas kods, norāda dzimšanas datumu, mēnesi un gadu).* |
| Personas, kurai pretendentā ir izšķirošā ietekme uz līdzdalības pamata normatīvo aktu par koncerniem izpratnē, valdes vai padomes loceklis, pārstāvēttiesīgā persona, prokūrists vai persona, kura ir pilnvarota pārstāvēt personu, kurai kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē darbībās, kas saistītas ar filiāli. | *Vārds, uzvārds un personas kods (ja nav personas kods, norāda dzimšanas datumu, mēnesi un gadu.* |

Ar šo mēs apliecinām savu dalību augstāk norādītā iepirkuma procedūrā. Apstiprinām, ka esam iepazinušies ar nolikumu un piekrītam visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav. Apņemamies izpildīt iepirkuma līgumu saskaņā ar nolikuma prasībām.

Informējam, ka esam iesnieguši piedāvājumu neatkarīgi no konkurentiem un bez konsultācijām, līgumiem vai vienošanām. Ne ar vienu konkurentu mums nav bijusi saziņa attiecībā uz: cenām; cenas aprēķināšanas metodēm, faktoriem (apstākļiem) vai formulām; nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai tādu piedāvājuma iesniegšanu, kas neatbilst iepirkuma prasībām; kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums. Mēs neesam apzināti, tieši vai netieši atklājuši un neatklāsim piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas. Mēs apzināmies, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma un pretendentam var tikt piemērota izslēgšana no dalības iepirkuma procedūrā.

Apliecinām, ka visa iesniegtā informācija ir patiesa.

|  |  |
| --- | --- |
| Vārds, Uzvārds |  |
| Ieņemamais amats |  |
| Paraksts |  |
| Datums |  |

**Pielikums nr.2**

**Tehniskā specifikācija**

**atklātam konkursam**

**„Elektroenerģijas iegāde”**

**identifikācijas Nr. ALTUM 2025/17/IPD**

Tabulā norādīti Pasūtītāja plānotie elektroenerģijas patēriņa apjomi. Pasūtītājs ir tiesīgs iepirkt tādu elektroenerģijas daudzumu, kāds nepieciešams tā darbības nodrošināšanai un samazināt vai palielināt tehniskajā specifikācijā atsevišķās pozīcijās norādīto apjomu un Pretendentam nav tiesību šajā sakarā piemērot Pasūtītājam līgumsodus vai citas sankcijas.

Maksa par elektroenerģijas vairumtirdzniecības cenu, kas līguma izpildes laikā tiek noteikta atbilstoši ikstundas cenai biržā Nord Pool Latvijas reģionā, tiek iekļauta Pasūtītāja elektroenerģijas rēķinā un to samaksu Pasūtītājs veic tirgotājam vienlaicīgi ar apmaksu par elektroenerģiju, pamatojoties uz līgumā noteiktajā kārtībā izrakstītajiem rēķiniem.

|  |  |
| --- | --- |
| **Pieslēguma veids** | **Prognozējamais elektroenerģijas patēriņš 24 mēnešiem (kWh)** |
| 1 | 2 |
| 1. Biroju ēka, Doma laukums 4, Rīga | **540 690** |
| 2. Biroju ēka, Doma laukums 3, Rīga | **32 733** |
| 3. Jelgavas reģionālais centrs, Lielā iela 12, Jelgava | **13 560** |
| 4. Jēkabpils reģionālais centrs, Draudzības aleja 2, Jēkabpilī | **7 550** |
| **Kopā:** | **594 533** |

Apliecinām, ka nav tādu apstākļu, kuri liegtu mums piedalīties iepirkumā un pildīt iepirkuma tehniskajā specifikācijā norādītās prasības.

Pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| Vārds, Uzvārds |  |
| Ieņemamais amats |  |
| Paraksts |  |
| Datums |  |

**Pielikums nr.3**

**Finanšu piedāvājums**

**atklātam konkursam**

**„Elektroenerģijas iegāde”**

**identifikācijas Nr. ALTUM 2025/17/IPD**

|  |  |  |  |
| --- | --- | --- | --- |
| **Iepirkuma priekšmets** | **Prognozējamais elektroenerģijas patēriņš 24 mēnešiem (kWh)** | **Elektroenerģijas tirdzniecības pakalpojuma maksa (uzcenojums) EUR bez PVN par 1kWh** | **Elektroenerģijas tirdzniecības pakalpojuma maksa (uzcenojums) EUR bez PVN par visu apjomu** |
| Elektroenerģija | 594 533 |  |  |
| **PVN** | | |  |
| **Kopā ar PVN** | | |  |

1. Finanšu piedāvājuma piedāvātā elektroenerģijas tirdzniecības pakalpojuma maksā ir iekļautas:

1.1. visas ar iepirkuma priekšmetu saistītās izmaksas, palīgpakalpojumu izmaksas, kā arī visi nodokļi (izņemot pievienotās vērtības nodokli) un nodevas, ja tādas ir paredzētas;

* 1. balansēšanas pakalpojuma izmaksas, kā arī ar tirdzniecību saistītās izmaksas.

1. Piedāvātā elektroenerģijas tirdzniecības pakalpojuma maksa neietver sistēmas pakalpojumu tarifus, ko Pircējs apmaksā saskaņā ar sistēmas operatoru noslēgtā sistēmas pakalpojumu līguma noteikumiem.
2. Piedāvātā elektroenerģijas tirdzniecības pakalpojuma maksa neietver elektroenerģijas vairumtirdzniecības cenu, kas Līguma izpildes laikā tiks noteikta atbilstoši ikstundas cenai biržā Nord Pool Latvijas reģionā.
3. Līguma izpildes laikā elektroenerģijas kopējo pārdošanas cenu veido elektroenerģijas tirdzniecības pakalpojuma maksa un elektroenerģijas vairumtirdzniecības cena.

*Norādītie elektroenerģijas apjomi ir orientējoši. Pasūtītājs ir tiesīgs iegādāties tādu elektroenerģijas apjomu, kāds nepieciešams, atbilstoši faktiskajam patēriņam. Kā arī pasūtītājs ir tiesīgs papildināt un/vai samazināt elektroenerģiju patērējošo objektu skaitu*

Mēs apliecinām, ka nav tādu apstākļu, kuri liegtu mums piedalīties iepirkuma procedūrā un pildīt iepirkuma tehniskajā specifikācijā un finanšu piedāvājumā norādītās prasības.

Paraksta pretendents vai pretendenta pilnvarotā persona.

|  |  |
| --- | --- |
| Vārds, uzvārds |  |
| Ieņemamais amats |  |
| Paraksts |  |
| Datums |  |

**Pielikums nr.4**

**Veidlapa „Pretendenta pieredzes apraksts”**

**atklātam konkursam**

**„Elektroenerģijas iegāde”**

**identifikācijas Nr. ALTUM 2025/17/IPD**

|  |  |  |  |
| --- | --- | --- | --- |
| Nr. | **Pretendenta pieredzes apraksts**  (norādot piegādātās elektroenerģijas apjomu) | **Līguma izpildes laiks**  (norāda mēnesi un gadu, kad līguma izpilde uzsākta un pabeigta) | **Klients**  (nosaukums un reģistrācijas numurs) |
| 1. |  |  |  |
| 2. |  |  |  |
| 3. |  |  |  |
| … |  |  |  |

Paraksta pretendents vai pretendenta pilnvarotā persona.

|  |  |
| --- | --- |
| Vārds, uzvārds |  |
| Ieņemamais amats |  |
| Paraksts, zīmogs |  |
| Datums |  |

**Pielikums nr.5**

**Iepirkuma līguma projekts**

**atklātam konkursam**

**„Elektroenerģijas iegāde”**

**identifikācijas Nr. ALTUM 2025/17/IPD**

**LĪGUMS par elektroenerģijas piegādi**

Rīgā,

Dokumenta datums ir tā elektroniskās parakstīšanas datums

**\_\_\_\_\_\_\_\_\_\_\_\_\_\_\_\_\_\_\_**, ko pamatojoties uz \_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_\_\_\_\_**,ko pamatojoties uz \_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_, no otras puses,

abi kopā turpmāk šī līguma tekstā saukti – Puses, katrs atsevišķi saukts – Puse, pamatojoties uz Pasūtītāja rīkotās iepirkuma procedūras „Elektroenerģijas iegāde”, iepirkuma identifikācijas Nr. ALTUM 2025/17/IPD, turpmāk tekstā – Iepirkuma procedūra,rezultātiem un Piegādātāja iesniegto piedāvājumu Iepirkuma procedūrā, izsakot savu gribu brīvi – bez maldības, viltus un spaidiem, savstarpēji vienojoties noslēdz šādu līgumu, turpmāk tekstā – Līgums:

1. **Līguma priekšmets**
   1. Saskaņā ar Līguma noteikumiem Piegādātājs pārdod un Pasūtītājs pērk elektroenerģiju Pasūtītāja elektroenerģiju patērējošo objektu vajadzībām, saskaņā ar Iepirkuma procedūras nolikuma Tehnisko specifikāciju (1. pielikums).
   2. Piegādātājs pārdod elektroenerģiju saskaņā ar Iepirkuma procedūras nolikumā noteiktajām prasībām un Piegādātāja iesniegto piedāvājumu Iepirkuma procedūrā.Elektroenerģijas tirdzniecība neietver elektroenerģijas pārvadi un sadali.
2. **Līguma termiņš**

Līguma izpildes termiņš: 24(divdesmit četri) mēneši no \_\_.\_\_.\_\_\_\_\_\_\_\_\_. Puses var pagarināt Līguma termiņu, rakstiski par to vienojoties, līdz Līguma kopējās summas pilnīgai izlietošanai.

1. **Elektroenerģijas cena un norēķinu kārtība**
   1. Elektroenerģijas tirdzniecības pakalpojuma maksa, par kādu Piegādātājs pārdod un Pasūtītājs pērk elektroenerģiju, noteikta Piegādātāja piedāvājuma Iepirkuma procedūrā finanšu piedāvājumā (2. pielikums). Piegādātāja finanšu piedāvājumā norādītajā cenā ir ietvertas visas ar iepirkuma priekšmetu saistītās izmaksas, palīgpakalpojumu izmaksas, kā arī visi nodokļi (izņemot pievienotās vērtības nodokli) un nodevas, ja tādas ir paredzētas, balansēšanas pakalpojuma izmaksas, kā arī ar tirdzniecību saistītās izmaksas. Elektroenerģijas tirdzniecības pakalpojuma maksa neietver sistēmas pakalpojumu tarifus, ko Pasūtītājs apmaksā papildus saskaņā ar sistēmas pakalpojumu līguma un Līguma noteikumiem.
   2. Piedāvātā elektroenerģijas tirdzniecības pakalpojuma maksa neietver elektroenerģijas vairumtirdzniecības cenu, kas Līguma izpildes laikā tiks noteikta atbilstoši ikstundas cenai biržā Nord Pool Latvijas reģionā. Līguma izpildes laikā elektroenerģijas kopējo pārdošanas cenu veido elektroenerģijas tirdzniecības pakalpojuma maksa un elektroenerģijas vairumtirdzniecības cena.
   3. Maksa par elektroenerģijas vairumtirdzniecības cenu, kas Līguma izpildes laikā tiek noteikta atbilstoši ikstundas cenai biržā Nord Pool Latvijas reģionā, tiek iekļauta Pasūtītāja elektroenerģijas rēķinā un to samaksu Pasūtītājs veic Piegādātājam vienlaicīgi ar apmaksu par elektroenerģiju, pamatojoties uz Piegādātāja šajā Līgumā noteiktajā kārtībā izrakstītajiem rēķiniem.
   4. Elektroenerģijas tirdzniecības pakalpojuma maksa paliek nemainīga visā Līguma darbības laikā.
   5. Norēķini par elektroenerģiju notiek reizi mēnesī par Pasūtītāja faktiski patērēto elektroenerģijas apjomu atbilstoši komercuzskaites mēraparātu rādījumiem Pasūtītāja elektroenerģiju patērējošos objektos. Komercuzskaites mēraparātu rādījumus par iepriekšējā mēnesī patērēto elektroenerģiju Pasūtītājs līdz kārtējā mēneša 5. (piektajam) datumam paziņo Piegādātājam.
   6. Piegādātājs izraksta un nosūta Pasūtītājam rēķinu par Pasūtītāja elektroenerģiju patērējošo objektu iepriekšējā mēnesī patērēto elektroenerģiju līdz kārtējā mēneša 10. (desmitajam) datumam pēc komercuzskaites mēraparāta rādījumu saņemšanas. Rēķinā Piegādātājs iekļauj detalizētu informāciju par elektroenerģijas vairumtirdzniecības cenu atbilstoši ikstundas cenai biržā Nord Pool Latvijas reģionā.
   7. Pasūtītājs rēķina apmaksu veic 10 (desmit) darba dienu laikā pēc tā saņemšanas.
   8. Rēķina saņemšanas veids ir pa e-pastu uz Pasūtītāja e-pasta adresi: \_\_\_\_\_\_\_\_\_\_\_\_. Rēķins tiks uzskatīts par saņemtu nākamajā darba dienā pēc tā nosūtīšanas uz norādīto e-pasta adresi.
   9. Līguma kopējā summa, kas visā Līguma darbības laikā nevar tikt pārsniegta ir 90 000 EUR (sešdesmit seši tūkstoši deviņi simti euro), neskaitot PVN.
2. **Pušu savstarpējās saistības** 
   1. Puses apņemas ievērot Elektroenerģijas tirgus likuma, Enerģētikas likuma un citu Latvijas Republikā spēkā esošo normatīvo aktu prasības.
   2. Pasūtītāja pienākumi un tiesības:
      1. Nekavējoties informēt Piegādātāju, ja līdz kārtējā mēneša 10. (desmitajam) datumam nav saņemts rēķins par iepriekšējā mēnesī patērēto elektroenerģiju.
      2. Noslēgt Līgumu ar elektroenerģijas sistēmas operatoru par sistēmas pakalpojumiem visām Pasūtītāja elektroenerģiju patērējošo objektu elektroietaisēm.
      3. Pilnā apjomā apmaksāt Piegādātāja izrakstītos rēķinus 10 (desmit) darba dienu laikā pēc tā saņemšanas. Rēķins uzskatāms par saņemtu nākamajā darba dienā pēc tā nosūtīšanas uz Līguma 3.6. punktā norādīto e-pasta adresi. Rēķina apmaksas datums ir pilnas rēķinā norādītās maksājuma summas ieskaitīšanas diena Piegādātāja bankas kontā. Ja Pasūtītājam ir parāds par saņemto elektroenerģiju, tā kārtējā maksājuma summu ieskaita kā parāda (arī nokavējuma procentu par kavēto maksājumu) atmaksu;
      4. 10 (desmit) dienu laikā rakstveidā informēt Piegādātāju par Pasūtītāja juridiskā statusa, nosaukuma, adreses u.c. rekvizītu maiņu, un vismaz 21 (divdesmit vienu) dienu pirms attiecīgā kalendārā mēneša beigām par Pasūtītājampiederošo objektu, kuriem tiek piegādāta elektroenerģija, īpašuma vai lietošanas tiesību izmaiņām. Šāds rakstisks paziņojums pēc Piegādātāja akcepta kļūst par Līguma neatņemamu sastāvdaļu.
      5. Visā Līguma darbības laikā, informējot Piegādātāju rakstveidā vismaz 21 (divdesmit vienu) dienu pirms attiecīgā kalendārā mēneša beigām, izslēgt Līguma 1. pielikumā esošos objektus vai iekļaut jaunus, uz kuriem būs attiecināma Līguma 2. pielikumā noteiktā cena par 1 mērvienību EUR/kWh bez PVN.
      6. Saņemt elektroenerģijas balansēšanas pakalpojumu normatīvajos aktos noteiktajā kārtībā.
      7. Saņemt no Piegādātāja normatīvajos aktos noteikto informāciju, kas saistīta ar elektroenerģijas pārdošanu Pasūtītājam.
      8. Pasūtītājs apņemas organizēt savu elektroietaišu kvalificētu apkalpošanu un nodrošināt to tehnisko stāvokli atbilstoši elektroietaišu tehniskās ekspluatācijas un elektrodrošības noteikumu prasībām.
      9. Pasūtītājs apņemas visā savā sadarbības laikā, ka arī pēc tā, neizpaust finansiālu un citu informāciju par Piegādātāju, kas kļuvusi zināma saistībā ar šo Līgumu. Visa informācija, izņemot Līgumā noteiktajos gadījumos, tiek uzskatīta par konfidenciālu un nevar tikt izpausta vai padarīta publiski pieejama bez Piegādātāja rakstiskas piekrišanas.
      10. Augstāk minētā informācija netiek uzskatīta par konfidenciālu, ja tā kļuvusi vai ir publiski pieejama, pamatojoties uz normatīvo aktu prasībām (Pušu administrācijas un grāmatvedības sagatavotos publiska rakstura pārskatos, atskaitēs u. tml).
   3. Piegādātāja pienākumi un tiesības:
      1. Pārdot Pasūtītājam elektroenerģiju visā Līguma darbības laikā un par Līgumā noteikto cenu.
      2. Nodrošināt, ka piegādātā elektroenerģija atbilst Latvijas Republikas normatīvajos aktos - Elektroenerģijas tirgus likuma, Enerģētikas likuma, u.c. saistošajos normatīvajos aktos, kas ir spēkā attiecīgās darbības veikšanas brīdī, noteiktajām prasībām.
      3. Līguma izpildes nodrošināšanai sadarboties ar elektroenerģijas sistēmas operatoru, kura tīklam ir pieslēgtas Pasūtītāja elektroietaises, un pa kuru tiek piegādāta Piegādātāja saražotā elektroenerģija.
      4. Līgumā noteiktajā termiņā iesniegt Pasūtītājam rēķinu par iepriekšējā mēnesī patērēto elektroenerģiju.
      5. Ja Piegādātājs līdz kārtējā mēneša 10 (desmitajam) datumam nav saņēmis komercuzskaites mēraparātu rādījumus, tam ir tiesības izrakstīt rēķinu pēc visu iepriekšējo mēnešu, taču ne vairāk kā pēdējo 12 (divpadsmit) mēnešu, vidējā patēriņa.
      6. 10 (desmit) dienu laikā rakstveidā informēt Pasūtītāju par sava statusa, nosaukuma, adreses u.c. rekvizītu maiņu.
      7. Nodrošināt Pasūtītāja operatīvu sazināšanās iespēju 24 stundas diennaktī, 7 dienas nedēļā vismaz pa diviem neatkarīgiem sakaru kanāliem (piem., mobilo telefonu un fiksētas līnijas telefonu).
      8. Elektroenerģijas tirdzniecību pārtraukt tikai šādos ārkārtas gadījumos, ja tirdzniecības pārtraukumi radušies:
3. stihiskas nelaimes vai nepārvaramas varas rezultātā;
4. Pasūtītāja personāla vainas dēļ;
5. sistēmas operatora darbības rezultātā.
   * 1. Piegādātājs apņemas visā savā sadarbības laikā, kā arī pēc tā, neizpaust finansiālu un citu informāciju par Pasūtītāju, kas kļuvusi zināma saistībā ar šo Līgumu. Visa informācija, izņemot Līgumā noteiktajos gadījumos, tiek uzskatīta par konfidenciālu un nevar tikt izpausta vai padarīta publiski pieejama bez Pasūtītāja rakstiskas piekrišanas.
     2. Augstāk minētā informācija netiek uzskatīta par konfidenciālu, ja tā kļuvusi vai ir publiski pieejama, pamatojoties uz normatīvo aktu prasībām (Pušu administrācijas un grāmatvedības sagatavotos publiska rakstura pārskatos, atskaitēs u.tml.).
6. **Pušu atbildība**
   1. Pušu atbildība tiek regulēta saskaņā ar Elektroenerģijas tirgus likumu un citiem Latvijas Republikas normatīvajiem aktiem, kas ir spēkā Līguma darbības laikā.
   2. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tā darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
   3. Ja Pusēm rodas domstarpības par tiešo zaudējumu rašanās cēloni un apjomu, Puses vienojas par neatkarīga eksperta pieaicināšanu, kura pakalpojumus sedz vainīgā Puse.
   4. Ja Piegādātājs līdz kārtējā mēneša 15. (piecpadsmitajam) datumam nav saņēmis paziņojumu no Pasūtītāja par rēķina nesaņemšanu, tiek uzskatīts, ka Pasūtītājs savlaicīgi saņēmis rēķinu un viņam nav pretenziju pret rēķinā norādītajiem datiem.
   5. Ja Pasūtītājs neievēro Līguma 3.5. punktā noteikto samaksas termiņu, Piegādātājam ir tiesības prasīt Pasūtītājam maksāt nokavējuma procentus 0,1% (procenta viena desmitā daļa) apmērā no savlaicīgi nesamaksātas summas par katru nokavēto samaksas dienu.
   6. Ja Pasūtītājs neievēro Līguma 4.2.9. punktā noteiktās konfidencialitātes saistības, Piegādātājam ir tiesības prasīt Pasūtītājam maksāt līgumsodu 500,00 EUR (pieci simti eiro un 00 centi) apmērā par katru šādu gadījumu.
   7. Ja Piegādātājs neievēro Līguma 4.3.10. punktā noteiktās konfidencialitātes saistības, Pasūtītājam ir tiesības prasīt Piegādātājam maksāt līgumsodu 500,00 EUR (pieci simti euro 00 centi) apmērā par katru šādu gadījumu.
   8. Līgumsoda samaksa neatbrīvo Puses no pārējo Līguma saistību izpildes un tiešo zaudējumu atlīdzināšanas pienākuma.
7. **Pasūtītāja saistība ar sistēmas operatoru**
   1. Parakstot Līgumu, Pasūtītājs deleģē Piegādātāju Pasūtītāja vārdā norēķināties ar sistēmas operatoru par sistēmas pakalpojumiem un palīgpakalpojumiem, obligātā iepirkuma komponentēm.
   2. Parakstot Līgumu, Pasūtītājs pilnvaro Piegādātāju informēt sistēmas operatoru par Līguma 6.1. punktā paredzēto deleģējumu, kā arī saņemt no sistēmas operatora informāciju par sistēmas pakalpojumu līgumā noteiktajām maksām sistēmas pakalpojumiem un palīgpakalpojumiem, kā arī par obligātā iepirkuma komponentēm.
   3. Puses vienojas, ka par Līguma 6.1. punktā noteiktajiem pakalpojumiem, t. i., maksa par sistēmas pakalpojumiem un palīgpakalpojumiem, kā arī par obligātā iepirkuma komponentēm tiek iekļauta Pasūtītāja elektroenerģijas rēķinā un samaksu par šiem pakalpojumiem Piegādātājam, Pasūtītājs veic vienlaicīgi ar apmaksu par elektroenerģiju, pamatojoties uz Līgumā noteiktajā kārtībā Piegādātāja izrakstītajiem rēķiniem.
8. **Domstarpības un strīdi**

Visas pretenzijas un strīdus, kas var rasties Līguma izpildes laikā, Puses risinās savstarpēju pārrunu ceļā. Strīdi, par kuriem nav panākta vienošanās pārrunu ceļā, tiks izskatīti tiesā Latvijas Republikas normatīvajos aktos noteiktajā kārtībā.

1. **Nepārvarama varas apstākļi** 
   1. Puses nav atbildīgas par Līgumā noteikto saistību pilnīgu vai daļēju neizpildi, ja tā radusies tādu apstākļu dēļ, kurus Puses nevar paredzēt Līguma slēgšanas brīdī, kā arī pārvarēt vai novērst, t. sk. dabas stihijas, ugunsgrēka, militārās akcijas vai blokādes dēļ.
   2. Puse, kura nevar izpildīt Līgumā noteiktās saistības nepārvaramas varas apstākļu dēļ, nekavējoties par to paziņo otrai Pusei. Pretējā gadījumā Pusei nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.
   3. Nepārvaramas varas apstākļu gadījumā Līgumā noteikto saistību izpildes termiņš automātiski pagarinās par laiku, kas vienāds ar nepārvaramas varas apstākļu darbības laiku.
   4. Ja nepārvaramas varas apstākļi turpinās ilgāk nekā 2 (divus) mēnešus, katrai Pusei ir tiesības vienpusēji atkāpties no Līguma, rakstiski par to paziņojot otrai Pusei. Šādā gadījumā Puses līdz Līguma izbeigšanai veic savstarpējos norēķinus.
   5. Nepārvaramas varas apstākļu iestāšanās faktu Puse, kura nevar izpildīt Līgumā noteiktās saistības, pierāda ar kompetentas valsts vai pašvaldību institūcijas izdotu dokumentu.
2. **Līguma izbeigšana**
   1. Pasūtītājs ir tiesīgs vienpusēji atkāpties no Līguma, par to vismaz 21 (divdesmit vienu) dienu pirms attiecīgā mēneša beigām rakstiski brīdinot Piegādātāju.
   2. Piegādātājs ir tiesīgs vienpusēji atkāpties no Līguma, par to rakstiski paziņojot Pasūtītājam, ja:
      1. Pasūtītājam nav spēkā vai spēku zaudējis sistēmas pakalpojumu Līgums;
      2. Pasūtītājs nav apmaksājis vairāk kā vienu no Piegādātāja izrakstītajiem rēķiniem, un šāda saistību neizpilde turpinās 30 (trīsdesmit) dienas pēc tam, kad Piegādātājs par to ir rakstiski brīdinājis Pasūtītāju;
      3. Ja Piegādātājs saņem informāciju par Pasūtītāja tirgotāja maiņu*.*
   3. Pasūtītājam ir tiesības nekavējoties izbeigt Līgumu, ja Piegādātājs tiek izslēgts no Elektroenerģijas tirgotāju reģistra un Piegādātājs nav tiesīgs nodarboties ar elektroenerģijas tirdzniecību.
   4. Līgums var tikt izbeigts pirms termiņa Līgumā noteiktajā kārtībā vai Pusēm savstarpēji vienojoties, vai Pasūtītājam vienpusēji atkāpjoties no Līguma Publisko iepirkumu likuma 64. pantā paredzētajos gadījumos un kārtībā vai, ja Līgumu nav iespējams izpildīt tādēļ, ka Līguma izpildes laikā attiecībā uz Piegādātāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   5. Izbeidzot Līgumu tā 9.1., 9.2. vai 9.3.punktā noteiktajā gadījumā, Pasūtītājs apmaksā Piegādātāja iesniegtos rēķinus par patērēto elektroenerģiju līdz Līguma izbeigšanās brīdim.
   6. Piegādātājam ir tiesības jebkurā laikā izbeigt Līgumu pirms Līgumā norādītā termiņa beigām par to vismaz 8 (astoņas) nedēļas pirms Līguma izbeigšanas termiņa rakstiski brīdinot Pasūtītāju.
3. **Līguma grozījumi**

Puses, savstarpēji vienojoties, ir tiesīgi izdarīt grozījumus Līgumā, ievērojot Līguma un Publisko iepirkumu likuma 61. panta noteikumus. Ikviens Līguma grozījums tiek noformēts rakstveidā un abu Pušu parakstīts. Jebkuri grozījumi Līgumā kļūst par Līguma neatņemamu sastāvdaļu.

1. **Personas datu aizsardzība**
   1. Ja Līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām vai šādu informāciju Pasūtītājs uzdevis Piegādātājamvākt Līguma izpildes gaitā, turpmāk tekstā – Personas dati, Puses apņemas:
      1. Personas datus izmantot tikai Līgumā noteikto pienākumu pildīšanai un mērķu sasniegšanai;
      2. ieviest tehniskās un organizatoriskās prasības un pasākumus, kas nepieciešami Personas datu apstrādes drošībai un pārskatīt esošās prasības atbilstoši Personas datu apstrādes veidam, ilgumam un citiem aspektiem, lai nodrošinātu Personas datu pieejamību, integritāti, konfidencialitāti un noturību;
      3. iekļaut līgumos vai citos saistošos dokumentos ar savām nodarbinātajām personām saņemtās informācijas un Personas datu konfidencialitātes nodrošināšanas pienākumu, nosakot Līguma izpildē nodarbināto pienākumu bez atsevišķas atļaujas vai pilnvarojuma neapstrādāt, neizmantot un neizpaust apstrādājamos Personas datus, kā arī nodrošināt konfidencialitātes prasību ievērošanas uzraudzību;
      4. bez otra Puses rakstiskas piekrišanas Personas datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Puses informē viens otru. Puses apņemas sadarboties, ja informāciju par Personas datu apstrādi ir pieprasījušas uzraudzības iestādes vai datu subjekts.
   2. Nekavējoties pēc jebkura Personas datu aizsardzības pārkāpuma konstatēšanas attiecībā uz otras Puses nodoto Personas datu apstrādi, informēt par to Līgumā norādīto otras Puses atbildīgo personu.
   3. Pēc Līguma termiņa beigām Pasūtītājs savās sistēmās dzēš tam nodotos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu.
   4. Puses ievēro spēkā esošās prasības Personas datu nodošanai uz trešajām valstīm.
2. **Pārējie noteikumi**
   1. Līgums stājas spēkā ar tā abpusējas parakstīšanas dienu. Līgums ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar Līgumu, to izbeidz vienpusēji.
   2. Visi paziņojumi vai dokumenti, kas attiecas uz Līguma noteikumu izpildi, sūtāmi uz Līgumā norādītajām Pušu adresēm vai nosūtāmi elektroniski uz Līguma rekvizītos norādīto e-pasta adresi, vai nododami otrai Pusei personīgi.
   3. Paziņojums vai dokuments, kuru Puses Līgumā minēto saistību izpildei nosūtījušas viena otrai, izmantojot pasta pakalpojumus, uzskatāms par attiecīgajai Pusei paziņotu 7. (septītajā) dienā pēc tā nodošanas pastā vai nākamajā dienā, kad paziņojums vai dokuments nosūtīts elektroniski uz Līguma rekvizītos norādīto e-pasta adresi.
   4. Puses rakstveidā 5 (piecu) darba dienu laikā informē vien otru par savu rekvizītu (nosaukuma, adreses, norēķinu rekvizītu un tml.) un Pušu pārstāvju maiņu. Šādā gadījumā atsevišķi Līguma grozījumi netiek gatavoti.
   5. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
   6. Līgums ir saistošs Pusēm, to pilnvarotajām personām, kā arī tiesību un saistību pārņēmējiem.
   7. Līgums sastādīts uz 6 (sešām) lapām, neieskaitot tā pielikumus, elektroniskā dokumenta formā. Līgums parakstīts ar drošu elektronisko parakstu un satur laika zīmogu.
3. **Pušu adreses un norēķinu rekvizīti**