APSTIPRINĀTS

VSIA “Latvijas Televīzija” vienotais reģ.Nr.40003080597

iepirkumu komisijas

2024. gada 29. novembra sēdē

protokols Nr. LTV 2024/119/1/1-21

Lietvedības sistēmas Nr.136/1-19

\_\_\_\_\_\_\_\_\_\_\_\_\_\_\_\_\_\_\_\_

Iepirkumu komisijas priekšsēdētājs Ivars Priede

ATKLĀTA KONKURSA

**“Par mobilo telefonu, planšetdatoru un mobilo datu pārraides iekārtu piegādi ”**

**Iepirkuma identifikācijas Nr. LTV 2024/119**

NOLIKUMS

Rīga

2024

1. **Vispārīgā informācija**
2. **Informācija par pasūtītāju un vispārējie noteikumi**
   1. Pasūtītājs ir VSIA “Latvijas Televīzija”, turpmāk – Pasūtītājs.

Vienotais reģ. Nr. 40003080597.

Juridiskā adrese: Zaķusalas krastmala 33, Rīga, LV-1050, Latvija.

Tālr.: +371 67200315, e-pasts: [ltv@ltv.lv](mailto:ltv@ltv.lv).

* 1. Atklāto konkursu organizē Pasūtītāja izveidota iepirkumu komisija (turpmāk – Komisija).
  2. Iepirkuma identifikācijas (turpmāk ID) Nr. LTV 2024/119.
  3. Iepirkuma procedūras veids – atklāts konkurss (turpmāk – Konkurss), kas tiek organizēts saskaņā ar Publisko iepirkumu likumu.
  4. Konkurss tiek organizēts saskaņā ar Latvijas laiku un Latvijas Republikā noteiktām darba un svētku dienām.
  5. Valoda. Šis nolikums ieinteresētajiem piegādātājiem ir pieejams latviešu valodā, tehniskā specifikācija ir sagatavota latviešu valodā. Sarakste starp Pasūtītāju un pretendentiem notiek latviešu valodā. Iepirkuma līgums tiks slēgts latviešu valodā, kā arī angļu valodā, ja izvēlētais pretendents būs ārvalstu komersants.
  6. Informācijas apmaiņa starp Pasūtītāju un pretendentiem notiek, izmantojot Elektronisko iepirkumu sistēmu. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
  7. Konkursa nolikums ir brīvi un tieši elektroniski pieejams Elektronisko iepirkumu sistēmas e-konkursu apakšsistēmā: <https://www.eis.gov.lv/EKEIS/Supplier/Organizer/1145>:
     1. Tiek uzskatīts, ka visi ieinteresētie Piegādātāji jebkuru papildu informāciju par atklātu konkursu ir saņēmuši brīdī, kad tā publicēta Pircējā profilā šī konkursa sadaļā;
     2. Papildu informāciju ieinteresētais piegādātājs var pieprasīt latviešu valodā, izmantojot EIS funkciju “Pretendentu jautājumi” vai nosūtot pieprasījumu nolikuma 1.9. un 1.10.punktā norādītajai kontaktpersonai elektroniski (parakstītu ar drošu elektronisko parakstu). Ja jautājums netiek nosūtīts EIS sistēmā, tajā jānorāda konkursa nosaukums un identifikācijas numurs;
     3. Jebkura papildu informācija, kas tiks sniegta saistībā ar šo konkursu, tiks nosūtīta piegādātājam, kurš uzdevis jautājumu, kā arī publicēta Pasūtītāja pircēja profilā EIS e-konkursu apakšsistēmā šī konkursa sadaļā. Piegādātājam ir pienākums sekot līdzi publicētajai informācijai;
     4. Paziņojums par rezultātiem tiks publicēta /nosūtīta EIS sistēmā jeb pircēja profilā. Šķirklī “Dokumenti”;
     5. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām. Tie netiks atvērti un neatvērti tiks nosūtīti atpakaļ iesniedzējam.
  8. Pasūtītāja kontaktpersona ir Tatjana Visotina (tālrunis +371 29531669, e-pasts: tatjana.visotina@ltv.lv).
  9. Pasūtītāja kontaktpersona par tehnisko specifikāciju - Pasūtītāja kontaktpersona par tehnisko specifikāciju: Telekomunikāciju inženieris Ivars Beinarts (T: 29494333), e-pasts: ivars.beinarts@ltv.lv.
  10. Atbilstoši tehniskajai specifikācijai (skatīt Nolikuma 1. pielikumu), **“Par mobilo telefonu, planšetdatoru un mobilo datu pārraides iekārtu piegādi ”** noteiktajām prasībām.

**CPV kods:** 32250000-0 (Mobilie telefoni); 30213200-7 (Planšetdatori).

* 1. Iepirkuma rezultātā tiks noslēgta vispārīgā vienošanās un iepirkuma līgumi par Par mobilo telefonu, planšetdatoru un mobilo datu pārraides iekārtu piegādi, uzturēšanu garantijas periodā, kā arī dažādu saistīto komponenšu, iekārtu, rezerves daļu, aksesuāru piegādi un uzturēšanu atbilstoši Pasūtītāja vajadzībām ar pretendentiem, kuri atbildīs visām iepirkuma nolikumā izvirzītajām prasībām, bet ne mazāk kā ar 2 (diviem) pretendentiem.
  2. Vispārīgā vienošanās un iepirkuma līgumi stāsies spēkā ar to parakstīšanas dienu, bet ne agrāk kā 2025. gada 1. februārī. Pasūtītājs būs tiesīgs veikt mobilo telefonu un planšetdatoru piegādi, kā arī dažādu komponenšu, saistīto iekārtu, rezerves daļu, aksesuāru piegādi **48 (četrdesmit astoņus) mēnešus** no vispārīgās vienošanās un iepirkuma līgumu spēkā stāšanās dienas. Piegādātājiem būs pienākums uzturēt piegādātas iekārtas garantijas periodā, **2 (divi) gadi** no iekārtas piegādes brīža. Vispārīgās vienošanās un tās ietvaros noslēgtie līgumi būs spēkā līdz pušu saistību pilnīgai izpildei.
  3. Vispārīgās vienošanās ietvaros noslēgto iepirkuma līgumu izpildes vieta ir Zaķusalas krastmala 33, Rīgā, LV-1050, Pasūtītāja telpas.
  4. Norēķinu kārtība: LTV norēķinās ar līguma izpildītāju 15 (piecpadsmit) dienu laikā pēc preces un pavadzīmes-rēķina saņemšanas.
  5. Informācijas tehnoloģiju kritiskās infrastruktūras vajadzībām, dokumentācijā iekļautais normatīvais regulējumus:
* 2021. gada 6. jūlija noteikumi Nr. 508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība”;
* 2015. gada 28. jūlija noteikumi Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”;
* 2011. gada 1. februāra noteikumi Nr. 100 “Informācijas tehnoloģiju kritiskās infrastruktūras drošības pasākumu plānošanas un īstenošanas kārtība”;
* Pasūtītājs ir kritiskās infrastruktūras objekts, saskaņā ar Ministru kabineta noteikumiem kompetentā valsts drošības iestāde var pārbaudīt pretendentu, piesaistīto apakšuzņēmēju un fiziskās personas, kurām ir pieeja kritiskās infrastruktūras funkcionēšanai nozīmīgai informācijai vai tehnoloģiskajām iekārtām vai kuri sniedz kritiskās infrastruktūras funkcionēšanai nozīmīgus pakalpojumus. Vajadzības gadījumā Satversmes aizsardzības birojs var rekomendēt iepirkuma veicējam nesadarboties ar kādu no tiem.
  1. Piedāvājuma iesniegšanas un atvēršanas vieta, datums, laiks un kārtība:
     1. Piedāvājumus drīkst iesniegt sākot ar dienu, kad paziņojums par Iepirkumu ir publicēts Iepirkumu uzraudzības biroja mājas lapā;
     2. Saskaņā ar Likuma 39. panta pirmo daļu, piedāvājumi Iepirkumā ir iesniedzami tikai ELEKTRONISKI, izmantojot Valsts reģionālās attīstības aģentūras mājaslapā pieejamo Elektronisko iepirkumu sistēmas (turpmāk – Elektronisko iepirkumu sistēma) e-konkursu apakšsistēmu. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām;
     3. Pasūtītājā iepirkumu komisija (turpmāk – Iepirkumu komisija) atver elektroniski iesniegtos piedāvājumus tūlīt pēc piedāvājumu iesniegšanas termiņa beigām. Piedāvājumu elektroniska iesniegšana ir līdz **2024. gada 30. decembra, plkst. 6.00**. **Piedāvājumus atver ne ātrāk kā četras stundas pēc piedāvājumu iesniegšanas, proti, 2024. gada 30. decembra, plkst. 9:00**.
     4. Piedāvājumu atvēršana notiek Elektronisko iepirkumu sistēmas e-konkursu apakšsistēmā;
     5. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā;
     6. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Iepirkumu komisijai iesniedz elektroniskās atslēgas paroli šifrētā dokumenta atvēršanai;
     7. Pretendentu atlasi, tehnisko piedāvājumu atbilstības pārbaudi un piedāvājumu vērtēšanu Iepirkumu komisija veic slēgtā sanāksmē saskaņā ar Nolikuma un Likuma prasībām.
  2. Prasības piedāvājuma noformējumam un iesniegšanai:
     1. Viens pretendents drīkst iesniegt tikai vienu piedāvājuma variantu par Iepirkuma priekšmeta pilnā apjomā;
     2. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
        1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā Iepirkuma sadaļā ievietotās formas;
        2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF vai citas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
        3. elektroniski (PDF vai citas formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, dokumenta atvēršanas un nolasīšanas iespējām).
     3. Sagatavojot piedāvājumu, pretendents ievēro, ka:
        1. piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;
        2. dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu.
     4. Piedāvājums jāiesniedz latviešu valodā. Dokumenti (piemēram, sertifikāti vai tehniskā dokumentācija) var tikt iesniegti citā valodā ar pievienotu pretendenta apliecinātu tulkojumu latviešu valodā. Pretējā gadījumā Iepirkumu komisija ir tiesīga uzskatīt, ka attiecīgais atlases vai kvalifikācijas dokuments nav iesniegts. Apliecinājumu par tulkojuma pareizību sagatavo saskaņā ar Ministru kabineta 2000. gada 22. augusta noteikumiem Nr. 291 "Kārtība, kādā apliecināmi dokumentu tulkojumi valsts valodā". Iesniedzot piedāvājumu piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu;
     5. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju;
     6. Iesniedzot piedāvājumu, pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus;
     7. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.
     8. Ja piedāvājumu paraksta pretendenta pilnvarota persona, tad piedāvājumam jāpievieno paraksta tiesīgās personas izdota pilnvara vai normatīvajos tiesību aktos noteiktā kārtībā apliecināta pilnvarojuma kopija.
     9. Paziņojumi par rezultātiem tiks paziņoti Elektronisko iepirkumu sistēma nodrošinātajos šķirkļos.
  3. Pretendentu piedalīšanās ierobežojumi:
     1. Iepirkumā var piedalīties pretendents – fiziskā vai juridiskā persona, šādu personu apvienība jebkurā to kombinācijā, kurām ir tiesības veikt komercdarbību attiecīgo preču tirdzniecības jomā (atbilstoši Iepirkuma priekšmetam).
     2. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā norāda personu, kura pārstāv piegādātāju apvienību Iepirkumā, kā arī katras personas atbildības apjomu. Ja nav norādīta persona, kura pārstāv piegādātāju apvienību Iepirkumā, tad visi piegādātāju apvienības biedri paraksta Iepirkuma pieteikumu.
     3. Pretendents var balstīties uz citu personu tehniskajām un profesionālajām spējām, ja tas ir nepieciešams Iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Iepirkumu komisijai, ka tam faktiski būs pieejami šo personu resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
     4. Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību konkrētā līguma izpildē. Šādā gadījumā pretendentam un personai, uz kuras saimnieciskajām un finansiālajām iespējām tas balstās, ir jābūt solidāri atbildīgiem par Iepirkuma līguma izpildi.
     5. Ja pretendents līguma izpildē piesaista apakšuzņēmēju, paredzot tam izpildei nodot konkrētu līguma daļu un tās vērtība ir 10 000 EUR no kopējās Iepirkuma līguma vērtības vai lielāka, pretendentam jāiesniedz apakšuzņēmēja parakstīts dokuments (apliecinājums vai vienošanās), kas pierāda apakšuzņēmēja uzņemtās saistības Iepirkuma īstenošanā un piedalīšanos Iepirkuma līguma izpildē un informāciju pa to, kādu Iepirkuma (līguma) daļu (kurus darbus) īstenos apakšuzņēmējs. Pretendenta piesaistītajam apakšuzņēmējam iesniedzamajā dokumentā jānorāda informācija par to, vai tas atbilst mazā vai vidējā uzņēmēja statusam.
     6. Ja ir pamats apšaubīt pretendenta statusu, Iepirkumu komisijai ir tiesības jebkurā laikā pieprasīt no pretendenta, kas izturējis kvalifikācijas pārbaudi, apliecinājumu, ka viņa kvalifikācija joprojām atbilst Nolikumā noteiktajām prasībām. Ja Iepirkumu komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju. Gadījumā, ja pretendents nepilda šīs prasības, vai atklājas, ka sniegtas nepatiesas vai neprecīzas ziņas, Iepirkumu komisija pieprasa attiecīgo ziņu skaidrojumu.
     7. Pasūtītājs var prasīt, lai apvienība, attiecībā, uz kuru pieņemts lēmums slēgt Iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams Iepirkuma līguma noteikumu sekmīgai izpildei.
     8. Ja piedāvājumu iesniedz personālsabiedrība, tad ir jāiesniedz personālsabiedrības līguma kopija vai izraksts no līguma, vai cita dokumenta (protokols, vienošanās) kopija, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā vai tā izrakstā.

**1.20. Piedāvājuma nodrošinājums netiek prasīts.**

**1.21.Saistību izpildes nodrošinājums netiek prasīts.**

1. **Iepirkumu komisija, tās tiesības un pienākumi**
   1. Iepirkuma komisija ir izveidota un veic savus pienākumus Likumā noteiktajā kārtībā.
   2. Iepirkuma komisija pārbauda visu pretendentu finanšu piedāvājumus (vai piedāvājumā nav aritmētisku kļūdu) un nepamatoti lēta piedāvājuma esamību. Ja Iepirkuma komisija konstatē aritmētiskās kļūdas, tad šīs kļūdas izlabo. Par kļūdu labojumu un laboto piedāvājuma summu Pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, Iepirkuma komisija ņem vērā labojumus.
   3. Pēc piedāvājumu iesniegšanas termiņa beigām Iepirkuma komisija izvērtē iesniegtos piedāvājumus. Iepirkuma komisija par uzvarētāju Iepirkumā atzīst pretendentu, kurš izraudzīts atbilstoši Nolikuma noteiktajām prasībām un kritērijiem un nav izslēdzams no dalības Iepirkumā. Lēmumā, ar kuru tiek noteikts uzvarētājs, papildus norāda visus noraidītos pretendentus un to noraidīšanas iemeslus, visu pretendentu piedāvātās līgumcenas un par uzvarētāju noteiktā pretendenta salīdzinošās priekšrocības.
   4. Iepirkuma komisija var jebkurā brīdī pārtraukt Iepirkumu, ja tam ir objektīvs pamatojums. Pasūtītājs informē pretendentus par Iepirkuma komisijas pieņemto lēmumu, publicējot Paziņojumu EIS vietnē. Iepirkuma komisija iespējami īsā laikā, bet ne vēlāk kā 3 (trīs) darbdienu laikā pēc pretendentu informēšanas, iesniedz publicēšanai Iepirkumu uzraudzības birojam paziņojumu un EIS vietnē par Iepirkuma procedūras izbeigšanu, norādot apstākļus, kas bija par pamatu Iepirkuma pārtraukšanai.
   5. Izziņas un citus dokumentus, kurus Likuma noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. Pretendents atbildi uz Iepirkuma komisijas papildus informācijas pieprasījumu sniedz Pasūtītāja norādītajā termiņā un veidā. Ja pretendents Pasūtītāja noteiktajā termiņā un veidā neiesniedz Iepirkuma komisijas pieprasītos dokumentus/informāciju, Iepirkuma komisija izslēdz pretendentu no dalības Iepirkuma procedūrā.
   6. Pretendents ir atbildīgs par sniegto ziņu patiesumu. Ja iepirkuma komisija, pārbaudot sniegto informāciju, noskaidro, ka tā neatbilst nolikumā minētajām prasībām vai pretendents vispār nav sniedzis informāciju, vai pretendents ir sniedzis nepatiesu informāciju, pretendents no tālākās dalības iepirkumā tiek izslēgts.
2. **Pretendentu pienākumi un tiesības**
   1. **Pretendentu tiesības:**
   2. Pretendentu tiesības:
      1. Ja ieinteresētais pretendents ir laikus pieprasījis papildu informāciju par Iepirkuma procedūras dokumentos iekļautajām prasībām par piedāvājuma sagatavošanu un iesniegšanu vai kandidātu atlasi, Pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājuma iesniegšanas termiņa beigām;
      2. Pretendentam ir tiesības pārsūdzēt Iepirkumu komisijas pieņemto lēmumu saskaņā ar Likumu.
   3. Pretendentu pienākumi:
      1. Pretendents iesniedz piedāvājumu atbilstoši Nolikuma prasībām;
      2. Katrs pretendents, iesniedzot piedāvājumu, apņemas ievērot visus Nolikumā minētos nosacījumus kā pamatu Iepirkuma līguma noslēgšanai;
      3. Pretendentam, kuram atbilstoši izraudzītajam piedāvājuma izvēles kritērijam ir piešķirtas līguma slēgšanas tiesības, ir pienākums noslēgt līgumu saskaņā ar Nolikumam pievienoto vispārīgās vienošanās projektu, pēc Pasūtītāja pieprasījuma, kurš sagatavots apstākļos, kad vairs nepastāv tiesiski šķēršļi līguma noslēgšanai. Iepirkuma uzvarētāja atteikšanās noslēgt līgumu vai parakstīta līguma eksemplāra nepiegādāšana Pasūtītājam 10 (desmit) darbdienu laikā, tiks uzskatīta par pretendenta piedāvājuma atsaukšanu;
      4. Pretendents uzņemas visas izmaksas, kuras saistītas ar piedāvājuma izstrādi un iesniegšanu un apņemas necelt pret Pasūtītāju nekādas pretenzijas par minētajām izmaksām;
      5. Pretendents var iesniegt jautājumus par Nolikumu vai Iepirkuma priekšmetu, sekot līdzi izvietotajai aktuālajai informācijai par Iepirkuma norises gaitu, t.sk., atbildēm uz pretendentu uzdotajiem jautājumiem, skaidrojumiem, grozījumiem Nolikumā, līguma tiesību piešķiršanu u.c., izmantojot Elektronisko iepirkumu sistēmas e-konkursu apakšsistēmu.
   4. Eiropas vienotais iepirkuma procedūras dokuments:

Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai Iepirkuma procedūras dokumentos noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto ņēmēju, kura sniedzamo pakalpojumu vērtība ir vismaz 10 000,00 EURO no līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.

Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.

Eiropas vienotā iepirkuma procedūras dokuments pieejams Elektronisko iepirkumu sistēmas tīmekļvietnē izveidotā rīkā, tīmekļa vietnes adrese: http://espd.eis.gov.lv/ .

Pasūtītājam jebkurā Iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

1. **Pretendenta kvalifikācija**
   1. **Vispārīgie Pretendentu atlases nosacījumi:**
      1. Pretendents ir reģistrēts atbilstoši tā izcelsmes (reģistrācijas) vai pastāvīgās dzīvesvietas valsts normatīvo aktu prasībām un tam ir tiesības piegādāt Iepirkuma priekšmetam atbilstošu Preci. Ārvalstu Pretendents iesniedz kompetentas attiecīgās valsts institūcijas izsniegtu dokumentu (oriģinālu vai apliecinātu kopiju), kas apliecina, ka Pretendents reģistrēts atbilstoši attiecīgās valsts normatīvo aktu prasībām, ja attiecīgās valsts normatīvais regulējums to paredz. Pretendentu, kas reģistrēts Latvijas Republikas Uzņēmumu reģistra Komercreģistrā, reģistrācijas faktu Iepirkumu komisija pārbauda Uzņēmumu reģistra[[1]](#footnote-1) mājaslapā. Prasība attiecas uz Pretendentu, uz katru apakšuzņēmēju un personu, uz kuras iespējām Pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām;
      2. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā norāda personu, kura pārstāv piegādātāju apvienību Iepirkumā, kā arī katras personas atbildības apjomu. Ja nav norādīta persona, kura pārstāv piegādātāju apvienību Iepirkumā, tad visi piegādātāju apvienības biedri paraksta Iepirkuma pieteikumu;
      3. Pretendents var balstīties uz citu personu tehniskajām un profesionālajām spējām, ja tas ir nepieciešams Iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Iepirkuma komisijai, ka tam faktiski būs pieejami šo personu resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas;
      4. Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību konkrētā līguma izpildē. Šādā gadījumā Pretendentam un personai, uz kuras saimnieciskajām un finansiālajām iespējām tas balstās, ir jābūt solidāri atbildīgiem par Iepirkuma līguma izpildi;
      5. Ja Pretendents līguma izpildē piesaista apakšuzņēmēju, paredzot tam izpildei nodot konkrētu līguma daļu un tās vērtība ir 10 % (desmit procenti) no kopējās Iepirkuma līguma vērtības vai lielāka, Pretendentam jāiesniedz apakšuzņēmēja parakstīts dokuments (apliecinājums vai vienošanās), kas pierāda apakšuzņēmēja uzņemtās saistības Iepirkuma īstenošanā un piedalīšanos Iepirkuma līguma izpildē un informāciju pa to, kādu Iepirkuma (līguma) daļu (kurus darbus) īstenos apakšuzņēmējs. Pretendenta piesaistītajam apakšuzņēmējam iesniedzamajā dokumentā jānorāda informācija par to, vai tas atbilst mazā vai vidējā uzņēmēja statusam.
      6. Pretendentam jābūt atbilstošam Ministru kabineta noteikumu Nr. 442 prasībām.
   2. **Pretendentam jāiesniedz:**
      1. Pretendentam jāiesniedz **pieredzes apraksts** (kas atbilst Nolikuma 4. pielikumam), kas apliecina, ka pretendentam iepriekšējo 3 (trīs) gadu laikā (2021., 2022., 2023. gadā un 2024. gadā līdz piedāvājuma iesniegšanas dienai) ir laikā ir veicis vismaz 1 (vienu) tehniskā specifikācijā līdzvērtīgu pēc apjoma un satura preču piegādi. Atbilstoši nolikuma 4. pielikuma prasībām “Pretendenta pieredzes apraksts”;
      2. Atbilstoši nolikuma 2. pielikuma prasībām iesniedz: “Pieteikuma forma dalībai atklātajā konkursā”.
      3. Atbilstoši nolikuma 3. pielikuma prasībām iesniedz “Finanšu piedāvājumu”.

*Finanšu piedāvājumā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē sasniegtu Tehniskajā specifikācijā noteikto mērķi un izpildītu noteiktās piegādes. Pretendenta Finanšu piedāvātajā līgumcenā ir ietverts normatīvo aktu izmaiņu risks un piegādes pakalpojuma pašizmaksas (tajā skaitā arī materiālu, darbaspēka, Preces transportēšanas un**piegādes izmaksas) sadārdzinājuma risks. Pasūtītājs nemaksās nekādus pretendenta papildu izdevumus, kas nebūs iekļauti Finanšu piedāvājumā norādītajā cenā.*

*Piedāvājumā cenu norāda euro (EUR) bez pievienotās vērtības nodokļa. Piedāvājuma cena ir jāaprēķina un jānorāda ar precizitāti 2 (divas) zīmes aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un Iepirkuma komisija ņems vērā tikai 2 (divas) zīmes aiz komata.*

* + 1. Atbilstoši nolikuma 5. pielikuma prasībām iesniedz “Informācija par apakšuzņēmējiem / informācija par personām, uz kurām pretendents balstās” (iesniedz gadījumā, ja pakalpojuma izpildē tiek piesaistīts apakšuzņēmējs).
    2. Ja Pretendents plāno piesaistīt apakšuzņēmējus, tad Pretendentam jāiesniedz informācija par tiem vai ja Pretendents balstās uz citu personu spējām, lai apliecinātu Pretendenta atbilstību Nolikuma noteiktajām prasībām, Pretendentam jāiesniedz informācija par personu, kas sagatavota saskaņa ar Nolikumam 5. pielikumu;
    3. Ārvalstī reģistrēts pretendents kopā ar piedāvājumu iesniedz kompetentas institūcijas izziņu ar informāciju par amatpersonām, kā arī apliecinājumu, ka izziņā minētā informācija joprojām ir aktuāla.

1. **Tehniskais piedāvājums**
   1. Tehniskais piedāvājums jāsagatavosaskaņā ar Nolikumam pievienoto tehniskospecifikāciju/tehnisko piedāvājumu (Nolikuma 1. pielikums).
   2. Pretendents tiek izslēgts no dalības Iepirkumā, ja Iepirkumu komisija konstatē, ka nav iesniegti tehniskā piedāvājuma dokumenti, vai tie un to saturs neatbilst Nolikuma tehniskās specifikācijas prasībām.
2. **Finanšu piedāvājums**
   1. Finanšu piedāvājumā Pretendents norāda līgumcenu par Preci, ievērojot šādus nosacījumus:
      1. Preces līgumcenā ir ietvertas visas izmaksas, kas saistītas ar Pasūtītāja izstrādātajai tehniskajai specifikācijai atbilstošas Preces piegādi, kā arī ar līguma saistību izpildi, ņemot vērā Iepirkuma līguma projektā noteiktos piegādātāja pienākumus, tajā skaitā arī nodokļi un nodevas, izņemot pievienotās vērtības nodokli (turpmāk – PVN);
      2. Kopējā līgumcena par visu Preces daudzumu ir jānorāda *euro* (EUR), ar ne vairāk kā 2 (diviem) cipariem aiz komata.
3. **Piedāvājumu vērtēšana**
   1. Pretendentu atlasi un piedāvājumu vērtēšanu Iepirkumu komisija veic slēgtā sēdē saskaņā ar Nolikuma un Likuma prasībām.
   2. Iepirkumu komisija pārbauda piedāvājumu atbilstību Nolikumā norādītajām prasībām. Par atbilstošiem tiek uzskatīti tikai tie piedāvājumi, kuri atbilst visām Nolikumā norādītajām prasībām. Iepirkumu komisija Pretendenta kvalifikācijas atbilstības pārbaudi var veikt tikai tam Pretendentam, kuram būtu piešķiramas Iepirkuma līguma slēgšanas tiesības. Pretendents ir atbildīgs par sniegto ziņu patiesumu.
   3. Iepirkumu komisija veiks Likuma 9. panta astotās daļas izslēgšanas noteikumu pārbaudi, ievērojot Likuma 9. panta devītās, desmitās vienpadsmitās un divpadsmitās daļas noteikumus.
   4. Piedāvājumu vērtēšanas laikā Iepirkumu komisija pārbauda vai piedāvājumā nav aritmētisku kļūdu. Ja Iepirkumu komisija piedāvājumā konstatē aritmētiskas kļūdas, tā šīs kļūdas izlabo. Par visiem aritmētisko kļūdu labojumiem Iepirkumu komisija paziņo Pretendentam, kura piedāvājumā labojumi izdarīti. Vērtējot piedāvājumu, kurā bijušas aritmētiskās kļūdas, Iepirkumu komisija ņem vērā tikai iepriekš noteiktajā kārtībā labotās kļūdas.
   5. Iepirkumu komisija piedāvājumu atbilstību tehniskās specifikācijas prasībām izvērtē, pārbaudot, tehnisko piedāvājumu un vai Pretendenta iesniegtajā Iepirkuma pieteikumā (Nolikuma 3. pielikums) par piedalīšanos Iepirkumā ir ietverts Pretendenta apliecinājums, ka Pretendents apņemas izpildīt visas Iepirkuma tehniskajā specifikācijā izvirzītās prasības. Ja šāds apliecinājums Pretendenta iesniegtajā pieteikumā par piedalīšanos Iepirkumā nav ietverts, Iepirkumu komisija tālāk šo piedāvājumu neizskata.
   6. Iepirkumu komisija līguma slēgšanas tiesības piešķir visiem Pretendentiem, kuri atbilst visām Iepirkuma Nolikumā noteiktajām prasībām un ir iesnieguši piedāvājumu~~.~~
   7. Visi Pretendenti tiek informēti par Iepirkumu komisijas pieņemto lēmumu Likumā noteiktajā kārtībā.
   8. Pasūtītājs vai tā pārstāvis attiecībā uz pretendentu, kuram saskaņā ar normatīvajiem aktiem publisko iepirkumu jomā būtu piešķiramas līguma slēgšanas tiesības, pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts sankcijas. Ja attiecībā uz pretendentu vai kādu no minētajām personām noteiktās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts sankcijas kavēs līguma izpildi, pretendents ir izslēdzams no dalības līguma slēgšanas tiesību piešķiršanas iepirkumā.
   9. Ja Pasūtītājs atbilstoši normatīvajiem aktiem publisko iepirkumu jomā ir paredzējis iespēju veikt tiešus maksājumus apakšuzņēmējam, tad Nolikuma 7.8. punktā minēto pārbaudi veic arī attiecībā uz pretendenta norādīto apakšuzņēmēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt apakšuzņēmēju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja apakšuzņēmējs ir personālsabiedrība. Ja attiecībā uz šādu apakšuzņēmēju vai kādu no minētajām personām noteiktās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts sankcijas kavēs līguma izpildi, attiecīgais pretendents ir izslēdzams no dalības līguma slēgšanas tiesību piešķiršanas procedūrā, ja tas 10 darbdienu laikā pēc pieprasījuma izsniegšanas vai nosūtīšanas dienas nav šādu apakšuzņēmēju nomainījis saskaņā ar normatīvajos aktos publisko iepirkumu jomā noteikto kārtību.
4. **Iepirkuma līgums**
   1. Iepirkuma līguma /vispārīgās vienošanās projekts ir Nolikuma neatņemama sastāvdaļa (Nolikuma 6. pielikums).
   2. Pasūtītājs slēdz Iepirkuma līgumu/ vispārīgās vienošanās ar Iepirkumu komisijas izraudzīto Pretendentu saskaņā ar Likuma 9. panta piecpadsmito daļu.
   3. Pasūtītājs ir tiesīgs pārtraukt iepirkumu, ja tam ir objektīvs pamatojums. Ja iepirkumam nav iesniegti piedāvājumi, iesniegtie piedāvājumi neatbilst tehniskās specifikācijas prasībām, vai piedāvājumu ir mazāk par diviem, iepirkuma komisija pieņem lēmumu izbeigt vai pārtraukt iepirkumu, neizvēloties nevienu piedāvājumu.
5. **Informācija par Pretendenta finansiālo stāvokli netiek prasīta**
6. **Piedāvājuma izvēles kritērijs**
   1. Par Pretendenta piedāvājuma izvēles kritēriju tiek noteikta Pretendenta spēja nepieciešamības gadījumā piegādāt, Pasūtītāja noteiktajā laikā, Pasūtītājam nepieciešamos mobilo telefonu, planšetdatoru un mobilo datu pārraides iekārtu modeļus, ar tiem saistītās iekārtas un aksesuārus par viszemāko cenu. Piedāvājumam jāatbilst visām Nolikumā noteiktajām prasībām. Līgumcenā jābūt iekļautiem visiem nodokļiem (izņemot PVN) un izdevumiem (t.sk. ar piegādi saistītie izdevumi līdz Pasūtītāja norādītai adresei u.c.).
7. **Apakšuzņēmēju nomaiņas kārtība**
   1. Iepirkuma procedūrā izraudzītais Pretendents nav tiesīgs bez saskaņošanas ar Pasūtītāju veikt piedāvājumā norādīto apakšuzņēmēju nomaiņu un iesaistīt papildu apakšuzņēmējus Iepirkuma līguma izpildē. Pasūtītājs var prasīt apakšuzņēmēja viedokli par nomaiņas iemesliem. Pasūtītājs var Iepirkuma līgumā noteikumos paredzēt, ka Iepirkuma procedūrā izraudzītajam Pretendentam ir pienākums saskaņot ar Pasūtītāju papildu personāla iesaistīšanu Iepirkuma līguma izpildē.
   2. Piedāvājumā norādītā apakšuzņēmēja nomaiņa pieļaujama tikai Iepirkuma līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā apakšuzņēmēja nomaiņai Iepirkuma līguma noteikumos norādītajos gadījumos un gadījumos, kad piedāvātais apakšuzņēmējs neatbilst Nolikumā izvirzītajām prasībām vai tam nav vismaz tādas pašas kvalifikācijas un pieredze, kas tika vērtēts, izvēloties Pretendenta piedāvājumu ar viszemāko cenu.
   3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
      1. piedāvātais apakšuzņēmējs neatbilst Nolikumā apakšuzņēmējiem izvirzītajām prasībām;
      2. tiek nomainīts apakšuzņēmējs, uz kura iespējām Iepirkuma procedūrā izraudzītais Pretendents balstījies, lai apliecinātu savas kvalifikācijas atbilstību paziņojumā par līgumu un Nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā izraudzītais Pretendents atsaucies, apliecinot savu atbilstību Iepirkuma procedūrā noteiktajām prasībām, vai tas atbilst šā Nolikumā minētajiem Pretendentu izslēgšanas gadījumiem;
      3. pārbaudot apakšuzņēmēja atbilstību, Pasūtītājs piemēro Nolikumā minētos izslēgšanas nosacījumus;
      4. apakšuzņēmēja maiņas rezultātā tiktu izdarīti tādi grozījumi Pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Nolikumā noteiktajiem piedāvājuma izvērtēšanas kritērijiem.
   4. Pasūtītājs atļauj vai atsaka Pretendentam apakšuzņēmēju nomaiņu iespējami īsā laikā, bet ne vēlāk kā 10 (desmit) darbdienu laikā pēc tam, kad saņēmis visu atbilstošo informāciju un dokumentus, kas nepieciešami lēmuma pieņemšanai.
8. **Nepamatoti lēta piedāvājuma noteikšana**
   1. Ja Iepirkumu komisija konstatē, ka piedāvājums konkrētam publiskam Preču piegādes līgumam varētu būt nepamatoti lēts, Iepirkumu komisija pirms šī piedāvājuma noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem.
   2. Detalizētais skaidrojums īpaši var attiekties uz:
      1. Piegādājamo Preču izmaksām;
      2. īpaši izdevīgajiem preces piegādes apstākļiem, kas ir pieejami Pretendentam;
      3. Piedāvātās Preces īpašībām un oriģinalitāti;
      4. Pretendenta iespējām saņemt komercdarbības atbalstu.
9. **Citi nosacījumi**

13.1. Pretendents var iesniegt jautājumus par Nolikumu un/vai Iepirkuma priekšmetu nosūtot informāciju elektroniski, pa faksu vai vēstules veidā, saskaņā Likuma 9. panta sestās daļas nosacījumiem.

13.2. Nolikums izstrādāts saskaņā ar Likumu;

13.3. Citas saistības attiecībā uz Iepirkuma norisi, kas nav atrunātas Nolikumā, nosakāmas saskaņā ar Latvijas Republikas spēkā esošiem normatīvajiem aktiem.

## 1. pielikums

iepirkumam

Nr. LTV 2024/119

**TEHNISKĀ SPECIFIKĀCIJA**

**“Par mobilo telefonu, planšetdatoru un mobilo datu pārraides iekārtu piegādi”**

iepirkuma identifikācijas numurs LTV 2024/119

*(pretendenta nosaukums)* piedāvā un apliecina veikt iepirkuma nolikuma 1.4. punktā noteiktā iepirkuma priekšmeta – mobilo telefonu, planšetdatoru, un mobilo datu pārraides iekārtu, mobilo telefonu un planšetdatoru aksesuāru un papildaprīkojumu (turpmāk – Prece) piegādi Pasūtītāja vajadzībām, izpildi, ievērojot un izpildot šī iepirkuma nolikuma un tā pielikumu nosacījumus.

1. **Vispārējās prasības.**
   1. Pasūtītāja pilnvarotā persona, vispārīgās vienošanās un noslēgto iepirkuma līgumu ietvaros, nosūtīs elektroniski visiem Pretendentiem uzaicinājumu iesniegt piedāvājumus ar informāciju par Pasūtītājam nepieciešamo Preci (obligātās tehniskās prasības, apjoms, piedāvājumu iesniegšanas termiņi u.c.).
   2. Katrs Pretendents sagatavo piedāvājumu un to nosūta elektroniski Pasūtītāja pilnvarotajai personai uz e-pastu: [cenuaptauja@ltv.lv](mailto:cenuaptauja@ltv.lv) , ievērojot Pasūtītāja uzaicinājumā noteikto piedāvājuma iesniegšanas termiņu, saturu un formu. Piedāvājumus, kas nosūtīti pēc uzaicinājumā norādītā piedāvājumu iesniegšanas termiņa, Pasūtītāja pilnvarotā persona neizskata un ir uzskatāms, ka attiecīgais Pretendents atsakās no konkrētā Pasūtījuma izpildes.
   3. Ja vairāku Pretendentu piedāvājumi ir iesniegti ar vienādu cenu, Pasūtītājs izvēlas to Preces piegādātāju, kura piedāvājums ir iesniegts pirmais (e-pasta nosūtīšanas laiks), ja arī iesniegšanas laiks ir vienāds, tad uzvarētājs tiek izvēlēts rīkojot izlozi.
   4. Pasūtītāja pilnvarotā persona katra veicamā pasūtījuma gadījumā izvērtē visu Pretendentu iesūtītos piedāvājumus un to atbilstību Pasūtītāja uzaicinājumā norādītajām prasībām un izvēlās tā pretendenta piedāvājumu, kura piedāvājums atbilstošs uzaicinājumam ir ar viszemāko cenu par vienu vienību.
   5. Pasūtītājs patur tiesības katra pasūtījuma ietvaros neizvēlēties nevienu no iesniegtajiem piedāvājumiem un attiecīgo pasūtījumu neveikt.
   6. Pasūtītājs elektroniski informē visus Pretendentus, kas iesūtījuši savus piedāvājumus, par pieņemto lēmumu un izraudzīto piegādātāju Preču pasūtījuma piegādei, kā arī e-pastā norāda uzvarējušā pretendenta piedāvāto cenu.
   7. Pretendents, kurš ir izraudzīts veikt Preču piegādi, 1 (vienas) darba dienas laikā, pēc šī pielikuma 1.6. punktā noteiktā e-pasta saņemšanas, elektroniski Pasūtītājam nosūta apstiprinājumu veikt Pasūtījumu par piedāvājumā norādīto līgumcenu. Ja apstiprinājums minētajā termiņā netiek nosūtīts, Pasūtītāja pilnvarotā persona ir tiesīga izvēlēties nākamo lētāko piedāvājumu, informējot par to visus pretendentus, kas bija iesnieguši piedāvājumus.
   8. Ja Pasūtītājam, 60 dienu laikā pēc notikušās cenu aptaujas, rodas nepieciešamība pēc identiskiem iekārtu komplektiem, uzvarējušais pretendents var tikt aicināts piegādāt papildus iekārtas par piedāvāto cenu. Atteikuma gadījumā, piegāde var tikt piedāvāta nākamajam zemāko cenu iesūtījušajam pretendentam vai tiek rīkota jauna cenu aptauja.
   9. Pretendents, nosūtot savu piedāvājumu, apliecina savu piekrišanu un piedāvājuma atbilstību sekojošām vispārējām Preču piegādes prasībām:

1.tabula

| **Nr.**  **p.k.** | **Piegādes izpilde** | **Obligātie (minimālie) piegādes nosacījumi un prasības** |
| --- | --- | --- |
| 1. | Prece | Jauna, nelietota, nav piesaistīta kādam konkrētam mobilo sakaru tīklam, lietotāja veselībai droša. Precei jābūt ražotai ne agrāk kā 18 (astoņpadsmit) mēnešus pirms attiecīgo Vispārīgās vienošanās ietvaros iesniegto piedāvājumu iesniegšanas dienas. |
| 2. | Preces piegāde | Pasūtītāja uzaicinājumā norādītajā laikā, kas var mainīties atbilstoši piegādes steidzamībai, bet nav mazāks par 3 (trim) darba dienām no dienas, kad Pasūtītājs ir elektroniski saņēmis no Pretendenta apstiprinājumu veikt Preču piegādi par piedāvājumā norādīto līgumcenu. |
| 3. | Preces piegādes vieta | Zaķusalas krastmala 33, Rīga, Pasūtītāja telpas. Vienojoties ar Pasūtītāju, Prece var tikt piegādāta uz Pasūtītāja norādīto pakomātu. |
| 4. | Preces iepakojums un noformējums | Neatvērtā, oriģinālā, ražotāja iepakojumā ar uz tā norādītu Preces modeļa nosaukumu. CE marķējums uz Preces korpusa. Uzraksti uz pogām un korpusa ir ar latīņu alfabēta burtiem. |
| 5. | Preces komplektācija | Pilnā ražotāja paredzētajā komplektācijā ***un ar atbilstošu EU standarta 230V tīkla lādētāju****, ja tas ir paredzēts komplektā*. Ja nepieciešams, papildus iekārtas ražotāja komplektācijai, pasūtītājs norāda nepieciešamos aksesuārus un papildaprīkojumu (tabula 8). Aksesuāri un papildaprīkojums var tikt pasūtīti atsevišķi no iekārtas. |
| 6. | Preces tehniskā dokumentācija | Precei ir lietošanas instrukcija latviešu un/vai angļu valodā un garantijas apliecība, ja attiecīgā veida Precei tādas ir paredzētas. |
| 7. | Preces garantijas termiņš | Ne mazāk kā 24 (divdesmit četri) mēneši no Preces pavadzīmes abpusējas parakstīšanas dienas. **Garantijas termiņš tiek norādīts preces pavadzīmē.** |
| 8. | Preces trūkumu bezmaksas novēršana garantijas laikā | Pretendents piedāvā tikai tādas Preces piegādi, kuras garantijas remontu nodrošina preces ražotāja autorizēts serviss. Ja tāds nav pieejams, preces bojājuma gadījumā, Pretendents nodrošina bojātās preces apmaiņu pret jaunu. |

1. Pretendents, parakstot savu tehnisko piedāvājumu, apliecina, ka spēj nodrošināt Preces piedāvājumu, atbilstoši sekojošām prasībām. Piedāvājums ir paredzēts tikai Pretendenta iespēju novērtēšanai un tam nav saistības ar nākotnē paredzēto iekārtu modeļu cenu aptauju piedāvājumu cenām:

**Mobilais telefons**

2.tabula

|  |  |
| --- | --- |
| ***Modelis:*** | ***Samsung Galaxy S24*** |
| *Iebūvētās atmiņas apjoms GB:* | *256* |
| *Operatīvās atmiņas apjoms GB:* | *Ražotāja paredzētais* |
| *Korpusa krāsa:* | *Melna* |
| *Mobilo tīklu atbalsts:* | *5G* |
| *WiFi datu pārraide:* | *ir* |
| *Papildus aprīkojums (ja nav ražotāja komplektā):* | *Lādētājs, silikona apvalks, aizsargstikls* |
| *Papildus atmiņas karte:* | *1TB* |
|  |  |
| ***Piedāvātā komplekta cena (bez PVN):*** |  |

**Planšetdators**

3.tabula

|  |  |
| --- | --- |
| ***Modelis:*** | ***Apple iPad Air 11’’ M2*** |
| *Iebūvētās atmiņas apjoms GB:* | *128* |
| *Operatīvās atmiņas apjoms GB:* | *Ražotāja paredzētais* |
| *Korpusa krāsa:* | *pelēka* |
| *Mobilo tīklu atbalsts:* | *nav* |
| *WiFi datu pārraide:* | *ir* |
| *Papildus aprīkojums (ja nav ražotāja komplektā):* | *Lādētājs, vāciņu tipa apvalks* |
| *Papildus atmiņas karte:* | *nav* |
|  |  |
| ***Piedāvātā komplekta cena (bez PVN):*** |  |

**Mobilā datu pārraides iekārta**

4.tabula

|  |  |
| --- | --- |
| ***Modelis:*** | ***Jebkurš atbilstošs*** |
| *Iebūvētās atmiņas apjoms GB:* | *Ražotāja paredzētais* |
| *Iebūvēts akumulātors:* | *nav* |
| *Korpusa krāsa:* | *Ražotāja paredzētais* |
| *Mobilo tīklu atbalsts:* | *3G, LTE* |
| *WiFi datu pārraide:* | *802.11 a/b/g/n/ac* |
| *Ethernet pieslēgums:* | *ir* |
| *Analogā telefona pieslēguma iespēja:* | *nav* |
| *Papildus aprīkojums (ja nav ražotāja komplektā):* | *230V tīkla barošanas bloks* |
|  |  |
| ***Piedāvātā komplekta cena (bez PVN):*** |  |

**Autonomā lādēšanas iekārta**

6.tabula

|  |  |
| --- | --- |
| ***Modelis:*** | ***Jebkurš atbilstošs*** |
| *Akumulātora ietilpība mAh:* | *20000* |
| *Akumulātora tips/tehnoloģija:* | *-* |
| *Ieejas savienojuma/-u tips, skaits:* | *USB-C vai MicroUSB* |
| *Izejas savienojuma/-u tips, skaits(min.):* | *USB-A* |
| *Iekārtas ātrās uzlādes funkcija (ieeja):* | *nav* |
| *Pieslēgtās iekārtas ātrās uzlādes funkcija (izeja):* | *nav* |
| *Uzlādes indikācijas tips:* | *Ciparu % vai svītru iedaļas* |
| *Maksimālais svars/gabarītu izmēri:* | *-* |
|  |  |
| ***Piedāvātā komplekta cena (bez PVN):*** |  |

**Aksesuāri**

7.tabula

|  |  |  |  |  |  |
| --- | --- | --- | --- | --- | --- |
| ***Nosaukums*** | | ***Parametri*** | ***Skaits*** | ***Cena*** | ***Summa*** |
| *Lādētāja vads* | | *USB-A/USB-C* | *1* |  |  |
| *Lādētājs telefonam* | | *PD 20W USB-C* | *1* |  |  |
| *Austiņas* | | *Samsung, 3,5mm spraudnis* | *1* |  |  |
|  | |  |  |  |  |
|  | ***Piedāvātā pasūtījuma cena (bez PVN):*** | | | |  |

1. Pretendents, parakstot savu tehnisko piedāvājumu, apliecina, ka nodrošinās mobilo telefonu un planšetdatoru aksesuāru un papildaprīkojumu piedāvājumu, atbilstoši sekojošām prasībām:

Mobilo telefonu un planšetdatoru aksesuāri un papildaprīkojums

8.tabula

|  |  |
| --- | --- |
| **Nosaukums** | **Obligātās (minimālās) tehniskās prasības** |
| ***Iekārtas akumulatora lādētājs*** | Iekārtai atbilstošs EU standarta 230V ātrais tīkla lādētājs. Lādētāja jauda un atbalstāmās uzlādes tehnoloģijas atbilst konkrētās iekārtas ražotāja deklarētajām, maksimālā iekārtas akumulatora uzlādes ātruma sasniegšanai. Lādētājs ir iekārtas ražotāja oriģinālprodukts vai arī līdzvērtīgas vai labākas kvalitātes cita ražotāja produkts. |
| ***Iekārtas silikona apvalks*** | Mobilās iekārtas silikona apvalkam ir jāatbilst piegādājamās iekārtas modelim un jābūt izgatavotam no izturīga un elastīga materiāla. Tam ir jānosedz iekārtas korpuss no 5 pusēm (displeja puse paliek neaizsegta, izņemot nelielu pārlaidumu pa perimetru iekārtas fiksācijai) un jāpasargā iekārtas korpuss no triecieniem un skrāpējumiem. Iekārta cieši ievietojas apvalkā un tās izņemšanai ir jāpielieto zināma piepūle. Apvalkam jānodrošina pilnīga piekļuve taustiņiem un ekrānam, kā arī tam ir jābūt visiem nepieciešamajiem izgriezumiem austiņai, mikrofonam un kamerai. Apvalka krāsai ir jābūt pieskaņotai iekārtas korpusa krāsai vai caurspīdīgam vai atbilstošai pasūtījumā norādītajai. |
| ***Iekārtas vāciņu tipa apvalks*** | Mobilās iekārtas vāciņu tipa apvalkam ir jāatbilst piegādājamās iekārtas modelim un jābūt izgatavotam no izturīga materiāla. Aizvērtā stāvoklī tam ir jānosedz iekārtas korpuss no visām pusēm un jāpasargā iekārtas korpuss no triecieniem un skrāpējumiem. Iekārta cieši ievietojas apvalkā un tās izņemšanai ir jāpielieto zināma piepūle. Apvalkam atvērtā stāvoklī jānodrošina pilnīga piekļuve taustiņiem un ekrānam, kā arī tam ir jābūt visiem nepieciešamajiem izgriezumiem austiņai, mikrofonam un kamerai. Apvalka krāsai ir jābūt pieskaņotai iekārtas korpusa krāsai vai atbilstošai pasūtījumā norādītajai. |
| ***Iekārtas aizsargstikls*** | Mobilās iekārtas displeja aizsargstiklam ir jāatbilst piegādājamās iekārtas modelim un jābūt izgatavotam no rūdītā stikla. Stiklam jānodrošina pilnīga piekļuve taustiņiem un ekrānam, kā arī tam ir jābūt visiem nepieciešamajiem izgriezumiem austiņai, mikrofonam un kamerai. Stikls pilnībā nosedz ekrāna izgaismoto daļu. Līmējošā saistviela nodrošina drošu saķeri ar iekārtas stiklu bez gaisa ieslēgumiem visā aizsargstikla platībā. |
| ***Papildatmiņas karte*** | Papildatmiņas kartei ir jāatbilst piegādājamās iekārtas nodrošinātajam formātam un jānodrošina stabila darbība iekārtas sastāvā. Ātrdarbība – iekārtas ražotāja paredzētā maksimālās veiktspējas sasniegšanai, un ne mazāka kā Class 10 (V10). |
| ***Austiņas*** | Austiņas paredzētas kvalitatīvai skaņas signāla atskaņošanai no mobilās iekārtas izmantojot vadu vai bezvadu tehnoloģijas. Austiņās ir iebūvēts mikrofons lietotāja runas pārraidei. |
| ***Iekārtas lādētāja kabelis*** | Mobilās iekārtas lādētāja kabelis ir atbilstošs iekārtas ražotāja izvirzītajām tehniskajām prasībām un nodrošina datu pārsūtīšanas un maksimālo iekārtas akumulatora uzlādes režīmu atbalstu. Kabelis ir iekārtas ražotāja oriģinālprodukts, vai līdzvērtīgas vai labākas kvalitātes cita ražotāja produkts. |
| ***Iekārtas papildaprīkojuma pieslēgšanas kabelis*** | Kabelis nodrošina nepieciešamo ārējo iekārtu pieslēgšanu mobilajai ierīcei un atbilst tās ražotāja noteiktajām tehniskajām prasībām. Kabelis ir iekārtas ražotāja oriģinālprodukts. Ja Pasūtītājs to ir norādījis cenu aptaujas uzaicinājumā, tad tas var būt arī līdzvērtīgas vai labākas kvalitātes cita ražotāja produkts. |
| ***Autonomā lādēšanas iekārta (Powerbanka)*** | Iekārta paredzēta mobilo telefonu un planšetdatoru uzlādei no iebūvētā akumulatora. Iekārta nodrošina ātro uzlādes funkciju abos darbības virzienos. |
| ***Mobilo datu pārraides iekārta*** | Iekārta paredzēta mobilo datu pārraidei LV mobilo operatoru datu pārraides tīklos un ir aprīkota ar ierīču Wi-Fi un/vai Ethernet pieslēguma iespējām. Iekārta nav piesaistīta kādam konkrētam operatora tīklam. |

2. pielikums

atklāta konkursa

Nr. LTV 2024/119

**PIETEIKUMA FORMA DALĪBAI ATKLĀTAJĀ KONKURSĀ**

**“Par mobilo telefonu, planšetdatoru un mobilo datu pārraides iekārtu piegādi ”**

iepirkuma identifikācijas numurs LTV 2024/119

Ar šo, sniedzot izsmeļošu un patiesu informāciju, *[Pretendenta nosaukums, reģ. Nr.]* (turpmāk – Pretendents), attiecībā uz iepirkumu **“**Par mobilo telefonu, planšetdatoru un mobilo datu pārraides iekārtu piegādi (iepirkuma identifikācijas numurs LTV 2024/119**)** (turpmāk – Iepirkums), piesakās piedalīties iepirkumā un apliecina, ka:

1. Pretendents apliecina, ka apņemas ievērot visas Iepirkuma Nolikuma un tā pielikumos izvirzītās prasības, tajā skaitā, apņemas izpildīt visas Iepirkuma Tehniskajā specifikācijā (Nolikuma 1. pielikums) izvirzītās prasības.
2. Pretendents apliecina, ka Pretendents ir iepazinies ar Nolikumā iekļauto līguma projektu (Nolikuma 7. pielikums), tostarp, Pretendents izprot Iepirkuma līguma projektā iekļautus nosacījumus un piekrīt/apņemas izpildīt līguma projekta nosacījumus.
3. Pretendents apliecina, ka visas piedāvājumā sniegtās ziņas ir patiesas.
4. Pretendents apliecina, ka piedāvājums nesatur komercnoslēpumu, un piekrīt tajā iekļautās informācijas publicēšanai.

|  |  |
| --- | --- |
| **Pretendenta juridiskā adrese**  (ja faktiskā adrese atšķiras, jānorāda arī tā): |  |
| Pretendents atbilst **mazajam** vai **vidējam uzņēmumam[[2]](#footnote-2)** (jānorāda atbilstošais) |  |
| Tālruņa numurs: |  |
| **Pretendenta rekvizīti**: | |
| Banka: |  |
| Konts: |  |
| Kods: |  |
| **Kontaktpersona par izteikto piedāvājumu** (saziņai ar Iepirkuma komisiju): |  |
| Vārds, uzvārds: |  |
| Ieņemamais amats: |  |
| E-pasts: |  |
| Tālruņa numurs: |  |
| **Iepirkuma līguma paraksttiesīgās personas vārds, uzvārds, statuss:** |  |
| Vārds, uzvārds, amats: |  |
| **Līguma parakstīšanas forma:**  Lūdzam norādīt, vai Pretendents piekrīt Iepirkuma līgumu noslēgt elektroniskā formā, parakstot līgumu ar drošu elektronisko parakstu, kas satur laika zīmogu (eDoc formātā[[3]](#footnote-3)). |  |
| **Persona, kura būs atbildīga par līguma izpildi** (tiks ierakstīta līgumā kā kontaktpersona ikdienas saziņai un līguma koordinācijas jautājumos): |  |
| Vārds, uzvārds: |  |
| Ieņemamais amats: |  |
| E-pasts: |  |
| Tālruņa numurs: |  |

5. Pretendents apliecina, ka piedāvājums ir izstrādāts neatkarīgi.

6. Pretendents apzinās, ka var tikt izslēgts no dalības Iepirkuma procedūrā, ja atklāsies, ka šis apliecinājums jebkādā veidā nav izsmeļošs un patiess.

7. Pretendents ir pilnvarojis katru personu, kuras paraksts atrodas uz Iepirkuma piedāvājuma, parakstīt šo apliecinājumu Pretendenta vārdā.

8. Pretendents informē, ka (pēc vajadzības, atzīmējiet vienu no turpmāk minētajiem):

|  |  |
| --- | --- |
| **☐** | 8.1. Ir iesniedzis piedāvājumu neatkarīgi no konkurentiem[[4]](#footnote-4) un bez konsultācijām, līgumiem vai vienošanām, vai cita veida saziņas ar konkurentiem; |
| **☐** | 8.2. Tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu. |

9. Pretendentam, izņemot gadījumu, kad Pretendents šādu saziņu ir paziņojis saskaņā ar šī apliecinājuma 8.2. apakšpunktu, ne ar vienu konkurentu nav bijusi saziņa par:

9.1. cenām;

9.2. cenas aprēķināšanas metodēm, faktoriem (apstākļiem) vai formulām;

9.3. nodomu vai lēmumu piedalīties vai nepiedalīties Iepirkumā (iesniegt vai neiesniegt piedāvājumu);

9.4. tādu piedāvājuma iesniegšanu, kas neatbilst Iepirkuma prasībām;

9.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis Iepirkums.

10. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā ar šī apliecinājuma 8.2. apakšpunktu.

11. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% (desmit procentu) apmēram no pārkāpēja pēdējā finanšu gada neto apgrozījuma, un Publisko iepirkumu likums paredz uz 12 (divpadsmit) mēnešiem izslēgt Pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi Pretendentu, kurš iecietības programmas[[5]](#footnote-5) ietvaros ir sadarbojies ar to, no naudas soda vai naudas sodu samazinājusi.

(*uzņēmuma vadītāja vai tā pilnvarotās[[6]](#footnote-6) personas (pievienot pilnvaras oriģinālu vai apliecinātu kopiju) paraksts, tā atšifrējums)*

(Piezīme: Pretendents atbilstoši situācijai aizpilda tukšās vietas šajā formā, kā arī aizpilda pielikumu vai izmanto to kā apliecinājuma paraugu.)

Pielikums

**Informācija par Pretendenta saziņu ar konkurentiem saistībā ar konkrēto iepirkumu**

|  |  |  |
| --- | --- | --- |
| **Nr.** | **Uzņēmums – konkurents, ar kuru ir bijusi saziņa** | **Saziņas veids, mērķis, raksturs un saturs** |
|  | [Komersanta nosaukums, reģ. Nr.] |  |
|  |  |  |

3. pielikums

iepirkumam

Nr. LTV2024/119

**FINANŠU PIEDĀVĀJUMA FORMA**

**“Par mobilo telefonu, planšetdatoru un mobilo datu pārraides iekārtu piegādi ”**

iepirkuma identifikācijas numurs LTV 2024/119

Saskaņā ar atklātā konkursā “Par mobilo telefonu, planšetdatoru un mobilo datu pārraides iekārtu piegādi ” (identifikācijas Nr. LTV 2024/119) **noteikumiem,\_\_\_\_\_\_\_\_\_\_\_\_\_ (Pretendenta nosaukums)** apstiprina, ka piekrīt iepirkuma noteikumiem un piedāvā izpildīt līguma nosacījumus par šādām cenām:

Pretendents, iesniedzot tehnisko piedāvājumu, ir apzinājis tipiem atbilstošo iekārtu klāstu un uz piedāvājuma iesniegšanas brīdi var piedāvāt sekojošas preces\*(Tehniskās specifikācijas 2-7 tabulas):

|  |  |  |  |
| --- | --- | --- | --- |
| **Modeļa tips** | **Modelis** | **Cena (bez PVN)** | **Piezīmes** |
| Mobilais telefons |  |  |  |
| Planšetdators |  |  |  |
| Mobilā datu pārraides iekārta |  |  |  |
| Autonomā lādēšanas iekārta |  |  |  |
| Aksesuāri | --- |  | (pasūtījuma kopsumma) |
|  | |  |  |
| **Kopā, EUR bez PVN:** | |  |  |

*Piezīmes – orientējošās cenas, kas netiks iekļautas iepirkuma līgumā.*

*Finanšu piedāvājumā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē sasniegtu Tehniskajā specifikācijā noteikto mērķi un izpildītu noteiktās piegādes. Pretendenta Finanšu piedāvātajā līgumcenā ir ietverts normatīvo aktu izmaiņu risks un piegādes pakalpojuma pašizmaksas (tajā skaitā arī materiālu, darbaspēka, Preces transportēšanas un piegādes izmaksas) sadārdzinājuma risks.*

*Pasūtītājs nemaksās nekādus pretendenta papildu izdevumus, kas nebūs iekļauti Finanšu piedāvājumā norādītajā cenā.*

*Piedāvājumā cenu norāda euro (EUR) bez pievienotās vērtības nodokļa. Piedāvājuma cena ir jāaprēķina un jānorāda ar precizitāti 2 (divas) zīmes aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un Iepirkuma komisija ņems vērā tikai 2 (divas) zīmes aiz komata.*

Ar šo apstiprinām un garantējam sniegto ziņu patiesumu un precizitāti, kā arī atbilstību Nolikuma prasībām.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums, datums, zīmogs)*

4. pielikums

iepirkumam

Nr. LTV2024/119

**PRETENDENTA PIEREDZES APRAKSTA FORMA**

**“Par mobilo telefonu, planšetdatoru un mobilo datu pārraides iekārtu piegādi ”**

iepirkuma identifikācijas numurs LTV 2024/119

Pretendents, tā *amats, vārds, uzvārds* personā, kurš(-a) darbojas pamatojoties uz *statūtiem/pilnvaras*, apliecina, ka iepriekšējo 3 (trīs) gadu laikā pretendents ir veicis vismaz 3 (trīs) tehniski līdzvērtīgu darbu apjomu:

|  |  |  |  |  |
| --- | --- | --- | --- | --- |
| **Nr.**  **p.k.** | **Līdzvērtīga preču piegāde** | **Piegādes aptuvenā summa, EUR**  **bez PVN** | **Piegādes laiks**  **(no – līdz)** | **Kontaktpersona uzziņām - vārds, uzvārds, tālruņa numurs un e – pasta adrese** |
| 1. |  |  |  |  |
| … |  |  |  |  |
|  |  |  |  |  |

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(Uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums, datums, zīmogs)*

5. pielikums

iepirkumam

Nr. LTV2024/119

**INFORMĀCIJA PAR APAKŠUZŅĒMĒJIEM /**

**INFORMĀCIJA PAR PERSONĀM, UZ KURĀM PRETENDENTS BALSTĀS**

Apliecinu, ka piedalīšos /*Pretendenta nosaukums, reģ.Nr.*/ piedāvājumā iepirkumam “Par mobilo telefonu, planšetdatoru un mobilo datu pārraides iekārtu piegādi ” iepirkuma identifikācijas numurs LTV 2024/119 *kā* *apakšuzņēmējs /vai persona, uz kuras iespējām Pretendents balstās*, lai pierādītu, ka tā kvalifikācija atbilst Iepirkuma nolikuma prasībām. Ja Pretendentam tiks piešķirtas tiesības slēgt Iepirkuma līgumu, nodrošināšu apliecinājumā norādīto.

Apakšuzņēmējs *(informācija par apakšuzņēmēju, kā arī visiem apakšuzņēmēju apakšuzņēmējiem)*/ vai persona, uz kuras iespējām Pretendents balstās, *(atstāt atbilstošo):*

|  |  |
| --- | --- |
| Nosaukums/vārds, uzvārds |  |
| Nodokļu maksātāja reģistrācijas Nr./  Personas kods |  |
| Adrese |  |

*Atbilst/neatbilst* mazā vai vidējā[[7]](#footnote-7) uzņēmuma statusam *(atstāt atbilstošo)*.

Apakšuzņēmējam/vai personai, uz kuras iespējām Pretendents balstās, nododamo darbu veids un darbu apjoms:

|  |  |
| --- | --- |
| Nododamo pakalpojumu apjoms no kārtējā darbu apjoma (%) | Apakšuzņēmēja paredzēto darbu īss apraksts |
|  |  |

Iepirkuma līguma izpildei nododamo resursu uzskaitījums *(uzskaitījums vai apraksts)*:

Apakšuzņēmēja/vai personas, uz kuras iespējām Pretendents balstās, paraksttiesīgās amatpersonas:

|  |  |  |  |  |
| --- | --- | --- | --- | --- |
|  |  |  |  |  |
| *vieta* | *datums* | *amats* | *paraksts* | *amatpersonas vārds, uzvārds* |

6. pielikums

iepirkumam

Nr. LTV2024/119

**Vispārīgās vienošanās Projekts**

“Par mobilo telefonu, planšetdatoru un mobilo datu pārraides iekārtu piegādi ”

ID Nr. LTV2024/119

Rīga   *Dokumenta parakstīšanas datums ir pēdējā elektroniskā paraksta pievienošanas datums.*

VSIA “Latvijas Televīzija”, tās valdes priekšsēdētājs Ivars Priede, valdes loceklis Gints Miķelsons, kuri rīkojas uz statūtu pamata,turpmāk - Pasūtītājs no vienas puses un izpildītāji, kuri saskaņā ar iepirkuma “Par mobilo telefonu, planšetdatoru un mobilo datu pārraides iekārtu piegādi ”, ID Nr. LTV2024/119, rezultātiem ir ieguvuši tiesības noslēgt Vispārīgo vienošanos un iepirkuma līgumus:

1. \_\_\_\_\_\_\_\_\_\_\_\_\_\_\_\_**,** tās vārdā \_\_\_\_\_\_\_\_\_\_\_\_\_\_, kurš rīkojas saskaņā ar \_\_\_\_\_\_\_\_\_;

2. \_\_\_\_\_\_\_\_\_\_\_\_\_\_\_\_**,** tās vārdā \_\_\_\_\_\_\_\_\_\_\_\_\_\_, kurš rīkojas saskaņā ar \_\_\_\_\_\_\_\_\_;

3. \_\_\_\_\_\_\_\_\_\_\_\_\_\_\_\_**,** tās vārdā \_\_\_\_\_\_\_\_\_\_\_\_\_\_, kurš rīkojas saskaņā ar \_\_\_\_\_\_\_\_\_,

visi kopā turpmāk saukti Izpildītāji un atsevišķi Izpildītājs, katra no pusēm atsevišķi/kopā turpmāk saukti Puse/Puses), pamatojoties uz iepirkumu rezultātiem, noslēdz šādu vispārīgo vienošanos (turpmāk – Vienošanās):

1. **Vienošanās priekšmets**
   1. Šī Vienošanās nosaka Pasūtītāja un Izpildītāju tiesības un pienākumus, iepirkuma līguma (turpmāk – Līgums) slēgšanas un pasūtījumu veikšanas nosacījumus un kārtību.
   2. Šīs Vienošanas darbības laikā Izpildītāji apņemas nodrošināt Pasūtītājam mobilo telefonu, planšetdatoru un mobilo datu pārraides iekārtu, to aksesuāru un papildaprīkojuma (turpmāk – Prece) piegādi, saskaņā ar šīs Vienošanās noteikto kārtību, Līgumu un Līguma 1. pielikumā ietverto tehnisko specifikāciju.
   3. Vienošanās kopējo summu veido visu Vienošanās darbības laikā noslēgto Līgumu kopējā summa. Piegādes līguma kopējo summu veido visu Piegādes līguma darbības laikā veikto pasūtījumu kopējā summa.
   4. Ar šīs Vienošanās parakstīšanu katram Izpildītājam tiek piešķirtas tiesības slēgt Līgumu ar Pasūtītāju. Līgums tiek parakstīts vienlaicīgi ar Vienošanas parakstīšanu, pretējā gadījumā Izpildītājs zaudē Līguma slēgšanas tiesības.
   5. Vienošanās darbības laikā Pasūtītājs veic Preces pasūtījumu pēc vajadzības, Līguma izpildes gaitā un tajā noteiktajā kārtībā.
2. **Izpildītāja izraudzīšanās**
   1. Lai izraudzītos katra Pasūtījuma piegādātāju, Vienošanās 7.7. punktā noteiktā Pasūtītāja pilnvarotā persona uz Vienošanās 7.7. punktā norādītajām Izpildītāju pilnvaroto personu elektroniskajām pasta adresēm (turpmāk – e-pasts) vienlaikus nosūta uzaicinājumu iesniegt piedāvājumu, kurā norāda nepieciešamo Preču tehnisko specifikāciju, apjomu, piedāvājumu iesniegšanas termiņus, kas nedrīkst būt īsāks par 1 (vienu) darba dienu pēc uzaicinājuma nosūtīšanas un Preces piegādes termiņu. Izpildītāju pilnvarotām personām ir elektroniski jāapstiprina uzaicinājuma saņemšana.
   2. Katrs Izpildītājs sagatavo piedāvājumu un nosūta elektroniski Pasūtītāja pilnvarotajai personai uz Vienošanās 7.7. punktā norādīto e-pastu, ievērojot Pasūtītāja uzaicinājumā noteikto piedāvājuma iesniegšanas termiņu, saturu un formu. Piedāvājumus, kas nosūtīti pēc uzaicinājumā norādītā piedāvājumu iesniegšanas termiņa, Pasūtītājs neizskata un ir uzskatāms, ka attiecīgais Izpildītājs atsakās no konkrētā Pasūtījuma izpildes.
   3. Izpildītājiem ir jāiesniedz piedāvājumi par visu attiecīgajā Pasūtītāja pasūtījumā noteikto Preču klāstu un apjomu.
   4. Ja vairāku Pretendentu piedāvājumi ir iesniegti ar vienādu cenu, Pasūtītājs izvēlas to Preces piegādātāju, kura piedāvājums ir iesniegts pirmais (e-pasta nosūtīšanas laiks), ja arī iesniegšanas laiks ir vienāds, tad uzvarētājs tiek izvēlēts rīkojot izlozi.
   5. Pasūtītāja pilnvarotā persona katra veicamā pasūtījuma gadījumā izvērtē visu Pretendentu iesūtītos piedāvājumus un to atbilstību Pasūtītāja uzaicinājumā norādītajām prasībām un izvēlās tā pretendenta piedāvājumu, kura piedāvājums atbilstošs uzaicinājumam, ir ar viszemāko kopējo cenu.
   6. Pasūtītājs patur tiesības katra pasūtījuma ietvaros neizvēlēties nevienu no iesniegtajiem piedāvājumiem un attiecīgo pasūtījumu neveikt.
   7. Pasūtītāja pilnvarotā persona elektroniski informē visus Izpildītājus, kas iesūtījuši savus piedāvājumus, par pieņemto lēmumu, norādot uzvarējušā Izpildītāja piedāvāto cenu.
   8. Izpildītājs, kurš ir izraudzīts veikt Preču piegādi, 1 (vienas) darba dienas laikā, pēc šīs vienošanās 2.7. punktā minētā e-pasta saņemšanas, elektroniski Pasūtītāja pilnvarotajai personai nosūta apstiprinājumu veikt Pasūtījumu par piedāvājumā norādīto līgumcenu. Ja apstiprinājums minētajā termiņā netiek nosūtīts, Pasūtītāja pilnvarotā persona ir tiesīga izvēlēties nākamo lētāko piedāvājumu, informējot par to visus pretendentus, kas bija iesnieguši piedāvājumus.
   9. Ja sākotnēji izvēlētais Izpildītājs kavē iepirkuma līgumā noteikto pasūtījuma izpildes termiņu vairāk par 5 (piecām) darba dienām, Pasūtītāja pilnvarotā persona ir tiesīga nodot attiecīgā pasūtījuma vai tās daļas izpildi Izpildītājam ar nākamo piedāvāto zemāko cenu vai atcelt konkrēto pasūtījumu.
3. **Vienošanās darbības laiks**
   1. Vienošanās stājas spēkā ar brīdi, kad to ir parakstījušas visas Vienošanās iesaistītās Puses. Pasūtītājs ir tiesīgs izdarīt pasūtījumus 48 (četrdesmit astoņu) mēnešu ietvaros no vienošanās parakstīšanas dienas vai līdz Vienošanās 1.3. punktā noteiktā Vienošanās apmērā iztērēšanai, atkarība no tā, kurš no šiem apstākļiem iestājas pirmais.
   2. Vienošanās un noslēgtie Līgumi ir spēkā līdz Pušu saistību pilnīgai izpildei.
4. **Pušu tiesības un pienākumi**
   1. Pasūtītāja tiesības un pienākumi:
      1. Par kvalitatīvu preces piegādi Pasūtītājs apņemas samaksāt attiecīgajam Izpildītājam Līgumā noteiktajā termiņā un kārtībā. Pārējās Pasūtītāja tiesības un pienākumi Līguma izpildes ietvaros noteikti Līgumā, ciktāl Vienošanās nav noteikts savādāk.
   2. Izpildītāju tiesības un pienākumi:
      1. Izpildītāji apņemas pienācīgi pildīt Vienošanās un Līgumā noteiktās saistības.
      2. Izpildītājs apņemas ievērot patiesas un godīgas konkurences principus, sagatavojot savus piedāvājumus Vienošanās darbības laikā.
      3. Izpildītāji apņemas visā Vienošanās darbības laikā, kā arī pēc tās darbības laika, neizpaust trešajām personām sakarā ar Vienošanās un/vai Līguma izpildi iegūto, tās rīcībā esošo tehnisko, finansiālo un citu informāciju par Pasūtītāju.
5. **Vienošanās noteikumu grozīšana, tās darbības pārtraukšana**
   1. Par Vienošanās grozījumiem un papildinājumiem, izņemot Vienošanās 6.2. apakšpunktā noteiktos gadījumus, Puses vienojas rakstiski. Vienošanās grozījumi un papildinājumi ir Vienošanās neatņemama sastāvdaļa. Puses var veikt šādus būtiskus Vienošanās grozījumus – precizēt Vienošanās noteikto pakalpojumu tehnisko specifikāciju, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas.
   2. Pasūtītājam ir tiesības vienpusēji izbeigt Vienošanās darbību, par to rakstveidā brīdinot Izpildītājus vismaz 1 (vienu) mēnesi iepriekš.
   3. Katram no Izpildītājiem ir tiesības vienpusēji atkāpties no Vienošanās, par to rakstveidā brīdinot pārējās Puses vismaz 1 (vienu) mēnesi iepriekš. Šādā gadījumā Vienošanās paliek spēkā starp Pasūtītāju un pārējiem Izpildītājiem.
   4. Pasūtītājam ir tiesības izslēgt no dalības Vienošanās konkrētu Izpildītāju, rakstveidā brīdinot visas Puses 10 (desmit) dienas iepriekš, ja attiecīgais Izpildītājs ir ar to noslēgto Līgumu ietvaros vismaz divas reizes kavējis pasūtījuma piegādi vai Preces apmaiņu garantijas termiņu par vairāk nekā 5 (piecām) darba dienām.
   5. Pasūtītājam ir tiesības vienpusēji atkāpties no Vienošanās izpildes (to vienpusēji izbeigt), ja Vienošanos nav iespējams izpildīt tādēļ, ka Vienošanās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcija.
6. **Nepārvarama vara**
   1. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radies to kļūdas vai nevērīgas rīcības rezultātā un, kas kavē vienu no Pusēm veikt kādu no Vienošanās noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus. Vienošanās par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Vienošanās slēgšanas brīdī nebija iespējams paredzēt; kas nav radies Puses vai tās kontrolē esošas personas rīcības dēļ un, kas padara saistību izpildi ne tikai apgrūtinošu, bet neiespējamu. Puses tiek atbrīvotas no atbildības par pilnīgu vai daļēju Vienošanās noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā. Lai attiecīgā Puse tiktu atbrīvota no minētās Vienošanās saistību neizpildes, tai ir jāizdara viss nepieciešamais, lai pārvarētu nepārvaramās varas radītos Vienošanās izpildes šķēršļus. Šādi nepārvaramas varas apstākļi ietver šādas ārkārtas situācijas vai notikumus: dabas katastrofas, epidēmijas, ugunsnelaime, plūdi, citas stihiskas nelaimes, sabiedriskie nemieri, bankroti, karš un kara darbība.
   2. Pusei, kuras saistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 3 (trīs) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu.
   3. Puses tiek atbrīvotas no atbildības saskaņā ar Vienošanās 6.1. punktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 3 (trīs) mēnešiem, katrai Pusei ir tiesības izbeigt Vienošanos sakarā ar tā izpildīšanas neiespējamību.
   4. Par nepārvaramu varu netiek uzskatīti Preces defekti vai to piegādes kavējumi (ja vien minētās problēmas tieši neizriet no nepārvaramās varas), darba strīdi vai streiki.
   5. Ja Vienošanās izpilde ir apgrūtināta, vai nepiespējama COVID-19 epidēmijas vai ar to saistīto Latvijas Republikas normatīvo aktu un/vai valsts pārvaldes iestāžu rīkojumu dēļ, Puses var vienoties par attiecīgiem Vienošanās grozījumiem vai tā izbeigšanu, ja Vienošanos nav iespējams pildīt vispār.
7. **Nobeiguma noteikumi**
   1. Kādam no Vienošanās noteikumiem zaudējot spēku Latvijas Republikas normatīvo aktu grozījumu gadījumā, Vienošanās nezaudē spēku tā pārējos punktos, un šajā gadījumā Pušu pienākums ir piemērot Vienošanos atbilstoši Latvijas Republikā spēkā esošajiem normatīvajiem aktiem.
   2. Ja kādai no Pusēm tiek mainīts juridiskais statuss, Pušu amatpersonu paraksta tiesības, Pušu pilnvarotās personas vai kādi Vienošanās minētie Pušu vai to pilnvaroto personu rekvizīti – tālruņa, elektroniskā pasta adreses, adreses, amati, struktūrvienību nosaukumi u.c. šāda veida informācija, tad tā nekavējoties, rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Vienošanās esošo informāciju par citu Pusi. Šajā apakšpunktā minētie nosacījumi attiecas arī uz visiem Vienošanās un tā pielikumos minētajiem Pušu pārstāvjiem (atbildīgajām personām, pilnvarotajām personām) un to rekvizītiem.
   3. Pušu reorganizācija nevar būt par pamatu Vienošanās pārtraukšanai vai izbeigšanai. Gadījumā, ja kāda no Pusēm tiek reorganizēta, Vienošanās paliek spēkā un tā noteikumi ir saistoši Pušu tiesību pārņēmējam.
   4. Neviena no Pusēm nedrīkst nodot savas tiesības, kas saistītas ar Vienošanos un izriet no tās, trešajai personai bez pārējo Pušu rakstiskas piekrišanas.
   5. Strīdus, kas var rasties Vienošanās izpildes rezultātā vai sakarā ar Vienošanos, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos noteiktajā kārtībā.
   6. Jautājumus, kas nav atrunāti Vienošanās, Puses risina saskaņā ar Latvijas Republikā spēkā esošajiem normatīvajiem aktiem.
   7. Puses vienojas, ka ar Vienošanās izpildi saistītos jautājumus (iesniegt pretenzijas, veikt saraksti, parakstīt pavadzīmes u.c.) risinās šādas Pušu pilnvarotās personas:
      1. no Pasūtītāja puses: \_\_\_\_\_\_\_\_\_ (tālr. \_\_\_\_\_\_, mob. \_\_\_\_\_\_\_\_, e-pasts \_\_\_\_\_\_\_);
      2. no Izpildītāju puses:
         1. \_\_\_\_\_\_\_\_\_\_: \_\_\_\_\_\_\_ (tālr. \_\_\_\_\_\_\_\_\_, mob. \_\_\_\_\_\_\_\_\_\_, e-pasts: \_\_\_\_\_);
         2. \_\_\_\_\_\_\_\_\_\_: \_\_\_\_\_\_\_ (tālr. \_\_\_\_\_\_\_\_\_\_, mob. \_\_\_\_\_\_\_\_, e-pasts: \_\_\_\_\_\_\_);
         3. \_\_\_\_\_\_\_\_\_: \_\_\_\_\_\_\_\_ (tālr. \_\_\_\_\_\_\_\_, mob. \_\_\_\_\_\_\_\_\_, e-pasts: \_\_\_\_\_\_\_).
   8. Minētās Pušu pilnvarotās personas ir informētas par saviem pienākumiem pilnvaroto personu statusā un par to, ka tās kā pilnvarotās personas ir minētas Vienošanās un Līgumos. Informācija par Pušu pilnvarotajām personām tiek nodota otrai Pusei tikai Vienošanās un Līgumā norādītajiem nolūkiem un tikai saistībā ar Vienošanās un Līgumā noteikto saistību izpildi. Mainoties pilnvarotajām personām, jāinformē otra Puse 7.2. punktā noteiktajā termiņā un jāpārtrauc datu apstrāde par personām, kuras vairs neatbilst pilnvaroto personu statusam šī Līguma ietvaros.
   9. Pusei ir tiesības apstrādāt no otras Puses iegūtos fizisko personu datus tikai ar mērķi noslēgt Vienošanos un Līgumu un nodrošināt Vienošanās un Līgumā noteikto saistību izpildi, ievērojot tiesību aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti.
   10. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
   11. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Vienošanās vai Līgumā noteikts citādāk, vai tiesību normatīvie akti paredz šādu tiesību nodošanu.
   12. Ja saskaņā ar tiesību aktiem Pusēm var rasties pienākums nodot tālāk trešajām pusēm no otras Puses iegūtos fizisko personu datus, tai pirms šādu datu nodošanas jāinformē otra Puse, ja vien tiesību akti to neaizliedz.
   13. Katra no Pusēm ir tiesīga nekavējoties apturēt turpmāku personas datu nosūtīšanu, ja otra Puse nenodrošina datu apstrādes prasību ievērošanu, ko tai uzliek Vienošanās vai Līgums vai jebkādi piemērojamie tiesību akti. Šajā gadījumā Puse, kas konstatē pārkāpumu, ir tiesīga pieprasīt otrai Pusei nodoto datu atdošanu atpakaļ un tam sekojošu datu dzēšanu no otras Puses sistēmām.
   14. Puses apņemas pēc otras Puses pieprasījumā iznīcināt otras Puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai.
   15. Sarakste Vienošanās ietvaros starp Pusēm notiek pa e-pastu. E-pastu nosūtīšanas/saņemšanas laiks tiek fiksēts uz Pasūtītāja elektroniskā pasta atskaitēm, kas nepieciešamības gadījumā katrai no Pusēm var kalpot par pierādījumu par attiecīgā e-pasta nosūtīšanu.
   16. Vienošanās 7.7.punktā noteiktās Pušu pilnvarotās personas nav pilnvarotas izdarīt grozījumus un labojumus Vienošanās un tās pielikumos un parakstīt Līgumus.
   17. Vienošanās kopā ar pielikumiem, kas ir tās neatņemamas sastāvdaļas, ir sastādīta uz \_\_\_\_ (\_\_\_\_\_\_\_\_\_) lapām. Vienošanās ir sastādīta \_\_\_\_\_\_ (\_\_\_\_\_\_\_\_) identiskos eksemplāros latviešu valodā ar vienādu juridisko spēku un katrai Pusei izsniegts pa vienam eksemplāram.
8. **Pušu rekvizīti un paraksti**

|  |  |  |  |
| --- | --- | --- | --- |
| **Pasūtītājs**  **VSIA “Latvijas Televīzija”**  Vienotais reģistrācijas Nr.40003080597  Zaķusalas krastmalā 33, Rīgā, LV-1050  Norēķinu konts: LV54HABA0001408045529  Banka: A/S “Swedbank”  Bankas kods: HABALV22  \_\_\_\_\_\_\_\_\_\_\_\_\_\_\_\_\_\_\_\_  Ivars Priede  valdes priekšsēdētājs  Gints Miķelsons  Valdes loceklis | **Izpildītājs Nr.1**  \_\_\_\_\_\_\_\_\_\_\_\_\_\_\_\_\_\_ | **Izpildītājs Nr.2**  \_\_\_\_\_\_\_\_\_\_\_\_\_\_\_\_\_\_\_ | **Izpildītājs Nr.3**  \_\_\_\_\_\_\_\_\_\_\_\_\_\_\_\_\_\_\_ |

1.pielikums

vispārīgās vienošanās Nr. LTV 2024/119

**LĪGUMS**

**Par mobilo telefonu, planšetdatoru un mobilo datu pārraides iekārtu piegādi**

ID Nr. LTV 2024/119

Rīgā *Dokumenta parakstīšanas datums ir pēdējā elektroniskā paraksta pievienošanas datums.*

**VSIA “Latvijas Televīzija”** tās vārdā valdes priekšsēdētājs Ivars Priede, valdes loceklis Gints Miķelsons, kuri rīkojas uz statūtu pamata, turpmāk Pasūtītājs no vienas puses un

\_\_\_\_\_\_\_\_\_\_\_\_\_\_tās vārdā \_\_\_\_\_\_\_\_\_\_\_\_\_\_, kurš rīkojas uz \_\_\_\_\_\_\_\_\_\_\_\_\_\_pamata, turpmāk – Izpildītājs, no otras puses, turpmāk atsevišķi - Puse, kopā sauktas - Puses, noslēdz šāda satura iepirkuma līgumu, turpmāk – Līgums.

1. **Vispārīgie noteikumi**
   1. Izpildītājs ir piedalījies Pasūtītāja Publisko iepirkumu likuma 9. panta kārtībā rīkotajā iepirkumā “Par mobilo telefonu, planšetdatoru un mobilo datu pārraides iekārtu piegādi”. Identifikācijas Nr. LTV 2024/119.
   2. Saskaņā ar Pasūtītāja iepirkuma komisijas 2024. gada \_\_.\_\_\_\_\_\_\_\_\_\_\_\_\_ lēmumu Izpildītājs ir ieguvis tiesības slēgt vispārīgo vienošanos un šo Līgumu.
2. **Līguma priekšmets**
   1. Pasūtītājs uzdod un Izpildītājs apņemas pēc pasūtījuma veikt jaunu (nelietotu, neatjaunotu) mobilo telefonu, planšetdatoru un mobilo datu pārraides iekārtu piegādi un mobilo telefonu un planšetdatoru aksesuāru un papildaprīkojumu (turpmāk – Preces) piegādi, saskaņā ar šī Līguma un tā pielikuma “Tehniskā specifikācija” (turpmāk – pielikums) noteiktajām prasībām Līgumā noteiktajā termiņā un kārtībā.
   2. Pasūtītājs norēķinās ar Izpildītāju par Līguma 2.1. punktā piegādātajām Precēm Līgumā noteiktajā termiņā un kārtībā.
3. **Norēķinu kārtība**
   1. Pasūtītājs norēķinās ar Izpildītāju par piegādāto Preci 15 (piecpadsmit) darba dienu laikā pēc attiecīgās Preču pavadzīmes saņemšanas un abpusējas parakstīšanas, ja Pasūtītājs nav izvirzījis pretenzijas pret Izpildītāju par Preču piegādes izpildi.
   2. Preču piegādes kopējā summā ietvertas visas izmaksas, kas saistītas ar Preču vērtību, piegādi, darbaspēka un transporta izdevumiem, garantijas nodrošināšanu, nodokļiem (izņemot PVN), nodevām, nepieciešamo atļauju iegūšanu no trešajām personām un visas citas ar Preču piegādes savlaicīgu un kvalitatīvu izpildi saistītās izmaksas.
   3. Pasūtītājs maksājumu veic *euro* (EUR) bezskaidras naudas norēķinu veidā uz Izpildītāja rēķinā norādīto norēķinu kontu bankā.
   4. Līgumā paredzētie maksājumi skaitās veikti no dienas, kad attiecīgais naudas pārvedums ir veikts no Pasūtītāja bankas konta, saskaņā ar Pasūtītāja bankas izsniegtu izziņu vai konta izrakstu
4. **Pušu saistības**
   1. Izpildītājs apņemas veikt Preču piegādi Pasūtītāja uzaicinājumā norādītajā laikā, kas var mainīties atbilstoši preču piegādes steidzamībai, bet nav mazāks par 3 (trīs) darba dienām un nav lielāks par 30 (trīsdesmit) darba dienām no brīža, kad Izpildītājs, atbilstoši vispārīgās vienošanās 2.8. punktā noteiktajam, ir elektroniski nosūtījis Pasūtītājam apstiprinājumu veikt Preču piegādi par piedāvājumā norādīto līgumcenu.
   2. Izpildītājs apņemas piegādāt Preci Pasūtītājam uz Zaķusalas krastmalu 33, Rīgā (Pasūtītāja telpām), Pušu pilnvarotajām personām iepriekš saskaņojot konkrētu Preču piegādes laiku, atbilstoši Pasūtītāja pasūtījumam un šī Līguma un tā pielikumā noteiktajai kārtībai. Saskaņojot ar Pasūtītāju, prece var tikt piegādāta uz Pasūtītāja norādītu pakomātu.
   3. Preču piegādi Pasūtītājam apliecina attiecīgo Pušu pilnvaroto pārstāvju abpusēji parakstīta preču piegādes pavadzīme.
   4. Pasūtītāja pilnvarotā persona pārbauda piegādātās Preces atbilstību šī Līguma pielikuma un attiecīgā Preču pasūtījumā norādītajām prasībām. Ja piegādātā Prece atbilst visām šajā punktā minētajām prasībām, Pasūtītāja pilnvarotā persona paraksta Preču piegādes pavadzīmi.
   5. Ja Pasūtītāja pilnvarotā persona konstatē Preču neatbilstību Līguma 4.4. punktā noteiktajām prasībām, Pasūtītāja pilnvarotā persona neparaksta Preču piegādes pavadzīmi un elektroniski nosūta Izpildītāja pilnvarotajai personai pamatotu atteikumu pieņemt Piegādi. Attiecīgajam Izpildītājam par saviem līdzekļiem ir jānovērš pretenzijā norādītos piegādāto Preču trūkumus, nepieciešamības gadījumā tās apmainot pret līdzvērtīgām vai augstākas kvalitātes un/vai tehniskā līmeņa Precēm.
   6. Izpildītājs garantē, ka tam ir visas tiesības noslēgt šo Līgumu un nav nepieciešama citu personu piekrišana.
   7. Pasūtītājs apņemas savlaicīgi veikt samaksu par piegādāto Preci saskaņā ar Līguma 3.2.punktu.
   8. Pasūtītāja pilnvarotā persona izdara pasūtījumus atbilstoši vispārējā vienošanās un šajā Līgumā un tā pielikumā noteiktajai kārtībai.
5. **Preču kvalitāte un garantija**
   1. Izpildītājām jānodrošina piegādāto Preču garantijas termiņš 24 (divdesmit četri) mēneši no attiecīgās Preču piegādes pavadzīmes abpusējas parakstīšanas dienas, kurā jānodrošina ražotāja defektu bezmaksas remonts vai aizvietošana ar līdzvērtīgiem vai augstākas kvalitātes un/vai tehniskā līmeņa precēm.
   2. Ja Preču garantijas laikā atklājas Preču bojājumi, kas nav radušies Preču nepareizas lietošanas rezultātā, Pasūtītāja pilnvarotā persona sastāda pretenziju un elektroniski nosūta Izpildītāja pilnvarotajai personai uz Līguma 10.3. punktā norādīto elektronisko pasta adresi.
   3. Garantijas saistības ir spēkā ar nosacījumiem, ja Pasūtītājs ievēro Preču ekspluatācijas noteikumus.
6. **Pušu atbildība**
   1. Ja Pasūtītājs nepamatoti neievēro Līgumā noteiktos samaksas termiņus, tad Pasūtītājs maksā Izpildītājam nokavējuma procentus no nesamaksātās Līguma summas, aprēķinot nokavējuma procentus pēc likumiskās gada procentu likmes apmēra, kas noteikta saskaņā ar Civillikuma 1765. panta otro daļu, proporcionāli kavējuma dienu skaitam.
   2. Ja Izpildītājs nav pienācīgi veicis Līgumā paredzēto Preču piegādi Līguma 4.1. punktā noteiktajā termiņā, Pasūtītājam ir tiesības pieprasīt līgumsodu 50,00 EUR (piecdesmit *euro*, 00 centi) apmērā par katru nokavēto Preču piegādes kalendāro dienu, bet ne vairāk kā 10% no attiecīgā Preču pasūtījuma kopējās summas un veikt atbilstošu Līguma maksājumu samazinājumu, vai arī Izpildītājam ir jāsamaksā līgumsods 10 (desmit) darba dienu laikā pēc attiecīgā Pasūtītāja rēķina nosūtīšanas.
   3. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
   4. Līgumsodu vai nokavējumu procentu samaksa neatbrīvo Puses no pārējo iepirkumu līguma saistību izpildes un zaudējumu atlīdzināšanas pienākuma.
   5. Izpildītājs uzņemas atbildību par zaudējumiem, kuri nodarīti Pasūtītājam un trešajām personām sakarā ar Līguma noteikumu pārkāpumu, ja Izpildītājs tajos ir vainojams.
7. **Nepārvarama vara**
   1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās). Lai attiecīgā Puse varētu atsaukties uz nepārvaramās varas radītajiem Līguma izpildes šķēršļiem tai vispirms ir jāizdara viss iespējamais, lai tos novērstu.
   2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
   3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
   4. Par nepārvaramu varu netiek uzskatīti Preces defekti vai to piegādes kavējumi (ja vien minētās problēmas tieši neizriet no nepārvaramās varas), darba strīdi vai streiki.
   5. Ja Līguma izpilde ir apgrūtināta, vai nepiespējama COVID-19 epidēmijas vai ar to saistīto Latvijas Republikas normatīvo aktu un/vai valsts pārvaldes iestāžu rīkojumu dēļ, Puses var vienoties par attiecīgiem Līguma grozījumiem vai tā izbeigšanu, ja Līgumu nav iespējams pildīt vispār.
8. **Līguma darbības termiņš un izbeigšana**
   1. Līgums stājas spēkā ar tā abpusējas parakstīšanas dienu. Līguma parakstīšanas datums tiek norādīts Līguma pirmās lapas augšējā stūrī.
   2. Līgums ir spēkā, kamēr ir spēkā Līguma 1.2. punktā minētā iepirkuma vispārīgā vienošanās.
   3. Noslēgtais Līgums uzliek pienākumu Pusēm pildīt apsolīto. Vēlāk radušās grūtības sakarā ar Līguma izpildi, nedod nevienai no Pusēm tiesības atkāpties no Līguma, pat atmaksājot zaudējumus otrai Pusei. Izņēmums no šī noteikuma ir nepārvaramas varas apstākļu radītas neparedzētas grūtības un Līgumā minētie gadījumi.
   4. Pasūtītājam ir tiesības vienpusēji atkāpties no Līguma izpildes (to vienpusēji izbeigt), ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcija.
9. **Konfidencialitāte**
   1. Puses nedrīkst izpaust informāciju par otru Pusi, trešajām personām un Līgumu, izņemot publiski pieejamu informāciju, bez otras Puses rakstiskas atļaujas, izņemot normatīvajos aktos (Publisko iepirkumu likums, Informācijas atklātības likums) noteiktajos gadījumos.
   2. Līguma noteiktais informācijas neizpaužamības pienākums ir spēkā neierobežotu laiku un paliek spēkā arī tad, ja Puse vienpusēji atkāpjas no Līguma vai ja Līgums izbeidzas citādi.
10. **Nobeiguma noteikumi**
    1. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt Līgumu, ar to iegūstot savu pārstāvamo vārdā Līgumā minētās tiesības un pienākumus. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
    2. Visi Līguma grozījumi un papildinājumi ir spēkā tikai tad, ja tiek noformēti rakstiski un ir abu Pušu parakstīti. Šādi Līguma grozījumi un papildinājumi ar to parakstīšanas brīdi kļūst par šī Līguma neatņemamu sastāvdaļu.
    3. Puses vienojas, ka par Līguma izpildi saistītos jautājumus risinās šādas Pušu pilnvarotās personas:
       1. Pasūtītājs piešķir tiesības pārstāvēt Pasūtītāju organizatoriskajos jautājumos ar tiesībām pasūtīt Preces un parakstīt Līgumā noteiktās Preču pavadzīmes, iesniegt pretenzijas: \_\_\_\_ (tālr.\_\_\_, mob.\_\_; e-pasts: \_\_\_\_\_\_).
       2. Izpildītājs piešķir tiesības pārstāvēt Izpildītāju ar tiesībām iesniegt Preču piedāvājumus, apstiprināt Preču pasūtījumus un parakstīt Līgumā noteiktās Preču pavadzīmes: \_\_\_\_ (tālr.\_\_\_, mob.\_\_; e-pasts: \_\_\_\_\_\_).
    4. Gadījumā, ja kāds no Līguma punktiem izrādītos pretlikumīgs vai nesaistošs, tad tam nav ietekmes uz pārējiem Līguma punktiem vai saistībām. Tādā gadījumā abas Puses uzsāk savstarpējas pārrunas, lai atrastu alternatīvu noteikumu, kas nemainītu pušu komerciālos un/vai ekonomiskos mērķus.
    5. Visi paziņojumi, lūgumi un pretenzijas, kas var tikt iesniegti vai pieprasīti saskaņā ar Līgumu, ir jāiesniedz rakstiskā veidā.
    6. Puses uzrāda otrai Pusei visus dokumentus, kas attiecas uz Līguma izpildi, 3 (trīs) darba dienu laikā pēc otras Puses pieprasījuma.
    7. Puses nevar nodot Līguma saistību izpildi trešajai personai bez otras Puses iepriekšējas rakstiskas piekrišanas.
    8. Izpildītājs drīkst veikt apakšuzņēmēju nomaiņu un/vai piesaistīšanu Līguma izpildē atbilstoši Publisko iepirkumu likuma 62. panta nosacījumiem.
    9. Jebkādas domstarpības, strīdi vai pretenzijas, kas rodas Līguma dēļ vai sakarā ar tā pārkāpumiem, neizpildi vai spēkā neesamību, tiek risinātas pārrunu ceļā. Gadījumā, ja Puses nevar panākt vienošanos, tad attiecīgais strīds tiek nodots izskatīšanai Latvijas Republikas tiesā atbilstoši Latvijas Republikas Civilprocesa likumā noteiktajai lietu piekritībai.
    10. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu un/vai adreses izmaiņām, vai Līguma 10.3. punktā noteikto Pušu pilnvaroto personu nomaiņu, Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
    11. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam.
    12. Līgums un tā pielikums, kas ir Līguma neatņemama sastāvdaļa, ir sastādīti divos eksemplāros latviešu valodā, katrs kopā ar pielikumu uz \_\_ (\_\_\_) lapām, un izsniegts pa vienam eksemplāram katrai Pusei.
11. **Pušu rekvizīti**

|  |  |
| --- | --- |
| Pasūtītājs  **VSIA "Latvijas Televīzija"**  Zaķusalas krastmalā 33, Rīgā, LV-1050  Vienotās reģistrācijas Nr.40003080597  Norēķinu konts: LV54HABA0001408045529  Banka: A/S “Swedbank”  Bankas kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ivars Priede  valdes priekšsēdētājs  Gints Miķelsons  Valdes loceklis | Izpildītājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1.pielikums

VSIA “Latvijas Televīzija” un \_\_\_\_\_\_\_\_\_\_\_\_\_\_\_\_\_\_\_\_

Līgumam Nr. \_\_\_\_\_\_\_\_\_\_\_\_\_\_\_\_\_\_\_\_

tehniskā SPECIFIKĀCIJA

Par mobilo telefonu un planšetdatoru piegādi

ID Nr. LTV 2024/119

|  |  |
| --- | --- |
| Pasūtītājs  VSIA “Latvijas Televīzija" | Izpildītājs |
| \_\_\_\_\_\_\_\_\_\_\_\_\_\_\_\_\_\_\_\_\_\_\_  Ivars Priede  valdes priekšsēdētājs  Gints Miķelsons  Valdes loceklis | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. Skatīt Uzņēmumu reģistra tīmekļa vietni: https://www.ur.gov.lv/lv/. [↑](#footnote-ref-1)
2. **Mazais uzņēmums** ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; **Vidējais uzņēmums** ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro. [↑](#footnote-ref-2)
3. https://www.eparaksts.lv/lv/ [↑](#footnote-ref-3)
4. Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura: 1) iesniedz piedāvājumu šim iepirkumam; 2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam. [↑](#footnote-ref-4)
5. Programma, kuras ietvaros uzņēmumam, kas ir vai bija iesaistīts kartelī, Ministru kabineta 29.09.2008. noteikumos Nr.796 „Kārtība, kādā nosakāms naudas sods par Konkurences likuma 11.panta pirmajā daļā un 13.pantā paredzētajiem pārkāpumiem” noteiktajā kārtībā piešķir pilnīgu atbrīvojumu no naudas soda par to, ka tas pirmais brīvprātīgi iesniedz pierādījumus par šo pārkāpumu Konkurences padomei, vai naudas soda samazinājumu par sadarbību ar Konkurences padomi pārkāpuma atklāšanā, ja pilnīgs atbrīvojums no naudas soda nav pieejams. [↑](#footnote-ref-5)
6. Ja piedāvājumu paraksta Pretendenta pilnvarota persona, tad piedāvājumam jāpievieno paraksta tiesīgās personas izdota pilnvara vai normatīvajos tiesību aktos noteiktā kārtībā apliecināta pilnvarojuma kopija. [↑](#footnote-ref-6)
7. **Mazais uzņēmums** ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*; **Vidējais uzņēmums** ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-7)