11.pielikums

Iepirkuma nolikumam

ID Nr. LR LM 2025/35ESF+

**Līguma projekts**

|  |  |
| --- | --- |
| Rīgā, | *Parakstīts ar drošu elektronisku parakstu, un dokumenta datums ir tā elektroniskās*  *parakstīšanas datums* |

**Labklājības ministrija,** reģistrācijas numurs 90000022064, Ingus Allika personā, kurš rīkojas saskaņā ar Ministru kabineta 2004.gada 27.janvāra noteikumiem Nr.49 „Labklājības ministrijas nolikums”, (turpmāk – Pasūtītājs) no vienas puses, un

***­­­­­­­­­­­****\_\_\_\_\_\_\_\_\_\_\_\_\_\_\_\_\_(nosaukums, reģistrācijas numurs), \_\_\_\_\_\_\_\_\_\_\_\_\_\_\_\_\_\_(amats, vārds, uzvārds)* personā, kurš (-a)*rīkojas saskaņā ar (pārstāvības pamats)*(turpmāk - Izpildītājs), no otras puses, abi turpmāk kopā saukti – Puses, bet katrs atsevišķi – Puse,

saskaņā ar Publisko iepirkumu likuma 10. panta pirmās daļas kārtībā veiktā iepirkuma **“Metodikas Sociālais darbs ar grupu mācības”,** identifikācijas numurs LR LM 2025/35ESF+, (turpmāk – Iepirkums), rezultātiem, ar Eiropas Sociālā fonda Plus atbalstu Labklājības ministrijas īstenotā projekta “Profesionāla un mūsdienīga sociālā darba attīstība” (ESF+), Nr.4.3.5.4/1/24/I/001 (turpmāk – Projekta) ietvaros, noslēdz šādu līgumu (turpmāk – Līgums):

1. **Līguma priekšmets** 
   1. Pasūtītājs uzdod, un Izpildītājs apņemas nodrošināt **metodikas Sociālais darbs ar grupu mācības realizēšanu** saskaņā ar Iepirkuma tehnisko specifikāciju (1.pielikums, turpmāk – “Tehniskā specifikācija”) un Izpildītāja finanšu piedāvājumu (2.pielikums), turpmāk – “Finanšu piedāvājums”), turpmāk – “Pakalpojums”, savukārt Pakalpojuma daļa turpmāk - “Nodevums”.
   2. Pakalpojuma sniegšanas apjoms ir noteikts Tehniskajā specifikācijā (1.pielikums).
   3. Risku par Līgumā neparedzētiem darbiem, kas nepieciešami Līguma pilnīgai izpildei, uzņemas Izpildītājs, tai skaitā neparedzēto darbu izmaksas, kuras nav iekļautas Līguma summā, bet ir nepieciešamas Līguma pilnīgai izpildei Līgumā noteiktajā apjomā, kvalitātē un termiņā un kuras izriet no Līguma objekta apraksta arī tad, ja tās nav tieši norādītas Līgumā.
2. **Pušu savstarpējie apliecinājumi**
   1. Puses vienojas par šādu kvalitatīvi sniegta Pakalpojuma definīciju: „Kvalitatīvi sniegts Pakalpojums – darbi izpildīti atbilstoši Līgumā un tā pielikumos noteiktajam apjomam, kārtībai un termiņiem”.
   2. Puses apliecina, ka tām ir visas nepieciešamās pilnvaras un tiesības, lai noslēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
   3. Izpildītājs apliecina, ka ir iepazinies ar Līguma noteikumiem un atzinis tos par saistošiem un izpildāmiem, sniegs Pakalpojumu pilnā apjomā, Līguma 2.1.punktā minētajā kvalitātē, Līgumā noteiktajā kārtībā un atbilstoši Latvijas Republikā spēkā esošo normatīvo aktu prasībām.
   4. Izpildītājs apliecina, ka viņa rīcībā atrodas pietiekoši resursi, lai savlaicīgi un kvalitatīvi veiktu visus Līgumā un tā pielikumos noteiktos pienākumus.
   5. Izpildītājs apliecina, ka Līguma izpilde netiks kavēta un apgrūtināta, kam par pamatu varētu būt Izpildītāja saistības ar trešajām personām.
   6. Izpildītājs apliecina, ka ievēros Pasūtītāja norādījumus (t.sk. mutvārdu un rakstveida) Līguma izpildes laikā.
   7. Izpildītājs ir atbildīgs par savu Līgumā noteikto saistību pilnīgu un savlaicīgu izpildi. Izpildītājs neatbild par tā saistību izpildei noteikta termiņa nokavējumu, ja šo nokavējumu izraisa Pasūtītāja saistību izpildes nokavējums vai Pasūtītāja rīcība, kas nav atbilstoša Līgumam, vai nepārvarama vara.
   8. Izpildītājs apliecina, ka personas, kas ir vai būs iesaistīti Līguma izpildē, ir iepazīstinātas ar noteikumiem par konfidencialitāti pirms darba uzsākšanas.
   9. Puses ir atbildīgas par Līguma neizpildīšanu vai tā nepienācīgu izpildīšanu.
3. **Pakalpojuma nodošanas - pieņemšanas kārtība**
   1. Izpildītājs Pakalpojumu sniedz un nodod atbilstoši Līguma un tā pielikumu noteikumiem.
   2. Izpildītājs Nodevumus sagatavo saskaņā ar Līgumā un Tehniskajā specifikācijā (1.pielikums) norādītajiem termiņiem un iesniedz to Pasūtītāja pārstāvim saskaņošanai.
   3. Pasūtītāja pārstāvim ir pienākums 10 (desmit) darba dienu laikā pēc sagatavotā Nodevuma saņemšanas pārbaudīt sagatavotā Nodevuma atbilstību Līguma noteikumiem, Tehniskās specifikācijas (1.pielikums) noteikumiem un/vai faktiskajai situācijai un pieņemt vai noraidīt to.
   4. Pasūtītāja pārstāvis, iepriekš pa elektronisko pastu par to paziņojot Izpildītājam, var pagarināt Nodevuma atbilstības pārbaudes laiku līdz 15 (piecpadsmit) darba dienām pēc tā saņemšanas, ja Nodevuma apjoma vai citu objektīvu iemeslu dēļ Pasūtītāja pārstāvis nevar ievērot 10 (desmit) darba dienu termiņu.
   5. Ja Nodevums vai tā daļa nav sniegta atbilstoši Līguma noteikumiem, Tehniskai specifikācijai (1.pielikums) un/vai faktiskajai situācijai, tad Pasūtītāja pārstāvim ir pienākums paziņot Izpildītājam par pretenzijām par Nodevumu šādā kārtībā:
      1. Pasūtītāja pārstāvis 10 (desmit) darba dienu laikā pēc Nodevuma saņemšanas rakstiski informē Izpildītāju par pretenzijām par iesniegto Nodevumu un nepieciešamajiem papildinājumiem un/vai labojumiem tajā;
      2. ja Izpildītājs atzīst Pasūtītāja pārstāvja pretenziju par pamatotu, Izpildītājs labo Nodevumu un iesniedz Pasūtītāja pārstāvim laboto Nodevumu Pasūtītāja norādītajā saprātīgajā termiņā, savukārt Pasūtītāja pārstāvis pieņem vai noraida labojumus;
      3. ja Izpildītājs neatzīst Pasūtītāja pārstāvja pretenziju par pamatotu, Izpildītājs rakstiski sniedz skaidrojumu par nepiekrišanas iemeslu. Pēc Izpildītāja skaidrojuma izvērtēšanas un ja tie ir pamatoti, Pasūtītāja pārstāvis vienojas ar Izpildītāju par tālākām darbībām Nodevuma labošanai vai pieņemšanai.
   6. Ja pēc Nodevuma atkārtotas saņemšanas Pasūtītāja pārstāvis konstatē, ka Izpildītājs nav novērsis pretenzijā norādītos trūkumus vai konstatē citu Nodevuma neatbilstību Līgumam, Tehniskai specifikācijai (1.pielikums) un/vai faktiskajai situācijai, kā arī, ja Izpildītājs neiesniedz Nodevumu atkārtotai pārbaudei noteiktajā termiņā, vai Izpildītāja nokavējuma dēļ Pasūtītāja pārstāvim Nodevums vairs nav nepieciešams, Pasūtītāja pārstāvis ir tiesīgs piemērot Līguma 8. sadaļā noteikto līgumsodu.
   7. Visus trūkumus, kurus Pasūtītājs konstatē Izpildītāja sagatavotajā Nodevumā vai tā daļā, Izpildītājs novērš uz sava rēķina. Pasūtītājs neatlīdzina izdevumus, kas Izpildītājam radušies, novēršot Pasūtītāja konstatētos trūkumus.
   8. Ja Pasūtītāja pārstāvis bez pamatota iemesla Līguma 3.3. un 3.4.punktā noteiktajā termiņā nepaziņo Izpildītājam par jebkādu Nodevuma neatbilstību vai konstatētiem trūkumiem, tiek uzskatīts, ka Pasūtītājam nav pretenziju par iesniegto Nodevumu.
   9. Ja Pasūtītāja pārstāvis pieņem Nodevumu, tad Pasūtītāja pārstāvis pa elektronisko pastu par to paziņo Izpildītājam, savukārt Izpildītājs 3 (trīs) darba dienu laikā ar drošu elektronisko parakstu paraksta nodošanas un pieņemšanas aktu (3.pielikums, turpmāk – Akts), un iesniedz Pasūtītāja pārstāvim parakstīšanai.
   10. Nodevums tiek uzskatīts par izpildītu un nodotu Pasūtītājam brīdī, kad abas Puses parakstījušas Aktu. Pēc Akta abpusējas parakstīšanas, Izpildītājs iesniedzis Pasūtītājam rēķinu apmaksai.
   11. Pēc maksājuma veikšanas ar Aktu nodotie Nodevumi kļūst par Pasūtītāja īpašumu.
4. **Pušu pienākumi un tiesības**
   1. Pasūtītāja pienākumi:
      1. iespēju robežās nodrošināt Izpildītāju ar visu nepieciešamo Izpildītāja pieprasīto informāciju un dokumentiem, ciktāl tas ir nepieciešams kvalitatīvai Pakalpojuma sniegšanai;
      2. izvērtēt un saskaņot Izpildītāja iesniegto Pakalpojumu, sniegt komentārus vai argumentēti iebilst par Pakalpojumā iekļauto informāciju;
      3. savlaicīgi informēt Izpildītāju par apstākļiem, notikumiem un problēmām, kas ietekmē vai var ietekmēt Pakalpojuma sniegšanu;
      4. saskaņā ar Līgumā noteikto kārtību veikt Pakalpojuma izvērtēšanu un pieņemšanu vai pretenziju izteikšanu;
      5. saskaņā ar Līgumā noteikto kārtību pieņemt Izpildītāja savlaicīgi, kvalitatīvi, Līguma un tā pielikumu prasībām atbilstoši sniegtu Pakalpojumu un veikt samaksu par saņemto Pakalpojumu;
      6. samaksāt Izpildītājam par Līgumā noteiktajā apjomā un savlaicīgi izpildīto Pakalpojumu saskaņā ar Līguma noteikumiem.
   2. Pasūtītāja tiesības:
      1. pieprasīt Izpildītājam un saņemt no Izpildītāja informāciju par Pakalpojuma izpildes gaitu, kā arī par Līguma izpildi kavējošiem faktoriem un citiem Līguma izpildes jautājumiem;
      2. sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto funkciju vai uzdevumu izpildi;
      3. Līguma izpildes uzraudzībai piesaistīt trešās personas. Pasūtītājs nodrošina, lai šīs personas būtu iepazīstinātas ar Līguma noteikumiem par konfidencialitāti pirms uzraudzības uzsākšanas un būtu rakstiski apņēmušās tos ievērot;
      4. apturēt un atlikt Līgumā paredzētos maksājumus, ārējā normatīvajā aktā vai Ministru kabineta 2016.gada 20.septembra instrukcijā Nr.3 „Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādes” (skatīt šeit: https://likumi.lv/ta/id/285534-arvalstu-finansu-instrumentu-finansetu-civiltiesisku-ligumu-izstrades-un-slegsanas-instrukcija-valsts-tiesas-parvaldes-iestades) noteiktajos gadījumos;
      5. apturēt Līguma izpildi ārējā normatīvajā aktā vai Ministru kabineta 2016.gada 20.septembra instrukcijā Nr.3 „Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādes” (skatīt šeit: https://likumi.lv/ta/id/285534-arvalstu-finansu-instrumentu-finansetu-civiltiesisku-ligumu-izstrades-un-slegsanas-instrukcija-valsts-tiesas-parvaldes-iestades) noteiktajos gadījumos;
      6. apturēt jebkādu no Līguma izrietošo maksājumu uz pārbaudes laiku gadījumā, ja Izpildītājs tiek pārbaudīts uz starptautiskajām vai nacionālajām sankcijām vai būtiskām finanšu un kapitāla tirgus intereses ietekmējošām Eiropas Savienības vai Ziemeļatlantijas līguma organizācijas dalībvalsts noteiktajām sankcijām;
      7. par saviem līdzekļiem veikt kontroli par Līguma izpildi;
      8. Pakalpojuma sniegšanas gaitā Pasūtītājs ir tiesīgs mutvārdos vai rakstveidā izteikt priekšlikumus, ieteikumus un norādījumus t.sk. norādīt uz neatbilstībām vai trūkumiem Līguma izpildē;
      9. apturēt Pakalpojuma izpildi līdz pārkāpuma novēršanai, ja Izpildītājs neievēro Līgumā noteiktās prasības, paziņojot par to Izpildītājam;
      10. dot Izpildītājam saistošus norādījumus par Līguma izpildi, ciktāl tas nemaina vai nepapildina Līguma priekšmetu vai nepadara neiespējamu Līguma izpildi;
      11. jebkurā brīdī pēc nepieciešamības pieprasīt no Izpildītāja dokumentus, kas pamato lauksaimniecības un pārtikas produktu izcelsmi Pakalpojuma ietvaros nodrošinātās ēdināšanas laikā, vai apliecinājumu par lauksaimniecības un pārtikas produktu, kuru izcelsme ir Krievija vai Baltkrievija vai kuri ražoti Krievijā vai Baltkrievijā, neizmantošanu ēdienu un dzērienu pagatavošanā;
      12. izvērtēt 2 (divu) darba dienu laikā Līguma 4.4.13. apakšpunktā noteiktos dokumentus un:
          1. gadījumā, ja konstatē produktu, kura izcelsme ir Krievija vai Baltkrievija vai kurš ražots Krievijā vai Baltkrievijā, pirms ēdināšanas pakalpojuma sniegšanas, Pasūtītāja pārstāvis rakstiski informē Izpildītāja pārstāvi par nepieciešamību aizstāt attiecīgu produktu ar atbilstošās izcelsmes produktu. Izpildītājs šajā apakšpunktā minētajā gadījumā līdz ēdināšanas pakalpojuma sniegšanai novērš konstatētos trūkumus atbilstoši Pasūtītāja norādījumiem un atkārtoti iesniedz dokumentus, kas pamato lauksaimniecības un pārtikas produktu izcelsmi, pievienojot apliecinājumu par lauksaimniecības un pārtikas produktu, kuru izcelsme ir Krievija vai Baltkrievija vai kuri ražoti Krievijā vai Baltkrievijā, neizmantošanu ēdienu un dzērienu pagatavošanā;
          2. gadījumā, ja konstatē produktu, kura izcelsme ir Krievija vai Baltkrievija vai kurš ražots Krievijā vai Baltkrievijā, pēc ēdināšanas pakalpojuma sniegšanas, Pasūtītājs neveic apmaksu par sniegtajiem ēdināšanas pakalpojumiem, samazinot Līguma summu proporcionāli “*Finanšu piedāvājuma” (Līguma 2.pielikums) 1.punktā minētā Nodevuma “Metodikas sociālais darbs ar grupu mācības” izmaksās iekļautās kafijas pauzes cenu atbilstoši “Finanšu piedāvājuma” (10.pielikums) minētajā sadaļā* *“Finanšu piedāvājuma (10.pielikums) 1.punktā minētā nodevuma “Metodikas sociālais darbs ar grupu mācības” izmaksās iekļautās kafijas pauzes cena vienam dalībniekam*” norādītajām ēdināšanas izmaksām.
   3. Izpildītāja tiesības:
      1. savlaicīgi saņemt visu Pasūtītāja rīcībā esošo informāciju, kas nepieciešama Līguma saistību izpildei;
      2. prasīt un saņemt samaksu par atbilstoši Līguma noteikumiem veikto Pakalpojumu;
      3. prasīt un saņemt no Pasūtītāja līgumsodu un atlīdzību par radītajiem zaudējumiem Līgumā un normatīvajos aktos paredzētajos gadījumos;
      4. apturēt Līguma izpildi, ja Pasūtītājs kavē kādas Pasūtītāja saistības izpildi ilgāk nekā 10 (desmit) darba dienas un nav izpildījis attiecīgo saistību 5 (piecu) darba dienu laikā pēc Izpildītāja rakstiska atgādinājuma saņemšanas.
   4. Izpildītāja pienākumi:
      1. sniegt Pasūtītāja pieprasīto informāciju;
      2. sniegt Pasūtītājam kvalitatīvu Pakalpojumu Līgumā noteiktajos termiņos un izmantojot tā rīcībā esošos resursus, ievērojot Latvijas Republikā spēkā esošos normatīvos aktus, kas regulē šī Pakalpojuma sniegšanu;
      3. savlaicīgi informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktajā laikā;
      4. savlaicīgi informēt Pasūtītāju par Līgumā minētiem apstākļiem un notikumiem, kuru dēļ var tikt ietekmēta Līguma precīza un pilnīga izpilde vai tā izpilde noteiktajā laikā;
      5. nodrošināt, ka Pakalpojuma veikšanai saskaņā ar Līgumu tiek piesaistīti kvalificēti speciālisti un to skaits ir pietiekams, lai Pakalpojums tiktu sniegts Līgumā noteiktajā termiņā, apjomā un kvalitātē;
      6. ievērot Līguma izpildē iesaistītā personāla un apakšuzņēmēju (4.pielikums) nomaiņas noteikumus;
      7. novērst jebkuru sniegtā Pakalpojuma neatbilstību Līgumā noteiktajā kārtībā, ja Pasūtītājs informē Izpildītāju par šādu neatbilstību konstatēšanu;
      8. Līguma darbības laikā, kā arī pēc tā termiņa beigām, neizpaust nekādu ar Līguma izpildi vai Pasūtītāju, vai tā darbību saistītu konfidenciālu informāciju, kura tam uzticēta, izņemot gadījumus, kad Pasūtītājs ir sniedzis rakstisku piekrišanu šādas informācijas atklāšanai;
      9. izbeidzot vai pārtraucot Līgumu, nodot Pasūtītajam visu dokumentāciju un materiālās vērtības, kas sagatavotas, sniedzot Pakalpojumu, kā arī dokumentāciju un materiālās vērtības, kas saņemtas no Pasūtītāja Pakalpojuma sniegšanai;
      10. vienas darba dienas laikā apliecināt Pasūtītāja paziņojuma, pieprasījuma vai cita dokumenta saņemšanu pa elektronisko pastu Līguma 14.5.punktā minētajam Pasūtītāja pārstāvim;
      11. ar saviem spēkiem un līdzekļiem novērst Pakalpojuma izpildē konstatētos trūkumus termiņā, par kuru Puses iepriekš vienojušās;
      12. nodrošināt šādu Pasūtītāja un Eiropas Savienības struktūrfondu noformēšanas prasību ievērošanu visiem Pakalpojuma ietvaros izstrādātajiem, publicētajiem un izplatītajiem materiāliem (t.sk., bet ne izsmeļoši -izdales materiāli, reģistrācijas (parakstu) lapas, publicitātes materiāli un citi ar Pakalpojuma īstenošanu saistīti dokumenti):
          1. marķējumu ar Eiropas Sociālā fonda plus atpazīstamības zīmēm un norādēm par līdzfinansējumu atbilstoši “ES fondu 2021.-2027.gada un Atveseļošanas fonda komunikācijas un dizaina vadlīnijām”;
          2. marķējumu ar Pasūtītāja grafisko zīmi (vienkāršotu pilnkrāsu versiju vai vienkāršotu divkrāsu versiju), kurai jāatbilst Valsts pārvaldes iestāžu vienotas vizuālās identitātes grafiskajam standartam: <http://www.mk.gov.lv/file/Valsts_parvaldes_grafiskais_standarts_2014.pdf> ;
          3. publicitātes un informatīvajos materiālos tiek lietota atbilstoša atsauce uz projektu, projekta īstenotāju un projekta finansētāju. Publicitātes atsauci sagatavo un Izpildītājam iesniedz Pasūtītājs;
          4. ja Līguma izpildes laikā notiek izmaiņas kārtībā, kādā nodrošināma komunikācijas un vizuālās identitātes prasību ievērošana Pasūtītāja un Eiropas Savienības struktūrfondu ieviešanā, Izpildītājam ir saistoša tā brīža spēkā esošā komunikācijas un vizuālās identitātes prasību ievērošanas kārtība, ja vien izmaiņas normatīvajos aktos nenosaka citu kārtību.
      13. 2 (divu) darba dienu laikā pēc Pasūtītāja pieprasījuma iesniegt dokumentus, kas pamato lauksaimniecības un pārtikas produktu izcelsmi pārtikas produktos, kas tika izmantoti vai tiks izmantoti pakalpojuma sniegšana laikā nodrošinātā ēdināšanā vai apliecinājumu par lauksaimniecības un pārtikas produktu, kuru izcelsme ir Krievija vai Baltkrievija vai kuri ražoti Krievijā vai Baltkrievijā, neizmantošanu ēdienu un dzērienu pagatavošanā;
      14. pēc pasūtītāja pieprasījuma 5 (piecu) darba dienu laikā iesniedz Pasūtītājam detalizētu konkrētā Nodevuma vai Pakalpojuma izmaksu tāmi.
   5. Puses apņemas nekavējoties pa elektronisko pastu informēt viena otru par jebkādām grūtībām Līguma izpildes procesā, kas varētu aizkavēt savlaicīgu Pakalpojuma sniegšanu un Līguma izpildi. Šāds paziņojums pats par sevi neatbrīvo Puses no atbildības par Līguma saistību savlaicīgu izpildi.
   6. Izpildītājs nedrīkst bez Pasūtītāja rakstiskas saskaņošanas nodot Pakalpojuma izpildes rezultātā iegūto vai apstrādāto Pasūtītāja informāciju trešajām personām, izņemot Līgumā un Latvijas Republikas spēkā esošajos normatīvajos aktos noteiktajos gadījumos.
5. **Līguma summa un norēķinu kārtība**
   1. Līguma kopējā summa visu Līguma spēkā esamības laiku nepārsniedz Finanšu piedāvājuma (2.pielikums) noteikto kopsummu, proti, \_\_\_\_\_\_EUR (\_\_\_\_\_ *euro*, \_\_\_\_ centi) bez pievienotās vērtības nodokļa (PVN), PVN 21% \_\_\_\_\_ EUR (\_\_\_\_\_\_\_ *euro*, \_\_\_\_ centi), **kopā ar PVN** \_\_\_\_\_ **EUR (\_\_\_\_\_\_\_\_\_\_\_\_\_ *euro*, \_\_\_\_ centi**), turpmāk – “Līguma summa”.
   2. Līguma summas samaksu par Pakalpojumu Pasūtītājs veic šādā kārtībā:
      1. avansa maksājumu 20% (divdesmit procenti) apmērā no Finanšu piedāvājuma (2.pielikums) Nodevumu tabulas 1. punktā noteiktās Nodevuma summas pēc tam, kad izpildīti Tehniskās specifikācijas (1.pielikums) 10.2.apakšpunkta 1.tabulas 1.punktā minētie nosacījumi - izveidojis  izglītības programmas mācību dalībnieku grupu un iesniedzis Pasūtājam šīs grupas sarakstu, ja Izpildītājs minēto avansa maksājumu rakstveidā ir pieprasījis. Avansa maksājumu aprēķina reizinot konkrēto izglītības programmas mācību dalībnieku skaitu attiecīgajā grupā ar Finanšu piedāvājuma (2.pielikums) tabulas 1.punktā norādīto  “Vienas vienības cena, EUR bez PVN”. Izpildītājs avansa pieprasījumu rakstveidā saskaņo ar Pasūtītāju vismaz 10 (desmit) darba dienas pirms avansa rēķina iesniegšanas.
      2. pēc Tehniskās specifikācijas (1.pielikums) 10.2.apakšpunkta 1.tabulas 2.punkta izpildes un konkrētās Pakalpojuma daļas nodošanas Pasūtītājam ar Aktu par katru izglītības programmas mācību dalībnieku, kas saņēmis Tehniskās specifikācijas (1.pielikums) 8.4.apakšpunktā minēto Pakalpojuma ietvaros nodrošinātās izglītības programmas apguvi apliecinošo dokumentu, atbilstoši viena apmācāmā dalībnieka izmaksām, kas noteiktas Finanšu piedāvājuma (2.pielikums) tabulas 1.punktā “Vienas vienības cena, EUR bez PVN” ;
      3. Līguma 5.2.1. apašpunktā minētā avansa maksājumu kopsumma Līguma izpildes laikā nedrīkst pārsniegt 29 999,00 EUR (divdesmit deviņi tūkstoši deviņi simti deviņdesmit deviņi *euro*, 00 centi).
      4. Līguma 5.2.1. apakšpunktā minētais avansa maksājums tiek ieturēts proporcionāli no katra Izpildītāja rēķina par konkrētā Nodevuma izpildi.
   3. Līguma summa ietver visas izmaksas, kas saistītas ar šajā Līgumā paredzētā Pakalpojuma sniegšanu pilnā apjomā, tajā skaitā, bet ne tikai, visas personāla izmaksas, autoratlīdzības, visi nodokļi un nodevas, kā arī visas ar Tehniskajā specifikācijā noteikto prasību izpildi netieši saistītās izmaksas (dokumentācijas drukāšanas, transporta pakalpojumi u.c.). Papildu izmaksas netiks segtas.
   4. Pasūtītājs Līguma 5.2.1. apakšpunktā minēto avansa maksājumu veic 10 (desmit) darba dienu laikā no avansa rēķina saņemšanas dienas, pārskaitot to Izpildītāja rēķinā norādītajā kredītiestādes kontā.
   5. Pasūtītājs samaksu par Līguma noteikumiem atbilstoša Pakalpojuma īstenošanu veic 10 (desmit) darba dienu laikā pēc Akta abpusējas parakstīšanas un Izpildītāja rēķina saņemšanas, pārskaitot naudas summu Izpildītāja rēķinā norādītajā kredītiestādes kontā. Izpildītājs rēķinu iesniedz Pasūtītājam pēc abpusējas Akta parakstīšanas.
   6. Pasūtītājam nav pienākums pilnībā apmaksāt Izpildītāja rēķinu vai segt jebkādas Izpildītāja izmaksas par Pakalpojumu vai tās daļu, par kuru saskaņā ar Līguma 3. sadaļas noteikumiem ir izvirzītas pretenzijas un nav parakstīts Akts.
   7. Pasūtītājs ir tiesīgs prasīt Izpildītājam atmaksāt Līguma ietvaros saņemto avansu, ja Pakalpojums nav sniegts Līgumā noteiktajā kārtībā, un Pasūtītājs par to ir izteicis savas pretenzijas.
   8. Izpildītājs rēķinu sagatavo saskaņā ar Latvijas Republikas normatīvajiem aktiem un tajā obligāti norāda šādu informāciju:
      1. Pasūtītāja Līguma reģistrācijas numurs, datums un priekšmets;
      2. nododamā Pakalpojuma nosaukums un summa.
   9. Ja rēķinā nav norādīts iepriekš minētais, Pasūtītājs līdz rēķinā konstatēto trūkumu novēršanai neveic samaksu par rēķinu un nesedz Izpildītājam zaudējumus, kas var rasties šāda nokavējuma rezultātā. Rēķina neatbilstības gadījumā samaksas termiņš tiek skaitīts no dienas, kad Pasūtītājs saņēmis Līguma noteikumiem atbilstošu rēķinu.
   10. Rēķins jāiesniedz elektroniskā veidā (elektroniskā veidā iesniegtam rēķinam jāatbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību). Puses vienojas, ka rēķini, kas saistīti ar Līguma izpildi, tiks izrakstīti kā strukturētie e-rēķini atbilstoši spēkā esošo normatīvo aktu prasībām un nosūtīti uz e-adresi Labklājības ministrijai EINVOICE@90000022064, izmantojot portālu <https://latvija.gov.lv>.
   11. Pasūtītājs Līgumā noteiktajā kārtībā samaksā tikai par faktiski veiktu un no Pasūtītāja puses pieņemtu Pakalpojumu.
   12. Par samaksas dienu tiek uzskatīta diena, kad Pasūtītāja maksājums ir izpildīts Valsts kases interneta maksājumu apstrādes sistēmā.
   13. Gadījumā, ja Līgums tiek izbeigts, neatkarīgi no tā izbeigšanas iemesla, Izpildītāja pienākums nekavējoši, bet ne ilgāk kā 10 (desmit) darba dienu laikā no Līguma izbeigšanas, atmaksāt Pasūtītājam Līguma 5.2.1. apakšpunktā minēto avansa maksājumu pilnā apmērā vai tā atlikušo daļu, ja tas nav dzēsts saskaņā ar Līguma 5.punkta noteikumiem.
   14. Par Pakalpojuma ietvaros izglītības programmu pabeigušajiem mācību dalībniekiem, tiek uzskatīti tikai tādi mācību dalībnieki, kuri ir ieguvuši Tehniskās specifikācijas (1.pielikums) 8.4.apakšpunktā minēto Pakalpojuma ietvaros nodrošinātās izglītības programmas apguvi apliecinošo dokumentu. Samaksa tiek veikta tikai par tiem dalībniekiem, kuri saņēmuši Tehniskās specifikācijas (1.pielikums) 8.4.apakšpunktā minēto Pakalpojuma ietvaros nodrošinātās izglītības programmas apguvi apliecinošo dokumentu atbilstoši viena apmācāmā dalībnieka izmaksām, kas noteiktas Finanšu piedāvājumā (2.pielikums).

**6.Līguma izpilde**

* 1. Izpildītājs būs izpildījis Līguma saistības pēc pilnīgas Pakalpojuma sniegšanas, ko apliecina Pušu parakstīts gala Akts.
  2. Pasūtītājs būs izpildījis Līguma saistības pēc Līguma 5.1.punktā minētās Līguma summas samaksas, ja vien Līgums netiek izbeigts pirms tā darbības termiņa beigām.
  3. Pakalpojuma veiksmīgai īstenošanai, iepriekš vienojoties par tikšanās vietu un laiku, Puses pēc savas iniciatīvas ir tiesīgas organizēt sanāksmes ar otru Pusi, kurās tiek izskatīti jautājumi par Pakalpojuma izpildes gaitu, Pakalpojuma atbilstību Līguma noteikumiem, jebkādām problēmām, kas radušās (vai var rasties) un kavē Pakalpojuma kvalitatīvu vai savlaicīgu izpildi, un citi ar Līguma izpildi saistīti jautājumi. Pasūtītājam ir tiesības pieaicināt sarunās kompetentus speciālistus, ekspertus, par trešo personu klātbūtni iepriekš informējot Izpildītāju.

1. **Līguma termiņš** 
   1. Līgums stājas spēkā, kad Puses to parakstījušas (pēdējā parakstītāja laika zīmoga datums un laiks), un ir spēkā līdz Līgumā noteikto Pušu saistību pilnīgai izpildei. Pakalpojuma izpildes laiks **– 18 (astoņpadsmit) mēneši no Līguma spēkā stāšanās.**
   2. Izpildītājam ir pienākums Aktus un rēķinus iesniegt Pasūtītājam Pakalpojuma izpildes laika termiņā. Pēc Pakalpojuma izpildes laika termiņa beigām tiek pabeigta laikus iesniegto dokumentu un rēķinu pārbaude, kā arī tiek veikta pieņemto darbu un rēķinu apmaksa.
   3. Līguma termiņu var pagarināt Pusēm rakstiski vienojoties, cik tas objektīvi nepieciešams, ja:
      1. izpildes termiņa pagarināšanas nepieciešamība ir radusies no Pasūtītāja neatkarīgu apstākļu dēļ;
      2. ir pārtraukta vai kavēta Pasūtītāja ārvalstu finanšu līdzekļu saņemšana, kura ietvaros noslēgts Līgums;
      3. izpildes termiņa pagarināšanas nepieciešamība ir radusies vai ir nepieciešama nepārvaramas varas dēļ vai tai ir cits objektīvs, no Izpildītāja gribas neatkarīgs iemesls, kuru Izpildītājs iepriekš nevarēja paredzēt un novērst.
2. **Pušu atbildība**
   1. Pušu zaudējumu apmērs ir aprobežots tikai ar Puses tagadējās (jau esošās) mantas samazinājumu. Šī Līguma ietvaros Pusēm nav pienākuma atlīdzināt otrai Pusei radušos sagaidāmās peļņas atrāvumu.
   2. Izpildītājs uzņemas pilnu materiālo atbildību par Pasūtītājam nodarītajiem zaudējumiem un nemantisko kaitējumu, un atlīdzina visus izdevumus, zaudējumus un nemantisko kaitējumu, kas Izpildītāja darbības vai bezdarbības rezultātā radušies Pasūtītājam. Gadījumā, ja Izpildītājs ir piegādātāju apvienība, piegādātāju apvienības dalībnieki uzņemas solidāru atbildību par līguma saistību izpildi.
   3. Ja Izpildītājs nav iesniedzis Nodevumu Tehniskajā specifikācijā noteiktajā apjomā un termiņā, Pasūtītājs ir tiesīgs prasīt Izpildītājam līgumsodu 0,1 % (nulle komats viens procents) apmērā no Finanšu piedāvājumā (2.pielikums) noteiktās attiecīgā Nodevuma summas, bet ja tas nav izcenots, no Pakalpojuma summas, par katru nokavējuma dienu, bet ne vairāk kā 10% (desmit procenti) no attiecīgā Nodevuma summas, bet, ja tas nav izcenots, no Pakalpojuma summas.
   4. Ja Izpildītājs nenovērš Līguma kārtībā Pakalpojuma izpildē konstatētās neatbilstības vai trūkumus pilnā apjomā vai ja tos pilnībā nevar novērst, Pasūtītājam ir tiesības pieprasīt no Izpildītāja līgumsodu 1% (viena procenta) apmērā no konkrētā Nodevuma summas par katru nenovērsto trūkumu vai neatbilstību konkrētajā Nodevumā, bet ne vairāk kā 10% (desmit procentus) no konkrētā Nodevuma summas.
   5. Ja Izpildītājs neievēro citus Līguma noteikumus, kas varētu ietekmēt Pakalpojuma izpildes kvalitāti, Pasūtītājam ir tiesības prasīt Izpildītājam līgumsodu 300 EUR (trīs simti *euro*, 00 centi) apmērā par katru konstatēto neatbilstības gadījumu.
   6. Ja Pakalpojuma sniegšanas laikā tiek konstatēta tāda personas datu apstrāde, kas pārkāpj datu subjekta tiesības vai ir neatbilstoša datu aizsardzību regulējošo normatīvo aktu prasībām, un tā ir radusies Izpildītāja neuzmanības vai ļaunprātīgas rīcības rezultātā, Izpildītājs ir atbildīgs gan par Pasūtītājam nodarītajiem zaudējumiem, gan trešajām personām (tajā skaitā, bet ne tikai, datu subjektam) nodarītajiem zaudējumiem, kā arī Pasūtītājam ir tiesības pieprasīt no Izpildītāja līgumsodu 10% (desmit procentu) apmērā no Līguma summas.
   7. Ja Pasūtītājs Līgumā noteiktajā termiņā un kārtībā nesamaksā Izpildītājam par sniegto Pakalpojumu, Izpildītājam ir tiesības prasīt Pasūtītājam līgumsodu 0,1% (nulle komats viens procents) apmērā no savlaicīgi nesamaksātās summas par katru kavējuma dienu, bet ne vairāk kā 10% (desmit procenti) no nesamaksātā rēķina summas.
   8. Pasūtītājs ir tiesīgs ieturēt līgumsodu no maksājuma, kas Izpildītājam pienākas, pamatojoties uz šo Līgumu, pirms tā izmaksas Izpildītājam.
   9. Līgumsoda samaksa neatbrīvo Puses no Līguma izpildes pienākuma un neizslēdz zaudējumu atlīdzināšanas pienākumu.
   10. Izpildītājs ir atbildīgs par tā nolīgto apakšuzņēmēju darbību/bezdarbību tādā pašā mērā kā par savu darbību/bezdarbību.
3. **Nepārvarama vara (*Force Majeure*)**
   1. Puses ir atbrīvotas no atbildības par Līguma noteikumu neizpildi, ja tam par iemeslu ir notikumi vai apstākļi, kurus Puse nespēj kontrolēt, pret kuriem Puse nevarēja saprātīgi nodrošināties pirms Līguma noslēgšanas, un kurus to rašanās gadījumā Puse nevar novērst, vai pārvarēt (*Force Majeure*).
   2. Puse, kas nokļuvusi *Force Majeure* apstākļos, nekavējoties, bet ne vēlāk kā trīs darba dienu laikā no *Force Majeure* iestāšanās, paziņo par to otrai Pusei, norādot saistības, kuru izpilde nav, vai nebūs iespējama.
   3. Pēc Līguma 9.2.punktā minētā paziņojuma saņemšanas Puses vienojas par Līguma izpildes termiņu pagarināšanu, nepieciešamajām izmaiņām Līgumā vai arī par Līguma izbeigšanu.
   4. Ja Puse nokavē Līguma 9.2.punktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz *Force Majeure*.
4. **Konfidencialitāte un fizisko personu datu apstrāde**
   1. Visa un jebkāda informācija, ko Puse sniedz otrai Pusei Līguma izpildes laikā vai arī tā atklājas, pildot Līguma saistības, un Līguma izpildes rezultāti, kā arī jebkura šīs informācijas daļa, tai skaitā, bet ne tikai informācija par Puses darbību, finanšu stāvokli, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija, kā arī informācija par Līguma izpildi tiek atzīta un uzskatīta par konfidenciālu.
   2. Pusēm nav tiesību izpaust informāciju, kas Pakalpojumu izpildes laikā gūta no otras Puses, trešajām personām bez Puses rakstiskas piekrišanas saņemšanas. Pusēm ar vislielāko rūpību un uzmanību ir jārūpējas par informācijas drošību un aizsardzību, lai pilnībā izslēgtu iespēju trešajām personām piekļūt pie konfidenciālas informācijas.
   3. Līguma noteikumi par konfidencialitāti ir spēkā bez termiņa ierobežojumiem, arī izbeidzot Līguma darbību vai zaudējot tam spēku.
   4. Līguma konfidencialitātes noteikumi nekādā gadījumā nav attiecināmi uz Pasūtītāja tiesībām brīvi rīkoties ar jebkuriem un jebkādas formas materiāliem un citiem Pakalpojumu rezultātiem, kurus Līguma izpildes gaitā Izpildītājs ir sagatavojis un nodevis Pasūtītājam. Materiālu un citu Pakalpojumu rezultātu izmantošanai pēc Pasūtītāja ieskatiem nav nepieciešama rakstiska Izpildītāja piekrišanas saņemšana. Šādi materiāli ir izmantojami tikai ar norādi, kas ir šī materiāla autors.
   5. Puses Līguma izpildes ietvaros, izņemot Līguma 10.6.punktā minētajā gadījumā, kā atsevišķi pārziņi apstrādā datu subjekta personas datus un īpašu kategoriju personas datus Eiropas Parlamenta un Padomes Regula (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula). Puses apņemas Līguma izpildē īstenot tādus tehniskus un organizatoriskus pasākumus, lai aizsargātu datu subjekta personu datus un novērstu to nelikumīgu apstrādi, ievērojot normatīvos aktus, kas reglamentē fizisko personu datu apstrādi un aizsardzību, t.sk. Regulu. Puses paredz šo pasākumu nepārtrauktu pārskatīšanu, lai nodrošinātu nepārtrauktu personas datu apstrādes sistēmu un pakalpojumu konfidencialitāti, integritāti, pieejamību un noturību.
   6. Nodrošinot Līguma Tehniskās specifikācijā noteiktā uzdevuma izpildi, Pasūtītājs ir uzskatāms par pārzini, bet Izpildītājs par apstrādātāju Regulas izpratnē. Pušu tiesiskās attiecības par veicamo datu subjektu personas datu apstrādi regulē Vienošanās par fizisko personu datu apstrādi (5.pielikums).
   7. Pasūtītājs kā pārzinis veiks Izpildītāja datu subjektu personas datu (Izpildītāja paraksttiesīgās personas, pārstāvja un kontaktpersonas identificējošās informācijas, kontaktinformācijas, maksājuma datos ietvertās un ar Līguma izpildi saistītās informācijas) apstrādi Līguma noslēgšanas un izpildes nolūkā. Personas datu sniegšana un apstrāde ir obligāts priekšnoteikums Līguma noslēgšanai un izpildei. Neveicot personas datu apstrādi, Līguma noslēgšana un izpilde nav iespējama.
   8. Pasūtītājs datu subjekta personas datus glabās 10 (desmit) gadus (papildus ieskaitot glabāšanas termiņu atbilstoši arhīvu regulējošo normatīvo aktu prasībām) no līgumsaistību pilnīgas izpildes. Datu subjektiem ir tiesības pieprasīt no Pasūtītāja piekļuvi saviem personas datiem, to labošanu, dzēšanu, apstrādes ierobežošanu, kā arī tiesības iesniegt sūdzību uzraudzības iestādei. Plašāka informācija par šīs datu apstrādes aspektiem ir pieejama Pasūtītāja privātuma politikā, kas atrodama Pasūtītāja mājaslapā internetā sadaļā “Personas datu apstrāde”.
5. **Intelektuālā īpašuma tiesības**
   1. Līguma izpratnē intelektuālais īpašums ir ne tikai autortiesības, preču zīmes, patenti, dizains, tirdzniecības zīmes, modeļi, bet arī visas citas intelektuālā īpašuma tiesības, kas ir attiecināmas uz Pakalpojuma izstrādes procesu vai tā laikā sagatavotajiem Nodevumiem un citiem Pakalpojuma rezultātiem vai to atsevišķām daļām, kas ir intelektuālā īpašuma tiesību objekti.
   2. Izpildītājs apliecina, ka ne Pakalpojuma izstrādes procesā, ne arī tā laikā sagatavotie Nodevumi un citi rezultāti vai to atsevišķas daļas, kas ir intelektuālā īpašuma tiesību objekti, nepārkāpj vai neaizskar nekādas trešo personu intelektuālā īpašuma tiesības, ko attiecīgā Pakalpojuma izstrādes procesā vai tā laikā sagatavotais Nodevums un citi Pakalpojuma rezultāti vai to atsevišķas daļas ietver vai varētu ietvert. Izpildītājs apliecina, ka tas ir ieguvis intelektuālā īpašuma tiesības, tostarp tās ieguvis no trešajām personām, kas nepieciešamas Pakalpojuma izstrādei un Līgumā noteikto Nodevumu un citu Pakalpojuma rezultātu sagatavošanai tādā apmērā, kas ir pietiekams Līgumā noteikto saistību izpildei, kā arī nodrošina Pasūtītājam pilnīgu rīcību ar Pakalpojuma izstrādes procesā radīto rezultātu to turpmākajā izmantošanā, ņemot vērā šajā Līgumā noteiktos izņēmumus.
   3. Ar šo Līgumu Izpildītājs nodod un Pasūtītājs iegūst, tostarp no Līguma ietvaros piesaistītiem speciālistiem un autoriem visas un jebkādas intelektuālā īpašuma tiesības (izņemot autora personiskās tiesības uz autora darba autorību), ko ietver vai varētu ietvert Pakalpojuma izstrādes laikā radītie un saskaņā ar Līguma nosacījumiem pieņemtie Nodevumi un citi Pasūtītājam nodotie Pakalpojuma rezultāti vai to atsevišķas daļas, savukārt Izpildītājs apliecina, ka tas nepretendē ne uz kādām intelektuālā īpašuma tiesībām vai līdzdalību intelektuālajā īpašumā un pilnībā atzīst visas Pasūtītāja tiesības uz intelektuālo īpašumu, ko ietver vai varētu ietvert Pakalpojuma izstrādes laikā radītie un saskaņā ar Līguma nosacījumiem pieņemtie Nodevumi un citi Pasūtītājam nodotie materiāli*.* Gadījumā, ja pret Pasūtītāju tiks vērstas trešo personu prasības par intelektuālā īpašuma tiesību pārkāpumiem, kas tieši vai netieši saistītas ar Pakalpojuma izstrādes laikā radīto Nodevumu un citiem Pakalpojuma rezultātiem vai to atsevišķām daļām, tad Izpildītājs ir atbildīgs par trešo personu prasībām un uzņemas visu atbildību šajā sakarā. Par šajā punktā minēto tiesību nodošanu Pasūtītājam Izpildītājs ir saņēmis atlīdzību saskaņā ar Līguma 5.punktu.
   4. Izpildītājs garantē, ka Pakalpojuma izstrādē nav pieļauti nekādi autortiesību pārkāpumi un uzņemas pilnu atbildību par trešo personu autortiesību ievērošanu Līguma izpildē.
   5. Visi Pakalpojuma izstrādes rezultātā iegūtie Līgumā un Tehniskajā specifikācijā (1.pielikums) minētie Nodevumi un citi rezultāti pilnībā vai daļēji visos to formātos ir Pasūtītāja īpašums bez laika termiņa un teritorijas ierobežojuma, un Pasūtītājs var brīvi rīkoties ar to, tostarp pārveidot vai izmantot tikai kādu daļu vai elementu, vai integrēt pilnībā vai daļēji jaunā autordarbā, kā arī nodot to trešajām personām, nesaskaņojot ar Izpildītāju un nemaksājot par to Izpildītājam nekādu atlīdzību.
   6. Izpildītājam nav tiesību nodot citām personām vai izmantot personīgām vajadzībām vai tā komercdarbībai Līguma darbības laikā radīto intelektuālo īpašumu ne pilnībā ne pa daļām, ne arī kādu no tā elementiem, tostarp nav tiesības to vai kādu tā daļu vai elementu integrēt jaunā intelektuālā īpašumā vai autora darbā, ja vien Pasūtītājs Līguma darbības laikā radīto intelektuālo īpašumu vai Pakalpojumu Izpildītājam nav nodevis saskaņā ar Līguma 11.5.punkta noteikumiem.
   7. Izpildītājs, parakstot šo Līgumu, apliecina un apņemas, ka ne viņš, ne Līguma izpildē piesaistītie speciālisti un autori neizmantos pret Pasūtītāju un trešajām personām, kuras būs ieguvušas no Pasūtītāja kādas tiesības uz Pakalpojumu vai tā daļu, tiesību aktos noteiktās autoru personiskās tiesības, it sevišķi tās, kas attiecas uz autordarba atsaukšanu, autordarba neaizskaramību un uz pretdarbību, un piekrīt, ka Pasūtītājam ir tiesības nodot Pakalpojumu un Pakalpojuma ietvaros radītos autoru darbus un intelektuālo īpašumu vai kādu to daļu citai personai pārveidošanai, pārtaisīšanai vai papildināšanai, un Izpildītājs un Līguma izpildē piesaistītie speciālisti un autori pret veikto pārveidošanu, pārtaisīšanu un papildināšanu neiebildīs.
   8. Izpildītājam Līguma un Tehniskajā specifikācijā (1.pielikums) minētos darbu Nodevumos ir aizliegts iekļaut jebkādas norādes, kas satur ierobežojumus Pasūtītājam pilnīgi brīvi rīkoties (sadalīt, publicēt, iekļaut izvilkumus citos tekstos, nodot citām personām u. tml.) ar saņemtajiem Nodevumiem vai to daļām. Izpildītājs nav tiesīgs nekādos gadījumos pieprasīt, lai Pasūtītājs, jebkādi izmantojot darbu izpildes rezultātus, obligāti publicē atsauces uz Izpildītāju. Šajā punktā raksturotās norādes darbu izpildes rezultātos, rīkojoties ar tiem vai jebkādām to daļām, Pasūtītājs neņem vērā.
   9. Gadījumā, ja pret Pasūtītāju tiks vērstas trešo personu prasības par intelektuālo īpašumu, īpaši par autortiesību pārkāpumiem, kas tieši vai netieši saistīti ar Līguma izpildes laikā radītajiem darbu rezultātiem vai to atsevišķām daļām, Izpildītājs apņemas atbildēt par šīm trešo personu prasībām un atbrīvot Pasūtītāju no jebkādas atbildības šajā sakarā. Izpildītājam ir pienākums atlīdzināt Pasūtītājam visus un jebkādus izdevumus, kas tam radušies saistībā ar šādiem trešo personu prasījumiem.
6. **Līguma grozīšana un izbeigšana**
   1. Līgumu var grozīt, Pusēm savstarpēji rakstveidā vienojoties. Visi grozījumi Līgumā noformējami kā Līguma pielikumi, kas kļūst par Līguma neatņemamu sastāvdaļu un stājas spēkā no abpusējas parakstīšanas brīža.
   2. Būtiski Līguma grozījumi ir veicami Publisko iepirkumu likuma 61.panta trešajā un ceturtajā daļā noteiktajā kārtībā tikai šādos gadījumos:
      1. Pakalpojuma sniegšanas laikā stājas spēkā izmaiņas normatīvajos aktos, kas pēc būtības neietekmē Līgumā noteikto darbu rezultātu;
      2. no Pusēm neatkarīgu un objektīvu apstākļu dēļ Līgumu nav iespējams izpildīt noteiktajā termiņā vai apjomā un Līgumu pagarināt uz šo termiņu, kādā pastāv šie apstākļi, nav iespējams;
      3. iestājies Līguma 7.3.punktā minētais gadījums;
      4. nepieciešams veikt papildu darbus, kuri nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto Pakalpojumu, vai Izpildītāja maiņa radītu ievērojamas grūtības;
      5. grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt.
   3. Līguma summas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 % (piecdesmit procentus) no sākotnējās Līguma summas attiecībā uz katru gadījumu, kas minēts Līguma 12.2.4. – 12.2.5. apakšpunktā.
   4. Līguma grozījumi (neatkarīgi no tā, vai tie ir būtiski vai nebūtiski) ir pieļaujami, ja Līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar Publisko iepirkumu likuma 61. panta trešās daļas 1., 2. un 3.punktu), vienlaikus nesasniedz:
      1. Ministru kabineta noteiktās līgumcenu robežvērtības, sākot ar kurām paziņojums par līgumu publicējams Eiropas Savienības Oficiālajā Vēstnesī;
      2. 10 % (desmit procentus) no sākotnējās Līguma summas. Šādā gadījumā, veicot grozījumus Līgumā, netiek ievērots Līguma 12.2.punktā noteiktais.
   5. Līgums var tikt izbeigts pirms noteiktā termiņa, Pusēm savstarpēji rakstveidā par to vienojoties.
   6. Puses ir tiesīgas izbeigt Līgumu pirms termiņa šādos gadījumos:
      1. saskaņā ar Pušu vienošanos;
      2. saskaņā ar spēkā esošajiem normatīvajiem aktiem;
      3. Līgumā noteiktajos gadījumos.
   7. Pasūtītājs var vienpusēji izbeigt Līgumu, paziņojot par to rakstveidā Izpildītājam 10 (desmit) dienas iepriekš, ja:
      1. Izpildītājs Līguma noslēgšanas vai izpildes laikā sniedzis nepatiesas ziņas vai apliecinājumus;
      2. Izpildītājs ir būtiski (vairāk par 10 dienām) nokavējis starpizpildes vai izpildes termiņu, un termiņa kavējumā nav vainojams pats Pasūtītājs;
      3. izpildījums neatbilst Līgumam, šī neatbilstība nevar tikt novērsta Līgumā paredzētajā termiņā, un neatbilstībā nav vainojams pats Pasūtītājs;
      4. Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē;
      5. Izpildītājs Līguma noslēgšanas vai Līguma izpildes laikā veicis prettiesisku darbību;
      6. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
      7. Izpildītājs Pasūtītājam nodarījis zaudējumus.
   8. Pasūtītājs ir tiesīgs vienpusēji izbeigt Līgumu bez jebkādu zaudējumu atlīdzības pienākuma, ja Izpildītājs nepilda jebkādas Līguma saistības saskaņā ar Līguma noteikumiem un konstatētās neatbilstības nav novērstas 30 (trīsdesmit) dienu laikā no rakstiska Pasūtītāja brīdinājuma saņemšanas.
   9. Ja tiek pieņemts Saeimas, Ministru kabineta lēmums vai Labklājības ministrijas lēmums par finansējuma samazināšanu, kā arī citu būtisku apstākļu dēļ, Pasūtītājs ir tiesīgs vienpusēji atkāpties no Līguma, paziņojot par to rakstveidā Izpildītājam 10 (desmit) darba dienas iepriekš.
   10. Pasūtītājs ir tiesīgs nekavējoties vienpusēji izbeigt Līgumu bez jebkādu zaudējumu atlīdzības pienākuma, ja Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   11. Pasūtītājs ir tiesīgs nekavējoties vienpusēji izbeigt Līgumu bez jebkādu zaudējumu atlīdzības pienākuma, kad Pasūtītājs konstatēja produktu, kura izcelsme ir Krievija vai Baltkrievija vai kurš ražots Krievijā vai Baltkrievijā, pēc Līguma 4.4.13. apakšpunktā minēto dokumentu saņemšanas no Izpildītāja.
   12. Izpildītājs ir tiesīgs:
       1. prasīt pagarināt Līguma darbības termiņu, ja Līgumu nav iespējams izpildīt Līgumā noteiktajā termiņā Pasūtītāja vainas dēļ, par to iesniedzot Pasūtītājam rakstveida pieprasījumu ar pamatojumu;
       2. vienpusēji izbeigt Līgumu, ja Pasūtītājs (izņemot Līgumā vai tiesību normās noteiktajos gadījumos) kavē maksājumus par sniegto Pakalpojumu vairāk nekā 30 (trīsdesmit) dienas, un Izpildītājs pēc šī kavējuma termiņa notecēšanas ir iesniedzis Pasūtītājam raktveida atgādinājumu par attiecīgā maksājuma samaksu un Pasūtītājs 21 (divdesmit vienas) dienas laikā pēc šī paziņojuma saņemšanas nav veicis attiecīgo maksājumu.

12.13. Līguma izbeigšanas gadījumā tiek noteikts Izpildītāja uz Līguma izbeigšanas brīdi Pakalpojuma ietvaros izpildīto darbu faktiskais apjoms vai Pakalpojuma daļa, kuru Pasūtītājs ir saskaņojis un pieņēmis ar nodošanas un pieņemšanas aktu, un Pasūtītājs veic par to norēķinu, ja vien samaksa par šiem darbiem nav veikta pirms Līguma izbeigšanas. Turklāt Izpildītājam ir pienākums 3 (trīs) darba dienu laikā atmaksāt Pasūtītājam saņemto Līgumā noteikto avansa maksājumu, ja tāds tika veikts.

1. **Apakšuzņēmēju un personāla nomaiņa**
   1. Izpildītājs nav tiesīgs bez Pasūtītāja rakstveida piekrišanas veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
   2. Pasūtītājs nepiekrīt veikt piedāvājumā norādīto apakšuzņēmēju nomaiņu, ja pastāv kāds no šādiem nosacījumiem:
      1. Izpildītāja piedāvātais apakšuzņēmējs neatbilst tām iepirkuma dokumentos noteiktajām prasībām, kas attiecas uz Izpildītāja apakšuzņēmējiem;
      2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību iepirkumā noteiktajām prasībām;
      3. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
   3. Pasūtītājs nepiekrīt jauna apakšuzņēmēja piesaistei, ja pastāv kāds no šādiem nosacījumiem:
      1. Izpildītāja piedāvātais apakšuzņēmējs neatbilst tām iepirkuma dokumentos noteiktajām prasībām, kas attiecas uz Izpildītāja apakšuzņēmējiem;
      2. jauna apakšuzņēmēja piesaistes rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
   4. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
   5. Personālu, par kuru Izpildītājs sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis iepirkuma ietvaros, drīkst nomainīt tikai ar Pasūtītāja rakstveida piekrišanu. Izpildītājs drīkst iesaistīt Līguma izpildē jaunu personālu tikai ar Pasūtītāja rakstveida piekrišanu.
   6. Pasūtītājs nepiekrīt personāla nomaiņai, ja Izpildītāja piedāvātais personāls neatbilst iepirkuma dokumentos personālam izvirzītajām prasībām un tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu. Pasūtītājs nepiekrīt jauna personāla iesaistei, ja Izpildītāja piedāvātais personāls neatbilst iepirkuma dokumentos personālam izvirzītajām prasībām.
   7. Pasūtītājs atļauj veikt Izpildītāja personāla nomaiņu vai jauna personāla iesaistīšanu Līguma izpildē 5 (piecu) darbdienu laikā pēc tam, kad Izpildītājs ir iesniedzis visu informāciju, kas nepieciešama lēmuma pieņemšanai.
   8. Ja Izpildītājs ir iecerējis veikt personāla un/vai apakšuzņēmēju nomaiņu vai iesaistīt Līguma izpildē jaunu personālu, Izpildītājs vismaz 5 (piecas) darba dienas iepriekš pirms plānotās nomaiņas rakstveidā par to informē Pasūtītāju, vienlaicīgi iesniedzot arī pamatojumu par nepieciešamību nomainīt personālu un/vai apakšuzņēmēju. Ja Līguma izpildes laikā ir radušies objektīvi apstākļi, kuru dēļ nav iespējams ievērot šajā punktā noteikto termiņu, Izpildītājs par personāla un apakšuzņēmēju nomaiņu nekavējoties informē Pasūtītāju pa elektronisko pastu.
2. **Citi noteikumi**
   1. No Līguma izrietošos strīdus Puses risina savstarpēju sarunu ceļā. Ja Puses nespēj atrisināt strīdu savstarpēju sarunu ceļā, to izskata Latvijas Republikas tiesā saskaņā ar Latvijas Republikas normatīvajiem aktiem.
   2. Pusēm rakstveidā 1 (vienas) nedēļas laikā ir jāinformē vienai otra par savu rekvizītu (nosaukuma, adreses, norēķinu rekvizītu un tml.) un Pušu pārstāvju maiņu. Pušu pārstāvju maiņu gadījumā atsevišķi Līguma grozījumi netiek gatavoti.
   3. Gadījumā, ja viens vai vairāki Līguma noteikumi jebkādā likumīgā veidā kļūst vai tiek atzīti par spēkā neesošiem, nelikumīgiem vai nesaistošiem, tas nekādā veidā neietekmē un neierobežo pārējo Līguma noteikumu spēkā esamību.
   4. Visi paziņojumi un pretenzijas, kas saistītas ar Līguma izpildi, ir iesniedzamas elektroniski vai rakstiski otrai Pusei.
   5. Līguma izpildes laikā Puses nosaka šādus pārstāvjus:
      1. Pasūtītāja pārstāvis: \_\_\_\_\_\_\_\_\_\_\_\_\_\_\_\_\_\_\_\_ *(vārds, uzvārds)*, tālrunis: \_\_\_\_\_\_\_\_\_\_\_\_\_\_\_\_\_, elektroniskais pasts: , pasta adrese: Skolas iela 28, Rīga, LV-1331;
      2. Izpildītāja pārstāvis: \_\_\_\_\_\_\_\_\_\_\_\_\_\_\_\_\_\_ *(vārds, uzvārds)*, tālrunis: \_\_\_\_\_\_\_, elektroniskais pasts:\_\_\_\_\_\_\_\_\_\_\_\_\_\_\_\_\_\_, pasta adrese: \_\_\_\_\_\_\_\_.
   6. Līguma 14.5. punktā minētie Pušu pārstāvji ir atbildīgi par Līguma izpildes uzraudzīšanu Pušu vārdā, Līguma izpildei nepieciešamo materiālu nodošanas un pieņemšanas organizēšanu, tai skaitā, par Akta sagatavošanu, parakstīšanu, savlaicīgu rēķinu pieņemšanu, apstiprināšanu un nodošanu apmaksai, kā arī citiem uzdevumiem, kas noteikti Līgumā. Līguma 14.5.punktā minētie Pušu pārstāvjiem ir tiesības parakstīts Līguma ietvaros paredzētos Aktus.
   7. Līgumam ir 5 (pieci) pielikum-i, kas ir Līguma neatņemama sastāvdaļa:
      1. Līguma 1.pielikums – Tehniskā specifikācija;
      2. Līguma 2.pielikums – Finanšu piedāvājums;
      3. Līguma 3.pielikums – Nodošanas un pieņemšanas akts;
      4. Līguma 4.pielikums - pušu apstiprinātais iesaistītā personāla, apakšuzņēmēju /apakšuzņēmēja apakšuzņēmēju un personu, uz kuru iespējām pretendents balstās, saraksts;
      5. Līguma 5.pielikums - Vienošanās par fizisko personu datu apstrādi.
   8. Līgums ir sagatavots un parakstīts latviešu valodā elektroniski un parakstīts ar drošu elektronisko parakstu, un satur laika zīmogu. Pusēm ir pieejams abpusēji parakstīts Līgums elektroniskā formā.
3. **Pušu rekvizīti un paraksti:**

|  |  |
| --- | --- |
| **Pasūtītājs** | **Izpildītājs** |
| **Labklājības ministrija** | **/Izpildītāja nosaukums/** |
| Reģistrācijas numurs: 90000022064 | Reģistrācijas numurs: |
| Adrese: Skolas iela 28, Rīga,  LV-1331 | Juridiskā adrese: |
| Tālrunis: 80205100 | Tālrunis: |
| Elektroniskais pasts: lm@lm.gov.lv | Elektroniskais pasts: |
| Banka: Valsts Kase | Banka: |
| SWIFT kods: TRELLV22XXX | Kods: |
| Konts: LV13TREL218039613800B  Valsts sekretārs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /Ingus Alliks/ | Konta Nr.  \_\_\_\_\_\_\_\_\_\_ /amats vai pārstāvības pamats/  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /vārds, uzvārds/ |
|  |  |

|  |  |
| --- | --- |
|  |  |

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Līguma 5.pielikums

Iepirkums ID Nr. LR LM 2025/35ESF+

**Vienošanās par fizisko personu datu apstrādi**

Rīgā, *Vienošanās datums ir pēdējā pievienotā droša*

*elektroniskā paraksta un laika zīmoga datums*

**Labklājības ministrija** (turpmāk – **Pārzinis**), valsts sekretāra I. Allika personā, kurš rīkojas saskaņā ar Ministru kabineta 2004.gada 27.janvāra noteikumiem Nr.49 “Labklājības ministrijas nolikums”, no vienas puses, un

*\_\_\_\_\_\_\_\_\_\_\_\_\_\_\_\_\_(nosaukums, reģistrācijas numurs, \_\_\_\_\_\_\_\_\_\_\_\_\_\_\_\_\_\_(amats, vārds, uzvārds)* personā, kurš (-a)*rīkojas saskaņā ar (pārstāvības pamats)*(turpmāk - **Apstrādātājs**), no otras puses, abi turpmāk kopā – **Puses**, bet katrs atsevišķi – **Puse**,

ievērojot to, ka Apstrādātājs, pamatojoties uz Iepirkumu ID Nr. LR LM 2025/35ESF+, un starp Apstrādātāju un Pārzini slēdzamo līgumu **“Metodikas Sociālais darbs ar grupu mācības”*,* (t**urpmāk – **Līgums**), tajā noteiktajiem nolūkiem un līdzekļiem, veic Pārziņa vārdā Pārziņa datu subjektu (turpmāk – **Datu subjekts**) personas datu apstrādi kāapstrādātājs Eiropas Parlamenta un Padomes 2016.gada 27.aprīļa Regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – **Regula**) 4.panta 8.punkta izpratnē, noslēdz šādu vienošanos (turpmāk – **Vienošanās**):

**1.Vienošanās priekšmets**

1.1. Vienošanās attiecas tikai un vienīgi uz to personas datu apstrādi, ko Puses veic noslēgtā Līguma izpildei, kā arī saskaņā ar Regulas un citiem piemērojamiem datu aizsardzību regulējošiem normatīvajiem aktiem.

1.2. Vienošanās lietotiem terminiem ir tāda pati izpratne kā noteikts Regulas 4.pantā.

1.3. Līguma izpildes ietvaros Apstrādātājs veic Pārziņa vārdā tādu Datu subjektu kategoriju personas datu apstrādi, tāda nolūka sasniegšanai, apmērā un kārtībā, kāda ir noteikta Vienošanās 1. pielikumā “Personas datu apstrādes procesa apraksts” (turpmāk – Vienošanās 1. pielikums).

**2. Apstrādātāja pienākumi un tiesības**

2.1. Apstrādātājs apstrādā Datu subjekta personas datus vienīgi Līguma izpildei un Vienošanās 1. pielikumā noteiktam nolūkam, pamatojoties uz Pārziņa dokumentētiem norādījumiem, tostarp saistībā ar nosūtīšanu uz trešo valsti vai starptautisku organizāciju, izņemot, ja tas ir jādara saskaņā ar Eiropas Savienības vai Latvijas Republikas normatīviem aktiem, kas piemērojami Apstrādātājam, un šādā gadījumā Apstrādātājs par minēto juridisko prasību informē Pārzini pirms apstrādes uzsākšanas, izņemot, ja ar attiecīgo tiesību aktu šāda informēšana ir aizliegta.

2.2. Apstrādātājs neapstrādā Datu subjekta personas datus tādā veidā, kas ir pretrunā Pārziņa dokumentētiem norādījumiem. Apstrādātājs nekavējoties informē Pārzini, ja viņaprāt kāds dotais norādījums ir pretrunā Regulai vai citiem Eiropas Savienības vai Latvijas Republikas fizisko personu datu aizsardzības jomu regulējošiem normatīviem aktiem, norādot iespējamā pārkāpuma pamatojumu.

2.3. Apstrādātājs nodrošina, ka personas, kuras tas Līguma izpildē pilnvarojis apstrādāt datus, ir apņēmušās ievērot konfidencialitāti vai tām ir noteikts attiecīgs likumisks pienākums ievērot konfidencialitāti.

2.4. Apstrādātājs visā Līguma izpildes laikā uztur visu Pārziņa vārdā veikto apstrādes darbību kategoriju reģistru, ietverot tajā Regulas 30.panta 2.punktā noteikto informāciju.

2.5. Ņemot vērā apstrādes tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un nopietnības pakāpes riskus attiecībā uz fizisku personu tiesībām un brīvībām, kurus rada apstrāde, Apstrādātājs un ikviena ar Apstrādātāju saistīta persona Līguma izpildes ietvaros par saviem līdzekļiem īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam, tostarp šādus atbilstošus pasākumus:

2.5.1. ikviens Līguma izpildē iesaistīts Apstrādātāja darbinieks vai apakšuzņēmējs, kuri var piekļūt Datu subjekta personas datiem, ir uzticams, katrā šādā gadījumā nodrošinot, ka piekļuve datiem tiek piešķirta vienīgi tādām personām, kurām tas ir nepieciešams savu amata pienākumu veikšanai Līguma izpildē;

2.5.2. veic regulāras Apstrādātāja darbinieku apmācības personas datu aizsardzības un informācijas tehnoloģiju drošības jautājumos;

2.5.3. uz šīs Vienošanās parakstīšanas brīdi Apstrādātājs ir apstiprinājis personas datu aizsardzības pārkāpuma pārvaldības procedūru, kas paredzēta, lai Apstrādātājs varētu izmeklēt, novērtēt un informēt par notikušo incidentu Pārzinim Līguma un Vienošanās noteiktajā kārtībā un apmērā;

2.5.4. veic Apstrādātāja tīkla drošības pārbaudes, kas paredz izmantot ugunsmūrus un daudzpakāpju DMZ arhitektūru, kā arī ielaušanās atklāšanas sistēmas un citas satiksmes un notikumu korelācijas procedūras nolūkā aizsargāt sistēmas no ielaušanās un ierobežot iespējama veiksmīga uzbrukuma apmēru;

2.5.5. Apstrādātāja sistēmām veic ievainojamības novērtējumu, ielāpu pārvaldību un draudu aizsardzības tehnoloģijas un plānotas uzraudzības procedūras drošības draudu, vīrusu un citu ļaunprātīgu kodu noteikšanai, novērtēšanai, mazināšanai un aizsardzībai no tiem pēc identificēšanas.

2.6. Apstrādātājs apņemas nenosūtīt Pārziņa Datu subjekta personu datus uz trešo valsti vai starptautisko organizāciju, ja pirms tam par to nav rakstiski vienojies ar Pārzini. Ja šāda rakstiska vienošanās ar Pārzini ir panākta, Apstrādātājam ir jānodrošina, ka tiek noteikts tiesisks pamats Pārziņa Datu subjektu personu datu nosūtīšanai uz trešo valsti vai starptautisko organizāciju un personu datu apstrāde tiek veikta saskaņa ar Regulu, Eiropas Savienības un Latvijas Republikas normatīviem aktiem. Tāpat Apstrādātājam ir pienākums nekavējoties rakstiski paziņot Pārzinim par ikvienu (plānoto) šādu personas datu pastāvīgu vai īslaicīgu nosūtīšanu.

2.7. Apstrādātājs, ciktāl tas ir iespējams ņemot vērā Datu apstrādes būtību, sniedz Pārzinim informāciju, kas nodrošina, ka Pārzinis pienācīgi un normatīvajos aktos noteiktajā termiņā var izpildīt savu pienākumu atbildēt uz pieprasījumiem par Regulas III. nodaļā paredzēto datu subjekta tiesību īstenošanu. Apstrādātājs nekavējoties 2 (divas) darba dienu laikā no datu subjekta pieprasījuma saņemšanas dienas paziņo Pārzinim par jebkuru pieprasījumu, ko tas ir saņēmis no Datu subjekta, kas attiecas uz Līguma izpildē veicamo personas datu apstrādi. Apstrādātājs pats nesniedz atbildi uz šo pieprasījumu, ja vien Pārzinis to nav uzdevis.

2.8. Apstrādātājs sniedz Apstrādātājam pieejamo informāciju Pārzinim Regulas 32., 33., 34., 35. un 36.pantā Pārzinim noteikto pienākumu izpildei, ja Pārzinis tādu pieprasa.

2.9. Apstrādātājs nekavējoties un pienācīgā kārtā Pārzinim dara pieejamu visu informāciju, kas nepieciešama, lai uzskatāmi apliecinātu, ka Apstrādātājs ir izpildīti Regulā un šajā Vienošanās 2.nodaļā Apstrādātājam uzliktos pienākumus, kā arī ļauj un palīdz Pārzinim vai Pārziņa pilnvarotam revidentam veikt revīzijas, tostarp pārbaudes, tai skaitā Apstrādātāja telpās vai fiziskajās iekārtās.

2.10. Par jebkādu personas datu izmantošanu ārpus Līguma un Vienošanās noteiktajam un turpmāku glabāšanu pēc Līguma darbības termiņa beigām, ja tas nepieciešams tikai un vienīgi normatīvo aktu prasību izpildei, Apstrādātājs atbild kā pārzinis saskaņā ar Regulas prasībām.

2.11. Apstrādātājs patstāvīgi sedz savas izmaksas, kas nepieciešamas Vienošanās noteikto Apstrādātāja pienākumu un saistību izpildei, tai skaitā, bet ne tikai, tam nepieciešamo visa veida resursu nodrošinājumu, atļauju un saskaņojumu iegūšanu, un citas ar Vienošanās izpildi saistītās Apstrādātāja izmaksas.

**3. Pārziņa pienākumi un tiesības**

3.1. Gadījumā, ja Apstrādātājs nepilda no šīs Vienošanās izrietošos pienākumus, Pārzinis var dot rīkojumu Apstrādātājam bez nepamatotas kavēšanas apturēt Pārziņa Datu subjektu personas datu apstrādi līdz brīdim, kad Pārzinis pārliecinās, ka Apstrādātājs ievēro šajā Vienošanās Apstrādātājam noteiktos pienākumus. Apstrādātājs nekavējoties informē Pārzini, ja tas jebkāda iemesla dēļ nespēj ievērot šajā Vienošanās Apstrādātājam noteiktos pienākumus.

3.2. Pārzinim ir tiesības, attiecīgi pirms tam paziņojot Apstrādātājam, izbeigt Vienošanās, ja pat apturot personas datu apstrādi šī Vienošanās 3.1.apakšpunktā noteiktajā gadījumā, Apstrādātājs pēc Pārziņa noteiktā termiņa nepilnību novēršanai notecējuma, turpina nepildīt šajā Vienošanās tām noteiktos pienākumus.

**4. Apakšapstrādātāju piesaiste**

4.1. Apstrādātājs bez iepriekšējas rakstiskas Pārziņa atļaujas nepiesaista citu vai papildu apstrādātāju (turpmāk – **Apakšapstrādātājs**) jebkurai no Pārziņa vārdā veicamajām personu datu apstrādes darbībām Līguma izpildē.

4.2. Apstrādātājs apņemas ievērot Regulas 28.panta 2. un 4.punktā minētos nosacījumus, saskaņā ar kuriem tiek piesaistīts Apakšapstrādātājs konkrēto personu datu apstrādes darbību veikšanai Pārziņa vārdā.

4.3. Apstrādātājs apņemas piesaistīt vienīgi tādu Apakšapstrādātāju, kas var pilnā apmērā nodrošināt, ka atbilstoši tehniskie un organizatoriskie pasākumi tiks īstenoti tādējādi, ka Pārziņa Datu subjektu personas datu apstrāde būs atbilstoša Regulas un citu normatīvo aktu prasībām un tiks nodrošināta datu subjekta tiesību aizsardzība.

4.4. Ja Apstrādātājs plāno piesaistīt Apakšapstrādātāju, Apstrādātājs rakstiski iesniedz konkrētās atļaujas pieprasījumu Pārzinim vismaz 10 (desmit) darba dienas pirms attiecīgā Apakšapstrādātāja piesaistīšanas, pievienojot īpašas atļaujas pieprasījumam informāciju, kas vajadzīga, lai Pārzinis varētu lemt par atļauju, tai skaitā par apstrādi, kuru plāno veikt Apakšapstrādātājs. Ja Pārzinis 10 (desmit) darba dienu laikā no pieprasījuma saņemšanas dienas Apstrādātājam ir iesniedzis pamatotus rakstiskus iebildumus par piesaistāmo Apakšapstrādātāju, nedz Apstrādātājs, nedz ar Apstrādātāju saistīta persona nedrīkst piesaistīt šo Apakšapstrādātāju (vai izpaust tam Pārziņa Datu subjekta personas datus), pirms turpmāk norādītajā kārtībā un termiņos netiks īstenotas pamatotas darbības Pārziņa norādīto problēmu atrisināšanai un Pārzinim netiks iesniegts pamatots rakstisks skaidrojums par to, kādas darbības ir veiktas. Šādā gadījumā tiek piemērota šāda Apakšapstrādātāja piesaistīšanas kārtība:

4.4.1. Apstrādātājs labticīgi sadarbojas ar Pārzini, īstenojot komerciāli pamatotas izmaiņas pakalpojumu sniegšanas kārtībā, kas ļauj izvairīties no piesaistāmā Apakšapstrādātāja pakalpojumu izmantošanas; un

4.4.2. ja Apstrādātājam 30 dienu laikā no Pārziņa paziņojuma saņemšanas dienas nav izdevies īstenot Pārziņa pieprasītās izmaiņas un labot Pārziņa norādītās problēmas (tostarp arī mainīt Apakšapstrādātāju, ja Pārzinis to ir pieprasījis), Pārzinim ir tiesības neatkarīgi no Līguma noteikumiem un iesniedzot Apstrādātājam attiecīgu rakstisku paziņojumu, nekavējoties izbeigt Līgumu tiktāl, ciktāl tas saistīts ar pakalpojumu, kuru sniegšanai ir nepieciešams izmantot piesaistāmā Apakšapstrādātāja pakalpojumus.

4.5. Apstrādātājs uzņemas pilnu atbildību par Apakšapstrādātāja veiktajām darbībām saistībā ar pakalpojuma sniegšanu.

**5. Personas datu aizsardzības pārkāpuma pārvaldība**

5.1. Apstrādātājs, tiklīdz tam kļuvis zināms par iespējamu personas datu aizsardzības pārkāpumu, bez nepamatotas kavēšanās, bet ne vēlāk kā 24 (divdesmit četras) stundu laikā, rakstiski paziņo par to Pārzinim, norādot paziņojumā šādu informāciju:

5.1.1. personas datu aizsardzības pārkāpuma apraksts, raksturs, datums, laiks un ilgums, rašanās cēlonis, iespējamās sekas Pārzinim un Datu subjektiem;

5.1.2. Datu subjektu kategorijas, to aptuvenais skaits, personas datu aizsardzības pārkāpumā skarto Datu subjektu personas datu kategorijas un to aptuvenais skaits;

5.1.3. Apstrādātāja veiktie pasākumi personas datu aizsardzības pārkāpuma novēršanai, apturēšanai un attiecīgajos gadījumos – Apstrādātāja veiktie pasākumi personas datu aizsardzības pārkāpuma iespējamo nelabvēlīgo seku mazināšanai Datu subjektiem un Pārzinim.

5.2. Apstrādātājs, Vienošanās 5.1.apakšpunktā noteiktajā gadījumā, pastāvīgi sadarbojas ar Pārzini un ievēro Pārziņa instrukcijas, lai nodrošinātu Pārzinim iespēju veikt pilnīgu personas datu aizsardzības pārkāpuma izmeklēšanu un veikt citas nepieciešamās turpmākās darbības saistībā ar pārkāpumu, tai skaitā, bet ne tikai, radīto seku mazināšanai.

5.3. Visi paziņojumi, kas iesniedzami Pārzinim, ievērojot Vienošanās 5.1.apakšpunktu, adresējami Pārziņa datu aizsardzības speciālistam uz elektroniskā pasta adresi: [datu.aizsardziba@lm.gov.lv](mailto:datu.aizsardziba@lm.gov.lv).

**6. Pušu atbildība**

6.1. Apstrādātājs ir atbildīgs par zaudējumiem, tiešiem vai netiešiem, kas radušies Regulas, Līguma un Vienošanās neievērošanas dēļ vai Apstrādātājam rīkojoties neatbilstīgi vai pretēji Pārziņa likumīgiem dokumentētiem norādījumiem. Apstrādātājs nodrošina Pārzinim kompensāciju par dokumentāli pierādāmām izmaksām, prasībām, zaudējumiem, kaitējumiem, saistībām un izdevumiem, tostarp jebkādiem uzraugošās iestādes piemērotiem naudas sodiem, kas izriet vai ir saistīti ar jebkādu Regulas un Vienošanās nosacījumu pierādāmu pārkāpumu, ko izdarījis Apstrādātājs, Apstrādātāja darbinieki, pārstāvji vai Apakšapstrādātāji.

6.2. Šīs Vienošanās 2.10.apakšpunktā minētā gadījumā Apstrādātājs ir atbildīgs par apstrādes tiesiskumu un no tā izrietošajām sekām saskaņā ar Regulu.

6.3. Apstrādātājs par Datu subjektu prasījumu par materiālu vai nemateriālu kaitējuma, kas pilnībā vai daļēji nodarīts ar Līguma un Vienošanās izpildes ietvaros veicamo personas datu apstrādi, atlīdzību nekavējoties, bet ne vēlāk kā 2 (divas) darba dienu laikā no tā saņemšanas dienas paziņo Pārzinim. Apstrādātājs sniedz nepieciešamo atbalstu Pārzinim un Puses izmanto visus tiesību aizsardzības līdzekļus šādu prasījumu vispusīgai izvērtēšanai, lai izvairītos no zaudējumu nodarīšanas Pusēm.

6.4. Pārzinis, pamatojoties uz Apstrādātāja regresa prasību, sedz Apstrādātājam zaudējumus sakarā ar Datu subjektu prasījumu par kaitējuma atlīdzību un Datu valsts inspekcijas piemērotā naudas soda izpildi, ja tie radušies saistībā ar Pārziņa rīcības neatbilstību Regulas prasībām.

**7. Citi noteikumi**

7.1. Puses vienojas, ka visi strīdi, kas izriet vai rodas saistībā ar Līgumu vai Vienošanos, to izpildi vai interpretāciju, tiek risināti Līgumā noteiktajā kārtībā, ievērojot šī Vienošanās 6.3. un 6.4.apakšpunktā noteikto kārtību attiecībā uz kaitējuma atlīdzības personas datu aizsardzības pārkāpuma rezultātā.

7.2. Vienošanās ir Līguma neatņemama sastāvdaļa.

7.3. Vienošanās vai to grozījumi stājas spēkā abu Pušu pilnvaroto pārstāvju parakstīšanas dienā.

7.4. Gadījumā, ja Līguma noteikumi ir pretrunā Vienošanās nosacījumiem, noteicošie ir šīs Vienošanās teikumi.

7.5. Ja kāds no Vienošanās noteikumiem tiek atzīts par spēkā neesošu vai spēku zaudējušu, pārējie Vienošanās noteikumi paliek spēkā. Vienošanās ir 1 (viens) pielikums, kas ir tās neatņemamas sastāvdaļas.

|  |  |
| --- | --- |
| Pārzinis | Apstrādātājs |
| **Labklājības ministrija** | **Izpildītāja nosaukums** |
| Reģ.Nr. 90000022064 | Reģ.Nr. |
| /I. Alliks/ | / V. Uzvārds/ |

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Līguma 5.Pielikuma

Vienošanās par fizisko personu datu apstrādi

1.Pielikums

**Personas datu apstrādes procesa apraksts**

|  |  |
| --- | --- |
| **Apstrādes nolūks** | Sociālā darba efektivitātes un sociālo darbinieku, kuri iesaistīti sociālo pakalpojumu sniegšanā sociālajā darbā ar grupu, profesionālo kompetences paaugstināšana |
| **Apstrādes raksturs** | Atbilstoši Līguma 1. pielikumā “Tehniskā specifikācija” (turpmāk tekstā – Tehniskā specifikācija) noteiktajam. |
| **Personas datu veidi\*** | * Apmācību dalībnieku vārds, uzvārds, personas kods, izglītība, darba vietas dati, amats – dalībnieku saraksta saskaņošanai; * Apmācību dalībnieku vārds, uzvārds, e-pasta adrese, reģistrācijas un dalības fakts apmācībās, datums - informācijas par uzņemšanu mācību grupā, mācību norises vietu, kā arī īsu mācību programmas aprakstu un laika grafiku nosūtīšanai apmācību dalībniekiem; * Apmācību koordinātoru/konatkpersonu un apmācību vadītāju/lektoru vārds, uzvārds, amats, paraksts - dalībnieku reģistrācijas /parakstu lapas sagatavošanai un iesniegšanai Pārzinim; * Apmācību dalībnieku, apmācību koordinātoru/konatkpersonu un apmācību vadītāju/lektoru fotoattēls un video attēls, balss, un vebināra laikā paustā informācija – fotoattēlu un video uzņemšanai un iesniegšanai Pārzinim; * Apmācību dalībnieku vārds, uzvārds, personas kods - apliecinājumu par dalību mācībās sagatavošanai un izsniegšanai apmācību dalībniekiem, mācību programmas apguvi apliecinošu dokumentu reģistrācijas žurnāla sagatavošanai un iesniegšanai Pārzinim. |
| **Datu subjektu kategorijas** | * Metodikas Sociālais darbs ar grupu mācības īstenošanā iesaistītie mācību dalībnieki, kontaktpersonas līguma izpildē, lektori/mācību vadītāji |
| **Apstrādes darbības\*\*** | * Atbilstoši Līguma 1. pielikuma “Tehniskā specifikācija” 7.2.-7.7., 8.1.-8.5., 8.7., 8.9., 9.1., 9.5., 9.6.punktā noteiktajam. |
| **Datu glabāšanas laikposms** | * Līdz Pārziņa norādījuma saņemšanas dienas par personas datu dzēšanu; * Līdz Pārziņa norādījuma saņemšanas dienas par personas datu dzēšanu, apmierinot Datu subjekta pieprasījumu par personas datu dzēšanu; * Līdz Līgumā noteikto saistību izpildei. |

*\* Saskaņā ar Ministru kabineta 2023.gada 21.marta noteikumu Nr. 135 “Eiropas Savienības fondu projektu pārbaužu veikšanas kārtība 2021.–2027. gada plānošanas periodā” 53. un 54.punkta noteikumiem.*

*\*\* Turpat.*

3.Pielikums

Iepirkums ID Nr. LR LM 2025/35ESF+

202\_\_.gada \_\_.\_\_\_\_\_\_Līgumam

Nr. \_\_\_\_\_\_\_\_\_\_\_\_\_\_\_\_\_

**PIEŅEMŠANAS – NODOŠANAS AKTS**

Rīgā  *Datums skatāms dokumenta paraksta*

*laika zīmogā*

**Labklājības ministrija**, reģistrācijas numurs 90000022064, Eiropas Sociālā fonda Plus 4.3.5.4. pasākuma projekta „Profesionāla un mūsdienīga sociālā darba attīstība”, Nr. 4.3.5.4/1/24/I/001, vadītājas Agneses Bīdermanes personā (turpmāk – Pasūtītājs) no vienas puses, un

**\_\_\_\_\_\_\_\_\_\_\_\_\_\_\_\_,** reģistrācijas numurs \_\_\_\_\_\_\_\_\_\_\_*,*  tās valdes locekļa/les (valdes priekšsēdētāja/as) \_\_\_\_\_\_\_\_\_\_\_\_\_\_personā, kurš/ra rīkojas saskaņā ar Statūtiem *(ja ir izsniegts pilnvarojums, norāda pamatu, uz kā rodas tiesības parakstīt Aktu)* (turpmāk – Izpildītājs), no otras puses,

abi turpmāk kopā saukti – Puses, bet katrs atsevišķi – Puse,

saskaņā ar Publisko iepirkumu likuma 10.panta pirmās daļas kārtība veiktā iepirkuma **“Metodikas Sociālais darbs ar grupu mācības”**, identifikācijas numurs LR LM 2025/35ESF+ (turpmāk – Iepirkums), rezultātiem, Eiropas Sociālā fonda Plus līdzfinansēta Labklājības ministrijas īstenota projekta “Profesionāla un mūsdienīga sociālā darba attīstība”, Nr. 4.3.5.4/1/24/I/001, (turpmāk – Projekta) ietvaros *dd.mm.gggg.* noslēgto līgumu nr.\_\_\_\_\_\_\_\_\_\_\_\_ (turpmāk – Līgums), paraksta šādu pieņemšanas - nodošanas aktu (turpmāk – Akts):

1. Saskaņā ar Līguma \_\_.\_\_. punktu *(norāda Līguma punktu/apakšpunktu, kurā minēts attiecīgais pakalpojums vai pakalpojuma daļa, ja šis Akts ir par daļēju Līguma saistību izpildi)* un \_\_.pielikumu “Tehniskā specifikācija” Izpildītājs nodod un Pasūtītājspieņem šādu nodevumu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” (turpmāk – Pakalpojums).
2. Pakalpojums sniegts termiņā, labā kvalitātē un pilnā apjomā *(ja tiek konstatēts, ka Pakalpojums ir izpildīts daļēji vai ir konstatēti trūkumi, norāda faktisko situāciju)*.
3. Pakalpojums veikts par kopējo summu \_\_\_\_ EUR bez PVN (*summa vārdiem*), PVN 21% \_\_\_\_\_\_\_ EUR (*summa vārdiem*), kopā ar PVN \_\_\_\_\_\_\_\_  EUR (*summa vārdiem*).
4. Atbilstoši Līguma \_\_\_\_\_\_. punktam Pasūtītājs Izpildītājam ir veicis avansa maksājumu par Pakalpojumu \_\_\_\_ EUR bez PVN (*summa vārdiem*), PVN 21% \_\_\_\_\_\_\_ EUR (*summa vārdiem*), kopā ar PVN \_\_\_\_\_\_\_\_  EUR (*summa vārdiem*).
5. Šis Akts ir pamats maksājuma veikšanai par Pakalpojuma izpildi \_\_\_\_ EUR bez PVN (*summa vārdiem*), PVN 21% \_\_\_\_\_\_\_ EUR (*summa vārdiem*), kopā ar PVN \_\_\_\_\_\_\_\_  EUR (*summa vārdiem*).
6. Pasūtītājs veic norēķinu Izpildītājam par Pakalpojumu izpildi Līgumā norādītajā kārtībā un termiņā.
7. Akts ir neatņemama Līguma sastāvdaļa.
8. Akts parakstīts ar drošu elektronisko parakstu un satur laika zīmogu. Abām Pusēm ir pieejams abpusēji parakstīts Akts elektroniskā formātā.
9. Pušu rekvizīti un paraksti:

|  |  |
| --- | --- |
| Pasūtītājs | Izpildītājs |
| **Labklājības ministrija** |  |
| Reģistrācijas nr. 90000022064 |  |
| Adrese: Skolas iela 28, Rīga, LV-1331 |  |
| Tālr. 80205100 |  |
| E-pasts: lm@lm.gov.lv |  |
| Banka: Valsts Kase |  |
| Konts: LV13TREL218039613800B |  |
| SWIFT kods: TRELLV22 |  |
| Agnese Bīdermane |  |

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU