**9.pielikums**

Konkursa “Deratizācijas, dezinsekcijas un

dezinfekcijas pakalpojuma sniegšana”

(iepirkuma identifikācijas Nr. SIA RNP 2025/19)

nolikumam

**PROJEKTS**

**LĪGUMS Nr.**

***par deratizācijas, dezinsekcijas, dezinfekcijas un dezodorācijas pakalpojuma sniegšanu \_\_\_\_\_\_\_\_\_\_\_\_\_\_\_\_\_\_\_\_\_\_\_[[1]](#footnote-1)***

*Rīgā Līguma datumu skatīt parakstu zonā*

**SIA “Rīgas namu pārvaldnieks”**,reģistrācijas Nr. 40103362321 (turpmāk – Pasūtītājs), kuru saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

**\_\_\_\_ “\_\_\_\_\_\_\_\_\_\_\_\_\_\_\_\_”**, reģistrācijas Nr. \_\_\_\_\_\_\_\_\_\_\_\_\_\_\_, (turpmāk – Izpildītājs)[[2]](#footnote-2), kuru saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses,

turpmāk Pasūtītājs un Izpildītājs kopā saukti kā Puses, bet katrs atsevišķi kā Puse,

pamatojoties uz atklātā konkursa “Deratizācijas, dezinsekcijas un dezinfekcijas pakalpojuma sniegšana”, identifikācijas Nr. SIA RNP 2025/19 (turpmāk – Iepirkums), rezultātu iepirkuma priekšmeta \_\_\_**. daļā “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**[[3]](#footnote-3), noslēdz šādu līgumu (turpmāk - Līgums).

1. Līguma priekšmets
   1. Pasūtītājs uzdod un apmaksā, bet Izpildītājs ar saviem resursiem sniedz **deratizācijas, dezinsekcijas, dezinfekcijas un dezodorācijas pakalpojumus** (turpmāk – Pakalpojumi vai Pakalpojums) **Pasūtītāja teritorijas \_\_\_\_\_\_\_\_\_\_\_\_\_\_\_\_\_\_\_\_\_\_\_[[4]](#footnote-4)** pārvaldīšanā esošajās ēkās un to teritorijās (turpmāk – Objekti vai Objekts).
   2. Pakalpojuma izpilde notiek saskaņā ar Līguma noteikumiem, Līguma 1. pielikumu “Tehniskā specifikācija” (turpmāk – Tehniskā specifikācija), Līguma 2. pielikumu “Finanšu piedāvājums” (turpmāk – Finanšu piedāvājums), kā arī saskaņā ar spēkā esošo normatīvo aktu prasībām, kas regulē konkrētā Pakalpojuma izpildi, un Pasūtītāja norādījumiem.
   3. Ar kvalitatīvu Pakalpojumu Līguma izpratnē saprotams Pakalpojums, kas atbilst Līguma, t. sk. Tehniskās specifikācijas noteikumiem un spēkā esošo normatīvo aktu prasībām attiecībā uz Pakalpojuma izpildes kvalitāti.
   4. Izpildītājs garantē veiktā Pakalpojuma atbilstību Līguma noteikumiem.
   5. Pakalpojuma tehniskais apraksts, izpildes kārtība un prasības ir noteikti Tehniskajā specifikācijā.
   6. Pakalpojums tiek sniegts Rīgas valstspilsētas administratīvās teritorijas robežās.
   7. Pusēm vienojoties Pasūtītājs ir tiesīgs pasūtīt pakalpojumus, kas saistīti ar Izpildītāja sniegto Pakalpojumu un nav iekļauti Tehniskajā specifikācijā un Finanšu piedāvājumā, ja šādu pakalpojumu izmaksas nepārsniedz **10 %** **(desmit procentus)** no paredzamās Līguma cenas bez pievienotās vērtības nodokļa (turpmāk – PVN). Šajā gadījumā Pasūtītājs ir tiesīgs pieprasīt Izpildītājam šo pakalpojumu izmaksu kalkulāciju un attaisnojuma dokumentus, kas to apliecina. Pakalpojumu, kas norādīti šī Līguma punktā, pasūtīšanai, izpildei, pieņemšanai, neatbilstību un trūkumu novēršanai ir piemērojami Līguma 4. nodaļas noteikumi.
2. **Līguma un Pakalpojuma cena**
   1. Paredzamā Līguma cena bez PVN ir līdz **300 000,00 EUR *(trīs simtiem tūkstošiem eiro)*** (turpmāk – Līguma cena). PVN tiek piemērots spēkā esošo normatīvo aktu noteiktajā kārtībā un apmērā.
   2. Pasūtītājam nav pienākums izlietot visu Līguma cenu.
   3. Pakalpojuma izmaksu izcenojumi (turpmāk – Pakalpojuma cena) tiek noteiktas Finanšu piedāvājumā, atbilstoši Izpildītāja iesniegtajam piedāvājumam Iepirkumā.
   4. Līguma un Pakalpojuma cenā ietilpst visi Izpildītāja izdevumi, kas saistīti ar Pakalpojuma izpildi, tai skaitā transporta, palīgmateriālu un darbaspēka izmaksas, visas nodevas un nodokli (izņemot PVN), kā arī izmaksas speciālu atļauju saņemšanai no trešajām personām un citas izmaksas, kas nepieciešamas Līguma pienācīgai izpildei.
   5. Finanšu piedāvājumā norādītās Pakalpojuma izmaksu cenas var tikt pārskatītas, pamatojoties uz inflācijas/deflācijas objektīvi radīto cenu kāpumu vai kritumu nozarē, pamatojoties uz Centrālās statistikas pārvaldes datiem. Pakalpojuma cenas pārskatīšana ir iespējama tikai gadījumā, ja Līguma darbība ilgst vairāk par **12 (divpadsmit) mēnešiem** no Līguma spēkā stāšanās dienas un Pakalpojuma cenas izmaiņas kopumā nepārsniedz **10 % (desmit procentus)** no paredzamās Līguma cenas bez PVN. Pakalpojuma cena atbilstoši šajā Līguma punktā noteiktajai kārtībai, var tikt pārskaitīta ne biežāk kā **1 (vienu) reizi 12 (divpadsmit) mēnešos**, ja par to rakstiskā veidā kāda no Pusēm ir pieprasījusi otrai Pusei. Par izmaiņām Pakalpojuma cenā Puses noslēdz vienošanos, kas kļūst par neatņemamu Līguma sastāvdaļu, un šīs izmaiņas stājas spēkā ar nākamā mēneša **1. (pirmo) datumu**.
3. Samaksas kārtība
   1. Pasūtītājs veic apmaksu par kvalitatīvu, Līguma noteikumiem un normatīvajiem aktiem atbilstoši sniegtu Pakalpojumu **30 (trīsdesmit) kalendāro dienu laikā** pēc Pasūtītāja šādu dokumentu saņemšanas no Izpildītāja:
      1. Izpildītāja atbilstoši Tehniskajai specifikācijai sagatavoti un abpusēji parakstīti Pakalpojuma pieņemšanas–nodošanas akti par iepriekšējā mēnesī Objektos sniegto Pakalpojumu;
      2. Izpildītāja sagatavots un Pasūtītāja saskaņots rēķins, kas izrakstīts, pamatojoties uz Līguma 3.1.1. apakšpunktā minētajiem pieņemšanas–nodošanas aktiem;
      3. Tehniskajā specifikācijā norādītā Pakalpojuma dokumentāciju, atkarībā no Pakalpojuma veida.
   2. Līguma 3.1.2. apakšpunktā minēto rēķinu par iepriekšējā mēnesī sniegto Pakalpojumu Izpildītājs iesniedz Pasūtītājam ne vēlāk kā **līdz nākamā mēneša 6. (sestajam) datumam**. Izpildītāja rēķiniem ir jābūt sagatavotiem atbilstoši 10.06.2021. likumā “Grāmatvedības likums” un Ministru kabineta 21.12.2021. noteikumos Nr. 877 “Grāmatvedības kārtošanas noteikumi” noteiktajam, tai skaitā Pasūtītājs pieņem elektroniskos rēķinus, kuri sagatavoti strukturētā elektroniskā formā, kas ļauj tos automātiski un elektroniski apstrādāt, un kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību.
   3. Izpildītājs, izrakstot rēķinus, piemēro PVN likmi spēkā esošajos normatīvajos aktos noteiktajā kārtībā un apmērā.
   4. Izpildītājs rēķinos papildus obligāti norādāmajiem rekvizītiem norāda Pasūtītāja piešķirto Līguma numuru un noslēgšanas datumu, Pakalpojuma veidu un sniegšanas datumu, Pieņemšanas – nodošanas akta numuru, Pakalpojuma veikšanas Objektu adreses, maksājamo summu bez PVN, PVN un kopējo rēķina summu ar PVN.
   5. Ja rēķinā nav norādīta visa Līguma 3.4. punktā noteiktā informācija, Pasūtītājs nesaskaņo rēķinu un elektroniski Līguma 15.1.2. apakšpunktā noteiktajā kārtībā informē Izpildītāju par rēķina neatbilstību. Izpildītājs **ne vēlāk kā 3 (trīs) darba dienu laikā** pēc informācijas par rēķina neatbilstību saņemšanas no Pasūtītāja sagatavo Līgumam atbilstošu rēķinu un atkārtoti iesniedz to Pasūtītājam.
   6. Pasūtītājs neveic norēķinu ar Izpildītāju līdz atbilstoša rēķina sagatavošanai un iesniegšanai Pasūtītājam.
   7. Par apmaksas dienu tiek uzskatīta diena, kad Pasūtītājs ir iesniedzis maksājuma uzdevumu bankai par naudas pārskaitīšanu Izpildītāja bankas kontā.
   8. Katra no Pusēm sedz savus izdevumus par bankas pakalpojumiem, kas saistīti ar naudas pārskaitījumiem.
   9. Ja Pakalpojums veikts neatbilstoši Līguma (tajā skaitā Tehniskās specifikācijas) noteikumiem, par ko Pasūtītājs ir iesniedzis Izpildītājam aktu par konstatētajām Pakalpojuma neatbilstībām, apmaksas termiņš tiek pagarināts attiecīgi par tādu laika periodu, kādā tiek novērsti aktā norādītās Pakalpojuma neatbilstības.
4. Pakalpojuma izpilde un pieņemšana
   1. Izpildītājs sniedz Pakalpojumu atbilstoši Tehniskās specifikācijas noteikumiem un prasībām. Tehniskajā specifikācijā norādīto regulāro Pakalpojumu izpilde notiek saskaņā ar Izpildītāja iesniegtiem un Pasūtītāja saskaņotiem Pakalpojuma izpildes grafikiem (turpmāk – Grafiki vai Grafiks). Tehniskajā specifikācijā norādītie neregulārie Pakalpojumi (turpmāk – Ārpuskārtas pakalpojumi vai pakalpojums) tiek sniegti pēc faktiskās nepieciešamības, pamatojoties uz Pasūtītāja iesniegtajiem Pakalpojuma pieprasījumiem (turpmāk – Pieprasījumi vai Pieprasījums).
   2. Pasūtītājs ne vēlāk kā **3 (trīs) darba dienu laikā** no abpusējas Līguma parakstīšanas dienas iesniedz Izpildītājam Līguma 15.1.2. apakšpunktā noteiktajā kārtībā visu Objektu, kuros ir jāveic Pakalpojums, sarakstu (turpmāk – Objektu saraksts), norādot tajā Objektu adreses, veicamā Pakalpojuma veidus, katra Objekta kontaktpersonas (turpmāk – Objekta atbildīgā persona) amatu, vārdu, uzvārdu, tālruņa numuru un e-pasta adresi, kura nodrošinās piekļuvi Objektam, pieņems Pakalpojumu, parakstīs Pakalpojuma pieņemšanas–nodošanas aktu un iesniedz šo aktu saskaņošanai Līgumā norādītajai Pasūtītāja pilnvarotajai personai; kā arī citu nepieciešamu informāciju.
   3. Izpildītājs, pamatojoties uz saņemto Objektu sarakstu, iesniedz Pasūtītājam Tehniskajā specifikācijā noteiktajā kārtībā un termiņos Pakalpojuma izpildes grafikus. Sagatavojot Grafikus Izpildītājam ir jāievēro Tehniskajā specifikācijā noteiktais Pakalpojuma veikšanas periodiskums un termiņi, kā arī citas Tehniskās specifikācijas noteiktās prasības.
   4. Izpildītājs iesniedz Grafikus Pasūtītājam saskaņošanai Līguma 15.1.2. apakšpunktā noteiktajā kārtībā.
   5. Pasūtītājs **1 (vienas) darba dienas laikā** pēc attiecīga Grafika saņemšanas no Izpildītāja:
      1. saskaņo Grafiku, iesniedzot Izpildītājam Līguma 15.1.2. apakšpunktā noteiktajā kārtībā Grafika saskaņojumu/apstiprinājumu, vai
      2. atsaka Grafika saskaņošanu, iesniedzot Izpildītājam Līguma 15.1.2. apakšpunktā noteiktajā kārtībā motivētus iebildumus.
   6. Līguma 4.5.2. apakšpunktā noteiktajā gadījumā Izpildītājs **1 (vienas) darba dienas laikā** pēc iebildumu saņemšanas no Pasūtītāja, iesniedz Pasūtītājam Līguma 15.1.2. apakšpunktā noteiktajā kārtībā koriģēto Grafiku, ievērojot iebildumos norādīto.
   7. Pakalpojums tiek veikts saskaņā ar Līgumā noteiktajā kārtībā saskaņoto Grafiku, ievērojot tajā noteiktos Pakalpojuma izpildes uzsākšanas un pabeigšanas termiņus katrā Objektā, kā arī Pakalpojuma veikšanas periodiskumu un apjomu, atkarībā no sniedzamā Pakalpojuma veida.
   8. Ārpuskārtas Pakalpojumu pieprasījumus iesniedz kāda no Līguma 15.2. punktā norādītajām Pasūtītāja pilnvarotajām personām. Pasūtītājs Pieprasījumos norāda Tehniskajā specifikācijā 3.10. punktā paredzēto informāciju.
   9. Izpildītājs ne vēlāk kā **1 (vienas) darba dienas laikā** pēc Pieprasījuma saņemšanas no Pasūtītāja, sagatavo un iesniedz Pasūtītājam Pieprasījumā norādīto Ārpuskārtas pakalpojumu izpildes grafiku. Sagatavojot Ārpuskārtas pakalpojumu izpildes grafiku Izpildītājam ir jāievēro Tehniskajā specifikācijā noteiktās prasības un termiņi, kas attiecas uz šo Pakalpojumu izpildi.
   10. Ārpuskārtas pakalpojuma izpildes grafika iesniegšanas un saskaņošanas procedūrai un termiņiem tiek piemēroti Līguma 4.4.-4.6. punkta nosacījumi.
   11. Izpildītājs ir tiesīgs veikt Pakalpojuma izpildi Objektos darba dienās (pirmdiena – piektdiena) no plkst. **07.00 līdz 13.00**, ja vien Pusēm saskaņojot netiks noteikti citi Pakalpojuma veikšanas laiki.
   12. Pasūtītājs, saskaņojot to ar Izpildītāju, ir tiesīgs jebkurā laikā mainīt Grafikos un Pieprasījumos noteikto plānotā Pakalpojuma apjomu, kā arī grozīt Objektu sarakstu, informējot par to Izpildītāju Līguma 15.1.2. apakšpunktā noteiktajā kārtībā.
   13. Pakalpojumu sniedz Izpildītāja speciālisti, kuriem ir attiecīga Pakalpojuma veida sniegšanai nepieciešamo kvalifikāciju apliecinoši dokumenti.
   14. Ja pastāv neparedzēti, objektīvi apstākli, kas traucē Pakalpojuma izpildi, Izpildītājs par tiem nekavējoties informē Pasūtītāju. Šajā gadījumā Puses vienojas par Pakalpojuma izpildes termiņa pagarināšanu.
   15. Izpildītājs sniedz Pakalpojumu, nodrošinot Objekta lietotāju funkcionālo darbību un paredzot darba organizācijas pasākumus atbilstoši spēkā esošajiem normatīvajiem aktiem.
   16. Objektā izpildītā Pakalpojuma pieņemšanu apliecina abpusēji parakstīts Pakalpojuma pieņemšanas–nodošanas akts (turpmāk – Pieņemšanas–nodošanas akts), kuru paraksta Pasūtītāja pilnvarotā persona un attiecīgā Objekta atbildīgā persona. Izpildītājs iesniedz Pieņemšanas-nodošanas aktu Pasūtītājam elektroniski Līguma 15.1.2. apakšpunktā noteiktajā kārtībā. Aktam jābūt parakstītam ar Izpildītāja pilnvarotās personas drošu elektronisko parakstu.
   17. Pasūtītāja atbildīgā persona Objektā pārbauda sniegtā Pakalpojuma kvalitāti un apjomu, ja Pakalpojums sniegts kvalitatīvi un pilnā apjomā, atbilstoši Līguma noteikumiem, paraksta Pieņemšanas–nodošanas aktu ar drošu elektronisko parakstu un nosūta parakstīto aktu Izpildītājam Līguma 15.1.2. noteiktajā kārtībā.
   18. Ja Pasūtītājs konstatē, ka Pakalpojums izpildīts nekvalitatīvi, nepilnīgi vai citādi neatbilstoši Līguma noteikumiem, Pasūtītājs atsaka Pakalpojuma pieņemšanu un Pieņemšanas–nodošanas akta parakstīšanu un iesniedz Izpildītājam aktu par konstatētiem Pakalpojuma neatbilstībām (turpmāk – Pakalpojuma neatbilstības akts) Līguma 15.1.2. apakšpunktā noteiktajā kārtībā.
   19. Izpildītājam ir pienākums par saviem līdzekļiem ne vēlāk kā **2** **(divu) darba dienu laikā** pēc Neatbilstības akta saņemšanas no Pasūtītāja novērst aktā konstatētās Pakalpojuma trūkumus un citas neatbilstības, veicot atkārtotu Objektu apstrādi Tehniskajā specifikācijā noteiktajā kārtībā. Pēc Pakalpojuma neatbilstību novēršanas tiek veikta atkārtota Pakalpojuma pieņemšana Objektā šajā Līguma nodaļā noteiktajā kārtībā.
   20. Pušu parakstīts Pieņemšanas–nodošanas akts ir pamats Izpildītāja rēķina izrakstīšanai Pasūtītājam izpildītā un pieņemtā Pakalpojuma apmaksai.
   21. Pieņemšanas–nodošanas akta parakstīšana neatbrīvo Izpildītāju no atbildības par Pakalpojuma neatbilstībām, kuras atklājas pēc Pasūtītāja Pakalpojuma pieņemšanas.
   22. Pušu attiecībām saistībā ar Pakalpojuma izpildi un pieņemšanu, kas nav noregulētas šajā Līguma nodaļā, tiek piemēroti Tehniskās specifikācijas noteikumi.
5. Līguma saistību izpildes nodrošinājums
   1. Izpildītājs **ne vēlāk kā 10 (desmit) darba dienu laikā** pēc Līguma abpusējas parakstīšanas iesniedz Pasūtītājam Līguma saistību izpildes nodrošinājumu kā neatsaucamu beznosacījumu bankas garantiju (turpmāk – Bankas garantija) vai neatsaucamu pirmā pieprasījuma beznosacījumu apdrošināšanas polisi (turpmāk arī Apdrošināšanas polise) par Līguma saistību izpildes nodrošinājuma kopējo summu ne mazāku par **2 % (diviem procentiem)** no Līguma cenas bez PVN.
   2. Bankas garantijas un Apdrošināšanas polises garantijām ir jābūt pakļautām Vienotajiem pieteikuma garantiju noteikumiem (the Uniform Rules for Demand Guarantees) (2010. gada redakcija, Starptautiskās Tirdzniecības palātas publikācija Nr. 758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieteikuma garantiju noteikumi, piemērojami Latvijas Republikas normatīvie akti.
   3. Apdrošināšanas polisē ir jābūt iekļautiem šādiem īpašiem nosacījumiem:
      1. ar Apdrošināšanas polisi tiek apdrošinātas visas Izpildītāja Līguma izpildes saistības, tai skaitā:
         1. atbildība par līgumsaistību nekvalitatīvu vai nesavlaicīgu izpildi, vai neizpildi vispār, t. sk., ja Pasūtītājs izmanto Līgumā noteiktās tiesības vienpusēji izbeigt Līgumu tajā minēto iemeslu dēļ;
         2. atbildība par Pasūtītājam nodarītajiem zaudējumiem, kurus ar savām darbībām vai bezdarbību nodarījis Izpildītājs vai tā pieaicinātie apakšuzņēmēji;
         3. Izpildītājam piemērotie līgumsodi (ja tādi tiek aprēķināti) par līguma saistību nekvalitatīvu izpildi, nesavlaicīgu izpildi vai neizpildi vispār.
   4. Izpildītājs Bankas garantiju vai Apdrošināšanas polisi un dokumentu par apdrošināšanas prēmijas samaksu Izpildītājs iesniedz Pasūtītājam kādā no šādiem veidiem:
      1. elektroniski Līguma 15.1.2. vai 15.1.3. apakšpunktā noteiktajā kārtībā, ja iesniedzamais dokuments sagatavots elektroniski;
      2. Līguma 15.1.1. vai 15.1.4. apakšpunktā noteiktajā kārtībā, ja iesniedzamais dokuments ir sagatavots papīra formā.
   5. Bankas garantijai vai Apdrošināšanas polisei jābūt spēkā visā Līguma darbības laikā.
   6. Ja tiek pagarināts Līguma darbības termiņš, Izpildītājs ne vēlāk kā **10 (desmit) darba dienu** laikā pēc Pušu vienošanās par Līguma darbības termiņa pagarināšanu stāšanās spēkā iesniedz Pasūtītājam Līguma saistību izpildes nodrošinājumu ar spēkā esošu darbības termiņu laikā posmā, par kuru pagarināts Līguma darbības termiņš.
6. Civiltiesiskās atbildības apdrošināšana
   1. Izpildītājs apņemas ne vēlāk kā **10 (desmit) darba dienu laikā** no Līguma spēkā stāšanās dienas iesniegt Pasūtītājam Līguma 5.4. punkta noteiktajā kārtībā civiltiesiskās atbildības apdrošināšanas polisi un dokumentu par prēmijas samaksu.
   2. Civiltiesiskās atbildības apdrošināšanas minimālajam atbildības līmenim ir jābūt ne mazākam par **20 000,00EUR** *(divdesmit tūkstošiem eiro)*.
   3. Civiltiesiskās atbildības apdrošināšanas līgumu Izpildītājs slēdz ar noteikumu, ka iestājoties apdrošināšanas gadījumam, apdrošināšanas atlīdzība tiek izmaksāta tieši Pasūtītājam vai zaudējumus cietušajai trešajai personai.
   4. Izpildītājs nodrošina Līguma noteikumiem atbilstošas civiltiesiskās atbildības apdrošināšanas polises spēkā esamību visā Līguma darbības laikā. Izpildītājs iesniedz Pasūtītājam jaunu civiltiesiskās atbildības apdrošināšanas polisi ne vēlāk kā **10 (desmit) dienas** pirms iepriekšējas civiltiesiskās atbildības apdrošināšanas polises darbības izbeigšanās.
   5. Civiltiesiskās atbildības apdrošināšanas polise un dokuments par prēmijas samaksu tiek pievienoti Līgumam kā pielikums un kļūst par Līguma neatņemamu sastāvdaļu.
7. Apakšuzņēmējs
   1. Izpildītājs, ievērojot Publisko iepirkumu likumu, Līguma noteikumus, kā arī citu normatīvo aktu prasības ir tiesīgs Līguma izpildē piesaistīt apakšuzņēmēju.
   2. Izpildītājs pilnībā uzņemas atbildību par Līguma izpildi un nodrošina, ka apakšuzņēmējs ievēro visus Līguma noteikumus.
   3. Izpildītājs Līguma darbības laikā apakšuzņēmēja nomaiņu vai jauna apakšuzņēmēja iesaisti Līguma izpildē ir tiesīgs veikt tikai ar Pasūtītāja rakstveida piekrišanu. Izpildītājs par plānoto apakšuzņēmēja nomaiņu vai jauna apakšuzņēmēja iesaisti Līguma izpildē paziņo Pasūtītājam rakstveidā Līgumā noteiktajā kārtībā.
   4. Ja Izpildītājs plāno nomainīt apakšuzņēmēju, uz kura iespējām ir balstījies, iesniedzot piedāvājumu Iepirkumā, Izpildītājs lūgumam par apakšuzņēmēja nomaiņu pievieno dokumentus, kas pierāda jaunā apakšuzņēmēja atbilstību Iepirkumā izvirzītajām prasībām tādā apjomā, kādā Izpildītājs savā piedāvājumā ir balstījies uz nomaināmā apakšuzņēmēja iespējām.
   5. Attiecībā uz Izpildītāja piedāvāto jauno apakšuzņēmēju, ar kuru Izpildītājs plāno aizstāt apakšuzņēmēju, uz kura iespējām Izpildītājs ir balstījies, iesniedzot piedāvājumu Iepirkumā, un apakšuzņēmēju, kuram Izpildītājs plāno nodot Pakalpojuma sniegšanu, kura vērtība ir vismaz 10.000,00 EUR. Pasūtītājs veic pārbaudi par tā atbilstību Publisko iepirkumu likuma 42. pantā noteiktajiem izslēgšanas nosacījumiem attiecībā uz to dienu, kad Pasūtītājs no Izpildītāja ir saņēmis attiecīgumu lūgumu.
   6. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā **5 (piecu) darba dienu** laikā pēc tam, kad saņēmis no Izpildītāja visu informāciju un dokumentus, kas nepieciešami lēmuma pieņemšanai, un rakstiski par to informē Izpildītāju.
   7. Pasūtītājs atsaka jauna apakšuzņēmēja, kuram plānots nodot Pakalpojumu, kura vērtība ir vismaz 10 000,00 EUR, iesaisti Līguma izpildē vai apakšuzņēmēja, ar kuru aizstāj apakšuzņēmēju, uz kura iespējām Izpildītājs ir balstījies, iesniedzot piedāvājumu Iepirkumā, nomaiņu Publisko iepirkumu likuma 62. pantā noteiktajos gadījumos. Pasūtītājs pārbaudi par šajā punktā minēto apakšuzņēmēju atbilstību Publisko iepirkumu likuma 42. pantā noteiktajiem izslēgšanas nosacījumiem veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju.
   8. Izpildītājs koordinē apakšuzņēmēju darbību un uzņemas pilnu atbildību par Pakalpojumu, ko snieguši apakšuzņēmēji, izpildes kvalitāti, termiņu, Līguma noteikumu ievērošanu un citiem jautājumiem, kas attiecas uz Līguma izpildi.
   9. Izpildītājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Izpildītāja maksātnespējas procesa gadījumā.

Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistīto apakšuzņēmēju.

1. Līguma izpildē iesaistītie speciālisti un to nomaiņa
   1. Izpildītājs Līguma izpildē piesaista kvalificētus speciālistus, kuru kvalifikāciju apliecinoši dokumenti (izglītību vai kvalifikāciju apliecinoši dokumenti vai prakses sertifikāts) ir derīgi visā Līguma darbības termiņā.
   2. Izpildītājs nav tiesīgs bez saskaņošanas ar Pasūtītāju veikt personāla nomaiņu un iesaistīt papildu speciālistus Līguma izpildē.
   3. Līguma izpildē iesaistīto speciālistu nomaiņa pieļaujama, ievērojot Publisko iepirkumu likuma 62. pantā noteikto kārtību.
   4. Pasūtītājs pieņem lēmumu atļaut vai atteikt Izpildītāja speciālistu nomaiņu vai jaunu speciālistu iesaistīšanu Līguma izpildē iespējami īsā laikā, bet ne vēlāk kā **5 (piecas) darba dienu** laikā pēc tam, kad no Izpildītāja saņemta visa informācija un dokumenti, kas nepieciešami lēmuma pieņemšanai.
   5. Pasūtītāja lēmums atteikt Izpildītāja speciālistu vai jaunu speciālistu iesaistīšanu Līguma izpildē nevar būt par pamatu Izpildītāja prasījumam par Līgumā paredzēto saistību izpildes termiņu pagarinājum.
2. Pušu tiesības un pienākumi
   1. Pasūtītājs:
      1. nodrošina Izpildītāja darbinieku un transporta iekļūšanu un atrašanos Pakalpojuma izpildes vietā jeb Objektā;
      2. pieņem izpildītu, Līguma prasībām atbilstošu kvalitatīvu Pakalpojumu, kas izpildīts atbilstoši Pieprasījumam;
      3. samaksā par Pasūtītāja pieņemto Pakalpojumu Līgumā noteiktajā kārtībā;
      4. sniedz visu Izpildītāja pieprasīto Pakalpojumu sniegšanai nepieciešamo informāciju;
      5. nodrošina, ka Pasūtītāja pilnvarotie darbinieki ir informēti par Izpildītāja sniegtajiem Pakalpojumiem un sadarbojas ar Izpildītāja darbiniekiem un pārstāvjiem;
      6. ir tiesīgs jebkurā brīdī veikt Pakalpojuma izpildes kontroli, t. sk. veikt Pakalpojuma izpildes vizuālu novērošanu, pieprasīt un saņemt no Pakalpojuma izpildē iesaistītajiem speciālistiem skaidrojumus par veicamo Pakalpojumu, kā arī sniegt Izpildītājam saistošas norādes par Pakalpojuma izpildi;
      7. ir tiesīgs apturēt Pakalpojuma izpildi līdz pārkāpuma novēršanai, nepagarinot Pakalpojuma izpildes termiņu, ja konstatē, ka Izpildītājs Pakalpojuma izpildē neievēro darba drošības, darba aizsardzības, ugunsdrošības, apkārtējās vides un citu spēkā esošo normatīvo aktu, kas reglamentē konkrēto darbu veikšanu prasības;
      8. ir tiesīgs atteikties no Pakalpojuma konkrētajā Objektā vai Objektos šajos gadījumos:
         1. ja pirms Grafikā noteiktā Pakalpojuma uzsākšanas termiņa Pasūtītājs saņem Objekta īpašnieka jeb dzīvojamās mājas dzīvokļu īpašnieku kopības lēmumu par atteikšanos no Pakalpojuma, kas pieņemts atbilstoši spēkā esošo normatīvo aktu prasībām;
         2. ja pirms Grafikā noteiktā Pakalpojuma uzsākšanas termiņa Pasūtītājs saņem Objekta īpašnieka jeb dzīvokļu īpašnieku kopības lēmumu par Objekta (dzīvojamās mājas) pārvaldīšanas tiesību nodošanai dzīvokļu īpašnieku biedrībai vai dzīvokļu īpašnieku pilnvarotajai personai, kas pieņemts atbilstoši spēkā esošo normatīvo aktu prasībām;
   2. Par atteikšanos no Pakalpojuma Līguma 9.1.8. apakšpunktā noteiktajos gadījumos Pasūtītājs informē Izpildītāju vismaz **5 (piecas) darba dienas** pirms Grafikā noteiktā Pakalpojuma uzsākšanas konkrētajā Objektā dienas.
   3. Ja Pasūtītājs atteicies no Pakalpojuma Līguma 9.1.8. apakšpunktā noteiktajos gadījumos, ievērojot Līguma 9.2. punktā noteikto kārtību, Izpildītājs nav tiesīgs prasīt Pasūtītājam atlīdzināt zaudējumus, kas var rasties Izpildītājam Pasūtītāja atteikšanās no Pakalpojuma dēļ.
   4. Izpildītājs:
      1. ar savu darbaspēku, inventāru, materiāliem un tehnisko nodrošinājumu sniedz Pasūtītājam kvalitatīvu un Līguma noteikumiem atbilstošu Pakalpojumu;
      2. nodrošina Pakalpojuma izpildi saskaņā ar spēkā esošajiem normatīvajiem aktiem, atbilstošā kvalitātē un Līgumā noteiktajā termiņā. Par visiem apstākļiem, kas ietekmē Pakalpojuma izpildi, Izpildītājs nekavējoties rakstveidā informē Pasūtītāju;
      3. pirms Pakalpojuma uzsākšanas brīdina Pasūtītāju par Līgumā neparedzētiem apstākļiem, kas var ietekmēt Pakalpojuma izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā apakšpunktā paredzētajās situācijās;
      4. nodrošina kvalificēta personāla piesaisti Pakalpojumam visā Līguma darbības laikā. Kvalificētu personālu drīkst nomainīt tikai ar Pasūtītāja rakstveida atļaujas saņemšanu;
      5. pēc Pasūtītāja pieprasījuma sniedz pilnu informāciju par Pakalpojuma izpildes gaitu un nepieciešamības gadījumā sniedz visu nepieciešamo informāciju, kas ir Izpildītāja rīcībā un ir saistīta ar Līguma izpildi;
      6. ir atbildīgs par darba drošības, darba aizsardzības, ugunsdrošības, apkārtējās vides, kā arī citu spēkā esošo ārējo normatīvo aktu, kas reglamentē Pakalpojuma sniegšanu, prasību ievērošanu un pasākumu nodrošināšanu;
      7. kompensē Pasūtītājam, tā darbiniekiem, Pasūtītāja pārvaldīšanā esošo dzīvojamo māju īpašniekiem, īrniekiem vai nomniekiem uzlikto administratīvo sodu, kas piemērots Izpildītāja vainas dēļ, neievērojot spēkā esošo normatīvo aktu prasības;
      8. nodrošināt savu pārstāvi, kas pārstāvēs Izpildītāju strīdīgo jautājumu risināšanā (piem., Veselības inspekcijā), kā arī sniegt konsultācijas Pasūtītājam saistībā ar sniedzamo Pakalpojumu;
      9. Līguma darbības laikā nodrošina un uztur spēkā visas Pakalpojuma sniegšanai nepieciešamas atļaujas un sertifikātus;
      10. uzņemas pilnu materiālo atbildību par Objektam, Pasūtītājam vai trešajām personām nodarītajiem bojājumiem, nodarītajiem zaudējumiem, novērš radītos bojājums, sedz visas izmaiņas vai sedz visus zaudējumus, kas Izpildītāja, tā darbinieku vai apakšuzņēmēju darbības vai bezdarbības rezultātā radušies;
      11. pēc Pakalpojuma sniegšanas Objektā veic Pakalpojuma izpildes vietas sakārtošanu, izvācot no Objekta Pakalpojuma izpildes rezultātā radušos gružus un netīrumus, ja tādi būs radušies. Ja Izpildītājs šo pienākumu neveic, Pasūtītājam ir tiesības organizēt gružu un netīrumu aizvākšanu pašam vai uzdot to darīt trešajām personām, attiecīgās izmaksas ieturot no Līguma ietvaros Izpildītājam veicamajiem maksājumiem;
      12. ir tiesīgs saņemt samaksu par kvalitatīvi un Līguma noteikumiem atbilstoši sniegto Pakalpojumu Līgumā noteiktajā apmērā un termiņā.
3. Pakalpojuma garantija
   1. Deratizācijas pakalpojuma garantijas termiņš ir ne īsāks par **30 (trīsdesmit) kalendārām dienām** no deratizācijas Pakalpojuma Pieņemšanas-nodošanas akta abpusējas parakstīšanas dienas.
   2. Dezinsekcijas pakalpojuma garantijas termiņš ir ne īsāks par **20 (divdesmit) dienām** no dezinsekcijas Pakalpojuma Pieņemšanas-nodošanas akta abpusējas parakstīšanas dienas.
   3. Dezinsekcijas pakalpojumam, kas tiek veikts pagraba vai bēniņu telpās (telpās, kurās ir smilts segums vai līdzvērtīgs mīkstais segums), garantijas termiņš ir ne īsāks par **15 (piecpadsmit)** **dienām** no dezinsekcijas Pakalpojuma pieņemšanas-nodošanas akta abpusējas parakstīšanas dienas.
   4. Pakalpojuma garantijas termiņa laikā Izpildītājs par saviem līdzekļiem, ne vēlāk kā **5 (piecu) darba dienu laikā** no Līguma 15.1. punktā noteiktajā kārtībā iesniegtā paziņojuma par Pakalpojuma neatbilstībām saņemšanas dienas no Pasūtītāja, novērš Pakalpojuma neatbilstības, kas atklātas pēc attiecīgā Pakalpojuma pieņemšanas–nodošanas akta abpusējas parakstīšanas dienas, veicot atkārtotu Objekta vai Objektu apstrādi Tehniskajā specifikācijā noteiktajā kārtībā.
4. Pušu atbildība
   1. Puses ir atbildīgas viena otrai un trešajām personām par nodarītajiem zaudējumiem, ja tie radušies vienas Puses vai tās Līguma izpildē iesaistīto personu darbības vai bezdarbības rezultātā.
   2. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
   3. Ja Pasūtītājs neveic samaksu par Pakalpojumu Līgumā noteiktajā termiņā, Izpildītājam ir tiesības piemērot Pasūtītājam līgumsodu **0,1 %** *(vienas desmitās daļas no procenta)* apmērā no termiņā nesamaksātās summas bez PVN par katru kavējuma dienu. Pasūtītājs līgumsodu samaksā **10 (desmit) darba dienu laikā** pēc rēķina par līgumsodu saņemšanas no Izpildītāja.
   4. Ja Izpildītājs neizpilda Pakalpojuma Pieprasījumu Grafikā noteiktajā vai abpusēji saskaņotajā termiņā, Pasūtītājam ir tiesības piemērot Izpildītājam līgumsodu**20,00 EUR** *(divdesmit eiro)* apmērā par katru kavējuma dienu.[[5]](#footnote-5)
   5. Ja Izpildītājs nenovērš konstatētās Pakalpojuma neatbilstības konkrētā Objektā Līguma 4.19. vai 10.4. punktā noteiktajā termiņā, Pasūtītājam ir tiesības piemērot Izpildītājam līgumsodu**10,00 EUR** *(desmit eiro)* apmērā par katru kavējuma dienu.
   6. Izpildītājs līgumsodu samaksā **10 (desmit) darba dienu laikā** no rēķina par līgumsodu saņemšanas no Izpildītāja.
   7. Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
   8. Pasūtītājam ir tiesības ieskaita kārtībā samazināt maksājamo naudas summu tādā apmērā, kāda ir Līguma noteiktajā kārtībā aprēķinātā līgumsoda summa Izpildītājam, ja Izpildītājs nesamaksā līgumsodu Līgumā noteiktajā termiņā.
   9. Ja Izpildītāja Līgumā noteikto termiņu neievērošanas vai nekvalitatīvi veikta Pakalpojuma rezultātā Pasūtītājam ir radīti zaudējumi, Izpildītājs tos sedz pilnā apmērā.
   10. Pēc līgumsoda maksātāja Puses rakstiskā lūguma līgumsoda prasītāja Puse var samazināt maksājamo līgumsodu, ievērojot samērīguma principus, kā arī Līguma saistību neizpildes vai nepienācīgas izpildes sekas, iemeslus un apstākļus.
   11. Līgumsoda samaksa neatbrīvo Puses no Līguma saistību izpildes.
5. Nepārvarama vara
   1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
   2. Ar nepārvaramu varu (*force majeure*) saprot ārkārtēju apstākļu iestāšanos, kurus nevarēja paredzēt, novērst vai ietekmēt un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, civiliedzīvotāju nemieri, valsts un pašvaldību institūciju rīcība un to pieņemtie normatīvie akti, lēmumi un rīkojumi, kā arī citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
   3. Pusei, kurai kļuvis neiespējams izpildīt savas saistības nepārvaramās varas apstākļu dēļ, ir jāpaziņo par to otrai Pusei ne vēlāk kā **5 (piecu) darba dienu laikā** no nepārvaramas varas apstākļu iestāšanās dienas.
   4. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 12.3. punkta noteikto paziņošanas termiņu.
   5. Pusēm vismaz **5 (piecu) darba dienu** laikā pēc Līguma 12.3. punktā minētā paziņojuma saņemšanas, atkarībā no nepārvaramas varas apstākļu rakstura, ir jāveic pārrunas:
      1. par Līguma izbeigšanu vai Līguma darbības apturēšanu, ja nepārvaras varas apstākļu dēļ turpmākā Līguma izpilde kļūst neiespējama pilnībā, vienojoties par Līguma izbeigšanas termiņu vai Līguma darbības atjaunošanas nosacījumiem;
      2. par Līguma grozīšanu vai saistību izpildes atlikšanu, ja nepārvaramas varas apstākļu dēļ nav iespējams izpildīt kādas no Līguma noteiktajām saistībām, vienojoties par veicamajiem grozījumiem vai saistību izpildes atlikšanas termiņu.
   6. Ja Puses saprātīgā laikā nespēj panākt vienošanos par Līguma 12.5. punktā norādītajiem jautājumiem, strīda izšķiršanai tiek piemēroti Līguma 17.1. punkta noteikumi.
   7. Ja Līgums ir grozīts vai izbeigts, apturēta Līguma darbība vai Līguma saistību izpilde ir atlikta nepārvaramas varas apstākļu dēļ, nevienai no Pusēm nav tiesību prasīt otrai Pusei atlīdzināt ar to radušos zaudējumus.
6. **Personu datu aizsardzība un konfidencialitāte**
   1. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi.
   2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošo datu aizsardzības tiesību aktiem.
   3. Pusēm ir jāievēro piemērojamie tiesību akti personas datu aizsardzības jomā.
   4. Puses tiek atbrīvotas no atbildības par personas datu apstrādi, ko saņēmušas, no vispār pieejamiem avotiem, kā arī informācijas, datu izplatīšanu, kas tika izplatīti un publicēti vai citā veidā bija pieejami masu informācijas avotos un internetā.
   5. Puses ir tiesīgas apstrādāt personas datus tikai tik ilgi, cik tas nepieciešams, lai pienācīgi izpildītu no Līguma izrietošas saistības.
   6. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Pakalpojuma veikšanas procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā noteiktās saistības.
   7. Puses apņemas Līguma darbības laikā, kā arī pēc Līguma izbeigšanas bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
   8. Puses nodrošina informācijas konfidencialitātes noteikumu izpildi arī no jebkuru trešo personu puses, ko Puses piesaistījusi Līguma izpildei.
7. Līguma darbības termiņš, Līguma grozīšana un Līguma izbeigšana
   1. Līgums stājas spēkā ar tā abpusēju parakstīšanas dienu.
   2. Līgums ir spēkā **24 (divdesmit četri) mēneši** vai līdz Līguma cenas bez PVN apguvei, atkarībā no tā, kurš no šiem nosacījumiem iestājas pirmais.
   3. Pusēm vienojoties, 14.2. punktā noteiktais Līguma darbības termiņš var tikt pagarināts par laiku līdz **12 (divpadsmit) mēnešiem**.
   4. Līguma grozījumi ir spēkā tikai tad, ja tie izdarīti rakstveidā, un tos parakstījušas abas Puses.
   5. Līguma grozījumi ir pieļaujami:
      1. ja tie nemaina Līguma vispārējo raksturu;
      2. ja tie atbilst Publisko iepirkumu likuma 61. panta nosacījumiem;
      3. ja tiek pagarināts līguma termiņš Publisko iepirkumu likuma noteikto termiņu ietvaros;
      4. ja objektīvu apstākļu dēļ, Pasūtītājam ir radusies nepieciešamība pēc Pakalpojuma objektos, kas atrodas citu Pasūtītāja teritoriālo iecirkņu kā norādīti Līguma 1.1. punktā, pārvaldīšanā. Šādā gadījumā tiek veikti grozījumi Līguma apjomā un Līguma cena var tikt palielināta līdz **30 % (trīsdesmit procentiem)** no sākotnējās Līguma cenas. Pasūtītājs, veicot šādus grozījumus, izvērtē to ekonomiskumu un lietderīgu finanšu resursu izlietošanu, nodrošinot Pasūtītāja klientu vajadzības.
   6. Visi Līguma pielikumi, tostarp, vienošanās, Līguma grozījumi un papildinājumi, ir Līguma neatņemama sastāvdaļa.
   7. Puses var izbeigt Līgumu pirms Līguma darbības termiņa beigām, Pusēm savstarpēji rakstveidā vienojoties.
   8. Jebkura no Pusēm ir tiesīga vienpusēji izbeigt Līgumu bez otrās Puses piekrišanas, jebkurā no šiem gadījumiem:
      1. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1panta trešā daļa);
      2. otrā Puse apzināti sniegusi Pusei nepatiesu informāciju, nav ievērojusi godīgas komercprakses vai konkurences principus, vai ar nolūku veikusi citas prettiesiskas darbības;
      3. ierosināta otras Puses maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
      4. uzsākta otras Puses likvidācija;
      5. apturēta vai izbeigta otrās Puses saimnieciskā darbība.
   9. Pasūtītājam ir tiesības vienpusēji izbeigt Līgumu bez Izpildītāja piekrišanas jebkurā no šiem gadījumiem:
      1. Izpildītājs vismaz **2 (divas)** reizes nav izpildījis jebkuras no Līgumā noteiktajām saistībām vai jebkuru no Tehniskajā specifikācijā noteikumiem Līgumā vai Tehniskajā specifikācijā noteiktajā vai abpusēji saskaņotajā termiņā, par ko Pasūtītājs iesniedza Izpildītājam vismaz **2 (divas)** pretenzijas;
      2. Izpildītājs vismaz **2 (divas)** reizes Pakalpojumu veica nekvalitatīvi, par ko Pasūtītājs ir iesniedzis Izpildītājam **2 (divus)** Pakalpojuma neatbilstības aktus;
      3. Pasūtītājam zudusi faktiska nepieciešamība pēc Pakalpojuma.
   10. Līguma 14.9.3. apakšpunktā noteiktajā gadījumā Pasūtītājs ir tiesīgs vienpusēji izbeigt Līgumu, rakstiski Līgumā noteiktajā kārtībā paziņojot Izpildītājam par Līguma izbeigšanu vismaz **14 (četrpadsmit)** **kalendārās dienas** iepriekš. Ja Līgums tiek izbeigts saskaņā ar Līguma 14.9.3. apakšpunktu, Pasūtītājs veic samaksu Izpildītājam par faktiski izpildīto Darbu apjomu uz Līguma izbeigšanas dienu, un Izpildītājs nav tiesīgs prasīt Pasūtītāju atlīdzināt sagaidāmās peļņas atrāvumu un netiešus zaudējumus, kas var rasties Izpildītājam Līguma izbeigšanas dēļ.
   11. Izpildītājam ir tiesības vienpusēji izbeigt Līgumu bez Pasūtītāja piekrišanas, ja Pasūtītājs vismaz **2 (divas) reizes** nav veicis samaksu par Pakalpojumu Līgumā noteiktajā termiņā un katrs šāds maksājuma kavējums pārsniedza **10 (desmit) kalendārās dienas**, par ko Izpildītājs ir iesniedzis Pasūtītājam vismaz **2 (divas)** **pretenzijas**.
   12. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 15.5. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
   13. Līgumam izbeidzoties, Puses sapratīgā termiņā bez nepamatotas novilcināšanas veic savstarpējos norēķinus, līgumsoda samaksu, zaudējumu atlīdzināšanu u.c. darbības saistībā ar līgumattiecību izbeigšanos.
8. Pušu saziņa un korespondence, pilnvarotās un Objektu atbildīgās personas
   1. Visus ar Līguma izpildi saistītos dokumentus, tajā skaitā rēķinus, iesniegumus, paziņojumus, uzaicinājumus, informāciju, pieteikumus, pretenzijas, aktus, grafikus, vienošanās u.tml., viena Puse iesniedz otrai Pusei kāda no šādiem veidiem:
      1. nododot personīgi Līguma 15.2, 15.3. punktā norādītajai otras Puses pilnvarotajai personai vai, Līgumā paredzētajos gadījumos - Objektu sarakstā vai Pieprasījumā norādītajai Objekta atbildīgajai personai;
      2. nosūtot elektroniski uz Līgumā 15.2., 15.3. apakšpunktā norādīto otras Puses pilnvarotās personas e-pasta adresi vai, Līgumā paredzētajos gadījumos – uz Objektu sarakstā vai Pieprasījumā norādītās Objekta atbildīgās personas e-pasta adresi;
      3. nosūtot elektroniski uz otras Puses Līguma rekvizītu daļā norādīto e-pasta adresi;
      4. nosūtot ar pasta sūtījumu uz otras Puses Līguma rekvizītu daļā norādīto juridisko adresi.
   2. Puses vienojas, ka **ar Līguma izpildi saistītos jautājumus**, tajā skaitā, bet ne tikai: sniedz vispārējā rakstura informāciju, kas saistīta ar Līguma izpildi, veic Līguma izpildes un apmaksas kontroli, saskaņo rēķinus un Pakalpojuma pieņemšanas – nodošanas aktus, iesniedz Pieprasījumus, izskata un saskaņo Grafikus, pagarina Grafikos noteiktos Pakalpojuma izpildes termiņus; sagatavo, paraksta un iesniedz pretenzijas un Pakalpojuma Neatbilstības aktus u. c., risinās **Pasūtītāja pilnvarotā persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,tel. Nr. \_\_\_\_\_\_\_\_\_\_\_\_\_\_, e-pasta adrese: [\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_](mailto:toms._________________________snikvalds@rnparvaldnieks.lv).
   3. Puses vienojas, ka **VISUS ar Līguma izpildi saistītos jautājumus** risinās **Izpildītāja pilnvarotā persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,tel. Nr. \_\_\_\_\_\_\_\_\_\_\_\_\_\_\_\_, e-pasta adrese: [\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_](mailto:toms._________________________snikvalds@rnparvaldnieks.lv).
   4. Pasūtītāja Objektu atbildīgās personas:
      1. nodrošina Izpildītāja piekļuvi Objektiem;
      2. kontrolē un saskaņo Pakalpojuma uzsākšanas un izpildes termiņus;
      3. veic Pakalpojuma izpildes un Pakalpojuma kvalitātes kontroli un uzraudzību;
      4. veic Pakalpojuma izpildes pārbaudi un pieņemšanu;
      5. pieņem Pakalpojumu un paraksta Pakalpojuma pieņemšanas–nodošanas aktus;
      6. iesniedz paziņojumus un sniedz informāciju;
      7. risina citus jautājumus saistībā ar Līguma izpildi viņu kompetences un piešķirto tiesību ietvaros.
   5. Visa Pušu sarakste un korespondence, tajā skaitā informācija, dokumenti, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās u.c.) uzskatāma par iesniegtu un saņemtu **7. (septītajā) dienā** pēc nodošanas pasta pakalpojumu sniedzējam; **attiecīgajā darba dienā**, ja korespondence nodota personīgi Puses pilnvarotajai personai pret parakstu; vai arī **nākamajā darba dienā**, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm.
9. Korupcijas un interešu konflikta riska novēršana

Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.

1. Nobeiguma noteikumi
   1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc piekritības.
   2. Puses rakstiskā veidā paziņo viena otrai:
      1. par izmaiņām Līgumā norādītajās Pušu pilnvarotajās personās, Objektu atbildīgajās personās, Līguma izpildē iesaistītajos apakšuzņēmējos un kvalificētajos speciālistos;
      2. par Puses firmas (nosaukuma) maiņu;
      3. par Puses juridiskā statusa maiņu;
      4. par Puses juridiskās adreses maiņu;
      5. par Puses korespondences adreses maiņu;
      6. par jebkura Līgumā norādītā tālruņa numura vai elektroniskā pasta adreses maiņu;
      7. par Puses likvidācijas vai reorganizācijas uzsākšanu;
      8. par Puses saimnieciskās darbības apturēšanu;
      9. par Puses saimnieciskās darbības izbeigšanu;
      10. par Puses tiesiskās aizsardzības procesa lietas ierosināšanu;
      11. par Puses tiesiskās aizsardzības procesa īstenošanu ārpustiesas tiesiskās aizsardzības procesā;
      12. par Puses maksātnespējas procesa lietas ierosināšanu.
   3. Paziņojumu par Līguma 17.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtas ar notariālo vai parasto komercpilnvaru, kā arī Līgumā norādītās Pušu pilnvarotās personas. **Paziņojums iesniedzams ne vēlāk kā 5 (piecu)** **darba dienu laikā** **pēc attiecīgo apstākļu iestāšanās**.
   4. Paziņojums iesniedzams kādā no Līgumā 15.1. punkta apakšpunktos norādītajiem informācijas un dokumentu iesniegšanas veidiem, nepieciešamības gadījumā pievienojot dokumentus, kas apstiprina attiecīgas izmaiņas.
   5. Līguma 17.2. punktā paredzētās izmaiņas, kas skar Līguma nosacījumus, kuras viena Puse ir pieteikusi otrai Pusei ievērojot šīs Līguma nodaļas noteikumus, tiek uzskatītas par attiecīgu Līguma nosacījumu grozījumiem, ja šīs izmaiņas Līguma 15.1. punktā noteiktajā kārtībā ir akceptējusi kāda no Līguma 17.3. punktā minētajām otrās Puses personām. *Šajā gadījumā atsevišķa Pušu vienošanās par Līguma grozījumiem netiek slēgta.*
   6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
   7. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
   8. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas, izņemot gadījumu, kad Izpildītājs Līguma izpildē ir piesaistījis apakšuzņēmēju.
   9. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
   10. Līgums ir sagatavots latviešu valodā, parakstīts elektroniski un satur:
       1. Līguma pamattekstu;
       2. Līguma 1. pielikumu „Tehniskā specifikācija”;
       3. Līguma 2. pielikumu „Finanšu piedāvājums”.
2. Pušu rekvizīti

|  |  |
| --- | --- |
| **Pasūtītājs:** | **Izpildītājs:**[[6]](#footnote-6) |
| **SIA “Rīgas namu pārvaldnieks”**  Juridiskā adrese:  Aleksandra Čaka iela 42, Rīga, LV-1011  e-pasts: [rnparvaldnieks@rnparvaldnieks.lv](mailto:rnparvaldnieks@rnparvaldnieks.lv)  Reģ. Nr. 40103362321  Bankas rekvizīti:  Luminor Bank AS Latvijas filiāle  Kods: RIKOLV2X  Konts: LV83RIKO0002013219546  \_\_\_\_\_\_\_\_\_\_\_\_\_\_\_\_\_\_\_\_\_  / \_\_\_\_\_\_\_\_\_\_\_\_\_\_\_\_\_\_\_ /\* | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Juridiskā adrese:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  e-pasts: [\_\_\_\_\_\_\_\_\_\_\_\_\_\_\_\_\_\_\_\_\_\_](mailto:ip.ap.s______________________ia@gmail.com)  Reģ. Nr. \_\_\_\_\_\_\_\_\_\_\_\_\_\_\_\_\_\_  Bankas rekvizīti:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_  / \_\_\_\_\_\_\_\_\_\_\_\_\_\_\_\_\_\_\_ /\* |

\*ŠIS DOKUMENTS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGUS

*Līguma parakstīšanas datums ir pēdējā pievienotā droša elektroniskā paraksta un tā laika zīmoga datums*

1. Nosaukums atbilstoši iepirkuma priekšmeta daļai. [↑](#footnote-ref-1)
2. Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums. [↑](#footnote-ref-2)
3. Nosaukums atbilstoši iepirkuma priekšmeta daļai. [↑](#footnote-ref-3)
4. Teritoriālā iecirkņa vai teritoriālo iecirkņu nosaukums. [↑](#footnote-ref-4)
5. Pakalpojuma Pieprasījuma izpildes termiņš ir Grafikā noteiktais Pakalpojuma izpildes termiņš visos konkrētajā Pieprasījumā norādītajos Objektos kopumā. [↑](#footnote-ref-5)
6. Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums. [↑](#footnote-ref-6)