**ApstiprinĀTS**

ar SIA “Rīgas nami”

iepirkuma komisijas protokolu Nr.1

# ATKLĀTA IEPIRKUMA

**“****Ugunsdzēsības ūdensapgādes sistēmu**

**un ugunsdzēsības inventāra apkope un remonts”**

**identifikācijas Nr. RN 2025/31**

#### NOLIKUMS

Rīga, 2025

1. VISPĀRĪGĀ INVEIDLAPĀCIJA
   1. **Nolikumā un tā pielikumos lietotie jēdzieni un saīsinājumi:** 
      1. **Apakšuzņēmējs** - pretendenta nolīgta persona vai savukārt tās nolīgta persona, kura veic pakalpojumus iepirkuma līguma izpildei.
      2. **EIS –** Elektronisko iepirkumu sistēma tīmekļvietnē [www.eis.gov.lv](http://www.eis.gov.lv).
      3. **Iepirkums *–*** atklāts konkurss “Ugunsdzēsības ūdensapgādes sistēmu un ugunsdzēsības inventāra apkope un remonts” identifikācijas Nr. RN 2025/31, kas tiek rīkots saskaņā ar PIL 8. panta pirmās daļas 1. punktu.
      4. **Komisija** – Iepirkuma komisija, kas izveidota ar SIA “Rīgas nami” valdes rīkojumu un rīkojas Pasūtītāja vārdā, risinot visus ar Iepirkuma norisi saistītos jautājumus.
      5. **Līgums** – Iepirkuma rezultātā noslēdzams pakalpojumu līgums.
      6. **Nolikums** – Iepirkuma nolikums.
      7. **Piegādātājs**- fiziska vai juridiska persona, šādu personu apvienība jebkurā to kombinācijā, kas attiecīgi piedāvā tirgū sniegt Iepirkuma priekšmetam atbilstošus pakalpojumus un kas ir ieinteresēta iesniegt piedāvājumu Iepirkumā, normatīvajos aktos noteiktajos gadījumos un noteiktajā kārtībā reģistrēts (ja šāda reģistrācija ir nepieciešama saskaņā ar spēkā esošajiem normatīvajiem aktiem).
      8. **PIL** – Publisko iepirkumu likums.
      9. **Profils** – EIS e-Iepirkumu apakšsistēmā izveidota vietne Pasūtītāja pircēja profilā, kurā Pasūtītājs publicē normatīvajos aktos noteikto inveidlapāciju, kas saistīta ar Iepirkumu (<https://www.eis.gov.lv/EKEIS/Supplier/Organizer/1355>).
      10. **Pretendents** – Piegādātājs, kurš ir reģistrēts EIS kā EIS dalībnieks un Iepirkumā ir iesniedzis piedāvājumu Profilā.
      11. **PVN** – pievienotās vērtības nodoklis.
      12. **Tehniskā specifikācija** – Tehniskais un finanšu piedāvājums, kas ir pievienota Nolikumam kā 2. pielikums. Tehniskās specifikācijas aktualizācijas datums: 2025.gada 20. jūnijā.
   2. **Pasūtītājs:**

SIA “Rīgas nami”

Reģistrācijas Nr. 40003109638

Juridiskā adrese: Rātslaukums 5, Rīga, LV-1050

Telefona numurs: +371 66957267

Elektroniskā pasta adrese: [rigasnami@rigasnami.lv](mailto:rigasnami@rigasnami.lv)

* 1. **Kontaktpersonas:**

Ar Iepirkumu saistītajos jautājumos (Nolikums, prasības Pretendentiem, piedāvājumu iesniegšana un izskatīšana): Administratīvā departamenta Iepirkumu nodaļas juriste - vecākā iepirkumu speciāliste – Līga Landsberga, tālr.:  +371 66957274, e-pasts: [iepirkumi@rigasnami.lv](mailto:iepirkumi@rigasnami.lv)

* 1. **Iepirkuma priekšmets un apjoms:**
     1. Ugunsdzēsības ūdensapgādes sistēmu un ugunsdzēsības inventāra apkope un remonts atbilstoši Tehniskajai specifikācijai, Līguma projektam (3. pielikums) un normatīvo aktu prasībām.
     2. Galvenais CPV kods: 50413200-5 (Ugunsdzēšanas aprīkojuma remonta un tehniskās apkopes pakalpojumi).
     3. Iepirkuma priekšmets ir sadalīts šādās daļās:

1.4.3.1. Iepirkuma 1.daļa - ugunsdzēsības ūdensvada hidrantu pārbaude (turpmāk – Iepirkuma 1.daļa);

1.4.3.2. Iepirkuma 2.daļa - Iekšējās ugunsdzēsības ūdensapgādes sistēmas krānu, sūkņu un elektroaizbīdņu tehniskā apkope un remonts (turpmāk – Iepirkuma 2.daļa);

1.4.3.3. Iepirkuma 3.daļa - ugunsdzēsības inventāra apkope un remonts (turpmāk – Iepirkuma 3.daļa);

1.4.3.4. Iepirkuma 4.daļa - ugunsdzēsības ūdensapgādes sistēmu un ugunsdzēsības inventāra apkope un remonts (turpmāk – Iepirkuma 4.daļa).

1.4.4. Pasūtītāja paredzamā kopējā līgumcena: 75 000 EUR (septiņdesmit pieci tūkstoši *eiro*) bez PVN. Paredzamā līgumcena Iepirkuma daļās:

1.4.3.1. Iepirkuma 1.daļā – 12 000 EUR (divpadsmit tūkstoši *eiro*) bez PVN;

1.4.3.2. Iepirkuma 2.daļā – 12 000 EUR (divpadsmit tūkstoši *eiro*) bez PVN;

1.4.3.3. Iepirkuma 3.daļā – 33 700 EUR (trīsdesmit trīs tūkstoši septiņi simti *eiro*) bez PVN;

1.4.3.4. Iepirkuma 4.daļā – 17 300 EUR (septiņpadsmit tūkstoši trīs simti *eiro*) bez PVN;

1.4.4. Piedāvājuma varianti: Pretendents var iesniegt tikai vienu piedāvājumu par pilnu Iepirkuma priekšmeta daļas apjomu.

1.4.5. Piedāvājumu var iesniegt par vienu vai vairākām Iepirkuma daļām.

* 1. **Līguma izpildes termiņš un vieta:**
     1. Līgumu izpildes termiņi Iepirkuma 1.daļā – 4. daļā 24 mēneši.
     2. Maksājumu kārtība atrunāta Līguma projektā.
     3. Līguma izpildes vieta: saskaņā ar Tehniskajā specifikācijā norādīto.

1. nolikuma saņemšana, grozījumu veikšana un papildu inveidlapācijas sniegšana par nolikumu
   1. Nolikums ir brīvi un tieši elektroniski pieejams Profilā.
   2. Ja Pasūtītājs ir izdarījis grozījumus Nolikumā, Pasūtītājs par to ievieto informāciju Profilā un nosūta informāciju Iepirkumu uzraudzības birojam publicēšanai publikāciju vadības sistēmā.
   3. Papildu informāciju par Nolikumā iekļautajām prasībām ieinteresētais Piegādātājs pieprasa rakstveidā, nosūtot papildu informāciju pieprasījumu Profilā vai nosūtot elektroniski uz elektroniskā pasta adresi: [iepirkumi@rigasnami.lv](mailto:iepirkumi@rigasnami.lv). Pieprasījumā norāda Iepirkuma identifikācijas numuru un nosaukumu.
   4. Komisija pēc ieinteresētā Piegādātāja rakstiska pieprasījuma sniedz papildu informāciju par Nolikumu, ja pieprasījums iesniegts laikus pirms piedāvājumu iesniegšanas termiņa beigām. Komisija papildu informāciju sniedz piecu darba dienu laikā no pieprasījuma saņemšanas dienas, bet ne vēlāk kā sešas dienas pirms piedāvājumu iesniegšanas termiņa beigām, elektroniski nosūtot atbildi ieinteresētajam Piegādātājam, kurš uzdevis jautājumu, uz elektroniskā pasta adresi, no kuras ir saņemts jautājums, vai Profilā. Uzdoto jautājumu un sniegto atbildi Pasūtītājs ievieto Profilā.
2. PIEDĀVĀJUMA SAGATAVOŠANA
   1. **Prasības piedāvājuma saturam:**
      1. Pretendents piedāvājumu iesniedz Profilā, augšuplādējot Nolikuma 3.1.2. punktā minētos dokumentus. Piedāvājumu ar drošu elektronisko parakstu vai EIS sistēmas parakstu paraksta Pretendenta pārstāvis ar paraksta tiesībām. Ar piedāvājuma parakstīšanu vienlaicīgi tiek apliecinātas visu iesniegto dokumentu kopijas.
      2. **Iesniedzamo dokumentu uzskaitījums:**
         1. **ar Pretendentu atlasi saistītie dokumenti**, kas iesniedzami saskaņā ar Nolikuma 5.punktu;
         2. ja Līguma izpildē tiks iesaistīts Apakšuzņēmējs, kuram veicamo pakalpojumu vērtība ir vismaz 10 000 EUR (desmit tūkstoši *eiro*) vai, lai apliecinātu kvalifikāciju, Pretendents balstās uz citas personas spējām, **Apakšuzņēmēja/personas, uz kuras iespējām Pretendents balstās, pārstāvja parakstīts apliecinājums**, kas sagatavots atbilstoši veidlapai, kas pievienota Nolikumam kā 4. pielikums;
         3. **tehniskais un finanšu piedāvājums,** kas sagatavots atbilstoši Pasūtītāja izstrādātajai veidlapai, kas pievienota Nolikumam kā 2. pielikums. Tehniskais un finanšu piedāvājums ir sagatavojams atbilstoši Nolikuma 4. punktam.
         4. citi Pretendenta ieskatā nepieciešami dokumenti, kas apliecina Pretendenta vai tā piedāvājuma atbilstību Nolikuma prasībām, bet nav īpaši uzskaitīti iesniedzamo dokumentu sarakstā.
   2. **Prasības piedāvājuma noformējumam:**
      1. Pretendents piedāvājumu izstrādā un iesniedz elektroniski Profilā, ievērojot šādus noteikumus:
         1. aizpildot Profilā ievietotās veidnes, Pretendents izmanto EIS piedāvātos rīkus;
         2. augšupielādējot datnes Profilā, Pretendents atbild par dokumenta atvēršanas un nolasīšanas iespējām; ja Pasūtītājs nevarēs atvērt un nolasīt pievienoto dokumentu, ja būs pievienota neaizpildīta veidlapa vai cits neatbilstošs dokuments, Komisija atkarībā no trūkuma nozīmīguma saskaņā ar PIL var lemt par piedāvājuma neatbilstību Nolikuma noteikumiem un tā noraidīšanu;
         3. Pretendents izstrādā piedāvājumu, neapdraudot EIS darbību, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja Komisija konstatē šādu gadījumu vai ja piedāvājums ir šifrēts un nav atšifrēts līdz piedāvājumu atvēršanas brīdim, un nav atverams, Komisija neizskata Pretendenta piedāvājumu un noraida Pretendentu no dalības Iepirkumā;
         4. piedāvājuma dokumentus izstrādā atbilstoši Dokumentu juridiskā spēka likuma un 2018.gada 4.septembra Ministru kabineta noteikumu Nr. 558 „Dokumentu izstrādāšanas un noformējuma kārtība” prasībām. Svešvalodā sagatavotiem piedāvājuma dokumentiem jāpievieno Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents;
         5. piedāvājumā iekļautajiem dokumentiem jābūt skaidri salasāmiem, bez labojumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar paraksttiesīgas personas parakstu. Ja pastāvēs jebkāda veida pretrunas starp skaitļiem un to vērtību apzīmējumiem ar vārdiem, noteicošais būs apzīmējums vārdiem.
         6. ja piedāvājums vai atsevišķas tā daļas satur komercnoslēpumu, piedāvājuma datnēm, kas satur šāda rakstura informāciju, ir jābūt ar atzīmi “Komercnoslēpums”, izņemot PIL noteiktos gadījumus.
      2. Visus dokumentus Pretendents iesniedz elektroniskā formā un pēc saviem ieskatiem Pretendenta pārstāvēt tiesīga vai tās pilnvarota persona ir tiesīga parakstīt tos gan ar EIS piedāvāto elektronisko parakstu (sistēmas paraksts), gan ar drošu elektronisko parakstu.
3. PRASĪBAS TEHNISKĀ UN FINANŠU PIEDĀVĀJUMA SAGATAVOŠANAI
   1. Pretendents tehnisko un finanšu piedāvājumu attiecīgajai daļai sagatavo, izmantojot veidlapu, kas Nolikumam pievienota kā 2. pielikums, aizpildot tajā informāciju par daļu, kurā iesniedz piedāvājumu. Visas piedāvātās cenas norāda EUR bez PVN.

Iesniedzot Tehnisko un finanšu piedāvājumu Iepirkuma 3.daļā, tam pievieno trīs mobilo ugunsdzēsības aparātu apkopes punktu fotofiksācijas, tehniskās pases, vai citu to lietošanas tiesības apstiprinošus dokumentu kopijas. Mobilie ugunsdzēsības aparātu apkopes punkti nepieciešami, lai veiktu pulvera, putu un ogļskābās gāzes ugunsdzēsības aparātu apkopi, remontu un uzpildīšanu uz vietas objektā.

* 1. Pretendents tehniskajā un finanšu piedāvājumā norāda cenas ar tādu precizitāti (zīmes aiz komata), kāda norādīta veidlapā. Ja veidlapā nav norādīts, ar kādu precizitāti ir norādāmas cenas, tās ir norādāmas ar divām zīmēm aiz komata. Ja tehniskajā un finanšu piedāvājumā būs norādītas vairāk zīmes aiz komata kā paredz Iepirkuma dokumentācija, Komisija nepiemēros matemātisko noapaļošanu un vērtēšanā cenu noteiks sākot ar to zīmi aiz komata, kādu paredz norādīt Iepirkuma dokumentācijas nosacījumi, un, ja Pretendentam tiks piešķirtas līguma slēgšanas tiesības, līgumā tiks iekļautas cenas, kas tika izmantotas vērtēšanā.
  2. Visas Pretendenta izmaksas par Līguma priekšmeta kvalitatīvu izpildi, kas izriet no Līguma un tā pielikumu nosacījumiem, tajā skaitā ņemot vērā iespējamos pasūtījumu riskus attiecībā uz izmaksu palielinājumu, izņemot PVN, iekļaujamas veiktajos aprēķinos. Papildu izmaksas, kas nav iekļautas aprēķinos un norādītas finanšu piedāvājumā, netiks ņemtas vērā noslēdzot Līgumu un tā darbības laikā, izņemot Līgumā atrunātos gadījumus.

1. **PRETENDENTU ATLASES PRASĪBAS UN IESNIEDZAMIE DOKUMENTI**

|  |  |
| --- | --- |
| Prasība | Iesniedzamie dokumenti |
| * 1. **Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs** atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem tās biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī Apakšuzņēmējiem (ja Pretendents plāno piesaistīt Apakšuzņēmējus). | * + 1. Aizpildīta un parakstīta **pieteikuma veidlapa** (Nolikuma 1. pielikums), klāt pievienojot **Apliecinājumu par neatkarīgi izstrādātu piedāvājumu** (1.1. pielikums).     2. **Pilnvara** (oriģināls vai apliecināta kopija), ja pieteikumu paraksta uz pilnvaras pamata (ne persona ar publiski reģistrētām pārstāvības (paraksta) tiesībām).     3. Par reģistrācijas faktu Komisija pārliecināsies Uzņēmumu reģistra tīmekļvietnē [www.ur.gov.lv](http://www.ur.gov.lv)     4. Ārvalstīs reģistrētam Pretendentam ir jāiesniedz kompetentas attiecīgās valsts institūcijas izsniegts **dokuments, kas apliecina pārstāvības (paraksta) tiesības** (oriģināls vai apliecināta kopija). |
| * 1. **Pretendents ir apliecinājis pilnīgu iepazīšanos ar Iepirkuma dokumentos iekļautajām prasībām** un apliecinājis spēju un apņemšanos izpildīt pasūtījumu atbilstoši Iepirkuma dokumentos noteiktajām prasībām. |
| * 1. Pretendentam iepriekšējo 3 (trīs) gadu laikā līdz Piedāvājuma iesniegšanai ir pieredze līdzvērtīgu pakalpojumu izpildē.   Par līdzvērtīgu pakalpojumu uzskatāms pakalpojums:  **1. daļā** - ugunsdzēsības ūdensvada hidrantu pārbaude ne mazāku kā 12 000,00 eiro (divpadsmit tūkstoši eiro) bez PVN vērtībā;  **2. daļā** -  iekšējās ugunsdzēsības ūdensapgādes sistēmas krānu, sūkņu un elektroaizbīdņu tehniskā apkope un remonts ne mazāku kā 12 000,00 (divpadsmit tūkstoši eiro) bez PVN vērtībā;  **3. daļā** -  ugunsdzēsības inventāra apkope un remonts (aparāti) ne mazāku kā 33 700,00 (trīsdesmit trīs tūkstoši septiņi simti eiro) bez PVN vērtībā;  **4. daļā** -  ugunsdzēsības ūdensapgādes sistēmu un ugunsdzēsības inventāra apkope un remonts (Prece) ne mazāku kā 17 300,00 (septiņpadsmit tūkstoši trīs simti eiro) bez PVN vērtībā.  Norādītās pieredzes apjomu var apliecināt ar vienu vai vairākiem līgumiem.  Ja pretendents iesniedz piedāvājumu par vairākām iepirkuma daļām, pieredzes prasība par attiecīgajām daļām ir jāsummē. | * + 1. Pretendenta pieredzes apraksts, kuru sagatavo saskaņā ar “Apliecinājums par pieredzi” veidlapa, kas ir pievienota Nolikumam kā 5. pielikums, norādot informāciju pietiekošā apjomā, lai Komisija var pārliecināties par pretendenta atbilstību šī punkta prasībām. |
| * 1. Pretendenta rīcībā ir vismaz 5 (pieci) profesionāli apmācīti apkopes meistari, kuri saskaņā ar Ministru kabineta noteikumu Nr. 238 “Ugunsdrošības noteikumi” 178. punktu ieguvuši profesionālo izglītību ugunsdrošībā vai saņēmuši apmācību ugunsdrošības jomā atbilstoši Izglītības un zinātnes ministrijas licencētai profesionālās izglītības programmai (ne mazāk par 160 stundām). | * + 1. Lai apliecinātu atbilstību nolikuma 5.4. punktam, pretendents iesniedz Piesaistīto speciālistu sarakstu atbilstoši 6. pielikumā pievienotajai “Apliecinājums par speciālistiem” veidlapai, kā arī pievieno piesaistīto speciālistu izglītību apliecinošus dokumentus vai sertifikātu kopijas, vai citus dokumentus, kuri apliecina atbilstību prasībai.     2. Ja speciālists izglītību un profesionālo kvalifikāciju ieguvis ārvalstī, tad konkrētas ziņas par to (valsts, izglītības iestāde, izglītības līmenis, specialitāte) jānorāda aizpildot 6. pielikumā pievienoto “Apliecinājums par speciālistiem” veidlapu. |
| * 1. **Iepirkuma 3.daļā:**   Pretendentam:   * jābūt sertificētam atbilstoši LVS 402:2020 “Ugunsdzēsības aparātu apkopes vietas. Vispārējās prasības” noteiktajām prasībām vai ekvivalenta; * ir vismaz 2 (divu) ugunsdzēsības aparātu ražotāju izsniegts sertifikāts, kas apliecina pretendenta ugunsdzēsības aparātu apkopes vietas(u) atbilstību ražotāja tehniskajām prasībām. | * + 1. Dokumenta kopijas, kas apliecina atbilstību Iepirkuma nolikuma 5.5. punktā noteiktajām prasībām. |
| * 1. Pretendentam ir vai līguma slēgšanas tiesību piešķiršanas gadījumā tas veiks uz līguma darbības laiku **atbilstošas komercdarbības civiltiesiskās atbildības apdrošināšanu** par Pretendenta un/vai tā piesaistīto trešo personu darbības un/vai bezdarbības un/vai nepienācīgu pienākumu veikšanas rezultātā Pasūtītājam un/vai trešajām personām nodarīto zaudējumu atlīdzināšanu uz visu Līguma darbības laiku.   Apdrošināšanas līgumā jābūt paredzētam, ka apdrošināšana attiecas arī uz visiem Pretendenta piesaistītajiem apakšuzņēmējiem, kuri ir iesaistīti Līguma izpildē. Apdrošināšanas noteikumos jābūt paredzētam, ka Pretendenta civiltiesiskā atbildība ir apdrošināta gan attiecībā uz kaitējumu, kas ir nodarīts Pasūtītājam piederošajam īpašumam, gan trešajām personām piederošajam īpašumam, kuru Pasūtītājs pārvalda vai apsaimnieko saskaņā ar Līgumu | * + 1. Apdrošināšanas polises kopija, vai apliecinājums saskaņā ar 7. pielikumu Apliecinājuma „Civiltiesiskās atbildības apdrošināšana” veidlapa. |
| * 1. **Ja Pretendents ir personu apvienība/personālsabiedrība, vai tas balstās uz trešo personu iespējām,** tādejādi personām apvienojot resursus tiek izpildītas prasības attiecībā uz Nolikumā noteikto Pretendenta finansiālo un saimniecisko stāvokli, tad personu apvienības dalībniekiem/personālsabiedrības biedriem, vai Pretendentam un trešajai personai, uz kuras iespējām tas balstās, ir jāuzņemas solidāra atbildība par visa Līguma izpildi.   Personai, uz kuras profesionālo pieredzi Pretendents atsaucas, ir obligāti jāveic uz pieredzi attiecināmās darbības realizācija Līguma izpildes ietvaros. | * + 1. Pretendentam, lai Pasūtītājs gūtu pamatotu pārliecību par personas gatavību un iespēju uzņemties Līguma izpildi, jāiesniedz vienošanās un/vai citi dokumenti par sadarbību Līguma slēgšanas gadījumā, kurā personu apvienības dalībnieki/personālsabiedrības biedri, un/vai Pretendents un trešā persona atrunā: * ka tie uzņemsies solidāru atbildību; * konkrētu sadarbības un atbildības apjoma, jomas, sadalījumu;   Personu apvienībai/personālsabiedrībai papildus ir jāatrunā:   * ar kuru dalībnieku/biedru tiks veikti norēķini; * gadījumā ja tas tiek paredzēts, pārstāvniecības tiesības konkrētai personai pārstāvēt Pretendentu Iepirkumā.   **!!!** Ja piegādātāju apvienības/personālsabiedrības vienošanās vai citā uz šī punkta pamata pievienotajā dokumentā nav atrunātas pārstāvības tiesības, piedāvājumu ir jāparaksta katram dalībniekam/biedram. |

1. Piedāvājuma iesniegšanas kārtība
   1. Pretendents iesniedz piedāvājumu **tikai elektroniski Profilā līdz tajā noteiktā piedāvājumu iesniegšanas termiņam.**
   2. Ārpus Profila iesniegtu piedāvājumu Pasūtītājs nepieņem un neatvērtu izsniedz vai nosūta atpakaļ iesniedzējam.
   3. Ja no EIS uzturētāja (Valsts reģionālās attīstības aģentūras) saņemts paziņojums par traucējumiem EIS darbībā, kā dēļ nav iespējams iesniegt piedāvājumus, Komisija pieņem lēmumu pagarināt piedāvājumu iesniegšanas termiņu un Profilā publicē informāciju par piedāvājumu iesniegšanas termiņa pagarināšanu.
   4. Laikā no piedāvājumu saņemšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz Iepirkuma rezultātu paziņošanai Pasūtītājs nesniedz informāciju par vērtēšanas procesu.
   5. Piedāvājumus atver vienlaikus Profilā nekavējoties pēc piedāvājumu iesniegšanas termiņa beigām.
2. piedāvājumU VĒRTĒŠANA un Piedāvājuma izvēles kritērijs
   1. Piedāvājumu vērtēšanu un izvēli Komisija veic slēgtās sēdēs bez Pretendentu un to pārstāvju klātbūtnes atbilstoši PIL un Nolikumā noteiktajam.
   2. Piedāvājuma izvēles kritērijs saskaņā ar PIL 51.pantā paredzēto piedāvājuma izvēles kritēriju – saimnieciski visizdevīgākais piedāvājums ar viszemāko kopējo summu EUR bez PVN, katrā Iepirkuma daļā.
   3. Komisija Pretendenta atlases dokumentu atbilstības pārbaudi katrā Iepirkuma daļā veiks tikai tam Pretendentam, kurš iesniedzis saimnieciski visizdevīgāko piedāvājumu un kuram būtu piešķiramas līguma slēgšanas tiesības.
   4. Komisija pārbauda iesniegto piedāvājumu atbilstību Nolikumā noteiktajām prasībām katrā Iepirkuma daļā šādos posmos:
      1. piedāvājuma noformējuma pārbaude;
      2. tehniskā un finanšu piedāvājumu pārbaude;
      3. saimnieciski izdevīgākā piedāvājuma noteikšana;
      4. atbilstības pārbaude Pretendentu atlases prasībām.
   5. **Piedāvājuma noformējuma pārbaude:**
      1. Veicot Pretendenta piedāvājuma noformējuma pārbaudi, Komisija izvērtē:
         1. vai piedāvājumā iekļauti visi Nolikumā minētie dokumenti;

!!! *Šajā piedāvājumu vērtēšanas posmā Komisija nevērtē iesniegto dokumentu saturu un atbilstību Nolikuma prasībām, bet pārbauda, vai Nolikuma 3.1. punktā minētie dokumenti ir iesniegti un vai to formas atbilst Pasūtītāja izstrādātajām dokumentu formām.*

* + - 1. vai piedāvājums sagatavots un noformēts atbilstoši Nolikumā noteiktajām piedāvājuma noformējuma prasībām un pieņem attiecīgu lēmumu.
  1. Konstatējot atkāpes no Nolikumā izvirzītajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājuma vērtēšanas procesu un ir tiesīga lemt par tālāku piedāvājuma vērtēšanu. Būtiska piedāvājuma noformējuma neatbilstība Nolikuma prasībām ir pamats Pretendenta noraidīšanai un piedāvājuma nevērtēšanai.
  2. **Tehniskā un finanšu piedāvājumu pārbaude:**
     1. Vērtējot Pretendentu tehnisko un finanšu piedāvājumus, Komisija pārbauda, vai Pretendentu iesniegtie tehniskie un finanšu piedāvājumi atbilst Nolikumā izvirzītajām prasībām.
     2. Tehniskā un finanšu piedāvājuma izvērtēšanas laikā Komisija pārbauda, vai piedāvājumā nav aritmētisku kļūdu, ja veidlapa paredz vairāku cenu summēšanu vai citus aprēķinus. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas. Vērtējot tehnisko un finanšu piedāvājumu, Pasūtītājs ņem vērā labojumus.
     3. Ja Komisija konstatē, ka Pretendenta tehniskais un finanšu piedāvājums neatbilst kādai no Nolikumā noteiktajām prasībām, Komisija ir tiesīga noraidīt attiecīgo Pretendentu un tā piedāvājumu tālāk nevērtēt.
  3. **Saimnieciski izdevīgākā piedāvājuma noteikšana:**
     1. Vērtējot piedāvājumu, Komisija ņems vērā norādīto līgumcenu bez PVN. Piedāvājuma izvēles kritērijs ir saimnieciski visizdevīgākais piedāvājums ar viszemāko vērtējamo summu EUR bez PVN, katrā Iepirkuma daļā.
     2. Piedāvājumu salīdzināšanai un lēmuma par Līguma slēgšanas tiesību piešķiršanu pieņemšanai Komisija izmanto katra Pretendenta Iepirkumā iesniegtā finanšu piedāvājumā norādīto kopējo summu EUR bez PVN katrā Iepirkuma daļā.
     3. Ja vismaz divu piedāvājum kopējā vērtējamā summa EUR bez PVN ir vienāda, un šiem Pretendentiem būtu piešķiramas līguma slēgšanas tiesības, Komisija līguma slēgšanas tiesības piešķir Pretendentam, kuram ir lielāks neto apgrozījums 2024. gadā.
  4. **Pretendentu atbilstības pārbaude Pretendentu atlases prasībām**:
     1. Pretendenta atlases dokumentu atbilstības pārbaudes laikā Komisija pārbauda Pretendenta atbilstību Nolikumā izvirzītajām prasībām.
     2. Komisija pārbaudi veic, pamatojoties uz Pretendenta iesniegtajiem dokumentiem un Pasūtītāja rīcībā esošo informāciju, t.sk. izmantojot publiskās datubāzes.
     3. Ja Komisija konstatē, ka Pretendents neatbilst kādai no Nolikumā norādītajām atlases prasībām (Pretendenta piedāvājumā iesniegtie dokumenti un Pasūtītāja rīcībā esošā informācija neapliecina atbilstību izvirzītajām prasībām), Komisija ir tiesīga piedāvājumu noraidīt un tālāk nevērtēt, pieņemot argumentētu lēmumu par to.

1. IZSLĒGŠANAS NOTEIKUMu PĀRBAUDE
   1. Pirms lēmuma par Līguma slēgšanas tiesību piešķiršanu attiecīgajam Pretendentam pieņemšanas, Komisija pārbauda, vai Pretendents, kuram atbilstoši Nolikumā noteiktajām prasībām un piedāvājuma izvēles kritērijam būtu piešķiramas Līguma slēgšanas tiesības, nav izslēdzams no turpmākas dalības Iepirkumā.

|  |  |
| --- | --- |
| **Prasība** | **Informācija/dokumenti pretendenta atbilstības izvērtēšanai** |
| 8.2. Uz Pretendentu neattiecas PIL 42. panta otrās daļas 1., 2., 3., 4, 5., 6., 7., 10.,11., 12., 13. un 14. punktā noteiktie pretendentu izslēgšanas noteikumi.  **!!!** Atgādinām, ka saskaņā ar PIL 42. panta noteikumiem pretendentam nedrīkst būt likumā paredzētie nodokļu parādi:   1. piedāvājumu iesniegšanas termiņa pēdējā dienā un 2. dienā, kad komisija pieņems lēmumu par iespējamu līguma slēgšanas tiesību piešķiršanu.   PIL 42.panta otrajā daļā minētie izslēgšanas iemesli attiecas arī uz jebkuru no PIL 42.panta trešajā daļā minētajām personām. | 8.2.1. Pretendenta atbilstības izvērtēšanai Komisija iegūst informāciju normatīvajos aktos noteiktajā kārtībā, izmantojot tajos noteikto informācijas sistēmu vai citu Komisijai pieejamu informāciju, kas ir attiecināma uz izslēgšanas noteikumu pārbaudi. |
| 8.3. Uz Pretendentu nav attiecināmi Starptautisko un Latvijas Republikas nacionālo sankciju likuma 11.1 panta pirmajā un otrajā daļā minētie attiecīgie pretendentu izslēgšanas noteikumi. | 8.3.1. Pasūtītājs informāciju pārbauda <https://www.firmas.lv/> |

* 1. Pretendentu izslēgšanas noteikumu pārbaudi Komisija veic saskaņā ar PIL noteikto kārtību.
  2. Ja Komisija konstatē, ka Apakšuzņēmējs, kura sniedzamo pakalpojumu vērtība katrā Iepirkuma daļā ir vismaz 10 000 EUR (desmit tūkstoši eiro), vai persona, uz kuras iespējām Pretendents balstās, lai apliecinātu, ka tā kvalifikācija atbilst Nolikumā noteiktajām prasībām, atbilst kādam Nolikumā minētajam izslēgšanas noteikumam, tā pieprasīs, lai Pretendents nomaina attiecīgo personu. Ja Pretendents 10 (desmit) darbdienu laikā pēc pieprasījuma nosūtīšanas dienas neiesniedz dokumentus par jaunu Nolikumā noteiktajām prasībām atbilstošu Apakšuzņēmēju vai personu, uz kuras iespējām Pretendents balstās, lai apliecinātu, ka tā kvalifikācija atbilst Nolikumā noteiktajām prasībām, Komisija izslēdz Pretendentu no dalības Iepirkumā.

1. APAKŠUZŅĒMĒJI UN PERSONAS UZ KURU SPĒJĀM BALSTĀS PRETENDENTS
   1. Ja Pretendents Līguma izpildē plāno iesaistīt **Apakšuzņēmēju**, Pretendents attiecīgo Apakšuzņēmēju norāda pieteikumā atbilstoši veidlapai, kas Nolikumam pievienota kā 4. pielikums, kā arī norāda katram apakšuzņēmējam nododamo darbu vērtību procentos no Līguma kopējās cenas.
   2. Apakšuzņēmēja sniedzamo pakalpojumu kopējo vērtību nosaka, ņemot vērā Apakšuzņēmēja un visu attiecīgā Iepirkuma ietvaros tā saistīto uzņēmumu sniedzamo pakalpojumu vērtību. PIL 63. panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem Apakšuzņēmējam ir izšķirošā ietekme vai kurai ir izšķirošā ietekme Apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā Apakšuzņēmējā.
   3. Uz Pretendenta piedāvājumā norādīto Apakšuzņēmēju, kura sniedzamo pakalpojumu vērtība Katrā Iepirkuma daļā ir vismaz 10 000 EUR (desmit tūkstoši *eiro*), un uz Pretendenta norādīto personu, uz kuras spējām Pretendents balstās, lai apliecinātu tā kvalifikācijas atbilstību Nolikumā noteiktajām prasībām, attiecas Nolikuma 8.2 punktā noteiktās prasības.

1. Lēmuma pieņemšana par LĪGUMA SLĒGŠANAS TIESĪBU PIEŠĶIRŠANU
   1. Komisija Līguma slēgšanas tiesības piešķir tam Pretendentam, kurš atzīts par atbilstošu Nolikumā noteiktajām prasībām, nav izslēdzams no dalības Iepirkumā, un kura piedāvājums ir izvēlēts saskaņā ar Nolikumā noteikto piedāvājuma izvēles kritēriju.
   2. Pasūtītājs informē visus Pretendentus par pieņemto lēmumu attiecībā uz Iepirkuma rezultātiem triju darba dienu laikā, nosūtot informāciju elektroniski uz Pretendenta piedāvājumā norādīto elektroniskā pasta adresi, kā arī piecu darbdienu laikā Profilā nodrošina brīvu un tiešu elektronisku piekļuvi iepirkuma procedūras ziņojumam.

1. līgums
   1. Līgums nosaka tiesiskās attiecības starp Pasūtītāju un Pretendentu attiecībā uz Iepirkuma priekšmetu. Līgumā atrunātas līdzēju savstarpējās tiesības un pienākumi, tai skaitā Līguma grozījumu iespējamie gadījumi, Pasūtītāja tiesības vienpusēji atkāpties no Līguma, kā arī citi noteikumi.
   2. Līguma projekta noteikumi attiecināmi uz visiem Pretendentiem vienlīdzīgi. Par katru Iepirkuma daļu tiek slēgts atsevišķs līgums.
   3. Pretendentam, kuram Iepirkumā piešķirtas līguma slēgšanas tiesības, Līgums jāparaksta 5 (piecu) darba dienu laikā no uzaicinājuma parakstīt Līgumu nosūtīšanas dienas, ko Pasūtītājs nosūta uz Pretendenta pieteikumā norādīto elektroniskā pasta adresi. Ja norādītajā termiņā minētais Pretendents neparaksta Līgumu un neiesniedz to Pasūtītājam, tas tiek uzskatīts par atteikumu slēgt Līgumu.
   4. Ja izraudzītais Pretendents atsakās slēgt Līgumu ar Pasūtītāju, Komisijai ir tiesības pieņemt lēmumu slēgt Līgumu ar nākamo Pretendentu, kurš izvēlēts atbilstoši Nolikuma nosacījumiem, vai pieņemt lēmumu pārtraukt Iepirkumu, neizvēloties nevienu piedāvājumu. Ja arī nākamais izraudzītais Pretendents atsakās slēgt Līgumu, Komisija pieņem lēmumu pārtraukt Iepirkumu, neizvēloties nevienu piedāvājumu.
2. **NOSACĪJUMI IESNIEDZOT EIROPAS VIENOTO IEPIRKUMA PROCEDŪRAS DOKUMENTU**
   1. Pasūtītājs pieņem Eiropas vienoto iepirkuma procedūras dokumentu (jāaizpilda Eiropas Komisijas 2016. gada 5. janvāra īstenošanas regulas Nr. 2016/7 2. pielikums) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām (pieejams aizpildīšanai EIS tīmekļa vietnē https://espd.eis.gov.lv/. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 EUR (desmit tūkstoši *eiro*) no attiecīgās Iepirkuma daļas līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
   2. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informāciju ir pareiza.
   3. Aizpildot Eiropas vienoto iepirkuma procedūras dokumentu pretendentam ir jāveic atzīme minētā dokumenta III daļas D sadaļā “Tikai valsts tiesību normās paredzētie izslēgšanas iemesli. Citi izslēgšanas iemesli, kurus var noteikt līgumslēdzējas iestādes vai līgumslēdzēja dalībvalsts tiesību normās” (saistībā ar pirmo un otro daļu un PIL 42.panta otrās daļas 1., 2., 3., 4, 5., 6., 7., 10.,11., 12., 13. un 14. punktā un Starptautisko un Latvijas Republikas nacionālo sankciju likuma 111. pantu).
   4. Ja Pretendents, kuram būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, Komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību pretendentu atlases prasībām. Pasūtītājs nepieprasa tādus dokumentus un informāciju, kas ir Pasūtītāja rīcībā vai ir pieejama publiskās datubāzēs.
3. Komisijas tiesības un pienākumi
   1. **Komisijai ir tiesības:**
      1. izdarīt grozījumus Nolikumā;
      2. noraidīt vai izslēgt Pretendenta piedāvājumu PIL un Nolikumā noteiktajos gadījumos un kārtībā;
      3. Komisijai ir tiesības Pretendentu atlasi veikt tikai tam Pretendentam, kuram būtu piešķiramas Līguma slēgšanas tiesības;
      4. pieaicināt Komisijas darbā ekspertu ar padomdevēja tiesībām. Eksperta vērtējums nav saistošs Komisijai;
      5. pieprasīt, lai Pretendents precizē informāciju par savu piedāvājumu, ja tas nepieciešams piedāvājumu vērtēšanai un izvēlei;
      6. pieprasīt Pretendentam iesniegt dokumenta oriģinālu, ja Komisijai rodas šaubas par iesniegtā dokumenta kopijas autentiskumu;
      7. pieņemt lēmumu piešķirt Līguma slēgšanas tiesības, izbeigt vai pārtraukt Iepirkumu;
      8. Pasūtītājs noraida Pretendenta piedāvājumu attiecīgajā Iepirkuma daļā, ja tiek konstatēts PIL 41.panta vienpadsmitās daļas 2.punktā minētais;
      9. veikt citas darbības saskaņā ar PIL, citiem normatīvajiem aktiem un Nolikumu.
   2. **Komisijai ir pienākums:**
      1. pēc ieinteresētā Piegādātāja pieprasījuma sniegt papildu informāciju par Nolikumu;
      2. nodrošināt visiem ieinteresētajiem Piegādātājiem informāciju par Nolikumu;
      3. atlasīt Pretendentus un vērtēt to iesniegtos piedāvājumus saskaņā ar PIL un Nolikumu;
      4. piedāvājumu izvērtēšanas laikā līdz Iepirkuma rezultātu paziņošanai nesniegt informāciju par piedāvājumu vērtēšanas procesu;
      5. veikt citas darbības saskaņā ar PIL, citiem normatīvajiem aktiem un Nolikumu.
4. Pretendenta tiesības un pienākumi
   1. Pretendentam ir tiesības:
      1. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
      2. laikus pieprasīt papildu informāciju par Nolikumu, ievērojot Nolikuma nosacījumus;
      3. veikt citas darbības saskaņā ar PIL, citiem normatīvajiem aktiem un Nolikumu.
   2. **Pretendentam ir** **pienākumi:**
      1. sagatavot piedāvājumu atbilstoši Nolikuma noteikumiem, ievērojot Pasūtītāja norādījumus par Nolikumam pievienoto veidlapu aizpildīšanu. Ja Pretendents konstatē pretrunas Nolikumā, par tām Pretendentam ir pienākums informēt Pasūtītāju un prasīt skaidrojumu;
      2. iesniegt piedāvājumu atbilstoši Nolikuma prasībām, kā arī nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām Pretendents nedrīkst savu piedāvājumu labot vai papildināt;
      3. Pasūtītāja noteiktajā termiņā sniegt atbildes uz Komisijas pieprasījumu par piedāvājumā ietvertās informācijas precizēšanu un iesniegt nepieciešamos dokumentus;
      4. segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no Iepirkuma rezultātiem;
      5. līdz piedāvājumu iesniegšanas termiņa beigām regulāri iepazīties ar Pasūtītāja ievietoto informāciju Profilā;
      6. ne vēlāk kā piecu darba dienu laikā no Pasūtītāja paziņojuma saņemšanas vai paziņojumā noteiktajā termiņā iesniegt visus Pasūtītāja prasītos nepieciešamos dokumentus;
      7. saņemot uzaicinājumu slēgt Līgumu, Pasūtītāja uzaicinājumā norādītajā termiņā noslēgt Līgumu;
      8. veikt citas darbības saskaņā ar PIL, citiem normatīvajiem aktiem un Nolikumu.
5. DATU APSTRĀDE
   1. Iesniedzot piedāvājumu, Pretendents apliecina, ka ir iepazinies ar Pasūtītāja privātuma paziņojumu “SIA “Rīgas nami” un tās struktūrā esošo pasākumu centru privātuma paziņojums”, kas ir izvietots Pasūtītāja interneta vietnē: <https://www.rigasnami.lv/lv/par-mums/personas-datu-aizsardziba>, kā arī ir informēts, ka šāds paziņojums var tikt vienpusēji mainīts no Pasūtītāja puses un aktuālā paziņojuma redakcija tiks izvietota iepriekš norādītajā Pasūtītāja tīmekļa vietnē.
   2. Pasūtītājam un Pretendentam ir pienākums informēt tās personas, kuras personas dati (piemēram, kuras norādītas kā kontaktpersonas) tiek nodoti otrai pusei, par to, ka tās personas dati ir tikuši apstrādāti šādam nolūkam, kā arī informē par otras puses nosaukumu, kontaktinformāciju un mērķi, kādiem nodotie personas dati varētu tikt izmantoti.
6. **KOMUNIKĀCIJA**
   1. Komisija saziņai ar Pretendentiem izmanto elektronisko pastu, nosūtot parakstītas vēstules (pieprasījumi, paziņojumi u.tml.) uz Pretendenta piedāvājumā norādīto elektroniskā pasta adresi. Pretendenti uzņemas atbildību par tādas elektroniskā pasta adreses norādīšanu, kurā tie varēs saņemt tiem adresētus sūtījumus.
   2. Pretendenti saziņai ar Pasūtītāju izmanto Nolikuma 1.3. punktā norādīto kontaktinformāciju vai Profilu.
7. Pielikumi

|  |  |
| --- | --- |
| 1.pielikums: | Pieteikuma forma |
| 1.1. pielikums: | Apliecinājumu par neatkarīgi izstrādātu piedāvājumu |
| 2. pielikums: | Tehniskais un finanšu piedāvājums |
| 2.1.pielikums: | Tehniskais un finanšu piedāvājums Iepirkuma 1.daļai |
| 2.2.pielikums: | Tehniskais un finanšu piedāvājums Iepirkuma 2.daļai |
| 2.3.pielikums: | Tehniskais un finanšu piedāvājums Iepirkuma 3.daļai |
| 2.4.pielikums: | Tehniskais un finanšu piedāvājums Iepirkuma 4.daļai |
| 3.pielikums: | Līguma projekts |
| 4.pielikums: | “Apakšuzņēmēja [..] apliecinājums” veidlapa |
| 5.pielikums: | “Apliecinājums par pieredzi” veidlapa |
| 6.pielikums: | “Apliecinājums par speciālistiem” veidlapa |
| 7.pielikums: | Apliecinājuma „Civiltiesiskās atbildības apdrošināšana” veidlapa. |