APSTIPRINĀTS

Ādažu novada pašvaldības

Iepirkumu komisijas

2025. gada 1. jūlija sēdē,

protokols Nr. 5-6-2025/102-2

ATKLĀTA KONKURSA

**“Paskaidrojuma raksta izstrāde un autoruzraudzība Ādažu kopienu centra atjaunošanai”**

Iepirkuma identifikācijas Nr. ĀNP 2025/102

Pasūtītājs: Ādažu novada pašvaldība

NOLIKUMS

Ādažos

2025

1. **Vispārējā informācija**
   1. **Iepirkuma identifikācijas numurs:** ĀNP 2025/102
   2. **Pasūtītājs:** Ādažu novada pašvaldība
   3. **Pasūtītāja rekvizīti**:

|  |  |
| --- | --- |
| Adrese: | Gaujas iela 33A, Ādaži, Ādažu novads, LV-2164 |
| Reģistrācijas Nr.: | 90000048472 |
| Norēķinu konts: | LV43TREL9802419010000 |
| Bankas kods: | TRELLV22 |
| Tālrunis: | 25151340, 25151341 |
| Kontaktpersona: | Linda Naļivaiko, mob.: 29334931, e-pasts: [iepirkumi@adazunovads.lv](mailto:iepirkumi@adazunovads.lv) |

1. **Informācija par iepirkumu**
   1. Atklāts konkurss „Būvprojekta izstrāde un autoruzraudzība, ietekmes uz vidi novērtējuma izstrāde projektam “Paskaidrojuma raksta izstrāde un autoruzraudzība Ādažu kopienu centra atjaunošanai” (identifikācijas Nr. ĀNP 2025/102) tiek veikts saskaņā ar Publisko iepirkumu likumu un 2017.gada 28.februāra Ministru kabineta noteikumiem Nr.107 „Iepirkumu procedūru un metu konkursu norises kārtība”.
   2. Iepirkuma dokumentācija ir pieejama Elektronisko iepirkumu sistēmas e-konkursu apakšsistēmā: https://www.eis.gov.lv/EKEIS/Supplier/Organizer/16640.
   3. Ieinteresētajiem piegādātājiem ir tiesības prasīt papildu informāciju par iepirkumu, tai skaitā, prasīt paskaidrojumus par iepirkuma nolikumu, vienā no šādiem veidiem:
      * Elektronisko iepirkumu sistēmas e-konkursu apakšsistēmā, ja piegādātājs ir reģistrēts Elektronisko iepirkumu sistēmā un šīs iepirkuma procedūras sadaļā ir reģistrējies kā nolikuma saņēmējs[[1]](#footnote-1);
      * nosūtot informācijas pieprasījumus uz e-pasta adresi: [iepirkumi@adazunovads.lv](mailto:iepirkumi@adazunovads.lv) ar norādi: „ Paskaidrojuma raksta izstrāde un autoruzraudzība Ādažu kopienu centra atjaunošanai” (identifikācijas Nr. ĀNP 2025/102).
   4. Ja ieinteresētais piegādātājs ir laikus pieprasījis papildu informāciju, iepirkuma komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
   5. Ja komisija no ieinteresētā piegādātāja ir saņēmusi rakstisku jautājumu par iepirkuma nolikumu, tā kopā ar uzdoto jautājumu (nenorādot tā iesniedzēju) publicē atbildi nolikuma 2.2. punktā norādītajās tīmekļvietnēs un vienlaikus nosūta attiecīgajam piegādātājam.
   6. Tiek uzskatīts, ka ieinteresētais piegādātājs ir saņēmis nolikumu, informāciju par izmaiņām nolikumā un papildu informāciju ar brīdi, kad tā ir publicēta nolikuma 2.2. punktā norādītajā tīmekļvietnē.
2. **Piedāvājuma iesniegšanas un atvēršanas vieta, datums, laiks un kārtība**
   1. Piedāvājums jāiesniedz Elektronisko iepirkumu sistēmas e-konkursu apakšsistēmā <https://www.eis.gov.lv/EKEIS/Supplier/Organizer/16640> līdz **e-konkursu apakšsistēmā norādītajam piedāvājumu iesniegšanas termiņam**. Piedāvājumi, kas iesniegti pēc noteiktā piedāvājumu iesniegšanas termiņa, netiks izskatīti.
   2. Iesniegtie piedāvājumi tiks atvērti EIS e-konkursu apakšsistēmā līdz **e-konkursu apakšsistēmā norādītajam piedāvājumu atvēršanas termiņam.**
   3. Katra iesniedzamā dokumenta formāts var atšķirties, bet ir jāievēro šādi iespējamie formāti:

* izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
* elektroniski aizpildāmos dokumentus elektroniski sagatavojot ārpus e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
  1. Sagatavojot piedāvājumu, pretendents ievēro, ka:
* piedāvājuma pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;
* iesniedzot piedāvājumu, pretendents ar drošu elektronisku parakstu un laika zīmogu paraksta vismaz pretendenta piedāvājuma pieteikuma veidlapu, uzņemoties atbildību par visu piedāvājumā iesniegto dokumentu saturu. Pieteikumu paraksta pretendenta pārstāvis ar pārstāvības tiesībām, pievienojot pārstāvību apliecinošu dokumentu (skenēts dokumentu oriģināls PDF formātā). Ja dokuments ir parakstīts ar ārvalstīs izsniegtu drošu elektronisko parakstu, ir jānorāda interneta saite, kur bez maksas var verificēt elektronisko dokumentu, kas parakstīts ar drošu elektronisko parakstu.
* citus dokumentus pretendents pēc saviem ieskatiem ir tiesīgs iesniegt elektroniskā formātā, parakstot tos ar EIS piedāvāto elektronisko parakstu vai ar drošu elektronisku parakstu.
  1. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmās šī konkursa sadaļā) ietvertos nosacījumus.
  2. Piedāvājums jāsagatavo tā, lai nekādā veidā netiktu apdraudēta EIS e-konkursa apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
  3. Ja piedāvājums saturēs kādu no 3.6.punktā minētajiem riskiem, tas netiks izskatīts.
  4. Piedāvājums jāiesniedz Elektronisko iepirkumu sistēmas e-konkursu apakšsistēmā <https://www.eis.gov.lv/EKEIS/Supplier/Organizer/16640> noteiktajā termiņā. Piedāvājumi, kas iesniegti pēc šajā nolikumā noteiktā piedāvājumu iesniegšanas termiņa, netiks izskatīti.
  5. Pretendentu piedāvājumi, kas iesniegti ārpus EIS e-konkursa apakšsistēmas, netiek atvērti un neatvērti tiek nosūtīti atpakaļ iesniedzējam.
  6. Ja sistēmas uzturētājs (Valsts digitālās attīstības aģentūra) konstatēs sistēmas darbības traucējumus, kuru dēļ nav bijis iespējams iesniegt piedāvājumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu iesniegšanas termiņa beigām, sistēmas turētājs pēc sistēmas darbības atjaunošanas pārcels piedāvājumu iesniegšanas termiņu par vienu darbdienu. Sistēmas darbības atjaunošanas dienā tajā tiks ievietots paziņojums par sistēmas darbības traucējumiem, norādot iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma procedūras dokumentos vai par piedāvājumu iesniegšanas termiņa pagarināšanu PIL [35.](https://likumi.lv/ta/id/287760#p35) panta trešās daļas izpratnē.
  7. Ja no sistēmas uzturētāja būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, iepirkumu procedūra tiks pārtraukta.
  8. Iepirkuma piedāvājumu vērtēšana notiek slēgtās komisijas sēdēs.

1. **Piedāvājuma noformēšana**
   1. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
   2. Piedāvājuma dokumenti jāsagatavo latviešu valodā. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents.
   3. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
   4. Piedāvājums elektroniski jāparaksta Pretendenta pārstāvēttiesīgajam vai pilnvarotajam pārstāvim, pēdējā gadījumā pievienojot pilnvaru pretendenta atlases dokumentu daļā. Pilnvara jāpievieno gadījumā, ja publiskajos reģistros pārstāvim nav reģistrētas tiesības pārstāvēt pretendentu. Pilnvarā precīzi jānorāda pilnvarotajam pārstāvim piešķirto tiesību un saistību apjoms.
   5. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. Ja piedāvājumu iesniedz piegādātāju apvienība, tai iepirkuma līguma slēgšanas tiesību iegūšanas gadījumā, ir pienākums pirms iepirkuma līguma noslēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu 10 (desmit) dienu laikā pēc Publisko iepirkumu likuma 60.panta sestajā daļā minētā nogaidīšanas termiņa beigām, kad iepirkuma komisijas lēmums par līguma slēgšanas tiesību piešķiršanu kļuvis nepārsūdzams.
   6. Pirms nolikuma piedāvājuma iesniegšanas termiņa beigām Pretendents ir tiesīgs grozīt vai atsaukt iesniegto piedāvājumu, izmantojot attiecīgos Elektronisko iepirkumu sistēmā pieejamos rīkus.
   7. Pēc piedāvājuma iesniegšanas termiņa beigām pretendents:
   * nav tiesīgs grozīt iesniegto piedāvājumu;
   * ir tiesīgs atsaukt iesniegto piedāvājumu, rakstveidā par to informējot pasūtītāju. Šajā gadījumā piedāvājuma atsaukšana izbeidz turpmāku pretendenta līdzdalību šajā iepirkuma procedūrā.
2. **Informācija par iepirkuma priekšmetu**
   1. **Iepirkuma priekšmets – paskaidrojuma raksta izstrāde un autoruzraudzība Ādažu kopienu centra (Pirmā iela 42A, Ādažos) atjaunošanai** atbilstoši Tehniskajai specifikācijai (nolikuma 7.pielikums).
   2. Projektam plānots piesaistīt Eiropas Savienības LIFE programmas finansējumu, Ādažu novada pašvaldības finansējumu un Latvijas valsts dotācijas, pamatojoties uz Ministru kabineta 2021. gada 2. novembra rīkojumu Nr. 786 “Par Latvijas institūciju dalību Eiropas Komisijas vides un klimata pasākumu programmā (LIFE) un valsts budžeta līdzfinansējumu 2021.-2024. gadā”.
   3. Pasūtītājs 2024. gadā rīkoja metu konkursu “Atkārtots iepirkums - Ādažu kopienu centra atjaunošana” ID Nr. ĀNP 2024/138, kura rezultātā tika apbalvoti trīs labākie meti un Pasūtītājs ieguva īpašuma tiesības uz godalgotajiem metiem, dalībniekiem saglabājot personiskās autortiesības saskaņā ar Autortiesību likumu.
   4. CPV kods: 71242000-6 (Projekts un projektēšanas sagatavošana, tāmēšana), 71248000-8 (Projekta un dokumentu uzraudzība).
   5. Līguma izpildes vieta – Pirmā iela 42A, Ādaži, Ādažu novads.
   6. Līguma veids: Pakalpojums.
   7. Plānotā līgumcena: 14 050.- *euro* bez PVN.
   8. **Līguma izpildes termiņš:**
      1. Paskaidrojuma raksta izstrāde: **4 (četri) mēneši no līguma noslēgšanas dienas**;
      2. Izpildītājs veic Autoruzraudzību būvdarbu izpildes laikā – no būvdarbu līguma noslēgšanas dienas līdz Objekta nodošanai ekspluatācijā (pasūtītāja prognozētais būvniecības periods: 2026. gads, būvdarbu ilgums 6 mēneši).
   9. Iepirkums nav sadalīts daļās. Nav atļauta piedāvājumu variantu iesniegšana.
   10. Līgumcenas samaksas nosacījumi un citi līguma izpildes nosacījumi – skatīt iepirkuma līgumu projektu (8. pielikums, skatīt atsevišķā failā).
3. **Pretendentu izslēgšanas nosacījumi**
   1. Šīs nodaļas prasības ir obligātas visiem pretendentiem, kas vēlas iegūt līguma slēgšanas tiesības.
   2. Komisija PIL 42.panta noteiktajā kārtībā pārbauda, vai Pretendentam, kuram būtu piešķiramas līguma slēgšanas tiesības, nav konstatējami PIL 42.panta otrās daļas 1., 2., 3., 4., 5., 6., 7., 8., 9., 10., 11., 12., 13. un 14. punktā noteiktie izslēgšanas iemesli. Izslēgšanas iemesli tiek pārbaudīti arī attiecībā uz PIL 42. panta trešajā daļā noteiktajām personām minētajā PIL 42. panta trešajā daļā noteiktajā apmērā.
   3. Komisija neizslēdz Pretendentu no dalības iepirkuma procedūrā PIL 42.panta ceturtajā daļā noteiktajos gadījumos.
   4. Ja Komisija konstatē, ka Pretendents būtu izslēdzams no dalības Konkursā, pamatojoties uz PIL 42.panta otrās daļas 1., 4., 5., 6., 7., 8., 9., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar PIL 42. panta trešās daļas 1., 4. un 5. punktā minēto personu, un nav piemērojami PIL 42. panta ceturtās daļas 2., 3., 4., 5. un 6. punktā noteiktie izņēmumi, Komisija dod Pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina Pretendenta uzticamību saskaņā ar PIL 43.panta noteikumiem. Uzticamības nodrošināšanai iesniegto pierādījumu vērtēšanu Komisija veic saskaņā ar PIL 43.pantu.
   5. Pirms lēmuma pieņemšanas par līguma slēgšanas tiesību piešķiršanu, iepirkuma komisija attiecībā uz katru Pretendentu, kuram būtu piešķiramas līguma slēgšanas tiesības, veic pārbaudi par Starptautisko un Latvijas Republikas nacionālo sankciju likuma 11.1 panta pirmajā un otrajā daļā minēto pretendentu izslēgšanas gadījumu vai citos normatīvajos aktos noteikto Eiropas Savienības vai Ziemeļatlantijas līguma organizācijas dalībvalsts sankciju, kas liedz noslēgt iepirkumu līgumu, esību.
   6. Pasūtītājs piedāvājumu izvērtēšanas laikā ievēros Padomes regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantu.

|  |  |
| --- | --- |
| 1. **PRETENDENTU KVALIFIKĀCIJAS PRASĪBAS** | 1. **IESNIEDZAMIE KVALIFIKĀCIJAS DOKUMENTI** |
| 7.1. Pretendents (t.i., piegādātājs (fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus), kurš iesniedzis piedāvājumu) ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos.  Prasība attiecas arī uz personālsabiedrību un visiem personālsabiedrības biedriem (ja pieteikumu iesniedz personālsabiedrība) vai visiem piegādātāju apvienības dalībniekiem (ja pieteikumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus). | 8.1. Pretendenta vai tā pilnvarotas personas parakstīts pieteikums dalībai konkursā, kurš sagatavots saskaņā ar nolikuma 1. pielikumā pievienoto formu.  Ja pretendenta piedāvājumu paraksta pilnvarota persona, kuras tiesības pārstāvēt pretendentu nav reģistrētas publisko reģistros, tad jāpievieno pilnvara vai tās apliecināta kopija.  Ārvalsts pretendentam reģistrācija ir jāapliecina atbilstoši attiecīgās valsts nosacījumiem (jāiesniedz kompetentas attiecīgās valsts institūcijas izsniegts dokuments vai jānorāda publiski pieejams reģistrs, kur Iepirkuma komisija var pārliecināties par reģistrācijas faktu).  Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Konkursā pārstāv attiecīgo piegādātāju apvienības vai personālsabiedrību, kā arī katras personas atbildības sadalījumu.  Par juridiskas personas reģistrācijas faktu Latvijas Republikas Uzņēmumu reģistra Komercreģistrā, Iepirkuma komisija pārliecināsies publiskajās datu bāzēs. Ja pretendents ir fiziska persona, par reģistrācijas faktu Iepirkuma komisija pārliecināsies VID Saimnieciskās darbības veicēju reģistrā. |
| 7.2. Pretendents, personālsabiedrības biedrs, personu apvienības dalībnieks (ja piedāvājumu iesniedz personālsabiedrība vai personu apvienība) vai apakšuzņēmējs (ja pretendents plāno piesaistīt apakšuzņēmēju), kas veiks projektēšanu un autoruzraudzību, ir reģistrēts Būvkomersantu reģistrā vai attiecīgā profesionālā reģistrā ārvalstīs, vai pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu. | 8.2. Attiecībā uz Latvijā reģistrētu Pretendentu Komisija pārbaudi veiks publiski pieejamā Būvniecības informācijas sistēmā:  [*https://bis.gov.lv/bisp/lv*](https://bis.gov.lv/bisp/lv)  Par ārvalstī reģistrētu vai dzīvojošu personu jāiesniedz reģistrācijas, licencēšanas vai sertificēšanas faktu apliecinoši dokumenti.  Pretendentam, kurš uz piedāvājuma iesniegšanas dienu nav reģistrēts LR Būvkomersantu reģistrā, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā pēc Publisko iepirkumu likuma 60.panta sestajā daļā minētā nogaidīšanas termiņa beigām, reģistrēsies Latvijas Republikas Būvkomersantu reģistrā.  Ārvalstī reģistrētam pretendentam, kurš uz piedāvājuma iesniegšanas dienu nav reģistrēts LR Būvkomersantu reģistrā un kurš līguma izpildei piesaistīs ārvalstu būvspeciālistus jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā no dienas, kad tā speciālists būs iekļauts Būvniecības informācijas sistēmā reģistrēsies Latvijas Republikas Būvkomersantu reģistrā.  Attiecīgais termiņš objektīvu iemeslu dēļ var tikt pagarināts. |
| 7.3. Pretendentam izpildē jānodrošina speciālists, atbildīgais projekta vadītājs, kuram ir spēkā esošs **sertifikāts ēku konstrukciju projektēšanā vai arhitekta prakses sertifikāts.**  Līguma izpildes laikā būvuzņēmējam jāpiesaista arī citi speciālisti, ja nepieciešams. | 8.3. Lai apliecinātu nolikuma 7.3. punkta prasību izpildi, pretendentam jāiesniedz piedāvāto speciālistu saraksts saskaņā ar nolikuma 4. pielikumā noteikto formu.  Pretendents var iegūt papildus punktus, ja 7.3. punktā piedāvātajam speciālistam ir iesniegts profesionālās pieredzes apraksts (saskaņā ar nolikuma 4.pielikumu), klāt pievienojot attiecīgā objekta ģenerālplāna kopiju vai citu dokumentu, kas apliecina norādītā objekta atbilstību nolikuma 13. punkta B kritērija prasībām un faktu, ka attiecīgais speciālists ir piedalījies darbu veikšanā, kopijas.  Attiecībā uz ārvalstu speciālistiem papildus jāiesniedz licences, sertifikāti vai citi dokumenti attiecīgo pakalpojumu sniegšanai (ja šādu dokumentu nepieciešamību nosaka attiecīgās ārvalsts normatīvie akti), kā arī pretendenta apliecinājums par to, ka gadījumā, ja ar pretendentu tiks noslēgts iepirkuma līgums, tas ne vēlāk kā 5 (piecu) darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs Pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems. |
| 7.4. Pretendents var balstīties uz citu personu iespējām, tad, ja šī persona sniegs pakalpojumus, kuru izpildei attiecīgās iespējas ir nepieciešamas, neatkarīgi no savstarpējo attiecību tiesiskā rakstura. | 8.4. Pretendents iesniedz apliecinājumu saskaņā ar 6. pielikumu vai vienošanos ar personu, uz kuras iespējām pretendents balstās, lai apliecinātu savu atbilstību tehniskajām un profesionālajām spējām, kas pierāda:   1. ka pretendentam rīcībā būs nepieciešamie resursi, uz kuriem viņš balstījies, iesniedzot piedāvājumu un, 2. ka šie resursi pretendentam būs pieejami visu iepirkuma līguma izpildes laiku. |
| 7.5. Pretendentam jānorāda visus apakšuzņēmējus, kuru sniedzamo pakalpojumu vērtība ir 10 000,00 EUR vai lielāka. | 8.5. Pretendenta piesaistīto apakšuzņēmēju saraksts saskaņā ar nolikuma 5.pielikumu un apliecinājums saskaņā ar 6.pielikumu, norādot katram apakšuzņēmējam izpildei nododamo līguma daļu un nododamo daļu vērtību EUR.  Apakšuzņēmēja sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Publisko iepirkumu likuma 63. panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu noteicošajiem normatīvajiem aktiem apakšuzņēmējam ir izšķirošā ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējā.  Sarakstā norāda arī pretendenta apakšuzņēmēju apakšuzņēmējus.  Pēc Iepirkuma līguma slēgšanas tiesību piešķiršanas, bet ne vēlāk kā uzsākot Iepirkuma līguma izpildi, Pretendentam būs jāiesniedz Iepirkuma līguma izpildē iesaistīto apakšuzņēmēju saraksts, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma, kā arī apakšuzņēmēju apakšuzņēmējus. Iepirkuma līguma izpildes laikā Pretendentam būs jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Iepirkuma līguma izpildē. |
| 7.6. Ja piedāvājumu iesniedz piegādātāju apvienība, pieteikumu paraksta piegādātāju apvienības galvenais dalībnieks, kurš ir pilnvarots parakstīt piedāvājumu un citus dokumentus, rīkoties piegādātāju apvienības dalībnieku vārdā, parakstīt iepirkuma līgumu. Vienošanās dokumentā jānorāda katra piegādātāju apvienības dalībnieka darbu veikšanas daļa procentos un katra dalībnieka atbildības apjoms.  Piegādātāju apvienībai 10 darba dienu laikā no dienas, kad saskaņā ar Publisko iepirkumu likuma regulējumu Pasūtītājs ir tiesīgs slēgt iepirkuma līgumu, pēc savas izvēles jāizveido pilnsabiedrību vai jānoslēdz sabiedrības līgumu, vienojoties par apvienības dalībnieku atbildības sadalījumu.  Ja piedāvājumu iesniedz piegādātāju apvienība, tad piegādātāju apvienības dalībniekiem visiem kopā ir jāizpilda Konkursa Nolikumā noteiktās prasības pretendenta tehniskajām un profesionālajām spējām. | 8.6. Informācija jānorāda Nolikuma 1. pielikumā.  Starp piegādātāju apvienības dalībniekiem noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Vienošanās iekļauj šādu informāciju:  1) Piegādātāju apvienības dibināšanas mērķis un vienošanās spēkā esamības termiņš;  2) Katra apvienības dalībnieka paredzamā iepirkuma līguma daļa, tiesības un pienākumi;  4) Informācija un rekvizīti par piegādātāju apvienības vadošo dalībnieku;  5) Pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā. |

1. **NOSACĪJUMI ĀRVALSTU SPECIĀLISTU PIESAISTEI**
   1. Ja būvprojekta vadītājs ir persona, kuras mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts un kuras sniegto pakalpojumu izcelsmes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts (proti, Islande, Lihtenšteina, Norvēģija un Šveice), tad tā kvalifikācijai jāatbilst speciālista reģistrācijas valsts prasībām attiecīgo darbu veikšanai. Pretendentam pirms līguma noslēgšanas būs jāiesniedz:
      1. dokumenti vai to kopijas, kas apliecina speciālista kvalifikāciju mītnes valstī un šo dokumentu tulkojums latviešu valodā;
      2. pierādījumus, ka par speciālistu normatīvajos aktos noteiktajā kārtībā atzīšanas institūcijai ir iesniegta deklarācija par īslaicīgu profesionālo pakalpojumu sniegšanu Latvijas Republikā reglamentētā profesijā;
      3. atzīšanas institūcijas izsniegtā atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems (attiecināms uz Būvprojekta vadītāju*,* kā arī elektroietaišu projektētāju).
   2. Ja būvprojekta vadītājs ir no ārvalsts, kas nav Eiropas Savienības dalībvalsts vai Eiropas Brīvās tirdzniecības asociācijas dalībvalsts, tad pretendentam ir jānodrošina, ka speciālistam uz līguma noslēgšanas brīdi būs Latvijas Republikā spēkā esošs būvprakses sertifikāts attiecīgajā jomā un ka līdz līguma noslēgšanas brīdim, speciālists būs saņēmis Latvijas Republikā spēkā esošu attiecīgās jomas sertifikātu.
2. **Eiropas vienotais iepirkuma procedūras dokuments**
   1. Pretendents var iesniegt Eiropas vienoto iepirkuma procedūras dokumentu kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām. Iesniedzot Eiropas vienoto iepirkuma procedūras dokumentu, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000,00 EUR. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienoto iepirkuma procedūras dokuments latviešu valodā pieejams <http://espd.eis.gov.lv/>
   2. Piegādātājs var iesniegt Pasūtītājam Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
   3. Pasūtītājs ir tiesīgs jebkurā iepirkuma procedūras stadijā pieprasīt iesniegt kvalifikāciju apliecinošus dokumentus, dodot termiņu to iesniegšanai ne ilgāk kā 5 (piecas) darba dienas.
   4. Pretendentam obligāti jāaizpilda Eiropas vienotā iepirkuma procedūras dokumenta III Daļa “Izslēgšanas iemesli”.
3. **Tehniskais piedāvājums**
   1. Pretendents, parakstot konkursa pieteikuma veidlapu (nolikuma 1. pielikums), apliecina, ka tehniskās specifikācijas (nolikuma 7. pielikums) prasības ir saprotamas un izpildāmas.
   2. Nolikumā pievienotā tehniskā specifikācija (nolikuma 7. pielikums) pretendentam jāizvērtē ar pietiekamu rūpību, lai pretendents, parakstot iepirkuma līgumu, varētu apliecināt, ka piedāvājumā ir iekļāvis pilnīgi visas izmaksas, kas nepieciešamas, lai izpildītu iepirkuma līgumu.
4. **Finanšu piedāvājums**
   1. Piedāvājuma cenā jāiekļauj visas izmaksas, kas saistītas ar darbu izpildi saskaņā ar tehnisko specifikāciju (nolikuma 7. pielikums) un iepirkuma nolikumu.
   2. Finanšu piedāvājums jāsagatavo atbilstoši nolikuma 2. pielikumā dotajai Finanšu piedāvājuma formai.
   3. Līgumcenā jāietver visi nodokļi, nodevas un maksājumi un visas saprātīgi paredzamās ar konkrētā darba izpildi saistītās izmaksas, izņemot pievienotās vērtības nodokli.
   4. Piedāvātā kopējā līgumcena jāieraksta EIS e-konkursu apakšsistēmas Finanšu piedāvājuma sadaļas ievadlaukā (bez PVN).
5. **Piedāvājumu izvērtēšana**
   1. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
   2. Pretendentu piedāvājumi, kas iesniegti ārpus EIS e-konkursa apakšsistēmas, netiek vērtēti un tiek nosūtīti atpakaļ iesniedzējam.
   3. Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam. Par saimnieciski visizdevīgāko piedāvājumu atzīst to piedāvājumu, kas atbilst nolikuma un tehnisko specifikāciju prasībām, un kurš ieguvis visaugstāko skaitlisko novērtējumu:

|  |  |  |
| --- | --- | --- |
| Kritērija apzīmējums | Vērtēšanas kritēriji | Maksimālais punktu skaits |
| A | Piedāvātā līgumcena, EUR bez PVN | 95 punkti |
| B | Projektētāja pieredze | 5 punkti |
|  | Maksimālais iespējamais punktu skaits: | 100 |

Iegūtos punktus aprēķina, summējot punktu skaitu, kas iegūti par katru vērtēšanas kritēriju.

|  |
| --- |
| **A - Piedāvātā līgumcena, EUR bez PVN:**  Maksimālais punktu skaits (95 punkti) tiek piešķirts lētākajam piedāvājumam, bet pārējiem piedāvājumiem piešķirtie punkti tiek aprēķināti saskaņā ar formulu:  A = Amin/Apied x 95, kur  A – kritērija novērtējuma rezultāts;  Amin – lētākā pretendenta piedāvātā līgumcena, EUR bez PVN;  Apied – vērtējamā piedāvājuma līgumcena, EUR bez PVN;  95 – kritērijam maksimālais noteiktais iegūstamo punktu skaits. |
| **B – Projektētāja pieredze**  Speciālistam, kuram ir spēkā esošs sertifikāts ēku konstrukciju projektēšanā vai arhitekta prakses sertifikāts (nolikuma 7.3. punkts), pēdējo 5 (piecu) gadu laikā (2020., 2021., 2022., 2023., 2024. un 2025. gadā līdz piedāvājumu iesniegšanas termiņa beigām) **ir pieredze kā būvprojekta vai būvprojekta attiecīgās sadaļas vadītājam vismaz 1 (viena) būvprojekta izstrādē, kura ietvaros tika veikta ēkas ārējā siltināšana vismaz 500 m² platībā, iekļaujot jumta siltināšanu**.  Būvprojektam jābūt izstrādātam Būvprojekta stadijā un ir atzīme par projektēšanas nosacījumu izpildi.  Ārvalstu pretendentu gadījumā būvprojekta pabeigšana jāapliecina atbilstoši attiecīgās ārvalsts normatīvo aktu nosacījumiem.  Pretendenta piedāvātā speciālista pieredzes būvprojekts jānorāda nolikuma 4. pielikumā pievienotajā tabulā, iesniedzot par to nolikuma 8.3.punktā norādītos dokumentus.  B kritērija punktu piešķiršanas kārtība:  0 punkti – pretendents nav iesniedzis informāciju par būvprojektu vai iesniegtais būvprojekts neatbilst iepriekš definētajām prasībām.  5 punkti – pretendents ir iesniedzis informāciju par 1 (vienu) būvprojektu un tas pilnībā atbilst iepriekš definētajām prasībām. |

* 1. Gadījumā, ja tiks konstatēts, ka vismaz divi piedāvājumi ieguvuši vienādu maksimālo punktu skaitu, Komisija izvēlēsies tā pretendenta piedāvājumu, kura 7.3.punktā norādītajam speciālistam būs norādīts būvprojekts ar vislielāko siltināšanas sistēmas izbūves platību vienā objektā.
  2. Piedāvājumu vērtēšanas pamatnoteikumi:

1. Komisija piedāvājumu vērtēšanu veic slēgtās sēdēs.
2. 1. posms – Piedāvājumu noformējuma pārbaude.
3. 2. posms – Pretendentu atlase:

Iepirkuma komisija nosaka pretendenta iesniegto pretendentu atlases dokumentu (saskaņā ar nolikuma 6. un 7. punktu) atbilstību nolikuma norādītajām prasībām. Piedāvājumus, kas neatbilst šīm prasībām, iepirkuma komisija noraida un izslēdz no turpmākas dalības nākamajā piedāvājumu vērtēšanas posmā.

1. 3. posms – Tehnisko piedāvājumu vērtēšana:

Iepirkuma komisija pārbauda, vai tehniskais piedāvājums atbilst iepirkuma dokumentācijas prasībām. Piedāvājumus, kas neatbilst šajā nolikumā noteiktajām prasībām, Iepirkuma komisija izslēdz no turpmākas dalības nākamajā piedāvājumu vērtēšanas posmā.

Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota tehniskajā piedāvājumā iekļautā informācija.

1. 4. posms – Finanšu piedāvājumu vērtēšana:

* Iepirkumu komisija vērtē tikai tos piedāvājumus, kuri netika noraidīti 1., 2. un 3. posmā.
* Iepirkuma komisija veic aritmētisko kļūdu pārbaudi pretendentu piedāvājumos un rīkojas saskaņā ar Publisko iepirkumu likuma 41.panta devīto daļu.
* pretendents tiek izslēgts no turpmākās dalības iepirkuma procedūrā, un tā piedāvājums netiek tālāk izvērtēts, ja komisija konstatē, ka nav iesniegts finanšu piedāvājums vai tas neatbilst nolikuma prasībām, un / vai finanšu piedāvājums nav iesniegts par pilnu iepirkuma priekšmeta apjomu un / vai ir iesniegti divi vai vairāki piedāvājuma varianti.
* Iepirkuma komisija pārbauda, vai nav iesniegts nepamatoti lēts piedāvājums, un rīkojas saskaņā ar Publisko iepirkumu likuma 53.panta noteikumiem. Ja iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.

1. **Iepirkuma līgums**
   1. Ar izraudzīto Pretendentu tiek slēgts iepirkuma līgums, nolikuma [8. pielikumā](#Pielikums_10) pievienotais iepirkuma līguma projekts, kas ir šā nolikuma neatņemama sastāvdaļa, ietvertās pamatprasības.
   2. Sastādot piedāvājumu finanšu piedāvājuma pozīcijai “Autoruzraudzība”, Pretendentam jāņem vērā, ka tehniskajā specifikācijā (nolikuma 7. pielikums) norādītais būvdarbu veikšanas termiņš ir Pasūtītāja prognozēts. Autoruzraudzības izmaksās jāiekļauj visas saprātīgi prognozējamās autoruzraudzības darba izmaksas, t.sk. objekta apmeklējums un transporta izmaksas, neparedzētu tehnisku problēmu risināšana sadarbībā ar Pasūtītāju un būvuzņēmēju u.tml.
   3. Pretendents, kura piedāvājums atzīts par uzvarētāju, paraksta iepirkuma līgumu ne vēlāk kā 5 (piecu) dienu laikā pēc pasūtītāja pieprasījuma, kas sagatavots apstākļos, kad vairs nepastāv tiesiski šķēršļi iepirkuma līguma noslēgšanai.
   4. Pretendenta iebildumi par nolikumam pievienotā iepirkuma līguma projekta nosacījumiem jāizsaka piedāvājumu sagatavošanas laikā Publisko likumu noteiktajā kārtībā. Slēdzot iepirkuma līgumu, iebildumi par iepirkuma līguma nosacījumiem netiek pieņemti.
   5. Ja izraudzītais pretendents tā vainas dēļ neparaksta iepirkuma līgumu pasūtītāja noteiktajā termiņā, pasūtītājs to uzskata par atteikumu slēgt iepirkuma līgumu. Šādā gadījumā pasūtītājs ir tiesīgs slēgt iepirkuma līgumu ar pretendentu, kura iesniegtais piedāvājums ir atzīts par nākamo saimnieciski visizdevīgāko piedāvājumu.
   6. Komisija 10 (desmit) darba dienu laikā pēc tam, kad noslēgts iepirkuma līgums vai pieņemts lēmums par iepirkuma procedūras izbeigšanu vai pārtraukšanu, iesniedz publicēšanai paziņojumu par līguma slēgšanas tiesību piešķiršanu.
   7. Pasūtītājs informē pretendentus par iepirkuma rezultātiem, atbilstoši Publisko iepirkumu likuma 37. pantam.
   8. Ne vēlāk kā 10 (desmit) darba dienu laikā pēc dienas, kad stājas spēkā iepirkuma līgums vai tā grozījumi, Pasūtītājs savā pircēja profilā ievieto iepirkuma līguma tekstu, ja līgumcena ir vienāda ar Ministru kabineta noteiktajām līgumcenu robežvērtībām vai lielāka, vai iepirkuma līguma grozījumu tekstu un Publisko iepirkumu likuma [61. panta](https://likumi.lv/doc.php?id=287760#p61) otrajā un trešajā daļā minēto iepirkuma līguma grozījumu pamatojumu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības.

**Nolikuma pielikumu saraksts:**

1. [Pieteikuma veidlapa;](#Pielikums_1)
2. Finanšu piedāvājuma forma;
3. [Speciālistu saraksta veidlapa;](#Pielikums_4)
4. [Informācija par iesaistīto speciālistu pieredzi veidlapa;](#Pielikums_5)
5. [Apakšuzņēmējiem nododamo darbu saraksta veidlapa;](#Pielikums_6)
6. [Personas, uz kuras iespējām pretendents balstās, un apakšuzņēmēju apliecinājuma veidlapa;](#Pielikums_7)
7. Tehniskā specifikācija;
8. Līguma projekts (skatīt atsevišķā failā).

Identifikācijas Nr. ĀNP 2025/102

1.pielikums

|  |
| --- |
| **PIETEIKUMS DALĪBAI IEPIRKUMĀ** |

Iepirkuma Identifikācijas Nr. ĀNP 2025/< … >

Ādažu novada pašvaldības Iepirkumu komisijai

Saskaņā ar Nolikumu es apakšā parakstījies apliecinu, ka:

1. < Pretendenta nosaukums, reģ. Nr. xxx > piekrīt Nolikuma noteikumiem un garantē Nolikuma un tā pielikumu prasību izpildi. Noteikumi ir skaidri un saprotami.
2. Pievienotie dokumenti veido šo piedāvājumu.

Informācija, kas pēc Pretendenta domām ir uzskatāma par komercnoslēpumu, ierobežotas pieejamības vai konfidenciālo informāciju, atrodas pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sadaļā/ lappusē.

|  |  |  |  |
| --- | --- | --- | --- |
| 1. **Informācija par pretendentu** | | | |
| Pretendenta nosaukums: |  | | |
| Reģistrācijas numurs: |  | | |
| Juridiskā adrese: |  | | |
| Pasta adrese: |  | | |
| Tālrunis: |  |  |  |
| E-pasta adrese: |  | | |
| Informācija par pretendenta patieso labuma guvēju[[2]](#footnote-2): |  | | |
| Informācija par personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē[[3]](#footnote-3): |  | | |
| Informācija par piedāvājumu iesniegušā pretendenta uzņēmuma atbilstību mazā vai vidējā uzņēmuma statusam:   |  |  |  | | --- | --- | --- | | **Persona**  *(norādīt nosaukumu un lomu (pretendents, personu apvienības dalībnieks, apakšuzņēmējs) iepirkumā)* | **Mazais uzņēmums**  ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro | **Vidējais uzņēmums**  ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro | | **< >** | **atbilst/neatbilst** | **atbilst/neatbilst** | | | | |
| 1. **Informācija par pretendenta kontaktpersonu (atbildīgo personu)** | | | |
| Vārds, uzvārds: |  | | |
| Ieņemamais amats: |  | | |
| Tālrunis: |  |  |  |
| E-pasta adrese: |  | | |

Ar šo apliecinām, ka visa piedāvājumā iesniegtā informācija ir patiesa.

|  |  |
| --- | --- |
| Pretendenta nosaukums: |  |
| Pilnvarotās personas vārds, uzvārds: |  |
| Pilnvarotās personas amats: |  |
| Pilnvarotās personas paraksts: |  |

DOKUMENTS PARAKSTĪTS AR EIS piedāvāto elektronisko parakstu vai ar drošu elektronisku parakstu UN SATUR LAIKA ZĪMOGU

Identifikācijas Nr. ĀNP 2025/102

2.pielikums

**FINANŠU PIEDĀVĀJUMS**

Atklāts konkurss

**“Paskaidrojuma raksta izstrāde un autoruzraudzība Ādažu kopienu centra atjaunošanai”**

Iepirkuma identifikācijas Nr. ĀNP 2025/102

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*pretendenta nosaukums*

reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*vienotais reģistrācijas numurs*

parakstot piedāvājumu, ar to apliecina, ka Tehniskās specifikācijas prasības Pretendentam ir saprotamas un izpildāmas.

|  |  |  |
| --- | --- | --- |
| Nr.p.k. | Pakalpojuma apraksts | Cena bez PVN, EUR |
| 1. | Paskaidrojuma raksta izstrāde | **0.00** |
| 2. | Autoruzraudzība (pasūtītāja prognozētais būvniecības periods: 2026. gads, būvdarbu ilgums 6 mēneši) | **0.00** |
| Līguma summa kopā, EUR bez PVN: | | **0.00** |
| PVN, 21 %: | | **0.00** |
| Līguma summa kopā, EUR ar PVN: | | **0.00** |

DOKUMENTS PARAKSTĪTS AR EIS piedāvāto elektronisko parakstu vai ar drošu elektronisku parakstu UN SATUR LAIKA ZĪMOGU

Identifikācijas Nr. ĀNP 2025/102

3.pielikums

**INFORMĀCIJA PAR SPECIĀLISTIEM**

|  |  |  |  |  |
| --- | --- | --- | --- | --- |
| Speciālists | Speciālista vārds, uzvārds | Sertifikāts, sertifikāta nr.  (ja attiecināms)\*\*\* | Persona, kuru pārstāv \* | Līgum-attiecību pamats \*\* |
| Speciālists, kuram ir spēkā esošs sertifikāts ēku konstrukciju projektēšanā vai arhitekta prakses sertifikāts | <…> | <…> | <…> | <…>/<…> |

\* norāda, vai piesaistītais speciālists ir:

* A pretendenta (piegādātāju apvienības) būvkomersantu reģistrā reģistrētais resurss;
* B apakšuzņēmēja – komersanta būvkomersantu reģistrā reģistrētais resurss;
* C apakšuzņēmējs – persona, kurai ir pastāvīgās prakses tiesības un kas tiks piesaistīta uz atsevišķa līguma pamata konkrētā līguma izpildē.

\*\* norāda, uz kāda līguma pamata speciālists ir piesaistīts personai, kuru pārstāv:

* D darba līgums;
* E uzņēmuma līgums;
* F cits (norādīt, kāds).

\*\*\* ja piesaistītajiem ārvalstu speciālistiem, kuru reģistrācijas valsts normatīvais regulējums neparedz attiecīgu sertifikāciju vai sertifikātiem netiek piešķirti numuri, tad sadaļa “Sertifikāts, sertifikāta nr.” atstājama neaizpildīta.

Ja piesaistītais speciālists nav pretendenta, piedāvājumā norādītā apakšuzņēmēja vai personas uz kuras iespējām balstās darbinieks, papildus ir jāiesniedz speciālista apliecinājums par piekrišanu piedalīties līguma izpildē.

Identifikācijas Nr. ĀNP 2025/102

4.pielikums

**INFORMĀCIJA PAR IESAISTĪTĀ SPECIĀLISTA PIEREDZI**

Speciālists, vārds, uzvārds, sertifikāts/sertifikāta nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| Nr. | Pasūtītājs (nosaukums, reģistrācijas numurs, adrese un kontakt- persona) | Adrese | Objekta nosaukums un veikto darbu raksturojums.  Norādot būves veidu, būvdarbu veidu (pārbūve/ jaunbūve), būves parametrus (km, m3/s). | Projektēšanas/  autoruzraudzības uzsākšanas un pabeigšanas gads un mēnesis |
| 1. | *<…>* | *<…>* | *<…>* | <…>/<…> |
| *<…>* | *<…>* | *<…>* | *<…>* | <…>/<…> |
| *<…>* | *<…>* | *<…>* | *<…>* | <…>/<…> |

Pielikumā:

Atsauksme (vai cits dokuments) Nr.1 no < … >

Atsauksme (vai cits dokuments) Nr.2 no < … >

Atsauksme (vai cits dokuments) Nr.3 no < … >

Identifikācijas Nr. ĀNP 2025/102

5.pielikums

**APAKŠUZŅĒMĒJIEM NODODAMO DARBU SARAKSTS**

|  |  |  |
| --- | --- | --- |
| Apakšuzņēmēja nosaukums, reģistrācijas numurs, adrese un kontaktpersona | Nododamo darbu apjoms (EUR bez PVN) | Īss apakšuzņēmēja veicamo darbu apraksts |
| <…> | <…> | <…> |
| <…> | <…> | <…> |
| <…> | <…> | <…> |

Identifikācijas Nr. ĀNP 2025/102

6.pielikums

**APLIECINĀJUMS**

<Pasūtītāja nosaukums>

<reģistrācijas numurs>

<adrese>

PERSONAS, UZ KURAS IESPĒJĀM PRETENDENTS BALSTĀS, LAI APLIECINĀTU PRETENDENTA ATBILSTĪBU PRETENDENTA KVALIFIKĀCIJAS PRASĪBĀM, UN APAKŠUZŅĒMĒJA, KURA VEICAMO DARBU VĒRTĪBA IR VISMAZ 10 000 EUR

APLIECINĀJUMS

Iepirkuma „<Iepirkuma nosaukums>” (ID Nr. ĀNP 2025/<…>) ietvaros

Ar šo <Personas, uz kuras iespējām pretendents balstās, /Apakšuzņēmēja nosaukums vai vārds un uzvārds (ja Persona, uz kuras iespējām pretendents balstās, ir fiziska persona), reģistrācijas numurs vai personas kods (ja Persona, uz kuras iespējām pretendents balstās, ir fiziska persona) un adrese>:

1. apliecina, ka ir informēts par to, ka <Pretendenta nosaukums, reģistrācijas numurs un adrese> (turpmāk – Pretendents) iesniegs piedāvājumu <Pasūtītāja nosaukums, reģistrācijas numurs un adrese> (turpmāk – Pasūtītājs) organizētā iepirkumā „<Iepirkuma nosaukums>” (ID Nr. ĀNP 2025/<…>) ietvaros;
2. gadījumā, ja ar Pretendentu tiks noslēgts iepirkuma līgums, apņemas:

[veikt šādus darbus:

<īss darbu apraksts atbilstoši Apakšuzņēmējiem nododamo darbu sarakstā norādītajam> un]

[nodot Pretendentam šādus resursus:

<īss Pretendentam nododamo resursu (piemēram, finanšu resursu, speciālistu un/vai tehniskā aprīkojuma) apraksts>].

< Paraksttiesīgās personas amata nosaukums, vārds un uzvārds >

<Paraksttiesīgās personas paraksts

1. https://www.eis.gov.lv/EIS/Publications/PublicationView.aspx?PublicationId=883 [↑](#footnote-ref-1)
2. Informācija norādāma, ja pretendents ir ārvalstīs reģistrēta vai patstāvīgi dzīvojoša persona. [↑](#footnote-ref-2)
3. Saskaņā ar Koncernu likuma 3. panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3. panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem:

   1) uzņēmumam sabiedrībā ir balsstiesību vairākums;

   2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu;

   3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu;

   4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā. [↑](#footnote-ref-3)